PĂRINTELE TEOFIL PARAIAN 

panduri bune pentru gânduri bune (Editura 
Mitropoliei Banatului, Timişoara, 1997). Volumul este 
publicat aici cu ajutorul lui Gabriel Alexe 

Precuvântare 



Totdeauna la noi românii, şi, evident, nu numai la noi, credincioşii au simţit nevoia, în 
efortul lor spre desăvârşire, de a avea un duhovnic care să-i îndrume spiritual. Nu e 
vorba doar de duhovnicul care să spovedească şi să împărtăşească, ci de "maestrul 
spiritual", "directorul de conştiinţă" cum ar spune apusenii, în stare să conducă 
conştiinţa fiecăruia, neîncălcându-i libertatea, ci oferindu-i sfaturi, dându-i exemple şi 
rugându-se lui Dumnezeu pentru el şi cu el (Costion Nicolescu, Să ne protejăm 
duhovnicii, în "Alfa şi Omega", supliment al ziarului "Cotidianul" de vineri, 16 august, 
1996, p. 1). Nevoia aceasta s-a manifestat mai cu putere după ieşirea noastră din lunga 
perioadă de dictatură a celor fără Dumnezeu, când lumea, şi mai ales tinerii, n-au 
putut, decât cu greu şi în taină, să apeleze la duhovnici. Iată de ce în condiţii de 
libertate, setea duhovnicească se manifestă acum cu putere, impresionând şi 
înmărmurind chiar pe toţi cei care urmăresc fenomenul religios. 

Unul din duhovnicii noştri - şi nu sunt mulţi aceia care, pe bun merit, pot fi numiţi astfel 
- s-a pus la dispoziţia credincioşilor doritori de îndrumare spirituală. Acest duhovnic 
este, fără îndoială, părintele Teofil Părăian de la mănăstirea "Brâncoveanu " - Sâmbăta 
de Sus. Cu mult sârg şi dăruire de sine, la aşezământul călugăresc de care şi-a legat 
viaţa, dar şi pretutindeni în ţară unde este solicitat, el împărtăşeşte din cunoştinţele 
adunate, din înţelepciunea împrumutată de la alţi duhovnici, din experienţa dobândită 
pe parcursul anilor, din darul primit de la însuşi Dumnezeu, tuturor celor care i se 
adresează. Unii din cei care l-au solicitat cu mult sârg şi cărora el le-a răspuns cu 
deosebită dragoste sunt studenţii timişoreni constituiţi în asociaţia purtând numele 
prescurtat de ASCOR. Pe parcursul anilor din urmă, aceşti zeloşi studenţi pe care 
părintele Teofil i-a vizitat des şi cărora le-a vorbit precum nimeni altul, i-au adunat 
cuvântările rostite, transcriindu-le de pe casetele audio, şi acum le-au încredinţat 
editurii Mitropoliei Banatului spre imprimare. 

Imprimăm deci, în volumul de faţă, cuvântările adresate de părintele Teofil studenţilor 
care au participat la taberele de muncă şi rugăciune organizate la Schitul Poşaga, cu 
nădejdea că răspundem unor reale nevoi duhovniceşti. In felul acesta, cei care l-au 
ascultat direct pot să remarce ceea ce au auzit pe viu, alţii, care nu s-au bucurat de 
acest privilegiu, vor putea să afle şi ei lucruri care să le îmbogăţească sufletul. Ca unul 
care îl cunosc pe părintele Teofll de mulţi ani, mulţumesc lui Dumnezeu că m-a ajutat 
să contribui cu cât de puţin la publicarea acestei cărţi menită să răspundă unei nevoi 
profunde a tinerilor noştri, în aceeaşi măsură tuturor credincioşilor atât de doritori să 
urce treptele scării ce duce spre cer. 



fNicolae 

Mitropolitul Banatului 



Părintele Teofîl Duhovnicul 



în întreaga ţară, în rândurile credincioşilor şi nu numai ale lor, este cunoscută 
mănăstirea "Brâncoveanu" de la Sâmbăta de Sus. 

Majoritatea oamenilor o ştiu sub numele de mănăstirea "Sâmbăta". Numele de 
mănăstirea "Brăncoveanu" i-a fost dat de al doilea ctitor al ei, mitropolitul Nicolae 
Bălan, întru amintirea celui ce a ridicat această mănăstire în jurul anului 1700, 
voievodul martir Constantin Brâncoveanu, domnitorul de atunci al Ţării Româneşti, 
"boier vechi şi domn creştin" cum îl numeşte balada şi cum a rămas în conştiinţa 
populară până astăzi. 

Mănăstirea e cunoscută ca locaş de rugăciune, loc binecuvântat de Dumnezeu, oază de 
linişte - "picior de plai şi gură de rai", dar şi ca loc de alinare a suferinţelor, de 
tămăduire trupească şi sufletească, de întărire a credinţei, sporire a nădejdii şi izvor de 
dragoste, şi aceasta prin călugării şi mai ales prin duhovnicii ei. Şi e normal să fie aşa 
deoarece mănăstirile sunt locaşuri în care îşi duc viaţa călugării, oameni ce în căutarea 
şi apropierea de Dumnezeu încearcă şi trebuie să fie mereu cu un pas înaintea celorlalţi 
credincioşi. 

A rânduit Dumnezeu ca mănăstirea de la Sâmbăta să fie cunoscută şi prin părintele 
Teofil, cunoscutul ei duhovnic, unul din marii duhovnici ai neamului nostru. Când spui 
"Mănăstirea Sâmbăta" te gândeşti la părintele Teofil, iar când spui "părintele Teofil" 
sigur nu-1 poţi despărţi de mănăstirea de la Sâmbăta, al cărei vieţuitor este. 

Părintele Teofil s-a născut într-un sat în apropiere de Sibiu, numit Topârcea, din părinţi 
plugari, fiind cel mai mare dintre patru fraţi. Şi-a început viaţa conştientă ca nevăzător, 
ceea ce înseamnă că s-a născut nevăzător; între 1935-1940 a urmat o şcoală specială la 
Cluj pe care a fost nevoit s-o întrerupă doi ani din cauza războiului, apoi a făcut o clasă 
la o şcoală specială la Timişoara după care, între anii 1943-1948 a urmat liceul, pe 
atunci Colegiul "Diaconovici" din Timişoara, liceu pentru văzători. Intre 1948-1952 a 
urmat Institutul Teologic din Sibiu luându-şi licenţa în teologie. La mănăstirea Sâmbăta 
a venit la 1 aprilie 1953 şi în acelaşi an a fost tuns în monahism de mitropolitul Nicolae 
Bălan. In 1960 a fost hirotonit diacon în mod excepţional de mitropolitul Nicolae Colan 
iar în 1983 a fost hirotonit preot de înalt Prea Sfinţitul Antonie Mitropolitul Ardealului, 
în 8 septembrie 1988 a primit treapta de Arhimandrit. 

Acum părintele e în mănăstire de 43 de ani şi stă, cum spune, într-un loc unde "îi place", 
tot el numind mănăstirea: "Poarta cerului", "Tinda Raiului", "Casa lui Dumnezeu" şi 



"Locul împlinirilor", bucurându-se că Dumnezeu 1-a ales şi 1-a primit să stea într-un 
astfel de loc. 

Duhovnic pentru monahi şi mireni 

Se ştie că marii noştri duhovnici se găsesc în general în mănăstiri, aceste "Case ale lui 
Dumnezeu" fiind locuri de o mai mare prezenţă a Duhului lui Dumnezeu, locuri 
deasupra cărora şi în care mai mult ca în alte părţi pluteşte Duhul lui Dumnezeu. La 
mănăstiri vin de cele mai multe ori oameni mai mult sau mai puţin împovăraţi de păcate 
pentru a se despovăra de ele şi a se umple de Duhul lui Dumnezeu. în această lucrare 
credincioşii sunt conduşi, ajutaţi de duhovnici, mai ales în Sfânta Taină a Spovedaniei, 
duhovnicii fiind aşa cum le spune şi numele, oameni care-1 poartă şi-1 împărtăşesc pe 
Duhul Sfânt tuturor celor dornici de despătimire şi îndumnezeire. 

Cei ce vin în acest scop la mănăstirea Brâncoveanu întreabă de obicei de părintele 
Teofil. El, deşi lipsit de vedere, este luminat, este luminat de Dumnezeu cu lumina 
cunoştinţei pe care el este gata s-o împărtăşească tuturor celor ce o caută. Părintele este 
căutat deci pentru a împărtăşi lumina, pentru că este un om al bucuriei, un om gata să-i 
facă şi pe alţii să se bucure. Părintele Teofil e căutat şi pentru felul în care îl înţelege şi 
îl prezintă pe Dumnezeu. Şi acest Dumnezeu e "milostiv şi iubitor de oameni", are "milă 
şi îndurări", îl aşteaptă mereu pe fiecare fiind gata să-1 "miluiască şi să-1 mântuiască". 
Dumnezeu, aşa cum îl înţelege părintele Teofil, este de fapt Dumnezeu cel propovăduit 
de Biserică, cel prezentat de sfintele slujbe, care aşteaptă pe fiecare pentru că "dragostea 
Lui faţă de cel mai mare păcătos e mai mare decât dragostea celui mai mare sfânt faţă 
de El"'. 

A. Duhovnic pentru călugări 

înainte de a atrăta ce înseamnă părintele Teofil pentru majoritatea credincioşilor, trebuie 
să ne oprim la relaţia lui de duhovnic cu fiii sufleteşti din mănăstirea al cărei membru 
este. 

Părintele Teofil este duhovnicul obştei mănăstirii. Fiind acum la vârsta unei depline 
maturităţi duhovniceşti el are deja formată o vastă privire de ansamblu asupra 
însemnătăţii monahismului, asupra modului în care trebuie să se comporte cineva care 
vrea să meargă pe această cale, are o metodă de lucru, nişte principii pe care le cere 
respectate de toţi cei ce vor să vieţuiască în mănăstire şi care în fond nu sunt doar ale lui 
ci sunt ale Bisericii. Am afirmat deja că părintele are mare încredere în bunătatea lui 
Dumnezeu, în iubirea Lui faţă de noi dar părintele insistă pe faptul că Dumnezeu iartă 
pe cel care se pocăieşte, pocăinţa însemnând părăsirea păcatului, afirmă cu tărie că 
Dumnezeu e dispus şi se bucură să primească pe oricine cu condiţia, însă, ca acesta să 
rupă cu viaţa de păcat de mai înainte şi "să ducă o viaţă pe care să o poată 
binecuvânta Dumnezeu şi pe care o binecuvintează de fapt". 

Ca duhovnic al mănăstirii, părintele îi primeşte pe toţi monahii ce în lupta 
duhovnicească vor să fie povăţuiţi de dânsul. Din păcate, în condiţiile destul de libertine 
ce se constată astăzi chiar şi în mănăstiri, neexistând o constrângere, mulţi îl evită 
pentru a vieţui după bunul lor plac, lucru ce duce la scăderea nivelului duhovnicesc- 
moral din mănăstire, la scăderea prestigiului monahismului. Cei care vor să fie 
îndrumaţi de părintele Teofil trebuie să ştie că ei urmează să împlinească ceea ce le cere 



4 
duhovnicul, că el trebuie ascultat, că un călugăr trebuie să asculte nu să negocieze în 
problema ascultării. Cei îndrumaţi de părintele Teofil trebuie să fie nelipsiţi de la 
sfintele slujbe, trebuie să-şi împlinească datoriile la locurile unde sunt puşi, să nu facă 
nimic fără binecuvântare, să lucreze oriunde sunt puşi ca pentru Dumnezeu, "să facă 
fiecare lucru ca ultimul din viaţă şi singurul prin care se mântuiesc". Astfel, toţi cei 
care sunt sinceri în relaţia lor cu duhovnicul, toţi care îi urmează sfaturile nu se poate să 
nu ajungă la bine. Se şi constată că, în mănăstire, cei ce sunt iubitori ai rugăciunii, cei 
care-şi împlinesc corect datoriile sunt în general tocmai aceia care se spovedesc la 
părintele Teofil. Ceilalţi, de obicei, îl evită sau, în cazul în care dânsul le atrage atenţia 
pentru ceva, sunt gata a spune nu că le vrea binele ci că are ceva cu ei. Părintele chiar 
afirmă că dacă cineva e prieten cu el, acela e "om cumsecade". Spune mai întâi despre 
sine că e "om cumsecade" şi o spune şi despre prietenii lui - monahi sau mireni. Am 
ţinut să menţionez acest lucru care unora le-ar părea o lipsă de smerenie. Părintele 
Teofil însă vrea să fie realist, iar smerenia lui şi a altora consideră că nu trebuie să fie 
afirmarea unor lucruri de cele mai multe ori necrezute chiar de cel care le spune, ci 
smerenia trebuie să izvorască din adevăr. Spre exemplu: nu trebuie să ne afirmăm ca 
fiind smeriţi, ci să fim fără a ne afirma sau, mai corect, spre exemplu, când ne spunem 
numele nu să adăugăm şi "păcătosul" pentru a arăta smerenie, ci să-1 spunem doar 
corect, neînsoţit de alte cuvinte ce nu fac parte din el şi dacă avem păcate să le 
mărturisim şi să ne pocăim pentru ele în faţa lui Dumnezeu, nu a oamenilor (precum 
odinioară fariseii - aspru mustraţi pentru aceasta de către Mântuitorul). 

încă un lucru ce îi miră pe mulţi: Părintelui Teofil nu-i este teamă că nu o să ajungă în 
rai. Şi nu-i este teamă nu pentru că ar face nişte lucruri excepţionale care l-ar îndreptăţi 
să meargă în rai, nu, ci pentru că duce o viaţă corectă, se raportează la Dumnezeu ca la 
Dumnezeu, face ce depinde de El şi este conştient că neputinţele, lipsurile noastre le 
completează marea iubire a lui Dumnezeu, care ne iubeşte mai mult decât putem noi 
înţelege. E o concepţie dătătoare de nădejde pentru noi toţi, o concepţie izvorând din 
intimitatea cu Dumnezeu încă din viaţa aceasta. 

Părintele Teofil mai este şi un om al unui mare echilibru. Nu urmăreşte nici pentru el 
nici pentru alţii performanţe, lucru care de multe ori urmărit duce la mândrie, ci doreşte 
trăirea unei vieţi pe care să o poată binecuvânta Dumnezeu. Nu e împotriva 
performanţelor, dar ştie că ele sunt pentru oameni de performanţă iar aceştia nu sunt cei 
mai mulţi, ci sunt dintre cei puţini. 

Cu toată această deschidere, rezultatele părintelui nu sunt excepţionale. Sigur, rolul lui e 
mare în cazul în care cineva se lasă îndrumat, sfătuit de dânsul, dar e foarte mic, chiar 
inexistent în cazul când cineva îl ocoleşte. Iată aşadar valoarea duhovnicului redusă la 
putinţa de preţuire a ei de către ceilalţi, iată că pe om nu-1 poţi ajuta decât dacă el vrea 
să se lase ajutat. Cu toate neajunsurile însă, părintele Teofil având o personalitate 
puternică se impune nu numai în conştiinţele celor ce-1 ascultă, ci de multe ori şi, 
desigur, mult mai încet, şi în ale celorlalţi, infiuenţa sa simţindu-se în viaţa întregii 
mănăstiri. 

B. Duhovnic pentru mireni 

Cum deja am afirmat, când cineva din afară vine la mănăstire pentru folos duhovnicesc, 
pentru spovedanie, întreabă de obicei de părintele Teofil. El singur primeşte cu bucurie 
pe toţi cei care vin şi se bucură să-i ajute pe toţi cei care-1 solicită. 



Dacă părintele are o mare deschidere în vederea monahismului în ce priveşte viaţa 
călugărilor, aceeaşi deschidere se constată din partea sfinţiei sale şi în ce priveşte pe 
laici. Părintele se străduieşte să-i înţeleagă pe mireni în situaţia lor de oameni care 
trăiesc în familie şi societate având răspunderi faţă de acestea. EI ştie că mirenii au o 
altfel de viaţă decât monahii şi trebuie trataţi ca atare. Nu Ii se pot cere laicilor lucrurile 
pe care Ie fac călugării, cum de fapt nici invers nu se întâmplă. 

Celor ce vor să fie îndrumaţi de el în cele ale credinţei, părintele Ie pretinde totuşi o 
viaţă creştină adevărată, o reală relaţie cu Dumnezeu, Ie pretinde un program din cinci 
puncte pe care cineva respectându-I este angajat în relaţia cu Dumnezeu. 

Primul punct de program e prezenţa Ia biserică. Ia Sfânta Liturghie în dumineci şi 
sărbători, pentru că acolo ne aflăm în cuprinsul împărăţiei Iui Dumnezeu, ne împărtăşim 
de binecuvântările Lui, date nouă prin mijlocire preoţească, slujim împreună cu 
slujitorii sflnţiţi, aducând Iui Dumnezeu cântare şi închipuindu-i pe heruvimi, flind de 
fapt şi împreună cu ei, pentru că în biserică flind împreună cu ceilalţi creştini ne putem 
ruga împreună, întărim comuniunea noastră întreolaltă şi cu Dumnezeu constituindu-ne 
ca Trupul cel viu al Iui Hristos, pentru că în biserică, în timpul sflntelor slujbe, suntem 
în "Cerul cel de pe pământ", ne pregătim pentru atmosfera din veşnicie, pregustăm 
bunătăţile viitoare. Cineva care nu merge Ia biserică nici nu e considerat de părintele Ia 
"credincioşi", iar dacă cineva vrea să fie credincios, trebuie neapărat ca în "Ziua 
Domnului" să fie acolo unde vrea Dumnezeu să fie. Se înţelege că cei bolnavi care nu 
pot împlini această obligaţie sunt scutiţi de ea. 

"Să începi ziua cu Dumnezeu şi s-o sfârşeşti cu Dumnezeu" este al doilea punct al 
programului care concret înseamnă rugăciuni de dimineaţă şi rugăciuni de seară, aici 
incluzând şi rugăciunile înainte şi după mese. Aceasta pentru că în momentele 
principale ale zilei credinciosul să se pună în faţa Iui Dumnezeu şi sub protecţia Lui, să 
ştie că tot ce face este cu ajutorul Iui Dumnezeu, că tot ce are vine din darul Iui 
Dumnezeu. Când nu se poate mai mult, cel puţin un minim de cinci minute acordate Iui 
Dumnezeu, oricât de "grăbit" sau "ostenit" ar fi omul, nu-i prea mult. Dacă cineva crede 
în Dumnezeu nu se poate să nu aibă şi un timp anume pentru Dumnezeu. 

AI treilea punct este "citirea a două capitole din Noul Testament în fiecare zi", pentru că 
nu are cineva putinţa de a se raporta Ia Dumnezeu fără a şti ceva despre EI, despre 
modul în care poate intra în legătură cu EI. 

"Rugăciunea de toată vremea" e al patrulea punct al programului. Aceasta pentru că 
omul e o fiinţă gânditoare şi toate ale omului pornesc de Ia gândul omului. Pentru că nu 
noi ne mântuim ci Hristos ne mântuieşte, cerem aceasta printr-o rugăciune scurtă: 
"Doamne Hsuse Hristoase Fiul Iui Dumnezeu miluieşte-mă pe mine păcătosul 
(păcătoasa)", rugăciune pe care o repetăm mereu în minte încercând să o unim cu 
respiraţia pentru ritmizare. 

AI cincilea punct este "Postul" după rânduiala Bisericii Ortodoxe, care se face în 
vederea disciplinării noastre interioare, disciplină ce o urmărim şi prin rugăciunea de 
toată vremea. 

Cu acest program părintele mai conjugă şi un îndreptar de viaţă pe care îl dădea 
părintele Arsenic Boca şi care e format din cinci puncte: 1. "Oxigen" adică viaţă dusă 

într-un aer cât mai curat, 2. "Glicogen" - se referă la o hrană raţională. 3. "Somn" - 
părintele Arsenic, având şi cunoştinţe medicale, spunea că avem nevoie de cel puţin 
şase ore de somn continuu în 24 de ore pentru a putea lucra la capacitatea noastră reală. 
4. "Să-ţi păstrezi hormonii" - adică să duci o viaţă sexuală corectă nefăcând risipă de 
energie sexuală şi 5. "Să ai concepţie de viaţă creştină" - adică, viaţa să ţi-o pui în slujba 
lui Dumnezeu după rânduiala Bisericii Ortodoxe. 

O dată cu acestea şi pe lângă ele părintele Teofil cere credincioşilor să se 
îmbunătăţească prin Sfânta Spovedanie, să ocolească toate pricinile de păcătuire şi mai 
ales să părăsească păcatele în orice chip ar fi ele. In legătură cu spovenia, le cere 
credincioşilor să se spovedească de cel puţin patru ori pe an, afirmând mereu că "nu are 
încredere în spovedania făcută doar o dată pe an", de multe ori poate doar ca obicei 
religios. Celor râvnitori părintele le recomandă spovedanie şi, dacă duc o viaţă 
superioară, împărtăşanie cât mai deasă. El nu insistă prea mult pentru o împărtăşanie 
deasă ci aşteaptă o dorinţă a oamenilor de a duce o viaţă superioară, de a se curaţii de 
patimi, el vrea ca oamenii să se spovedească şi împărtăşească nu dintr-o modă religioasă 
ci dintr-o dorinţă fierbinte de a fi mai buni şi de a se uni cu Hristos. 

Celor ce vin cu păcate grele, cu patimi, părintele nu le dă canoane aspre sau ani mulţi de 
canonisire, ci cere în primul rând părăsirea păcatelor şi o viaţă după voia lui Dumnezeu. 
După ce omul s-a schimbat în bine, părintele îl dezleagă ştiind că şi Dumnezeu îl iartă şi 
nu cere o pocăinţă pentru toată viaţa ci o bucurie din credinţă, din încrederea în 
bunătatea lui Dumnezeu. Chiar în ce priveşte pocăinţa, părintele este pentru o pocăinţă 
cu bucurie, cu încredere în bunătatea lui Dumnezeu care "se bucură de un păcătos care 
se pocăieşte mai mult decât de 99 de drepţi care n-au nevoie de pocăinţă". 

Părintele Teofil şi tinerii 

Intre monahi şi mireni părintele acordă o mare importanţă tinerilor, iubeşte tinerii şi e 
iubit de ei. Se spune că prietenii sunt cam la fel de buni sau de răi, asta înseamnă că 
părintele e cam la fel de tânăr ca tinerii pe care-i iubeşte şi, dacă asta nu se poate în ce 
priveşte vasul de lut ce se învecheşte, se poate şi este o realitate în ce priveşte sufietul. 

Părintele Teofil se bucură mult de tineri, se bucură pentru că tinerii sunt modelabili. Un 
bătrân deja a devenit ceea ce este, pe când un tânăr urmează să devină, are un sufiet 
tânăr, are capacitatea de a se depăşi şi de a se dărui şi poate fi modelat. 

In condiţiile create de revoluţia din 1989 părintele Teofil e căutat de un număr de tineri 
mereu în creştere, tineri doritori să vieţuiască orientându-se după Evanghelia lui 
Hristos, doritori să-şi pună viaţa în slujba lui Hristos. 

La cererea tinerilor, îndeosebi a studenţilor, părintele cutreieră asemenea unui apostol 
toate marile oraşe ale ţării, ţinând conferinţe în care le prezintă diferite teme din punct 
de vedere creştin, le prezintă viaţa creştină, bucuria, împlinirea dintr-o viaţă dusă în 
comuniune cu Dumnezeu, le răspunde la toate întrebările şi frământările lor, le dă 
sfaturi în ce priveşte viaţa religioasă pe care ei trebuie să o ducă într-o lume care se 
orientează după principii necreştine. Părintele nu crede că cei care ascultă conferinţele 
reuşesc să reţină şi apoi să pună în practică mult din ce li se spune, dar se bucură când 
vede entuziasmul celor care îl aşteaptă, merge peste tot cu bucurie în speranţa că şi 
puţinul ce va rămâne din ce el seamănă poate va da rod şi în aceea a întăririi în credinţă 

a ascultătorilor. Mulţi din aceşti ascultători îl caută apoi pe părintele la mănăstire, vin 
pentru a se spovedi, pentru a-şi orienta viaţa după Hristos. 

Duhovnicul către duhovnici 

E frumos a vorbi despre anumiţi oameni despre care poţi spune multe lucruri frumoase. 
Am văzut multe recomandări ale părintelui Teofil către oameni. Dar oare ce ar avea de 
spus el către fraţii lui, chivemisitori de suflete, către duhovnici. 

Mai întâi le-ar spune că trebuie să fie ceea ce se cheamă, adică duhovnici, asta 
însemnând oameni purtători şi împărtăşitori de Duhul Sfânt, nu simpli funcţionari 
bisericeşti şi pentru a fii duhovnici reali să-şi pună întreaga viaţă în slujba lui Dumnezeu 
şi a oamenilor, să se debaraseze de orice L-ar împiedica pe Duhul Sfânt să sufle în şi din 
el. 

Le-ar mai spune că pentru a spovedi şi îndruma pe alţii corect trebuie ca mai întâi să se 
spovedească ei înşişi, să-şi aibă ei înşişi duhovnici de care să asculte. 

Pentru a reuşi să facă o spovedanie care să ducă la împuţinarea păcatelor, să urmărească 
a da credincioşilor încredere în bunătatea lui Dumnezeu, în faptul că El vrea să-i ridice 
din cădere, să nu dea canoanele doar ca pedepse, ci pentru a-1 ajuta pe penitent să se 
cureţe de rele, să dea canoanele ca şi atunci când şi le-ar da lor sau celor apropiaţi lor, să 
fie buni şi să-L prezinte pe Dumnezeu ca Tată iubitor, dar să nu dezlege acolo unde nu 
se împlinesc condiţiile dezlegării, unde nu se părăseşte păcatul, unde Dumnezeu sigur 
nu dezleagă pentru că atunci nu vor împuţina ci vor înmulţi păcatele. Duhovnicii să 
ducă ei înşişi şi să pretindă şi credincioşilor lor să ducă o viaţă creştină, să aibă un 
comportament orientat după Dumnezeu, să se poarte în toată vremea şi în tot locul aşa 
cum s-ar purta Hristos dacă ar fi în situaţia lor. In cazul în care duhovnicii vor şti cu 
adevărat şi se vor strădui să-i ajute pe credincioşi să se despătimească, dacă între 
părinţii duhovniceşti şi fiii sufieteşti va exista o comuniune, sigur că vor fi creştinii mai 
buni. 

Concluzii 

Părintele Teofil este un om al bucuriei. Se bucură mult de darurile aduse de credinţa în 
Dumnezeu. Totuşi, mulţumirea lui, în ce priveşte roadele aduse de activitatea lui de 
duhovnic, nu este prea mare. Are conştiinţa că seamănă în pământ pietros. E drept, sunt 
oameni care ajungând la el reuşesc să îşi schimbe viaţa, să trăiască creştineşte, dar 
aceştia sunt, totuşi, puţini. Cei mai mulţi ajung la mănăstire împinşi de necazurile de 
care ar dori să scape, dar nu vor să se schimbe, se plâng, cer alinare, dar nu pot elimina 
princinile greutăţilor ce de multe ori se găsesc în viaţa lor supusă păcatelor. Concluzia 
părintelui Teofil este că nu poţi ajuta pe cineva dacă nu se lasă el ajutat. Nu poţi 
schimba pe nimeni, schimbarea o poate face Dumnezeu dacă şi omul e deschis, însă nici 
Dumnezeu nu schimbă pe cineva cu forţa, cu atât mai puţin un om. Sfatul ar fi ca 
oamenii să se lase îndrumaţi, ajutaţi, să dorească să se "depăşească şi să se 
dăruiască", să se încadreze în rânduiala Bisericii, să fie sinceri cu Dumnezeu, cu ei 
înşişi şi cu duhovnicii lor. 

Tuturor, părintele Teofil, le spune că din relaţia cu Dumnezeu izvorăşte fericirea, că 
din credinţa adevărată izvorăşte bucurie, că Dumnezeu stă şi ne aşteaptă pe fiecare să 
intrăm şi să ne veselim la ospăţul credinţei. 



Ieromonah SERAFIM GHEORGHE PĂTRUNJEL 
Părintele Teofil - icoană a intervalului 



Orice miracol îl înţelegi după ce se stinge irevocabil. înrădăcinaţi în huma melancoliei, 
nu mai ştim să trăim cu intensitate decât amintirea. Pare că judecăm întotdeauna 
înălţimea dragostei prin comoţia despărţirii. E deconcertant modul în care ratăm marile 
întâlniri cu prezentul, sub un spectru paseist continuu, înecaţi în retorica crizei şi 
revendicarea disoluţiei actualităţii. Sub umbra Tradiţiei, parcă, nu mai e chip să scrutăm 
prezentul: printr-o înnăscută aplecare defetistă, glisăm pe certitudini vagi, recuzând cu 
un aer decrepit-sapienţial existenţa, hic et nune, a excepţionalului. 

Ca români am ştiut întotdeauna să proslăvim, cu asupra de măsură, posteritatea: în 
perimetrul nostru, moartea converteşte orice existenţă în valoare. Aici, discursul este 
mereu encomiastic iar empatia, naiv disimulată. Poarta admiraţiei noastre este deschisă, 
aproape grotesc, numai spre cimitir. La noi orice demers etic pare a fi restaurativ, orice 
cuvânt evocator - un gen al necrologului, orice învingător - un adormit întru Domnul. 

Conştienţi de această ruşinată demisiune, e timpul, credem, să ne desfacem inima spre 
modelele vii. Iar viul trebuie privit nu ca fapt biologic, ci ca prezenţă personală, 
fereastră al rostirii şi actanţă a rostuirii, cum ar fi spus Noica. Această prezenţă, într-o 
debordantă efervescenţă, înaripată arătare şi căutată trecere, se regăseşte inconfundabil 
într-un bărbat religios: părintele Teofil. 

Bătrânul acesta, cu chipul rumen şi pletele dalbe, robust, surâzător, agil şi hâtru, 
ascunde neîndoios o taină. Nefirescul său e dincolo de handicapul congenital 
(nevederea) sau de condiţia sa activă: ieromonah. Numit "duhovnic al ASCOR-ului", ori 
"avvă coborât din Pateric" (pr. Galeriu), părintele Teofil vieţuieşte într-o preacunoscută 
mănăstire de la poalele Făgăraşilor. Atunci când vine printre noi aduce cu sine 
ascuţimea crestelor, fragranţa coniferelor şi tăria apei de munte, într-un cuvânt, boarea 
prospeţimii. întemeiat de rugăciune, luând ca scut pravila, monahul de la Sâmbăta arde 
veşnic în cuvânt. Nu poate fi nici o întâmplare în faptul de-a fi fost botezat cu numele 
ucenicului cel iubit, loan, luând apoi, în chip minunat, numele iubitorului de Dumnezeu: 
Teofil. 

Vedetă a serilor duhovniceşti, producător de adevărate spectacole, mereu oportun, 
părintele a refuzat debuşeul publicistic crispat, rămânând aproape necunoscut în spaţiul 
cultural extra-eclesial. în aceasta nu citim, însă, nici o invalidare: lăsându-se mai 
degrabă "cules", părintele Teofil a ieşit ca un învingător, parcă fără să vrea. Trebuie 
spus din capul locului că părintele Teofil este, înainte de orice, o stare de spirit. 
Inalienabilitatea logosului scris, livrescul în general, pare să nu-1 pună în valoare; şi 
totuşi, noi o ştim: parafrazându-1 pe Heidegger, am spune că doctrina adevărată îi este 



"nerostitul" din rostirea sa. Omiletica erudită pe arie bisericească, competenţa 
exegetică, experienţa monastică, nu acestea îi aduc mai întâi pe credincioşi în sălile de 
conferinţe. Senin, spontan, ironic (în sens mai mult socratic decât patristic), părintele 
Teofil e un "zoon gelastikon" aservit pe deplin aproapelui. Surâsul îi este de copil, 
nostalgiile - nevinovate, naivitatea - candidă. Omnipotenţa sa conjuncturală, această 
dominare pe orizontală, care-1 îmbucură trist ("cuvântul meu e sămânţă pe pământ 
pietros") se datorează numai parfumului risipit cu gratuitate neselectivă. Insă dincolo de 
euforia născută epidermic, puţini o ştiu, părintele este abandonat cu condescendenţă: 
"Cereţi de la mine blagoslovenie atât cât sunt aici." Sărbătoarea sa lăuntrică, şi, prin ea, 
jubileul proximităţii sale, concreşte pe un program paideic lipsit de relaxări şi 
comodităţi. Tot ceea ce primim în predica sa, dar mai ales în conferinţele susţinute 
decontractat şi afabil, e fructul unei ortopraxii nevăzute: asceză continuă, fără crispare şi 
asperităţi, dar sinuoasă şi tensionată. Părintele este convingere, în primul rând, pentru că 
este trăire; de aceea şi atunci când rosteşte truisme sau banalităţi, rămâne spumos şi 
pregnant. Cuvântul este investit cu tărie numai prin articulare fiinţială. Totul pare 
întemeiat: sfaturile sunt însoţite de o mimică deferentă, sancţiunile - de o intonaţie 
adecvată, glumele - de un zâmbet complice. Fiinţa sa este mereu într-o necuprinsă 
îmbrăţişare; aceasta aduce cu sine, inefabil şi întru preaplin, infinitul dragostei. 

Monahul care recită poezii nupţiale este înconjurat ocrotitor, pretutindeni, de tineri. 
Aflaţi într-o nealterată osmoză, părintele - şi tocmai el - le arată calea spre lumină. Nu 
este întîmplătoare această apropiere, şi nici neutră semniflcant. Invăţătura-i sădită 
printre semeni vine spre ilustrarea unei subiacente înrudiri: printre altele, părintele 
Teofil, unei tradiţionale filosofii sepulcrale a Părinţilor, (pr)opune refiecţia asupra vieţii. 
Departe de ameninţările tanatologice, străin de spaima paralizantă, părintele Teofil 
devine el însuşi, pentru tineri, un model ontologic. Detaşat de clişeele scorţoase şi 
prăfuite ale coreligionarilor săi (şi, implicit, ai noştri), reticent la unele reflexe 
călugăreşti, părintele Teofil este absolvent al Facultăţii echilibrului. E neîndoielnic 
pentru cei care-1 cunosc, în sensul tare al cuvântului, că s-a născut pentru a lărgi relieful 
uman al creştinismului dreptmăritor. Infinitului pneumatic al Ortodoxiei i-a corespuns 
mereu o plenară diversitate sub raport caracterial: de la Avva Antonie cel Mare până la 
Cuviosul Siluan Athonitul, sau de la părintele Cleopa la Andre Scrima străbaţi, într-un 
fel, aceeaşi alvie inepuizabilă: alteritatea e o bucurie, diferenţa un privilegiu. In această 
minunată felurime se cuvin citite şi cele mai insolite afirmaţii ale părintelui, care, la o 
adică, se vădeşte un desăvârşit mărturisitor şi apologet al învăţăturii Mântuitorului. 

Credem cu tărie că părintele Teofil va rămâne un ipochimen atemporal plasat mereu în 
interval: între itinerantă şi sedentarism, între rigoarea patristică şi elasticitatea bunului 
simţ ţărănesc, între înţelepciunea populară şi rodajul intelectual, între ingenuitatea 
scenică şi un diafan histrionism asumat, între discursul perifrazat şi sentinţa ireductibilă, 
între licenţă şi inovaţie, între certitudine şi neprihănită şovăială, la toate aceste interstiţii 
se întrupează chipul pacificat al unui bătrân care se încăpăţâneză să rămână veşnic 
tânăr. 



MIHAI NEAMŢU 
Notă asupra cărţii de faţă 

Cartea de faţă cuprinde cuvântări pe care le-am ţinut Ia Schitul Poşaga, din Eparhia 
Alba lulia, cu prilejul a două tabere studenţeşti, de rugăciune şi de muncă, organizate de 
Asociaţia Studenţilor Creştini Ortodocşi din România "A.S.C.O.R.", din Timişoara, în a 
doua jumătate a lui august 1995 şi în a doua jumătate a lui iulie 1996. 

Temele pentru cuvântări le-am ales eu însumi, iar cuvântările le-am ţinut liber. Ele au 
fost imprimate pe casete şi apoi copiate în scris, de către studenţii Sorin Mariş şi Ovidiu 
Hârceagă, care s-au gândit ca aceste cuvântări să fie publicate într-o carte. In acest sens, 
s-au adresat înalt Prea Sfinţitului Nicolae, Mitropolitul Banatului, Ia care au găsit 
bunăvoinţă, aşa că s-a putut ajunge Ia tipărirea cuvântărilor mele de Ia Poşaga. 

Dat fiind faptul că temele alese de mine au fost prezentate în cuvântări libere, în 
expunerile mele apar multe digresiuni şi repetări. Am considerat că e bine ca acestea să 
fie cuprinse şi în carte, - atât pentru motivul că nu toţi cititorii citesc întreaga carte, cât 
şi pentru faptul că pe cititori, în cazul de faţă, îi consider mai mult ascultători decât 
cititori: ascultători asemenea celor de Ia Poşaga. 

Notez aici şi faptul că. Ia verificarea textelor copiate de pe casete m-am considerat unul 
dintre cititori şi dintre ascultători şi am avut mare bucurie din multe din afirmaţiile ce se 
fac în cuvântări. Sper ca bucurie şi folos să aibă, din cuvântările mele, adresate 
studenţilor, toţi cititorii, fără deosebire, de aceea trimit această carte Ia propovăduire, nu 
înainte de a-I mulţumi Iui Dumnezeu pentru această realizare, şi nu înainte de a mulţumi 
tuturor celor ce au contribuit ca această carte să existe şi să poată fi trimisă Ia 
propovăduire. Mă cuprind pe mine însumi în "gândurile bune", destinate "pentru 
gânduri bune", pe care Ie ofer Mântuitorului nostru, cu rugămintea să Ie înmulţească şi 
să Ie facă lucrătoare în sufietele cititorilor şi în viaţa lor de zi cu zi. 



Arhimandritul Teofil Părăian, 
din Mănăstirea Brâncoveanu de la Sâmbăta de Sus, judeţul Braşov 

Ortodoxie şi Liturghie 



Cuvioase părinte, iubiţi fraţi şi iubiţi credincioşi, cu cuvântarea aceasta intitulată 
"Ortodoxie şi Liturghie" încep un şir de cuvântări pe care Ie voi ţine în zilele următoare 
până vineri inclusiv. Mâine va fi o cuvântare intitulată "Liturghia, sărbătorire 
cuprinzătoare", miercuri va fi o cuvântare, tot dimineaţa: "Prea Sfânta Treime şi Sfânta 
Liturghie", joi dimineaţa va fi o cuvântare intitulată: "Binecuvântările Sfintei Liturghii", 
iar vineri dimineaţa va fi ultima cuvântare în legătură cu Sfânta Liturghie ţinută de mine 
aici şi anume intitulată "îndemnuri de Ia Sfânta Liturghie". 

Aşadar începem cu "Liturghie şi Ortodoxie" sau cu "Ortodoxie şi Liturghie", e de fapt 
acelaşi lucru. Pentru a putea vorbi despre Ortodoxie şi Liturghie trebuie mai întâi să 
precizăm noţiunile de Ortodoxie şi de Liturghie, ce înseamnă Ortodoxie şi ce înseamnă 
Liturghie şi ce legătură este între Ortodoxie şi Liturghie. 

Cuvântul "ortodoxie" înseamnă dreaptă mărire. Este un cuvânt grecesc, un termen 
grecesc, care nu s-a tradus în limba noastră ci a rămas aşa cum este în limba greacă, dar 
însemnătatea lui pentru noi, ca să înţelegem şi noi ce înţeleg grecii care au creat acest 
termen, este "dreaptă mărire". Noi ne numim pe noi înşine ortodocşi ca să ne deosebim 
de ceilalţi creştini care nu sunt ortodocşi, ci sunt, zicem noi, eterodocşi. Ce înseamnă 
eterodox? Străin de Ortodoxie, străin de dreaptă mărire. 

Ortodoxia ca dreaptă mărire se revarsă în aducerea de mărire lui Dumnezeu, deci noi 
suntem ortodocşi pentru că aducem dreaptă mărire lui Dumnezeu şi dacă nu aducem 
dreaptă mărire nu suntem ortodocşi. Şi ceilalţi creştini aduc mărire lui Dumnezeu, dar 
nu mărirea cea dreaptă, pentru că nu au credinţa cea dreaptă. Cei care, de pildă, nu 
cinstesc pe Maica Domnului, nu pot avea dreaptă mărire pentru că nu au dreaptă 
credinţă. Ori noi ca cinstitori ai Maicii Domnului avem dreaptă mărire pentru că facem 
legătura între Domnul Hristos şi Maica Domnului, mama Domnului nostru lisus 
Hristos. Şi aşa mai departe, nu stărui acum în amănunte. Sigur că se pot aduce multe 
lucruri care mărturisesc dreapta mărire pe care o avem noi. 

Cuvântul "ortodox" a avut circulaţie în Răsărit în special după despărţirea Bisericii la 
1054, între catolici şi ortodocşi. Până la 1054 Biserica s-a numit catolică şi grecii se 
numesc pe sine şi astăzi catolici în înţelesul că credinţa aceasta e o credinţă care e peste 
tot. Şi cuvântul catolic este de fapt tot de origine greacă însă pentru că cei din Apus s-au 
numit pe sine catolici, aşa cum sunt ei astăzi, adică despărţiţi de credinţa ortodoxă, ca să 
nu se facă confuzii între catolicii din Apus şi catolicii din Răsărit, cei din Răsărit nu s- 
au mai numit catolici ci s-au numit ortodocşi, cu dreaptă mărire. 

Cine zice "ortodox" ştie ce zice, adică zice creştinii care nu sunt de credinţe străine de 
Ortodoxie ci sunt aşa cum suntem noi, cu credinţa ortodoxă, cu dreaptă mărire. Sigur că 
pentru a avea dreaptă mărire trebuie să ai dreaptă credinţă. Nu poţi să ai dreaptă mărire 
dacă nu ai dreaptă credinţă. Deci, ori zicem drept măritori creştini, ori zicem drept 
credincioşi creştini, în realitate e acelaşi lucru în două înfăţişări. La slujbă, de pildă la 
Sfânta Liturghie, se spune: "Pe voi pe toţi, dreptmăritorilor creştini, să vă pomenească 
Domnul Dumnezeu întru împărăţia Sa, totdeauna, acum şi pururea şi în vecii vecilor". 
S-ar putea spune foarte bine: "Pe voi pe toţi, ortodocşilor creştini, să vă pomenească 
Domnul Dumnezeu întru împărăţia Sa, totdeauna, acum şi pururea şi în vecii vecilor". 
Prin urmare noi ne definim ca ortodocşi, ne numim ortodocşi, drept măritori, şi ne 
manifestăm ca ortodocşi prin ceea ce are Ortodoxia ca specific, adică prin ceea ce e 
reprezentată Ortodoxia. 

Cea mai de căpetenie etichetă a Ortodoxiei este Sfânta Liturghie. Cuvântul "liturghie" 
este tot de origine greacă şi înseamnă "lucrare publică" aşa că liturghie după cuvântul 
acesta, - după cuvântul grecesc considerat ca "lucrare publică", pentru că asta înseamnă 
"liturghie" - se socoteşte că fac toţi aceia care fac lucrări de folos, lucrări spre binele 
oamenilor, lucrări de conducere de exemplu. Liturghie, după cuvântul acesta de lucrare 
publică, face şi un conducător de corabie, tot liturghie face, dar nu liturghia în înţelesul 
în care o avem noi în vedere. 

In româneşte când zici "liturghie" te gândeşti la un singur lucru şi nu te gândeşti la o 
lucrare publică, ci te gândeşti la o slujbă şi anume la slujba cea mai de căpetenie din 
Biserica Ortodoxă care se numeşte Liturghie. "N-am luat parte la Sfânta Liturghie" să 
zicem, dacă zice cineva aşa, înseamnă că nu merge la slujba cea mai de căpetenie a 

Bisericii, sau "am luat parte Ia Sfânta Liturghie" înseamnă că am luat parte Ia acea 
slujbă în cuprinsul căreia Cinstitele Daruri ce sunt puse înainte, pâinea şi vinul anume 
pregătite, se prefac. Ia rugăciunea preotului prin darul Iui Dumnezeu, în Trupul şi 
Sângele Mântuitorului nostru lisus Hristos cu care se împărtăşesc credincioşii. Asta este 
Liturghia. 

In limba franceză, cuvântul "liturghie" se traduce cu - are ca termen - cuvântul "liturgic" 
şi nu înseamnă numai Liturghie, şi mai ales nu înseamnă Liturghia ci înseamnă toată 
slujba Bisericii, toate laudele, cele şapte laude. Deci ei când spun "liturgic" spun 
slujbele Bisericii de fiecare zi, cele şapte laude. Ia ei toate sunt "liturgic", după cuvântul 
"liturgic" sau liturghie cum zicem noi. Ortodocşii francezi au şi ei Liturghie cum avem 
noi, şi Liturghia aceasta se numeşte "Liturgic Eucharistique". 

De ce s-a ajuns în limba franceză Ia această exprimare, "liturgic" şi "Liturgic 
Eucharistique", liturghie şi Liturghie Euharistică? Pentru că toate slujbele Bisericii ne 
pregătesc pentru Liturghie, Liturghia nu e desprinsă de celelalte slujbe ale Bisericii, ci e 
împreună cu slujbele Bisericii aşa încât cineva care vrea să slujescă Sfânta Liturghie 
trebuie să participe şi Ia celelalte slujbe ale Bisericii ca să se poată pregăti pentru cea 
mai înaltă slujbă a Bisericii, pentru Sfânta Liturghie. 

îmi aduc aminte că într-un an, sunt de atunci vreo cincisprezece ani cred, prin 1980- 
1981, nu mai ştiu exact, eram diacon şi am fost la mănăstire Ia Prislop, pe lângă Haţeg, 
unde e înmormântat părintele Arsenic Boca, şi a venit un părinte, părintele Caliopie 
Georgescu care era exarh al mănăstirilor din Mitropolia Olteniei din Arhiepiscopia 
Craiovei şi a fost rugat să facă Liturghie. Atunci preotul mănăstirii nu era disponibil, şi 
el a acceptat să facă Liturghie dar a zis că pentru a putea face Liturghie trebuie să se mai 
facă o dată Utrenia pentru că el nu a fost Ia Utrenie şi să participe şi Ia Utrenie ca să 
poată face Liturghie. Utrenia se făcuse seara. Şi dimineaţa el a rugat pe maicile de Ia 
Prislop că dacă vor să facă Liturghia să repete încă o dată Utrenia ca să fie şi el Ia 
Utrenie. E o conştiinţă ortodoxă lucrul acesta. Adică e o pregătire, e o îndatorire, şi el 
aşa a motivat că vrea să se facă încă o dată Utrenia, ca să fie şi el acolo, zicând aşa, că 
pentru conştiinţa Iui. Conştiinţa aceasta trebuie să ne-o formăm toţi credincioşii. Sigur 
că în realitate, în viaţa socială, nu toţi oamenii au posibilitatea să ia parte Ia slujbele 
Bisericii, Ia Utrenie, Ia Vecernie, sunt împrejurări care într-adevăr îi împiedică, dar 
conştiinţa ortodoxă trebuie să ne oblige să luăm parte Ia slujbele Bisericii ca să avem 
vrednicia de a lua parte Ia Sfânta Liturghie, Ia Liturghia Euharistică. Concluzia aceasta 
o scoatem foarte bine din faptul că în limba franceză există termenul "liturgic" pentru 
toate slujbele şi termenul "Liturgic Eucharistique" pentru Liturghia propriu-zisă. 

Sfânta Liturghie este cea mai de căpetenie slujbă a Bisericii şi este lăsată în esenţa ei de 
către Domnul nostru lisus Hristos. Domnul nostru lisus Hristos Ia Cina cea de Taină a 
luat pâine în mâinile Sale, a binecuvântat, a frânt, a dat ucenicilor şi a zis: "Luaţi 
mâncaţi, acesta este Trupul Meu care se frânge pentru voi spre iertarea păcatelor". După 
aceea a binecuvântat paharul cu vin şi a zis: "Beţi dintru acesta toţi, acesta este Sângele 
Meu care pentru voi şi pentru mulţi se varsă spre iertarea păcatelor". Aceasta este esenţa 
Sfintei Liturghii şi de fapt Domnul Hristos cu acel prilej a şi zis: "Aceasta să faceţi întru 
pomenirea Mea" (Luca 22, 19-20). 

Intru pomenirea jertfei Mântuitorului nostru lisus Hristos se face Sfânta Liturghie. 
Aşadar Sfânta Liturghie este întemeiată de Domnul Hristos, bineînţeles nu aşa cum se 

prezintă astăzi. Sfânta Liturghie aşa cum se prezintă astăzi este alcătuită de Sfântul 
Vasile cel Mare şi de Sfântul loan Gură de Aur. De cele mai multe ori noi facem Sfânta 
Liturghie care ne-a rămas de Ia Sfântul loan Gură de Aur, bineînţeles cu unele 
modificări care s-au adăugat în decursul veacurilor. Noi spunem însă că Sfântul loan 
Gură de Aur a alcătuit Liturghia, nu sută Ia sută aşa cum o avem noi, dar în esenţă, în 
temelia ei. Liturghia pe care o avem noi astăzi este făcută de Sfântul loan Gură de Aur 
sau de Sfântul Vasile cel Mare. 

Două Liturghii se fac în Biserica ortodoxă: Liturghia Sfântului Vasile cel Mare se face 
numai de zece ori pe an iar Liturghia Sfântului loan Gură de Aur se face de cele mai 
multe ori, iar în timpul postului pregătitor pentru Sfintele Paşti, în Postul Mare, se face 
şi o Liturghie care nu e deplină şi se numeşte "Liturghia Darurilor mai înainte sfinţite", 
deci e o Liturghie Ia care nu se sfinţesc Cinstitele Daruri ci sunt sfinţite Ia o Liturghie 
deplină. Ia Liturghia Sfântului Vasile cel Mare sau Ia Liturghia Sfântului loan Gură de 
Aur. Sfântul loan Gură de Aur a avut în vedere şi Liturghia Sfântului Vasile, Sfântul 
Vasile a avut în vedere Liturghiile dinainte de el. Liturghia Sfântului lacob, şi le-au 
alcătuit aşa cum au fost luminaţi de Dumnezeu pentru contemporanii lor şi au rămas de 
atunci în general neschimbate aşa cum Ie avem noi astăzi. 

Sfânta Liturghie este slujba Ia care Cinstitele Daruri se prefac în Trupul şi Sângele 
Mântuitorului pentru împărtăşirea credincioşilor. Avem în vedere Ia Sfânta Liturghie pe 
Dumnezeu şi pe oameni. Pe Dumnezeu care ne dă posibilitatea să avem Cinstitele 
Daruri, să avem Trupul şi Sângele Mântuitorului, să avem Sfânta Euharistie pentru 
împărtăşirea credincioşilor şi îi avem în vedere pe credincioşii care doresc să se 
împărtăşească cu Cinstitele Daruri prefăcute în Trupul şi Sângele Mântuitorului nostru 
lisus Hristos, cu "dumnezeieştile, sfintele, preacuratele, nemuritoarele, cereştile, de 
viaţă făcătoarele, înfricoşătoarele Iui Hristos Taine". Sfânta Liturghie, aşa cum este în 
Biserica noastră Otrodoxă, în Biserica dreptmăritoare, are trei părţi: o parte pregătitoare 
care se numeşte Proscomidie, o parte Ia care pot participa şi credincioşii încă nebotezaţi 
numiţi "cei chemaţi" sau "catehumeni" - până Ia "Câţi sunteţi chemaţi ieşiţi" şi această 
parte se numeşte "Liturghia cuvântului" - iar împărtăşirea care se face în cadrul acestei 
Sfinte Liturghii este împărtăşire prin cuvânt şi anume prin Evanghelia care se citeşte. Şi 
apoi urmează Liturghia Euharistică propriu-zisă Ia care nu pot lua parte cei care nu sunt 
dreptmăritori creştini ci numai dreptmăritorii creştini, numai ortodocşii, numai cei 
botezaţi. Şi cei care se pregătesc pentru botez în Biserica Ortodoxă sunt socotiţi într-un 
fel tot ortodocşi dar într-o categorie care nu Ie dă voie să ia parte Ia Sfânta Liturghie 
propriu-zisă. Ia Liturghia Euharistică, ci numai Ia Liturghia cuvântului. E o rânduială a 
Bisericii noastre în care se pune în evidenţă importanţa Sfintei Liturghii, adică nu orice 
credincios e vrednic să ia parte Ia Sfânta Liturghie, Sfânta Liturghie fiind o slujbă mai 
presus de lumea aceasta, este o slujbă care aduce cerul pe pământ. Biserica în general 
este considerată ca "cerul cel de pe pământ", având în vedere biserica drept locaş de 
închinare. Sfânta Liturghie este împărăţia Iui Dumnezeu pe pământ, şi de aceea ca să 
luăm parte Ia Sfânta Liturghie, Ia împărăţia Iui Dumnezeu de pe pământ trebuie să avem 
o vrednicie anume, trebuie să fim curăţiţi de relele care ne-ar face nevrednici de Sfânta 
Liturghie. De aceea Ia Sfânta Liturghie în vechime nu aveau voie să ia parte cei 
nebotezaţi, catehumenii, cei chemaţi, şi nu aveau voie să ia parte Ia Sfânta Liturghie cei 
care erau în stadiul de pocăinţă, care nu se puteau şi împărtăşi. Toţi credincioşii care 
luau parte Ia Sfânta Liturghie aveau cumva obligaţia să se împărtăşească cu Sfintele 
Taine, cu Trupul şi Sângele Mântuitorului nostru lisus Hristos şi atunci se considera că 
numai aceia care se pot împărtăşi pot lua parte Ia Sfânta Liturghie. Lucrurile n-au rămas 

aşa în istoria Bisericii din neputinţa omenească şi Biserica a admis să ia parte şi cei 
care sunt în stadiu de pocăinţă pentru că nu mai există o categorie, o ceată, a celor ce se 
pocăiesc, sau mai multe cete din cei care se pocăiesc şi care nu intrau în biserică ci 
stăteau în pridvorul bisericii Ia sfintele slujbe. Lucrul acesta Biserica 1-a desfiinţat în 
istorie şi atunci a rămas că toţi credincioşii ortodocşi pot să ia parte la Sfânta Liturghie 
dar fiecare în conştiinţa lui trebuie să ştie care este situaţia lui şi cum anume trebuie să 
se pregătească pentru a se face vrednic de Sfânta Liturghie. 

Dacă nu avem în vedere lucrurile acestea înseamnă că coborâm Sfânta Liturghie şi 
pentru noi devine o slujbă obişnuită ca şi slujbele celelalte. Şi celelalte slujbe sunt 
importante, însă sunt importante ca pregătitoare pentru Sfânta Liturghie, iar Sfânta 
Liturghie este cea mai însemnată dintre sfintele slujbe, dar nu desprinsă de celelalte 
slujbe - şi în cazul acesta Sfânta Liturghie în Ortodoxie ocupă locul cel mai de căpetenie 
- şi de aceea am zis că eticheta Bisericii Ortodoxe este Sfânta Liturghie. Orice slujbă 
ortodoxă este o etichetă a Bisericii Ortodoxe dar mai presus de toate, cel mai bine 
reprezintă Ortodoxia Sfânta Liturghie. 

Comorile Ortodoxiei, comorile credinţei noastre sunt sfintele slujbe prin existenţa lor şi 
prin conţinutul lor. Sfânta Liturghie este un fel de rezumat al celorlalte sfinte slujbe în 
înţelesul că în Sfânta Liturghie se prezintă evenimentele de mântuire care ţin de viaţa 
ortodoxă, de viaţa Bisericii Ortodoxe. Tot ceea ce s-a făcut pentru noi, pentru mântuirea 
noastră, se înfăţişează pe scurt în cuprinsul Sfintei Liturghii, aşa că Sfânta Liturghie în 
cele din urmă este cea mai reprezentativă slujbă a Bisericii noastre, şi este cea mai 
reprezentativă slujbă, şi prin conţinut, şi prin rostul ei. Prin conţinut - prin ceea ce se 
spune, prin rostul ei - prin faptul că la Sfânta Liturghie se sfinţesc Cinstitele Daruri, şi 
prin scopul ei - ca cei credincioşi să se poată împărtăşi cu Sfintele Taine ale 
Mântuitorului nostru Hsus Hristos. 

Noi considerăm Sfânta Liturghie ca împărăţia lui Dumnezeu pe pământ în înţelesul că la 
începutul ei se spun cuvintele: "Binecuvântată este împărăţia Tatălui şi a Fiului şi a 
Sfântului Duh, acum şi pururea şi în vecii vecilor". Deci avem în vedere că în faţa 
noastră se desfăşoară împărăţia lui Dumnezeu, avem în vedere faptul că se face aici pe 
pământ lucru ceresc, în "cerul cel de pe pământ", avem în vedere faptul că la Sfânta 
Liturghie noi îi închipuim aici pe pământ pe cei din ceruri. Cuvintele: "Noi, care pe 
Heruvimi cu taină închipuim şi făcătoarei de viaţă Treimi întreit sfântă cântare aducem, 
toată grija cea lumească de la noi să o lepădăm. Ca pe împăratul tuturor, să-L primim pe 
Cel în chip nevăzut înconjurat de cetele îngereşti. Aliluia, aliluia, aliluia", sunt cuvinte 
din care înţelegem că participând noi la Sfânta Liturghie nu mai suntem doar oameni 
obişnuiţi, oameni păcătoşi aşa cum ne ştim noi, ci suntem şi închipuitori ai fiinţelor 
cereşti care stau în apropierea lui Dumnezeu şi-I aduc mărire lui Dumnezeu, îi 
închipuim pe Heruvimi. 

Şi, la Sfânta Liturghie, avem posibilitatea să spunem cuvinte îngereşti: "Sfânt, Sfânt, 
Sfânt, Domnul Savaot, plin este cerul şi pământul de mărirea Ta". Sunt cuvinte din cer 
aduse pe pământ şi le spunem şi noi. Avem apoi posibilitatea să-I aducem mărire lui 
Dumnezeu răspunzând la ecfonisele de la Sfânta Liturghie în care II avem în vedere pe 
Dumnezeu ca Cel "Căruia I se cuvine toată mărirea, cinstea şi închinăciunea", ca pe Cel 
ce are "stăpânire, împărăţie, putere şi mărire", ca pe Cel ce este "bun şi iubitor de 
oameni", ca pe Cel ce este "milostiv şi iubitor de oameni", ca pe Cel ce este "Sfânt" şi 
"sfinţirea noastră" şi toate acestea ni Ie pune în faţă Sfânta Biserică în Sfânta Litiu"ghie. 

Şi noi răspunzând Ia aceasta mărturisim că avem încredinţarea că trebuie să-I aducem 
mărire Iui Dumnezeu şi Ii aducem mărire Iui Dumnezeu după puterea noastră, fiecare 
dintre noi atâta cât putem noi să aducem. Din toată mărirea Iui Dumnezeu Ii aducem 
atât cât putem noi să-I aducem şi gândul acesta că Dumnezeu e bun şi milostiv şi iubitor 
de oameni, că e sfânt, că e sfinţirea noastră trebuie să ne dea dorinţa ca să fim 
preamăritori de Dumnezeu întrucât Ortodoxia este cu preamărire adusă Iui Dumnezeu. 

O viaţă ortodoxă trebuie să fie o viaţă care prelungeşte Sfânta Liturghie în viaţa socială, 
în viaţa de toate zilele, în înţelesul că Ia Sfânta Liturghie se spune: "Cu pace să ieşim" şi 
credincioşii răspund: "Intru numele Domnului", ceea ce înseamnă că şi după Liturghie 
trebuie să fie o Liturghie, adică o slujbă de preamărire a Iui Dumnezeu şi o slujbă de 
transformare a naturii, de transformare a vieţii noastre, de transformare a simţirii 
noastre, de transformare a fiinţei noastre spre bine. Dacă trăim liturgic în viaţa socială, 
dacă ne silim să trăim liturgic, atunci şi Sfânta Liturghie o trăim Ia măsurile Ia care 
trebuie s-o trăim, iar dacă considerăm Liturghia desprinsă cumva de viaţa socială şi 
desprinsă de celelalte slujbe şi neglijăm slujbele Bisericii şi vrem să preţuim numai 
Sfânta Liturghie, nu suntem în Ortodoxie pentru că Ortodoxia impune o viaţă în care să 
se desfăşoare Sfânta Liturghie Ia măsurile Ia care poate fi desfăşurată în conştiinţa 
noastră. 

De exemplu când slujeşte preot cu diacon, diaconul, înainte de a începe Sfânta 
Liturghie, zice către preot: "Roagă-te pentru mine, părinte" şi preotul spune: "Să 
îndrepteze Domnul paşii tăi spre tot lucrul bun". Adică îndreptarea aceasta spre bine, 
îndreptarea generală spre bine este o continuare a Liturghiei. După intrarea cu Sfintele 
Daruri, când sunt puse pe Sfânta Masă, dacă slujeşte preot cu diacon, preotul zice către 
diacon: "Pomeneşte-mă, frate şi împreună-slujitorule" iar diaconul răspunde: "Preoţia ta 
să o pomenească Domnul Dumnezeu întru împărăţia Sa. Roagă-te pentru mine, părinte". 
La aceasta preotul zice: "Duhul Sfânt să vină peste tine şi puterea Celui preaînalt să te 
umbrească" iar diaconul răspunde: "Acelaşi Duh să lucreze împreună cu noi în toate 
zilele vieţii noastre. Pomeneşte-mă părinte". Şi iarăşi zice preotul: "Să te pomenească 
Domnul Dumnezeu întru împărăţia Sa, totdeauna, acum şi pururea şi în vecii vecilor". 

Dialogul acesta, liturgic de fapt, este un dialog din care înţelegem că cea mai însemnată 
urare pe care o poate face cineva este aceasta ca "Duhul Sfânt să vină peste noi şi 
puterea Celui preaînalt să ne umbrească" aşa cum s-a întâmplat cu Maica Domnului, cu 
Preasfânta Fecioară Măria Ia Buna Vestire şi ca "acelaşi Duh să lucreze împreună cu noi 
în toate zilele vieţii noatre". Deci nu numai în cuprinsul unui timp limitat cât ţine o 
Sfântă Liturghie, ci în toate zilele vieţii noastre şi toată viaţa noastră, chiar şi viaţa de 
studiu, chiar şi viaţa de îndatoriri sociale trebuie să fie un fel de liturghie după 
Liturghie, trebuie să fie un fel de strădanie de a aduce pe Dumnezeu, pe Domnul 
Hristos, în mijlocul nostru cum se spune Ia Sfânta Liturghie când slujesc mai mulţi 
preoţi şi când se îmbrăţişează şi zic: "Hristos în mijlocul nostru" şi celălalt: "Este şi va 
fi", şi primul iarăşi: "Totdeauna, acum şi pururea şi în vecii vecilor." iar al doilea: 
"Amin". 

Deci conştiinţa aceasta a ducerii în lumea aceasta a Domnului Hristos în conştiinţa 
noastră, şi în viaţa noastră, şi în viaţa socială, este o conştiinţă ortodoxă, este o gândire 
ortodoxă, care are drept etichetă, drept rezumat, drept firmă să zicem aşa. Sfânta 
Liturghie, care nu trebuie să rămână în biserică, ci trebuie dusă de fiecare dintre noi Ia 
măsurile noastre până acolo unde ajungem cu viaţa noastră şi să ne ferim de tot ce ar 

împiedica preamărirea Iui Dumnezeu pentru că unde nu este preamărirea Iui 
Dumnezeu, acolo nu este nici Liturghie pentru că nu este Ortodoxie. Dumnezeu să ne 
ajute! 



21 august 1995 
Sfânta Liturghie, sărbătorire cuprinzătoare 



Iubiţi fraţi şi iubiţi credincioşi, în legătură cu cele spuse ieri dimineaţă despre Liturghia 
în Ortodoxie sau Ortodoxie şi Liturghie, am spus că Sfânta Liturghie este eticheta 
Bisericii Ortodoxe în înţelesul că în ea se rezumă toată Ortodoxia. Astăzi voi spune 
ceva despre Sfânta Liturghie ca sărbătorire cuprinzătoare, pentru că dacă Sfânta 
Liturghie este un rezumat al Ortodoxiei, trebuie să fie un rezumat şi al trăirii ortodoxe. 

Noi am găsit Sfânta Liturghie aşa cum ne-a dat-o Biserica şi dacă ne-am gândit mai 
îndeaproape am putut să ne dăm seama că în cuprinsul Sfintei Liturghii se trăiesc 
evenimentele care au dus Ia mântuirea noastră: întruparea Fiului Iui Dumnezeu - 
Naşterea Mântuitorului nostru lisus Hristos -, Cina cea de Taină, Jertfa de pe Cruce, 
învierea cea de a treia zi, înălţarea Ia cer, ce-a de-a doua iarăşi venire. Rusaliile, chiar şi 
sărbătorile Maicii Domnului în înţelesul că în Sfânta Liturghie e pomenită şi Maica 
Domnului, ne arătăm cinstitori ai Maicii Domnului, sărbătorile sfinţilor în înţelesul că la 
Sfânta Liturghie îi pomenim pe toţi sfinţii, suntem îndemnaţi să-i pomenim pe toţi 
sfinţii, aşa încât Sfânta Liturghie este un rezumat al întregului an bisericesc. 

Cei mai mulţi dintre credincioşii noştri ştiu că Ia Sfânta Liturghie se pomeneşte Cina 
cea de Taină pentru că se spun cuvintele "Luaţi, mâncaţi, acesta este Trupul Meu, care 
se frânge pentru voi spre iertarea păcatelor" şi "Beţi dintru acesta toţi, acesta este 
Sângele Meu, al Legii celei noi, care pentru voi şi pentru mulţi se varsă, spre iertarea 
păcatelor". Este ceea ce s-a spus Ia Cina cea de Taină adică ceea ce a spus Domnul 
Hristos când a prezentat Trupul şi Sângele Său pentru împărtăşirea Sfinţilor Apostoli. 
Deci oricum Sfânta Liturghie sărbătoreşte Cina cea de Taină, dar nu numai Cina cea de 
Taină. Sunt mai puţini credincioşii care ştiu că şi alte sărbători sunt cuprinse în Sfânta 
Liturghie, şi alte sărbătoriri fac cuprinsul Sfintei Liturghii. 

Şi anume, mai întâi de toate pentru că Ia Sfânta Liturghie Cinstitele Daruri ce sunt puse 
înainte se sfinţesc şi devin Trupul şi Sângele Mântuitorului nostru lisus Hristos, putem 
considera pe bună dreptate că Sfânta Liturghie este o sărbătorire a întrupării 
Mântuitorului Hristos, a întrupării Fiului Iui Dumnezeu, şi anume cuprinde ca întrupare 
Buna Vestire şi Naşterea cea după trup a Mântuitorului deci Buna Vestire şi Crăciunul. 
Buna Vestire noi o sărbătorim peste an în 25 martie iar Crăciunul în 25 decembrie. La 
Sfânta Liturghie, pentru că se întrupează Fiul Iui Dumnezeu în Cinstitele Daruri care 
devin Trupul şi Sângele Lui şi devin de fapt Mântuitorul însuşi cu Care se împărtăşesc 
credincioşii. Sfânta Liturghie este sărbătorirea celor două sărbători care sunt în legătură 
cu întruparea Fiului Iui Dumnezeu: Buna Vestire şi Naşterea după trup a Mântuitorului 
nostru lisus Hristos. 

Sigur că întruparea aceasta se face pentru continuarea întrupării Mântuitorului în 
credincioşi prin împărtăşirea credincioşilor. Nu e vorba aici de o altă întrupare decât 
întruparea cea trebuincioasă pentru întruparea cea din oameni, adică Domnul Hristos a 
găsit chipul în care EI poate să fie cuprins în fiinţa credincioşilor, chipul în care 
credincioşii se pot uni cu EI în cea mai adâncă unire, până acolo că EI, după cum 
spunem noi Ia o rugăciune după împărtăşirea cu Sfintele Taine, intră în alcătuirea 
mădularelor noastre. Chiar zicem noi: "intră în alcătuirea mădularelor mele, în rărunchi 
şi-n inimă". Ca să se poată realiza lucrul acesta, se realizează mai întâi întruparea cea în 
Cinstitele Daruri, ca credincioşii să se poată împărtăşi. 

După aceea. Ia Sfânta Liturghie pomenim şi alte evenimente care privesc mântuirea 
între care de pildă intrarea în Ierusalim, în înţelesul că Ia intrarea în Ierusalim 
credincioşii Mântuitorului au zis: "Osana întru cei de sus!" (Matei 21, 9). Şi noi Ia 
Sfânta Liturghie zicem "Sfânt, Sfânt, Sfânt, Domnul Savaot, plin este cerul şi pământul 
de mărirea Ta. Osana întru cei de sus. Bine este cuvântat Cel ce vine întru numele 
Domnului. Osana întru cei de sus", cuvinte pe care le-au spus în parte îngerii. Deci, 
"Sfânt, Sfânt, Sfânt, Domnul Savaot, plin este cerul şi pământul de mărirea Ta", sunt 
cuvinte îngereşti, iar cuvintele: "Osana întru cei de sus. Bine este cuvântat Cel ce vine 
întru numele Domnului! Osana întru cei de sus!", sunt cuvinte omeneşti. 

Apoi, Cina cea de Taină, reprezentată în cuvintele: "Luaţi, mâncaţi, acesta este Trupul 
Meu, care se frânge pentru voi spre iertarea păcatelor" şi "Beţi dintru acesta toţi, acesta 
este Sângele Meu al Legii celei noi, care pentru voi şi pentru mulţi se varsă, spre 
iertarea păcatelor". Dar îndată după ce se spun cuvintele acestea, nu cu glas tare ci în 
gând preotul zice: "Aducându-ne aminte de această poruncă mântuitoare". Despre ce 
este vorba? Este vorba că Domnul Hristos, după mărturia Sfântului Evanghelist Luca, 
Ie-a spus ucenicilor după ce a zis "Luaţi, mâncaţi, acesta este Trupul Meu" şi "Beţi 
dintru acesta toţi, acesta este Sângele Meu", a zis "Aceasta să faceţi întru pomenirea 
Mea". Deci Domnul Hristos a statornicit Ia Cina cea de Taină să I se pomenească jertfa. 
De ce jertfa? Pentru că se pomeneşte Trupul Domnului Hristos şi Sângele Domnului 
Hristos separat, nu Trupul şi Sângele deodată aşa cum trăieşte sângele în trup şi trupul 
în sânge, ci separat, ca să se arate jertfa. Sângele Domnului Hristos s-a vărsat pe Cruce, 
deci Domnul Hristos a rânduit să I se pomenească jertfa: Trupul şi Sângele. Şi a zis: 
"Aceasta să faceţi întru pomenirea Mea". Orice Sfântă Liturghie este o repetare în acest 
înţeles a Cinei celei de Taină şi este împlinirea unei porunci a Mântuitorului nostru lisus 
Hristos: "Aceasta să faceţi întru pomenirea Mea". Şi atunci preotul zice: "Aducându-ne 
aminte de această poruncă mântuitoare şi de toate cele ce s-au făcut pentru noi: - şi 
pomeneşte cele ce s-au făcut pentru noi şi anume zice - de cruce, - deci de jertfa 
Mântuitorului de pe Cruce - de groapă - de înmormântarea Mântuitorului, de mormântul 
cel purtător de viaţă al Mântuitorului - de învierea cea de a treia zi - deci de Sfintele 
Paşti - de suirea Ia cer şi şederea de-a dreapta Tatălui - deci de înălţare - şi de ce-a de-a 
doua slăvită iarăşi venire", prin urmare o sărbătorire a unui eveniment pe care nu I-am 
trăit şi nu-I trăim încă, a doua venire a Mântuitorului nostru lisus Hristos care urmează 
după înălţare. Şi apoi zice cu glas tare: "Ale Tale dintru ale Tale, Ţie aducem de toate şi 
pentru toate". 

Asta înseamnă că Ia Sfânta Liturghie, pe lângă întruparea Mântuitorului, pe lângă 
intrarea în Ierusalim, pe lângă Cina cea de Taină, pomenim Vinerea cea Mare cu jertfa 
şi moartea Mântuitorului, Sâmbăta cea Mare când Domnul Hristos a fost în mormânt, 
deci înmormântarea Mântuitorului, pomenim învierea Mântuitorului, Sfintele Paşti, aşa 

încât fiecare Sfântă Liturghie, fie că e în zi de Duminică fie că e într-o zi de lucru, 
este o sărbătorire de Paşti. Şi pentru că e o zi de Paşti, după ce se împărtăşesc preoţii, 
clericii adică: episcopii, preoţii şi diaconii, în altar se spun cuvintele aducătoare aminte 
de Jertfa Mântuitorului şi de învierea Mântuitorului: "învierea Iui Hristos văzând, să ne 
închinăm Sfântului Domnului lisus. Unuia Celui fără de păcat. Crucii Tale ne închinăm, 
Hristoase, şi Sfântă învierea Ta o lăudăm şi o mărim; că Tu eşti Dumnezeul nostru, 
afară de Tine pe altul nu ştim, numele Tău numim. Veniţi toţi credincioşii să ne 
închinăm Sfintei învierii Lui Hristos, că iată a venit prin Cruce bucurie la toată lumea. 
Totdeauna binecuvântând pe Domnul, lăudăm învierea Lui, că răstignire răbdând pentru 
noi, cu moartea pe moarte a călcat". Sunt cuvinte în care se pomeneşte deodată învierea 
şi Patimile, pătimirile Mântuitorului, răstignirea pe Cruce. Şi după aceea spunem 
cuvintele: "Luminează-te, luminează-te, noule Ierusalime, că mărirea Domnului peste 
tine a strălucit. Saltă acum şi te bucură, Sioane, iar tu. Curată, Născătoare de Dumnezeu, 
veseleşte-te întru învierea Celui născut al tău", cuvinte care se spun la Paşti şi apoi chiar 
cuvinte în care sunt pomenite Pastile, căci zicem: "O, Pastile cele mari şi preasfinţite 
Hristoase; O, înţelepciunea şi Cuvântul lui Dumnezeu şi Puterea. Dă-ne nouă mai 
adevărat a ne împărtăşi cu Tine în ziua cea neînserată a împărăţiei Tale". 

Spunând aceste cuvinte pomenim Pastile şi-L pomenim pe Mântuitorul nostru fisus 
Hristos ca Pastile noastre pentru că cuvântul paşti în româneşte înseamnă trecere, iar la 
Paşti se spune: "Ziua învierii popoare să ne luminăm. Pastile Domnului, Pastile. Că din 
moarte la viaţă şi de pe pământ la cer Hristos Dumnezeu ne-a trecut pe noi cei ce-I 
cântăm cântare de biruinţă". Cuvintele acestea arată trecerea de la moarte la viaţă şi de 
pe pământ la cer. Credincioşii trebuie să trăiască aici pe pământ o viaţă asemănătoare cu 
cea din cer, să depăşească lumea aceasta, să depăşească pământul, pentru că "din moarte 
la viaţă" - deci nu suntem în moarte ci în viaţă - şi "de pe pământ la cer" Hristos 
Dumnezeu ne-a trecut pe noi. El care este "Pastile noastre". 

Şi atunci adresându-ne Domnului Hristos zicem: "O Pastile cele mari şi preasfinţite 
Hristoase" şi-L numim pe Domnul Hristos "înţelepciunea şi Cuvântul lui Dumnezeu şi 
Puterea" şi cerem de la El ceva, după ce ne-am împărtăşit la măsurile, la puterile noastre 
şi zicem "Dă-ne nouă mai adevărat să ne împărtăşim - cu alte cuvinte ne-am împărtăşit 
cum am putut dar vrem să ne împărtăşim cât mai adevărat şi mai adevărat decât acum - 
cu Tine în ziua cea neînserată - în ziua care nu are sfârşit - a împărăţiei Tale". 

Prin urmare sărbătorim Jertfa Mântuitorului, moartea Mântuitorului, înmormântarea, 
învierea cea de a treia zi - Sfintele Paşti - şi după aceea pomenim şi suirea la cer, 
înălţarea la cer a Mântuitorului nostru Hsus Hristos care s-a întâmplat după patruzeci de 
zile de la învierea Sa şi pe care o sărbătorim peste an chiar la patruzeci de zile după 
sărbătoarea învierii Mântuitorului nostru fisus Hristos. Deci sărbătorim înălţarea 
Mântuitorului şi cu ea o dată şi şederea de-a dreapta Tatălui. Poate că ştiţi că Sfântul 
Arhidiacon Ştefan, când era dus să fie omorît cu pietre, înainte de a se arunca asupra lui 
cu pietre, el a zis: "Văd cerurile deschise şi pe Fiul Omului stând de-a dreapta lui 
Dumnezeu" (Fapte 7, 56). Aceasta înseamnă că a sta de-a dreapta lui Dumnezeu este a 
fi în cinstire la Dumnezeu. Mântuitorul nostru lisus Hristos a avut totdeauna cinstire 
după firea dumnezeiască la Tatăl, dar a avut cinstire şi după firea omenească prin aceea 
că firea omenească s-a înălţat la cer. De fapt înălţarea la cer a Domnului Hristos asta şi 
înseamnă: ridicarea firii omeneşti cu care a trăit Domnul Hristos aici pe pământ, în 
sânul Prea Sfintei Treimi, mai presus de lume. Să ştiţi că noi nu înţelegem lucrul acesta, 
e o taină pentru noi, însă "taina nu suferă ispitire". Noi tainele le primim ca taine, le 

primim prin credinţă, nu Ie înţelegem dar Ie cinstim şi Ie avem în vedere ca taine şi 
prin aceasta înaintăm în credinţă, pentru că dacă am putea înţelege totul, atunci n-ar mai 
fi trebuinţă de credinţă, ci ar fi doar trebuinţă de înţelegere. Ori noi nu putem cuprinde 
tainele Iui Dumnezeu pentru că Dumnezeu e mai presus de noi şi ceea ce e mai presus 
de noi nu poate fi cuprins de noi, şi atunci nici tainele Iui Dumnezeu, nici faptul că 
Trupul şi sufietul Mântuitorului nostru lisus Hristos sunt undeva în cer, undeva, ştiu eu, 
în universul acesta, mai presus de lumea aceasta; Dumnezeu ştie unde este cu Trupul şi 
cu sufietul Său Mântuitorul, şi de-a dreapta Tatălui, adică firea omenească este cinstită 
în persoana Fiului Iui Dumnezeu întrupat, este cinstită de către Dumnezeu Tatăl şi 
ridicată mai presus de lumea aceasta. Şi aceasta o sărbătorim Ia înălţarea Domnului dar 
o sărbătorim şi Ia Sfânta Liturghie. 

Iar după ce mărturisim în Simbolul credinţei că Fiul Iui Dumnezeu S-a înălţat Ia cer şi 
sade de-a dreapta Tatălui, mărturisim că "iarăşi va să vină cu mărire să judece viii şi 
morţii" şi acest eveniment îl sărbătorim Ia Sfânta Liturghie pentru că pomenim nu 
numai suirea Ia cer şi şederea de-a dreapta, ci şi ce-a de-a doua slăvită iarăşi venire. 

Să ştiţi că sunt grupări de creştini care pun foarte mult accent pe a doua venire a 
Domnului Hristos. Biserica Ortodoxă mărturiseşte a doua venire a Domnului Hristos şi 
o sărbătoreşte şi Ia Sfânta Liturghie, şi poate chiar de aceea nu stăruim foarte mult 
asupra celei de-a doua veniri a Domnului Hristos pentru că noi, într-un fel, o trăim cu 
înainte sărbătorire, o sărbătorim cu înainte sărbătorire Ia fiecare Sfântă Liturghie. într- 
un fel. Ia fiecare Sfântă Liturghie Domnul Hristos vine între noi. Când se săvârşeşte 
Sfânta Liturghie cu mai mulţi slujitori, cu preoţi mai mulţi, se spun cuvintele: "Hristos 
în mijlocul nostru", "Este şi va fi", "Totdeauna, acum şi pururea şi în vecii vecilor", 
"Amin". E un adevăr pe care noi îl trăim ca preoţi şi ca credincioşi, ca membri ai 
Bisericii Ortodoxe, Ia fiecare Sfântă Liturghie, în înţelesul acesta că noi credem că 
Hristos este în mijlocul nostru, şi de fapt Hristos chiar poate să fie în mijlocul nostru şi 
chiar este în mijlocul nostru, pentru că cu firea dumnezeiască Mântuitorul nostru lisus 
Hristos este pretutindeni. 

Mai sărbătorim Ia Sfânta Liturghie şi sărbătoarea Pogorârii Duhului Sfânt, Rusaliile. Nu 
se poate Liturghie fără pogorârea Duhului Sfânt. Pogorârea Duhului Sfânt cea din 
istorie, care s-a întâmplat Ia zece zile după înălţarea Ia cer a Mântuitorului nostru lisus 
Hristos în Ierusalim când, după mărturia Sfântului Evanghelist Luca din cartea Faptelor 
Sfinţilor Apostoli, s-a auzit "un vuiet ca de vijelie care vine repede" şi când s-au 
împărţit, asupra fiecărui dintre cei care erau de faţă, ca nişte limbi de foc, "nişte limbi ca 
de foc". Duhul Sfânt S-a pogorât peste ucenici şi a rămas lucrător în Biserică pentru că 
nu ni se spune că S-a retras ci ni se spune doar că S-a pogorât. Şi pentru că S-a pogorât, 
ucenicii au început să vorbească în limbi necunoscute până atunci de ei, dar cunoscute 
de cei care îi auzeau, spunând măririle Iui Dumnezeu (Fapte 2, 2-11). 

Duhul Sfânt deci este lucrător în Biserică şi este lucrător Ia fiecare Sfântă Liturghie, Se 
pogoară cu ocazia oricărei Liturghii atunci când se spun cu cântare cuvintele: "Pe Tine 
Te lăudăm, pe Tine bine Te cuvântăm. Ţie îţi mulţumim. Doamne, şi ne rugăm Ţie, 
Dumnezeului nostru". Mai departe, după ce se spun de trei ori cuvintele acestea: 
"Doamne, Cel ce pe Preasfântul Duh, în ceasul al treilea. L-ai trimis Apostolilor Tăi, pe 
Acela, Bunule, nu-L lua de Ia noi, ci ÎI înnoieşte întru noi, cei ce ne rugăm Ţie", preotul 
se roagă Iui Dumnezeu spunând: "încă aducem Ţie această slujbă duhovnicească şi fără 
de sânge, şi cerem şi ne rugăm şi ne cucerim: Trimite Duhul Tău cel Sfânt - ne adresăm 

Tatălui ceresc - peste noi şi peste aceste Daruri, ce sunt puse înainte. Şi fa, adică, 
pâinea aceasta. Cinstit Trupul Hristosului Tău. Iar ceea ce este în potirul acesta - adică 
vinul amestecat cu apă - Cinstit Sângele Hristosului Tău, prefăcându-Ie cu Duhul Tău 
cel Sfânt". Şi atunci când ne rugăm, noi credem că Dumnezeu ne primeşte rugăciunea şi 
împlineşte lucrul acesta ca să se poată preface Cinstitele Daruri care sunt închipuitoare 
ale Trupului şi Sângelui Domnului Hristos. Deci pâinea şi vinul care sunt pregătite 
anume şi binecuvântate în timpul slujbei, şi pentru care ne rugăm de fapt când zicem: 
"Pentru Cinstitele Daruri ce sunt puse înainte. Domnului să ne rugăm", acestea 
închipuiesc Trupul şi Sângele Mântuitorului. La Litughia Sfântului Vasile cel Mare 
spunem că am adus înainte cele ce închipuiesc Trupul şi Sângele Iui Hristos şi după 
aceea cele care au închipuit Trupul şi Sângele Iui Hristos devin Trupul şi Sângele Iui 
Hristos. 

încă o dată vă spun, e o taină, e o taină a credinţei, e ceva ce nu se poate explica, ceva 
ce nu se poate demonstra, e ceva ce ţine de credinţa noastră. Şi credem că ele se prefac 
în Trupul şi Sângele Mântuitorului nostru lisus Hristos prin venirea Duhului Sfânt, deci 
Ia Sfânta Liturghie avem şi Rusaliile aşa că se poate vorbi despre Rusaliile Sfintei 
Liturghii. Şi aici aş putea să aduc înainte şi un alt gând, şi anume că ceea ce s-a 
întâmplat Ia întruparea Mântuitorului, Ia întruparea Fiului Iui Dumnezeu în Preasfânta 
Fecioară Măria - adică Duhul Sfânt a venit peste Preasfânta Fecioară şi puterea Celui 
Preaînalt, adică puterea Iui Dumnezeu, a umbrit-o şi Fiul Iui Dumnezeu S-a întrupat în 
ea - aceea se întâmplă Ia Sfânta Liturghie. E aceeaşi Treime de Ia Buna Vestire, aceeaşi 
Sfântă Treime e şi Ia Sfânta Liturghie în sensul că Dumnezeu Tatăl trimite pe Duhul 
Sfânt ca să prefacă Cinstitele Daruri în Trupul şi Sângele Mântuitorului nostru lisus 
Hristos, deci avem exact ceea ce s-a petrecut Ia Buna Vestire, prin bunăvoinţa Tatălui, 
prin lucrarea Sfântului Duh şi bineînţeles prin alegerea şi a Mântuitorului însuşi care a 
vrut să Se întrupeze din Preasfânta Fecioară Măria. Aşa încât, iată. Ia fiecare Sfântă 
Liturghie avem prezentă Sfânta Treime aşa cum a fost Ia Buna Vestire când S-a întrupat 
Fiul Iui Dumnezeu prin Maica Domnului, când Preasfânta Fecioară Măria a zis "Iată 
roaba Domnului, fie mie după cuvântul Tău" (Luca 1, 38). 

Astfel privită. Sfânta Liturghie este o sărbătorire cuprinzătoare în înţelesul că în ea se 
rezumă, se cuprinde într-un timp scurt, ceea ce s-a întâmplat în timpi mai îndelungaţi, 
ceea ce s-a întâmplat în istoria Bisericii şi ceea ce sărbătorim noi. Nu trebuie să 
aşteptăm Pastile, până când mai vin o dată Pastile, pentru că fiecare Sfântă Liturghie e 
şi Sfintele Paşti. Nu trebuie să aşteptăm până va veni Vinerea cea Mare în legătură cu 
Pastile, pentru că fiecare Sfântă Liturghie este Jertfa Mântuitorului nostru lisus Hristos. 
Nu trebuie să aşteptăm Cina cea de Taină până în Joia Mare de anul viitor de pildă, 
pentru că Sfânta Liturghie este şi Cina cea de Taină. Nu trebuie să aşteptăm înălţarea 
Domnului până Ia vremea când se va sărbători după Paşti, pentru că fiecare Sfântă 
Liturghie este şi înălţarea Domnului. Nu trebuie să aşteptăm cea de-a doua venire, când 
va fi ea - Dumnezeu ştie când va veni din nou Domnul Hristos cu mărire să judece viii 
şi morţii - pentru că Ia fiecare Sfântă Liturghie e şi a doua venire a Domnului Hristos. 

Apoi, pentru că Domnul Hristos nu este niciodată singur, ci este totdeauna împreună cu 
Tatăl şi cu Duhul Sfânt, Ia Sfânta Liturghie avem şi sărbătoarea Sfintei Treimi cea de 
după Rusalii, din lunea de după Rusalii, Sfânta Liturghie fiind prilej de a fi prezentă 
Sfânta Treime: Tatăl, Fiul şi Sfântul Duh Ia Sfânta Liturghie. 

Şi Duhul Sfânt care a lucrat în apostoli aducerea de mărire lui Dumnezeu, a rânduit 
ca Sfânta Liturghie să fie şi un prilej pentru a-L preamări pe Dumnezeu preoţii şi 
credincioşii, şi în acest înţeles şi la Sfânta Liturghie este vuietul Duhului cel de la 
Pogorârea Duhului Sfânt. In acest înţeles că la Sfânta Liturghie noi aducem mărire lui 
Dumnezeu: "Că Tu eşti Dumnezeul nostru şi Ţie mărire înălţăm", "Că Tu eşti sfinţirea 
noastră şi Ţie mărire înălţăm", "Că Sfânt eşti Dumnezeul nostru şi Ţie mărire înălţăm". 

Toate cuvintele acestea de fapt sunt cuvinte care ne obligă la aducerea de mărire, iar 
aducerea de mărire este vuietul Duhului. Ştiţi că în Sfânta Evanghelie, de la loan de 
pildă, în capitolul 16, Domnul Hristos vorbind despre Duhul Sfânt spune: "El pe Mine 
Mă va preamări" (loan 16, 14). Unde e preamărirea lui Dumnezeu acolo este lucrarea 
Duhului Sfânt. Totuşi, trebuie să recunoaştem că noi suntem prea puţin angajaţi direct 
şi, fără să se creeze o atmosferă anume pentru asta, suntem prea puţin angajaţi întru 
preamărirea lui Dumnezeu. Asta înseamnă că suntem săraci de lucrarea Duhului Sfânt 
pentru că lucrarea Duhului Sfânt ar trebui să fie întru noi mai ales întru revărsarea 
sufietului nostru în preamărirea lui Dumnezeu. Lucrarea noastră cea mai obişnuită este 
o lucrare de curăţire a sufietului. Zicem "Doamne lisuse Hristoase, Fiul lui Dumnezeu, 
miluieşte-mă pe mine păcătosul" în dorinţa acesta de a ne curaţi, şi pe măsura curăţirii 
sufietului apoi sufietul să se reverse în preamărirea lui Dumnezeu în cuvinte ca acestea: 
"Mărire Ţie Doamne, mărire Ţie" sau "Mare Eşti Doamne şi minunate sunt lucrurile 
Tale şi nici un cuvânt nu este de ajuns spre lauda minunilor Tale". 

Şi pentru că Domnul Hristos nu este numai în Sfânta Treime împreună cu Tatăl şi cu 
Duhul Sfânt, ci este şi împreună cu oamenii şi mai ales cu oamenii lui Dumnezeu, noi la 
Sfânta Liturghie pomenim şi pe Maica Domnului. Am spus aseară cum anume, o 
modalitate v-am prezentat aseară, că suntem îndemnaţi să o pomenim pe Maica 
Domnului şi cum să o pomenim pe Maica Domnului. Sigur că mai sunt şi alte 
modalităţi, de exemplu în ectenii zicem: "Pe Preasfânta, curata, preabinecuvântata, 
mărita Stăpâna noastră, de Dumnezeu Născătoarea şi pururea Fecioara Măria, cu toţi 
sfinţii să o pomenim". Sunt tot cuvinte pe care le spunem şi în cadrul Sfintei Liturghii, 
dar nu numai în cadrul Sfintei Liturghii ci şi în liturghia cea mai largă, cum v-am spus 
că pentru noi liturghia înseamnă numai Liturghie, dar pentru alţii, care au cuvântul mai 
lărgit, liturghie înseamnă şi celelalte slujbe ale Bisericii noastre. Deci, toată vremea de 
slujire a lui Dumnezeu este o liturghie şi toată vremea de a-I sluji lui Dumnezeu, în 
orice latură a vieţii, trebuie să fie o prelungire a Sfintei Liturghii. 

Toată vremea vieţii credinciosului trebuie să fie o liturghie, o liturghie pentru care se 
pregăteşte prin slujbele Bisericii şi prin ceea ce face el pentru îmbunătăţirea sufletului 
lui prin puterea lui Dumnezeu. Şi toată viaţa creştinului trebuie să fie o liturghie şi după 
Liturghia cea din biserică, o slujbă liturgică, adică o slujbă de sfinţire a fiinţei personale, 
a fiinţei noastre umane, şi de sfinţire a naturii, de sfinţire a întregii existenţe umane. Pe 
ceea ce ne punem pecetea, să fie o pecetluire adusă din partea lui Dumnezeu. 

Şi apoi, pentru că Domnul Hristos este împreună cu cetele de sfinţi, pomenim la Sfânta 
Liturghie nu numai pe Maica Domnului, cuprindem nu numai sărbătorile Maicii 
Domnului, chiar dacă nu le sărbătorim pe fiecare după rostul pe care îl are, ci o 
sărbătorim pe Maica Domnului în general, înseamnă că avem la Sfânta Liturghie şi 
sărbătorile Maicii Domnului, şi avem şi sărbătorile sfinţilor, tot în înţelesul acesta că 
pomenindu-i pe sfinţi, fiind noi înşine cinstitori de sfinţi, înseamnă că şi Sfânta 
Liturghie este un prilej de cinstire a sfinţilor, deci şi de sărbătorire a sfinţilor. 

Aşa că, în felul acesta gândită, Sfânta Liturghie este o sărbătorire cuprinzătoare. 
Sărbătorim evenimente legate de mântuirea noastră, evenimente care au dus la 
mântuirea obiectivă, la mântuirea în general a credincioşilor şi totodată Sfânta Liturghie 
este şi un prilej de sărbătorire a oamenilor lui Dumnezeu, a Maicii Domnului, a 
sfinţilor, aşa încât anul bisericesc, în cele din urmă, se rezumă în fiecare Sfântă 
Liturghie cu tot ce are el ca sărbători anume de peste an. De câte ori luăm parte la 
Sfânta Liturghie, luăm parte la toate sărbătorile pe care le avem în cursul unui an 
bisericesc iar aceasta în timp scurt şi cu participarea câtă o avem noi la aceste 
evenimente şi la aceste sărbători. Dumnezeu să ne ajute! 



22 august 1 
Preasfânta Treime şi Sfânta Liturghie 



Prea cucernice părinte, iubiţi fraţi şi iubiţi credincioşi, pentru astăzi a fost programat 
subiectul "Preasfânta Treime şi Sfânta Liturghie". In cuprinsul Sfintei Liturghii, 
persoanele Preasfintei Treimi se pomenesc de multe ori şi pe lângă aceasta sunt şi texte 
în care avem cuvântul "treime". Pe acestea le vom pune în evidenţă cu acest prilej. 

Mai întâi Sfânta Liturghie începe cu binecuvântarea: "Binecuvântată este împărăţia 
Tatălui şi a Fiului şi a Sfântului Duh, acum şi pururea şi în vecii vecilor". Se pomenesc 
în acest cuvânt cele trei persoane ale Sfintei Treimi: Tatăl, Fiul şi Sfântul Duh. Noi 
credem că Dumnezeu este Unul în fiinţă şi întreit în persoană. E o taină a credinţei 
noastre, poate cea mai mare taină, ceva ce nu putem înţelege dar putem primi prin 
credinţă. Asta-i descoperirea dumnezeiască. 

La Botezul Mântuitorului nostru Hsus Hristos S-a arătat Sfânta Treime aşa că 
Dumnezeu Tatăl a vorbit şi a zis: "Acesta este Fiul Meu cel iubit întru Care bine am 
voit" (Matei 3, 17), Dumnezeu Fiul făcut om S-a botezat şi Dumnezeu Duhul Sfânt S-a 
pogorât în chip de porumbel. Aceasta o mărturisesc trei din cei patru evanghelişti, iar la 
sfârşitul Sfintei Evanghelii de la Matei se spun cuvintele, rostite de Domnul Hristos: 
"Mergând, învăţaţi toate neamurile, botezându-le în numele Tatălui şi al Fiului şi al 
Sfântului Duh" (Matei 28, 19). 

Aşa că în Sfânta Evanghelie sunt pomenite cele trei persoane ale Sfintei Treimi: Tatăl, 
Fiul şi Sfântul Duh. Şi mai este încă un loc, afară de cele istorisite despre botezul 
Mântuitorului nostru Hsus Hristos, când S-a arătat Sfânta Treime, mai este un loc în 
care se istoriseşte despre Schimbarea la faţă, când de asemenea a fost de faţă Sfânta 
Treime: Tatăl care a vorbit dintr-un nor luminos şi a zis: "Acesta este Fiul Meu Cel iubit 
întru Care bine am voit; pe Acesta să-L ascultaţi" (Matei 17,5), Fiul Care S-a schimbat 
la faţă înaintea ucenicilor Săi şi Duhul Sfânt, adică norul care i-a învăluit pe cei care 
erau atunci de faţă, norul luminos. In conştiinţa Bisericii s-a aşezat gândul acesta şi 
învăţătura că Dumnezeu este Unul în fiinţă şi întreit în persoană, iar Sfânta Liturghie are 
darul de a ne pune în faţa acestui adevăr. 

Aşadar începutul Sfintei Liturghii anunţă împărăţia Iui Dumnezeu care se desfăşoară 
în cerul cel de pe pământ care este biserica, care se desfăşoară împreună cu noi şi în faţa 
noastră, împlinindu-se cererea din rugăciunea "Tatăl nostru": "vie împărăţia Ta", pentru 
că la fiecare Sfântă Liturghie vine împărăţia lui Dumnezeu pe pământ. Şi unde-i 
împărăţia lui Dumnezeu acolo-i de faţă şi Dumnezeu Tatăl şi Dumnezeu Fiul şi 
Dumnezeu Duhul Sfânt. 

In cadrul Sfintei Liturghii se spun cuvintele: "Că Ţie se cuvine toată slava, cinstea şi 
închinăciunea: Tatălui şi Fiului şi Sfântului Duh, acum şi pururea şi în vecii vecilor". De 
altfel cuvintele acestea se spun şi la alte slujbe, dar şi în cadul Sfintei Liturghii. E o 
mărturisire a noastră că lui Dumnezeu I se cuvine toată mărirea, cinstea şi 
închinăciunea şi că noi Ii dăm din această toată mărire câtă I se cuvine, numai câtă 
putem noi. I se cuvine mărire lui Dumnezeu Tatăl, lui Dumnezeu Fiul şi lui Dumnezeu 
Duhul Sfânt. Mărturisim apoi că Dumnezeu are stăpânire şi împărăţie şi zicem: "Că a 
Ta este stăpînirea şi a Ta este împărăţia şi puterea şi mărirea, a Tatălui şi a Fiului şi a 
Sfântului Duh, acum şi pururea şi în vecii vecilor". II mărturisim pe Dumnezeu bun şi 
iubitor de oameni şi zicem: "Că bun şi iubitor de oameni Dumnezeu eşti şi Ţie mărire 
înălţăm. Tatălui şi Fiului şi Sfântului Duh, acum şi pururea şi în vecii vecilor". II 
mărturisim pe Dumnezeu milostiv şi iubitor de oameni şi zicem: "Că milostiv şi iubitor 
de oameni Dumnezeu eşti şi Ţie mărire înălţăm. Tatălui şi Fiului şi Sfântului Duh, acum 
şi pururea şi în vecii vecilor", II mărturisim pe Dumnezeu sfânt şi zicem: "Că Sfânt eşti 
Dumnezeul nostru şi Ţie mărire înălţăm. Tatălui şi Fiului şi Sfântului Duh, acum şi 
pururea şi în vecii vecilor", II mărturisim pe Dumnezeu ca sfinţire a noastră. Sfânt Care 
sfinţeşte şi zicem: "Că Tu eşti sfinţirea noastră şi Ţie mărire înălţăm. Tatălui şi Fiului şi 
Sfântului Duh, acum şi pururea şi în vecii vecilor", mărturisim mila şi îndurările şi 
iubirea de oameni a Mântuitorului nostru lisus Hristos şi aducem cinstire Tatălui şi 
Duhului Sfânt cu acest prilej, că zicem: "Cu harul, cu îndurările şi cu iubirea de oameni 
a Unuia Născut Fiului Tău, cu Care împreună bine eşti cuvântat, cu Preasfântul şi bunul 
şi de viaţă făcătorul Tău Duh, acum şi pururea şi în vecii vecilor", dorim ca toţi cu o 
gură şi cu o inimă să mărim şi să cântăm preacinstitul şi de mare cuviinţă numele 
Tatălui şi al Fiului şi al Sfântului Duh şi zicem: "Şi ne dă nouă, cu o gură şi cu o inimă, 
a mări şi a cânta prea cinstitul şi de mare cuviinţă numele Tău, al Tatălui şi al Fiului şi 
al Sfântului Duh, acum şi pururea şi în vecii vecilor". Dorim ca acest lucru să-1 facă şi 
cei care încă nu au ajuns la măsurile de credincioşi dreptmăritori deplini şi zicem: "Ca şi 
aceştia împreună cu noi să mărescă preacinstitul şi de mare cuviinţă numele Tău, al 
Tatălui şi al Fiului şi al Sfântului Duh, acum şi pururea şi în vecii vecilor". In toate 
aceste ziceri la Sfânta Liturghie pomenim cele trei persoane ale Preasfintei Treimi, 
pomenim pe Preasfânta Treime. 

In timp ce se cântă de către credincioşi: "Pe Tine Te lăudăm, pe Tine bine Te cuvântăm. 
Ţie Iţi mulţumim. Doamne, şi ne rugăm Ţie, Dumnezeului nostru", preotul cere de la 
Dumnezeu Tatăl să-L trimită pe Duhul Sfânt ca să prefacă Cinstitele Daruri în Trupul şi 
Sângele Mântuitorului nostru lisus Hristos. Prin urmare avem aici deasemenea pe 
Preasfânta Treime, Dumnezeu Tatăl pe care-L rugăm să trimită pe Duhul Sfânt, 
Dumnezeu Fiul, al Cărui Trup şi Sânge le avem din Cinstitele Daruri prefăcute în 
Trupul şi Sângele Lui, şi acolo unde-i Trupul şi Sângele Domnului Hristos, e Domnul 
Hristos întreg, nu e numai trupul şi sângele separate de El, ci e Domnul Hristos 
împreună cu Trupul şi Sângele Său, împreună cu sufietul Său, împreună cu dumnezeirea 
Sa, deci noi când ne împărtăşim cu Trupul şi Sângele Mântuitorului nostru lisus Hristos 
ne împărtăşim cu Dumnezeu întreg venit la noi la măsurile pâinii şi ale vinului, la 

măsurile hranei care intră în existenţa noastră, Care Se preface în viaţa noastră, Care 
vrea să ne prefacă în viaţa Lui. Aşadar şi Ia Epicleză, - că aşa se numeşte partea din 
Sfânta Liturghie în care e cheamat Duhul Sfânt peste Cinstitele Daruri - avem pe 
Preasfânta Treime. 

Şi acuma mai sunt în afară de acestea pe care le-am pomenit, şi texte din Sfânta 
Liturghie în care se pomeneşte Treimea ca Treime, adică chiar numele de Treime. Sunt 
cinci texte de felul acesta, şi anume mai întâi în antifonul al doilea în cuprinsul alcătuirii 
"Unule născut Fiule şi Cuvântul lui Dumnezeu", la sfârşit zicem despre Fiul lui 
Dumnezeu Care S-a făcut om că este Unul din Sfânta Treime: "Unul fiind din Sfânta 
Treime, împreună mărit cu Tatăl şi cu Duhul Sfânt, mântuieşte-ne pe noi". Cerem de la 
Domnul Hristos mântuirea noastră şi II înţelegem, II numim ca Unul din Sfânta Treime, 
adică Unul, Care face parte din Sfânta Treime şi e închinat împreună cu Tatăl şi cu 
Duhul: "Unul fiind din Sfânta Treime, împreună mărit cu Tatăl şi cu Duhul Sfânt, 
mântuieşte-ne pe noi". E primul text în care Ia Sfânta Liturghie vine cuvântul Treime. 
Să ştiţi că cuvântul Treime nu-i cuvânt biblic, e cuvânt din tradiţia Bisericii. In Sfânta 
Scriptură nu se găseşte nici un text în care să apară termenul Treime. Cuvântul Treime 
este din tradiţia Bisericii, din gândirea ortodoxă, nu-I putem întâlni însă nicăieri într-un 
text din Sfânta Evanghelie sau din alte cărţi ale Noului sau ale Vechiului Testament. 

Un al doilea text în care apare cuvântul Treime este cel din imnul Heruvimic: "Noi, care 
pe Heruvimi cu taină închipuim şi făcătoarei de viaţă Treimi întreit-sfântă cântare 
aducem". Deci noi, oamenii de pe pământ care îi închipuim pe Heruvimi, îi închipuim 
pe Heruvimi pentru că aducem "întreit-sfântă cântare", cui? "de viaţă făcătoarei 
Treimi". E de asemenea un text în care apare Sfânta Treime iar noi mărturisim că 
suntem, că ne considerăm, că suntem de fapt, închipuitori ai fiinţelor cereşti pentru că 
aducem "întreit sfântă cântare", cui? "de viaţă făcătoarei Treimi", adică Tatălui şi Fiului 
şi Sfântului Duh. Pentru că facem pe pământ ceea ce fac Heruvimii în cer, ceea ce fac 
de fapt toate fiinţele cereşti în cer, de aceea îi închipuim pe Heruvimi. Şi bineînţeles ni 
se dă îndemnul ca să lepădăm toată grija cea lumească, pentru a putea primi în fiinţa 
noastră, în existenţa noastră, pe împăratul tuturor, pe Cel care este în chip nevăzut 
înconjurat de cetele îngereşti şi căruia Ii zicem "Aliluia", adică "lăudaţi pe Domnul". 

Al treilea text în care apare cuvântul Treime este cel cu care se răspunde la îndemnul: 
"Să ne iubim unii pe alţii ca într-un gând să mărturisim", adică: "Pe Tatăl, pe Fiul şi pe 
Sfântul Duh, Treimea cea de o fiinţă şi nedespărţită". Aici se pomenesc cele trei 
persoane ale Sfintei Treimi: Tatăl, Fiul şi Sfântul Duh şi se afirmă că aceste trei 
persoane formează "Treimea cea de o fiinţă şi nedespărţită". Şi Tatăl e Dumnezeu şi 
Fiul e Dumnezeu şi Duhul Sfânt e Dumnezeu, e o Dumnezeire în trei persoane, 
"Treimea cea de o fiinţă şi nedespărţită". Nu pot fi despărţite cele trei persoane ale 
Sfintei Treimi, se întrepătrund unele cu altele şi sunt de o fiinţă şi nedespărţite, nu pot fi 
separate. Fiecare dintre persoanele Sfintei Treimi lucrează în felul ei, cu rosturile pe 
care le are, dar împreună cu celelalte. Despre Dumnezeu Tatăl spunem că este nenăscut 
şi este Creatorul, despre Dumnezeu Fiul spunem că este născut şi este Mântuitorul, 
născut din Tatăl, Unul Născut din Tatăl, iar Duhul Sfânt purcede din Tatăl şi sfinţeşte. 
Deci funcţiile, să zicem aşa, ale celor trei Persoane sunt acestea: Tatăl-Creator, Fiul- 
Mântuitor şi Duhul Sfânt-Sfinţitor. Aşa este şi în gândirea ortodoxă şi aşa este şi în 
cuprinsul Sfintei Treimi. De aceea zicem: "Trimite Duhul Tău Cel Sfânt [...] Şi fă, 
adică, pâinea acesta. Cinstit Trupul Hristosului Tău şi ceea ce este în potirul acesta. 
Cinstit Sângele Hristosului Tău". însemnă că se întâmplă ceea ce se afirmă despre 

persoanele Sfintei Treimi, în înţelesul că Fiul este mântuitor şi prin faptul că se dă 
spre mâncare credincioşilor, intră în alcătuirea existenţială a credincioşilor, iar Duhul 
Sfânt este sfinţitor. 

Un al patrulea text, asemănător cu cel de-al treilea, este răspunsul pe care îl dau 
credincioşii la îndemnul preotului "Să mulţumim Domnului". Răspunsul este: "Cu 
vrednicie şi cu dreptate este a ne închina Tatălui şi Fiului şi Sfântului Duh, Treimei 
Celei de o fiinţă şi nedespărţite". In cuvintele acestea mărturisim de asemenea că 
Treimea este "de o fiinţă" şi că e "nedespărţită", pomenim de asemenea persoanele 
Sfintei Treimi: Tatăl, Fiul şi Sfântul Duh şi spunem ceva care n-ar trebui să uităm 
niciodată şi anume că e "cu vrednicie şi cu dreptate a ne închina Tatălui şi Fiului şi 
Sfântului Duh", deci mulţumirea noastră către Dumnezeu este închinarea noastră, şi 
închinarea noastră este datorită faptului că aşa se cuvine, "cu vrednicie şi cu dreptate" 
este a face noi lucrul acesta, "a ne închina Tatălui şi Fiului şi Sfântului Duh, Treimei 
Celei de o Fiinţă şi nedespărţite". Prin urmare, de ce-i slujim lui Dumnezeu? Pentru că 
aşa se cuvine. De ce-i Slujim lui Dumnezeu? Pentru că aşa e cu "vrednicie şi cu 
dreptate". De ce luăm parte la Sfânta Liturghie? Pentru că nu se poate ca un om 
credincios, dreptmăritor fiind, să ocolească Sfânta Liturghie. 

Şi mai este un text din Sfânta Liturghie în care e pomenită Sfânta Treime, cel de-al 
cincilea text şi anume răspunsul la binecuvântarea pe care o dă preotul cu Sfântul Potir 
în mână când zice: "Mântuieşte, Dumnezeule, poporul Tău şi binecuvintează moştenirea 
Ta" şi când credincioşii răspund: "Am văzut lumina cea adevărată, am primit Duhul cel 
ceresc; am afiat credinţa cea adevărată, nedespărţitei Sfintei Treimi închinându-ne, că 
Aceasta ne-a mântuit pe noi". Deci credinţa cea adevărată ne pune în legătură cu 
Preasfânta Treime, Preasfânta Treime este mai presus de ceea ce putem gândi noi, de 
ceea ce putem spune, dar partea noastră în legătura cu Sfânta Treime este închinarea 
noastră, deci când zicem: "Am văzut lumina cea adevărată, am primit Duhul cel ceresc; 
am afiat credinţa cea adevărată, nedespărţitei Sfintei Treimi închinându-ne", semnul 
credinţei celei adevărate este şi închinarea adusă Preasfintei Treimi. 

Acestea sunt cele cinci texte din Sfânta Liturghie în care se pomeneşte Preasfânta 
Treime, cu numele de Treime. 

Şi mai este un text în cuprinsul Sfintei Liturghii în care cele trei persoane ale Sfintei 
Treimi sunt pomenite cu rost de binecuvântare, şi anume când preotul spune: "Harul 
Domnului nostru Hsus Hristos şi dragostea lui Dumnezeu Tatăl şi împărtăşirea Sfântului 
Duh să fie cu voi cu toţi". Sunt de asemenea pomenite cele trei persoane ale Sfintei 
Treimi, adică Dumnezeu Tatăl cu iubirea Sa, Dumnezeu Fiul cu harul său şi Dumnezeu 
Duhul Sfânt cu împărtăşirea Sa, cu faptul de a se împărtăşi. De fapt legătura noastră cu 
Preasfânta Treime se face prin Duhul Sfânt Care sfinţeşte, prin Duhul Sfânt Care ne 
descoperă măreţiile Sfintei Treimi. 

Sfântul Isaac Şirul zice că: "încă n-a cunoscut pe Dumnezeu cel ce nu se minunează 

de Dumnezeu". Asta însemnă că dacă cineva vorbeşte despre Dumnezeu şi II cinsteşte 
pe Dumnezeu, dar nu se minunează de Dumnezeu, n-a ajuns încă să se uimească de 
Dumnezeu, să fie uimit de măreţiile lui Dumnezeu, încă n-a cunoscut pe Dumnezeu. 
Atunci e începutul cunoştinţei de Dumnezeu, a adevăratei cunoştinţe, când ne uimim de 
Dumnezeu, când II avem pe Dumnezeu în conştiinţa noatră ca mai presus de noi. 

Aduc aminte acuma de un cuvânt de la Sfântul Munte, un fel de zicere, un fel de 
lozincă, care circulă la Sfântul Munte şi anume că "La Dumnezeu să te gândeşti ca la 
Dumnezeu, nu ca la om şi să-1 respiri pe Dumnezeu cum respiri aerul". Bineînţeles 
că Dumnezeu nu este ceva de respirat, dar e vorba, prin acest cuvânt, să îl avem în 
vedere pe Dumnezeu, să II avem în conştiinţa noastră pe Dumnezeu cât putem de des, 
dacă putem de câte ori respirăm să ne şi gândim la Dumnezeu, deşi lucrul acesta nu-i cu 
putinţă. Şi "la Dumnezeu să ne gândim ca la Dumnezeu nu ca la om", asta înseamnă că 
pe Dumnezeu să-L avem la măsurile măreţiei Lui, cât putem înţelege noi din măreţia lui 
Dumnezeu. Vă puteţi închipui ce păcat mare fac cei care înjură pe Dumnezeu, cei care 
hulesc pe Dumnezeu şi care în loc să-L mărească II necinstesc, cât de departe sunt unii 
ca aceştia de a se uimi de Dumnezeu. 

Sfântul Apostol Pavel spune că numai în Duhul Sfânt poate să spună cineva 
Mântuitorului nostru lisus Hristos Domn, să-L numească pe lisus Hristos Domn (I 
Corinteni 12, 3). Deci Duhul Sfânt este Acela care ne dă înţelegere şi ne dă puterea de 
a-L preamări pe Dumnezeu. Se spune undeva în Sfânta Scriptură, în Evanghelia de la 
loan, că Domnul Hristos a zis despre Duhul Sfânt că "El pe Mine Mă va preamări" 
(loan 16, 14). 

Ceea ce facem noi la Sfânta Liturghie este acest lucru: Ii slujim lui Dumnezeu, 
participăm la vuietul Duhului adică. în trei locuri din Sfânta Scriptură a Noului 
Testament se vorbeşte despre un vuiet al Duhului: în convorbirea cu Nicodim, în 
convorbirea Domnului Hristos cu Nicodim în Evanghelia de la loan capitolul 3, unde se 
spune că "Duhul - sau vântul - suflă unde vrea şi tu îi auzi vuietul lui" (loan 3, 8), în 
Evanghelia de la loan în capitolul 7 unde se spune că "din fiinţa celor ce vor crede vor 
curge râuri de apă vie" (loan 7, 38). Râurile totdeauna vuiesc. Vuieşte vântul şi vuieşte 
apa. Şi aicea se aude apa cum vuieşte, nu-i vuietul prea mare dar sunt ape care au 
vuietul mare. Şi, la pogorârea Duhului Sfânt peste Sfinţii Apostoli, s-a pogorât Duhul 
Sfânt într-o vijelie, într-un zgomot ca de vijelie (Fapte 2,2). Asta însemnă că Duhul 
Sfânt trebuie să vuiască iar vuietul Duhului Sfânt în biserică sunt sfintele slujbe, pe care 
le facem, la care participăm, sunt sfintele slujbe la care luăm parte cu toţii ca slujitori. 
Să nu-şi închipuie cineva că la slujbă slujeşte preotul şi cântăreţul. Nu. Toţi credincioşii 
slujesc la sfânta slujbă şi dacă nu ştiu, să ştie de acuma încolo şi să facă lucrul acesta, 
adică să slujească, să participe. 

Aşadar e o legătură între Preasfânta Treime şi Sfânta Liturghie, Sfânta Liturghie fiind 
prilej de a ne aduce aminte de Preasfânta Treime şi de a-I sluji Presfintei Treimi. Sfântul 
Marcu Ascetul zice: "Când îţi aduci aminte de Dumnezeu înmulţeşte rugăciunea ca 
atunci când îl vei uita Domnul să-Şi aducă aminte de tine". Prilejul de a ne aduce 
aminte de Dumnezeu cu rugăciunea ni-1 dau sfintele slujbe şi ni-1 dă şi Sfânta Liturghie, 
în care e pomenită, în felul în care v-am prezentat eu. Preasfânta Treime. Dumnezeu să 
ne ajute! 



23 august 1995 
Binecuvântările Sfintei Liturghii 

Cinstiţi părinţi, iubiţi fraţi şi iubiţi credincioşi, pentru astăzi ne vom opri cu gândul 
asupra unei teme pe care am socotit-o potrivită pentru întâlnirea noastră şi anume vom 
vorbi ceva despre binecuvântările de Ia Sfânta Liturghie. 

înainte de a vorbi despre asta însă, aş vrea să vă spun că de foarte multe ori m-am 
gândit Ia faptul că mai ales Ia trei lucruri. Ia trei momente din Sfintele Evanghelii mă 
opresc cu gândul, şi anume Ia pescuirea minunată. Ia spălarea picioarelor de Ia Cina cea 
de Taină şi Ia înălţarea Ia cer a Mântuitorului nostru fisus Hristos. 

La pescuirea minunată, aşa cum o istoriseşte Sfântul Evanghelist Luca, pentru că în 
cuprinsul ei constatăm o atitudine a Sfatului Apostol Petru în care se vede supunere cu 
mintea faţă de Mântuitorul nostru lisus Hristos. De fapt e începutul uceniciei Sfatului 
Apostol Petru. Cum? Se spune în Sfânta Evanghelie de Ia Luca, citim aceasta în 
capitolul al cincilea, că Simon şi cu Andrei şi cu cei împreună cu dânşii îşi spălau 
mrejile gata să meargă spre casă, după o noapte în care n-au pescuit nimic. Şi Domnul 
Hristos a zis, după ce i-a învăţat pe oamenii adunaţi în jurul Lui pe ţărmul mării, după 
ce i-a învăţat din barca Iui Simon, a zis: "Mână Ia larg şi aruncaţi mrejile spre pescuire" 
şi Petru a zis atunci: "Doamne, toată noaptea ne-am trudit şi nu am prins nimic dar 
pentru cuvântul Tău arunc mreaja în mare" (Luca 5, 4-5). 

E foarte important lucrul acesta, ca cineva să-şi supună mintea Iui Dumnezeu. Vă 
spuneam zilele trecute, cândva, într-un context oarecare, că părintele Arsenic zicea că 
"noi avem mintea care discută cu Dumnezeu în loc să se supună fără discuţie". 

Sfântul Apostol Petru s-a supus atunci cu mintea Iui Dumnezeu fără discuţie. Şi ca să se 
înţeleagă lucrul acesta, că fără discuţie îşi supune mintea Iui Dumnezeu, şi-a supus 
mintea faţă de Mântuitorul nostru lisus Hristos, a zis: "Doamne, toată noaptea ne-am 
trudit şi n-am prins nimic - cu alte cuvinte n-ar mai avea rost să încerc acum, dar încerc, 
fac ce-mi spui Tu - dar pentru cuvântul Tău arunc mreaja în mare". Şi a aruncat 
mreaja în mare şi a scos mulţime mare de peşti. 

Asta înseamnă că cine se supune cu mintea Mântuitorului nostru lisus Hristos 
acela-i totdeauna biruitor. Nu se poate să nu vadă minuni în viaţa Iui când se supune 
cu mintea, în înţelesul acesta că de pildă. Domnul Hristos spune să iertăm şi nu ne-ar 
conveni să iertăm, dar ne silim să iertăm, e o supunere cu mintea şi vedem minunea 
liniştirii sufletului şi o mare bucurie pentru noi. 

AI doilea text asupra căruia mă opresc adeseori este spălarea picioarelor. Ia Cina cea de 
Taină. E un lucru extraordinar, iubiţi credincioşi, să te gândeşti că Domnul Hristos este, 
fiţi atenţi. Dumnezeul care spală picioarele omului. Deci Domnul Hristos, ca 
Dumnezeu şi om, a spălat picioarele oamenilor. E o coborâre şi aceasta. E o coborâre ca 
să îl ridice pe om, ca să îi dea omului cinstire. In această lucrare a Mântuitorului, de 
coborâre până Ia faptul acesta de a spăla picioarele omului. Sfântul Apostol Petru a avut 
o ezitare. N-a mai avut atitudinea de Ia pescuirea minunată, nu s-a mai supus cu mintea, 
ci s-a împotrivit cu mintea. Şi a zis: "Doamne, Tu să-mi speli mie picioarele?". Şi atunci 
Domnul Hristos a zis: "Ceea ce fac Eu, tu nu înţelegi acum dar mai târziu vei înţelege". 
Şi Sfântul Apostol Petru, statornic în împotrivirea Iui, a zis: "Niciodată n-o să-mi speli 
mie picioarele". Şi a spus Domnul Hristos: "Dacă nu te voi spăla, nu ai parte cu Mine" 
(loan 13, 6-8). Cu alte cuvinte, dacă nu te Iaşi modelat, dacă nu te Iaşi să fac Eu ce 
trebuie să fac cu tine, dacă te împotriveşti, nu ai parte cu Mine, te împotriveşti şi nu poţi 
fi împreună cu Mine. 

Iubiţi credincioşi, aşa de mult îmi place mie împrejurarea aceasta, în care de fapt se 
spune mai departe că Sfântul Apostol Petru totuşi şi-a dat seama că Domnul Hristos 
vrea ceva cu el, mai presus de înţelegerea pe care o are el ca om şi a zis: "Doamne, nu 
numai picioarele, ci şi mâinile şi capul" (loan 13,9), mă las în voia Ta. Şi după aceea a 
zis Domnul Hristos: "V-am dat vouă pildă, ca ceea ce am făcut Eu să faceţi şi voi", 
adică şi voi să vă spălaţi picioarele unii altora. Bineînţeles, lucrul acesta se întâmplă şi 
trebuie să se întâmple neapărat duhovnic este. Fiziceşte nu, pentru că nu e în obişnuinţa 
din părţile noastre ca să ne spălăm unii altora picioarele, asta o facem singuri. Insă pe 
vremea aceea şi în locurile acelea pe unde a propovăduit Domnul Hristos, se întâmpla 
lucrul acesta în mod obişnuit. O gazdă când primea un oaspete, îl primea şi îi făcea 
cinste şi spălându-i picioarele. Ştiţi poate, sau dacă nu, o să ştiţi de acum încolo, că în 
Epistola Sfatului Apostol Pavel către Timotei, în prima epistolă, unde se arată condiţiile 
în care pot fi primite văduvele în rândul văduvelor ajutate de Biserică, este şi condiţia 
aceasta, "dacă a spălat picioarele sfinţilor" (I Timotei 5,10) adică dacă a fost cinstitoare 
de sfinţi, de creştini. 

Şi al treilea text la care mă opresc cu foarte mare bucurie este textul din Sfânta 
Evanghelie de la Luca, de la sfârşit, unde se prezintă înălţarea Domnului Hristos. 

Sunt câteva cuvinte doar spuse despre înălţarea Domnului Hristos în Sfânta Evanghelie 
de la Luca, anume spune Sfântul Evanghelist Luca că Domnul Hristos i-a luat pe 
ucenicii Săi, i-a dus spre Betania şi acolo "Şi-a ridicat mâinile, i-a binecuvântat şi pe 
când îi binecuvânta, S-a despărţit de ei şi S-a înălţat la cer" (Luca 24, 50-51). Atât. 
Bineînţeles, mai urmează câteva cuvinte: că ucenicii s-au închinat Domnului Hristos, că 
s-au întors cu bucurie în Ierusalim şi că erau pururea în templu, lăudând şi 
binecuvântând pe Dumnezeu. Insă în legătură cu înălţarea, atâta se spune: că Şi-a ridicat 
mâinile Domnul Hristos; i-a binecuvântat pe ucenici şi pe când îi binecuvânta S-a 
înălţat la cer. E un lucru extraordinar să ştii că ultimul lucru pe care 1-a făcut Domnul 
Hristos aici pe pământ pentru oameni, pentru ucenicii Săi, a fost că i-a binecuvântat şi 
S-a înălţat binecuvântându-i. Mare lucru să afii, de la Sfântul Evanghelist Luca întâi, că 
Domnul Hristos Şi-a ridicat mâinile şi i-a binecuvântat şi nu se opreşte aici, ci spune 
mai departe: "şi pe când îi binecuvânta S-a înălţat la cer". Deci S-a înălţat la cer 
binecuvântându-i. Aşa II privim noi pe Domnul Hristos, aşa II avem în conştiinţa 
noastră, ca pe Cel ce binecuvintează pe cei ce sunt ai Săi. 

Am ajuns acum la punctul de plecare pentru binecuvântările de la Sfânta Liturghie. De 
ce? Pentru că toate, absolut toate binecuvântările Bisericii, câte sunt în lumea aceasta, 
câte sunt la Sfânta Liturghie şi la celelalte sfinte slujbe, toate sunt o prelungire a 
binecuvântării de la înălţarea Domnului Hristos. 

Dacă vrea cineva să fie sub binecuvântarea lui Dumnezeu, să vină la Sfânta Liturghie 
şi-i sub binecuvântarea lui Dumnezeu, primeşte binecuvântări. 

Ce binecuvântări primim noi la Sfânta Liturghie? 

La fiecare Sfântă Liturghie se spune de patru ori pentru cei ce sunt de faţă, bineînţeles 
de la începutul Sfintei Liturghii, de patru ori se spune: "Pace tuturor". E binecuvântarea 
lui Dumnezeu de patru ori în cuvintele acestea: "Pace tuturor", adică linişte sufietească. 
Să ştiţi că cine n-are linişte sufietească, cine-i în zdroabă sufietească, n-are 
binecuvântarea lui Dumnezeu. Nu poate avea binecuvântarea lui Dumnezeu cineva care 

e neliniştit, nemulţumit, răzvrătit, cineva care e împotrivitor şi nemulţumitor. Nu 
poate. De patru ori se spune Ia Sfânta Liturghie: "Pace tuturor". Cred că ştiţi că Domnul 
Hristos Ie-a făgăduit ucenicilor Săi pacea şi că Ie-a dat pacea după înviere când, de 
fiecare dată când S-a întâlnit cu ucenicii. Ie-a spus "Pace vouă!" (Luca 24, 36; loan 20, 
21). 

După aceea Ia Sfânta Liturghie, pentru credincioşii care sunt de faţă se spune: "Pe voi 
pe toţi, dreptmăritorilor creştini, să vă pomenească Domnul Dumnezeu întru împărăţia 
Sa, totdeauna, acum şi pururea şi în vecii vecilor". E o binecuvântare pentru 
dreptmăritorii creştini care sunt de faţă la Sfânta Liturghie. 

Mai departe, o altă binecuvântare pe care o aud credincioşii la Sfânta Liturghie este 
binecuvântarea de după ce se rosteşte Simbolul credinţei. Crezul: "Harul Domnului 
Nostru lisus Hristos şi dragostea lui Dumnezeu Tatăl şi împărtăşirea Sfântului Duh, să 
fie cu voi cu toţi". Binecuvântarea aceasta e luată din a doua Epistolă a Sfatului Apostol 
Pavel către Corinteni, chiar de la sfârşitul capitolului 13 şi de la sfârşitul Epistolei, care 
e în aceste cuvinte: "Harul Domnului nostru lisus Hristos şi dragostea Iui Dumnezeu 
Tatăl şi împărtăşirea Sfântului Duh, să fie cu duhul vostru fraţilor. Amin" (II Corinteni 
13, 13). Iată cum în biserică noi auzim: "Harul Domnului nostru lisus Hristos şi 
dragostea lui Dumnezeu Tatăl şi împărtăşirea Sfântului Duh, să fie cu voi cu toţi", iar 
răspunsul nostru, al credincioşilor, este: "Şi cu duhul tău", adică nu numai cu noi ci şi cu 
cel care ne binecuvintează prin mijlocire preoţească, ne aduce binecuvântarea Iui 
Dumnezeu. 

Mai departe, avem o binecuvântare Ia Sfânta Liturghie care zice: "Şi să fie milele 
marelui Dumnezeu şi Mântuitorului nostru lisus Hristos cu voi cu toţi". 

Băgaţi de seamă că binecuvântările acestea sunt pentru toţi cei de faţă, adică nu 
exceptează pe nimeni, pe absolut nimeni dintre cei care sunt de faţă. "Pace - cui? - 
tuturor", nu unora, ci tuturor. "Harul Domnului Nostru lisus Hristos şi dragostea Iui 
Dumnezeu Tatăl şi împărtăşirea Sfântului Duh, să fie - cu cine? - cu voi cu toţi". Se 
precizează: toţi. "Şi să fie milele marelui Dumnezeu şi Mântuitorului nostru lisus 
Hristos cu voi cu toţi". Toţi câţi suntem de faţă la Sfânta Liturghie avem de Ia 
Dumnezeu darul acesta de a primi binecuvântări pentru fiecare dintre noi. 

Cu potirul în mâini spune preotul sau arhiereul: "Mântuieşte, Dumnezeule, poporul Tău 
şi binecuvintează moştenirea Ta". E tot o binecuvântare de la Sfânta Liturghie. 

La sfârşitul Sfintei Liturghii se spun cuvintele: "Binecuvântarea Domnului peste voi, cu 
al Său dar şi cu a Sa iubire de oameni, totdeauna acum şi pururea şi în vecii vecilor", 
încă o binecuvântare. 

Să ştiţi că de toate acestea se lipsesc cei ce ar putea lua parte Ia Sfânta Liturghie şi nu 
iau parte Ia Sfânta Liturghie. De toate acestea se lipsesc, iar de toate acestea se 
învrednicesc, pe lângă cei ce sunt de faţă la Sfânta Liturghie, toţi aceia care ar vrea să 
fie de faţă şi nu sunt şi mai ales cei care sunt în suferinţă, cei care sunt bolnavi şi nu pot 
lua parte la Sfânta Liturghie. Binecuvântarea lui Dumnezeu este peste toţi cei 
vrednici de binecuvântare. Pe cine binecuvintează Dumnezeu? Ar trebui să ştim cu 
toţii pe cine. Se spune în rugăciunea Amvonului: "Cel ce binecuvintezi pe cei ce Te 

binecuvintează, Doamne, şi sfinţeşti pe cei ce nădăjduiesc în Tine". Deci cei ce aduc 
binecuvântare lui Dumnezeu se învrednicesc de binecuvântarea lui Dumnezeu. 

Iubiţi credincioşi, aşadar avem un izvor de ajutor, un izvor de putere de la Dumnezeu 
prin mijlocire preoţească, un izvor de binecuvântare care ni-1 dă Dumnezeu din 
binecuvântarea de la înălţarea Mântuitorului şi care se revarsă peste toţi credincioşii 
prin binecuvântările de la sfintele slujbe. Mă gândesc de exemplu şi la alte 
binecuvântări, pentru că sunt şi alte binecuvântări, nu numai la Sfânta Liturghie, ci sunt 
şi la alte slujbe, de exemplu la slujba cununiei de atâtea ori se spune: "Doamne 
Dumnezeul nostru binecuvintează-i pe dânşii - şi spune - cum ai binecuvântat pe 
Avraam şi pe Sara" sau "Binecuvintează-i pe ei Doamne Dumnezeul nostru cum ai 
binecuvântat pe Isaac şi pe Raveca" şi aşa mai departe, "Binecuvintează-i pe ei Doamne 
Dumnezeul nostru cum ai binecuvântat pe loachim şi Ana". Deci binecuvântări sunt şi 
la alte slujbe şi cu belşug de binecuvântări, dar ca să ne învrednicim de binecuvântările 
lui Dumnezeu trebuie să trăim o viaţă ca să ne poată binecuvânta Dumnezeu. Pentru că 
Dumnezeu nu binecuvintează în orice împrejurare şi în orice situaţie. Sunt oameni pe 
care Dumnezeu nu-i binecuvintează. Gândiţi-vă că în Vechiul Testament, de pildă în 
Deuteronom este un întreg capitol cu binecuvântări şi cu blesteme şi spune pe cine 
binecuvintează Dumnezeu şi pe cine nu binecuvintează Dumnezeu. 

Bineînţeles că noi nu trebuie să stăruim prea mult asupra faptului că am putea fi sub 
blestemul lui Dumnezeu. Câtă vreme trăim o viaţă corectă, nu se poate să fim sub 
blestem. Sub blestem sunt numai aceia care fac lucruri pe care nu le vrea Dumnezeu şi 
care de fapt sunt vrednici de pedeapsă de la Dumnezeu, iar pe cei vrednici de 
binecuvântare nu se poate să nu-i binecuvinteze Dumnezeu. 

Sfârşesc aceste consideraţii cu ceva frumos, care-mi place mie, de la noi de la 
mănăstire. La mănăstire la noi, la Sâmbăta, la mănăstirea Brâncoveanu de la Sâmbăta de 
Sus, în 1971 au venit doi creştini din Germania. Cu prilejul acesta a venit vorba despre 
o instituţie bisericească de ajutorare a epilepticilor, o instituţie mare, care se numeşte 
Betel. Betel înseamnă "casa lui Dumnezeu". E un cuvânt evreiesc pe care ei l-au luat ca 
denumire a casei de ajutorare de la Bielefeld. Şi a venit vorba atunci, în 1971, când au 
fost cei doi din Germania, doi intelectuali, a venit vorba despre faptul că un părinte de la 
noi, părintele Serafim Popescu, Dumnezeu să-1 odihnească, a lucrat în 1943-44 nu ştiu 
precis când anume, dar în vremea cât a fost în Germania, a lucrat trei luni de zile în 
instituţia aceasta Betel, la ajutorarea bolnavilor, la ocrotirea bolnavilor. Şi venind vorba 
despre asta, cei din Germania ne-au spus că la intrare la Betel e scris aşa : 

"Pace celor ce vin 

Bucurie celor ce rămân 

Binecuvântare celor ce pleacă". 

Nouă ne-au plăcut tare mult cuvintele acestea şi atunci ei au scris în Cartea de Onoare a 
mănăstirii noastre "Pace celor ce vin, bucurie celor ce rămân, binecuvântare celor ce 
pleacă, doresc doi creştini din Germania tuturor celor ce-n urma lor vor vizita această 
mănăstire". Să ştiţi că cuvintele acestea le plac tuturor celor ce ştiu de cuvintele acestea: 
pace, bucurie şi binecuvântare. E ceea ce ne dă Dumnezeu la sfintele slujbe ale Bisericii 
noastre, la Sfânta Liturghie, binecuvântarea din care izvorăşte pacea, pentru că se spune 
"Pace tuturor", şi din care izvorăşte şi bucuria pentru cei ce împlinesc poruncile lui 
Dumnezeu. 

La înălţarea Mântuitorului nostru lisus Hristos, ucenicii, primind binecuvântarea 
Mântuitorului, s-au închinat Mântuitorului. Aşa ni se spune, că ucenicii s-au închinat 
când Domnul Hristos S-a înălţat la cer. Şi s-au întors în Ierusalim "cu bucurie mare". 
Unde-i binecuvântare trebuie să fie închinare din partea omului şi dă Dumnezeu bucurie 
celor ce se închină Mântuitorului. Deci "s-au întors cu bucurie mare la Ierusalim şi erau 
totdeauna în Templu lăudând şi binecuvântând pe Dumnezeu". 

Sfântul Isaac Şirul spune că "rugăciunea este o bucurie care înalţă mulţumire". Deci ce 
este rugăcinea, între altele? "O bucurie care înalţă mulţumire". 

Ucenicii Mântuitorului, având bucuria din binecuvântarea Mântuitorului, din închinarea 
lor faţă de Mântuitorul la înălţarea la cer, având închinarea şi bucuria, din această 
aşezare sufletească au izvorât laudă către Dumnezeu şi binecuvântare, căci erau 
totdeauna în Templu "lăudând şi binecuvântând pe Dumnezeu". Şi noi tot aşa să facem, 
având conştiinţa că suntem sub binecuvântarea lui Dumnezeu. Amin. 



24 august 1995 
îndemnuri de la Sfânta Liturghie 



Prea cuvioase părinte, iubiţi fraţi şi iubiţi credincioşi, din programul pe care l-am făcut 
pentru zilele acestea mi-a rămas să mai spun astăzi ceva despre îndemnurile de la Sfânta 
Liturghie. Voi avea în vedere acele îndemnuri care sunt cuprinse numai în Sfânta 
Liturghie, deci nu mă voi opri în mod special asupra îndemnurilor de la sflntele slujbe 
în general, asupra acelor îndemnuri pe care le găsim şi la alte slujbe dumnezeieşti, ci voi 
avea în vedere numai îndemnurile de la Sfânta Liturghie. 

Totuşi, la Sfânta Liturghie apare şi un îndemn de la celelalte sflnte slujbe, însă în alte 
contexte, şi anume e vorba de îndemnul: "Pe noi înşine şi unii pe alţii şi toată viaţa 
noastră lui Hristos Dumnezeu să o dăm". La slujbele obişnuite în general apare textul 
acesta în legătură cu pomenirea Maicii Domnului şi a tuturor sfinţilor. Şi la Sfânta 
Liturghie apare de mai multe ori acest îndemn de a-I încredinţa viaţa noastră 
Mântuitorului sau de a-I dărui viaţa noastră Mântuitorului nostru lisus Hristos, apare în 
contextul acesta, adică în legătură cu pomenirea Maicii Domnului şi a Mântuitorului 
nostru lisus Hristos, dar mai apare încă în două contexte, şi anume, înainte de 
rugăciunea "Tatăl nostru". Se zice: "Unirea credinţei şi împărtăşirea Sfântului Duh 
cerând, pe noi înşine şi unii pe alţii şi toată viaţa noastră lui Hristos Dumnezeu să o 
dăm". Acest îndemn de la Sfânta Liturghie mai este cuprins şi într-o altă slujbă, numai 
în una, altă slujbă decât Sfânta Liturghie, şi anume, la slujba cununiei. Şi la slujba 
cununiei se spun cuvintele acestea: "Unirea credinţei şi împărtăşirea Sfântului Duh 
cerând, pe noi înşine şi unii pe alţii şi toată viaţa noastră lui Hristos Dumnezeu să o 
dăm". 

Şi în sfârşit, cel de-al treilea loc de la Sfânta Liturghie în care apare cuvântul acesta, de 
îndemn: "Pe noi înşine şi unii pe alţii şi toată viaţa noastră lui Hristos Dumnezeu să o 

dăm" este când se spune: "Ziua toată desăvârşită, sfântă, paşnică şi fără de păcat 
cerând, pe noi înşine şi unii pe alţii şi toată viaţa noastră. Iui Hristos Dumnezeu să o 
dăm". 

Celelalte îndemnuri: "Domnului să ne rugăm", "La Domnul să cerem", "Capetele 
noastre Domnului să Ie plecăm". Ie găsim şi Ia celelalte slujbe aşa că Ie lăsăm de data 
aceasta şi ne oprim Ia îndemnuri care ţin anume de Sfânta Liturghie. 

Unul dintre îndemnurile care mai poate trezi nedumeriri, întrebări, este îndemnul: "Câţi 
sunteţi chemaţi ieşiţi. Cei chemaţi ieşiţi. Câţi sunteţi chemaţi, ieşiţi". Pare ceva nefiresc. 
Să-i chemi şi să-i trimiţi. Despre ce-i vorba, cine sunt cei chemaţi şi de ce trebuie să 
iasă? Adică şi chemaţi, şi să plece. Cum vine asta? Vine aşa, că Ia începutul 
creştinismului, vreme de mai multe veacuri, unii dintre creştini veneau dintre păgâni, şi 
veneau Ia vârste mature. Ia vârste conştiente. Ia vârste Ia care aveau conştiinţă. Şi, până 
când deveneau creştini deplini, adică până se botezau, erau în stadiul numit de chemaţi, 
erau chemaţi sau catehumeni. Atunci se făcea cu ei şcoală, erau îndrumaţi în credinţa 
cea nouă pe care au primit-o dar pe care încă n-o ştiau şi pe care încă n-au arătat-o 
practic, şi prin botez. In vremea aceasta, credincioşii care se pregăteau pentru botez se 
numeau chemaţi sau catehumeni. Şi pentru că Ia Sfânta Liturghie nu pot lua parte 
creştini nedeplini, pentru că şi aceştia erau totuşi creştini şi erau ortodocşi dar nu erau 
ortodocşi botezaţi. Ia vremea aceea când se sfârşea partea din Sfânta Liturghie Ia care 
puteau lua parte, adică partea din Sfânta Liturghie în care e cuprinsă Evanghelia şi 
Apostolul, Liturghia cuvântului - dar nu aveau voie să ia parte şi Ia cealaltă parte a 
Liturghiei, Ia Liturghia Euharistică, Ia Liturghia împărtăşirii cu Sfintele Taine - Ii se 
spunea să iasă. Deci: "Cei chemaţi, ieşiţi". Să părăsească biserica. Şi părăseau biserica. 

Acum, când s-a generalizat botezul copiilor, se pare că nu ar mai avea rost această 
zicere şi cele în legătură cu catehumenii, deşi mai sunt totuşi catehumeni, însă nu în 
toate bisericile. Şi atunci unii dintre preoţi mai spun îndemnul acesta, alţii nu-I spun, 
dispoziţii speciale nu ştiu să se fi dat în legătură cu asta, ca să nu se mai spună, dar în 
unele eparhii, de exempu pe Ia Timişoara nu se mai spune. Ia Cluj am băgat de seamă că 
nu se mai spune. Ia Sibiu uneori nu se spune când se slujeşte cu arhiereu. Noi luăm 
totuşi în consideraţie acest îndemn pentru că încă este în practică şi îl avem în vedere în 
legătură cu ceea ce înseamnă el. Deci e vorba de unii care se numeau chemaţi şi de 
aceea trebuiau să plece pentru că nu erau creştini deplini. Şi asta mai are rost şi în alt fel 
şi anume să se dea de înţeles credincioşilor care după starea lor sufietească sunt 
nevrednici de a fi Ia Sfânta Liturghie, să facă un fel de pocăinţă în cugetul lor şi să zică: 
uite şi eu ar trebui să plec, chiar dacă nu plec, pentru că-s nevrednic să mai stau şi Ia 
partea Ia care nu mai am dreptul să stau. Insă, pentru că pocăinţa nu mai e publică în 
Biserica noastră de acuma, nu ies cei care sunt în situaţia de a nu mai putea lua parte Ia 
Sfânta Liturghie pentru că au căzut din darul pe care I-au primit Ia botez. 

Apoi, celelalte îndemnuri sunt destul de lămurite şi anume, un îndemn de Ia Sfânta 
Liturghie este "Să ne iubim unii pe alţii ca într-un gând să mărturisim". Să ne iubim unii 
pe alţii. E nevoie de iubire, să împlinim porunca iubirii. Trebuie să înmulţim iubirea. Şi 
ca să putem fi vrednici de Dumnezeu, trebuie să avem dragoste între noi, aşa spune 
Domnul Hristos, a rămas cuvântul Lui în Evanghelie: "După aceasta vor cunoaşte 
oamenii că sunteţi ucenicii Mei, dacă veţi avea dragoste între voi" (loan 13, 35), dacă 
veţi avea iubire unii către alţii. Când e lipsă iubirea şi cinstirea e semn că omul nu-i în 
sfera Iui Dumnezeu, nu-i în lumina dumnezeiască şi atunci, ca nu cumva să păstrăm ură 

în sufletele noastre la Sfânta Liturghie, unde e nevoie de iubire, ni se spune: "Să ne 
iubim unii pe alţii ca într-un gând să mărturisim". Să n-avem depărtare între noi, să n- 
avem repulsii, resentimente între noi, ci să ne iubim. Cum s-ar zice la Paşti: "Să iertăm 
toate pentru înviere", să trecem peste toate. Şi nu numai să trecem peste toate cele rele 
dar chiar să ne iubim, pozitiv. 

Un alt îndemn de la Sfânta Liturghie este: "Sus să avem inimile", îndemn la care se 
răspunde cu "Avem către Domnul". Deci, cum s-ar zice, numai degeaba ne mai spui să 
avem inimile sus, că le avem. Adevărul este că de multe ori chestiunile acestea sunt 
formule de ritual. Mulţi oameni rătăcesc cu gândul, cu simţirea, în timpul Sfintei 
Liturghii şi nu au inimile sus, nu au inimile îndreptate către Dumnezeu. Inima înseamnă 
interiorul, esenţa omului. "Sus să avem inimile": mintea şi simţirea. Să ştiţi că cei vechi 
nu făceau deosebire între minte şi simţire şi de aceea se spune în Sfânta Evanghelie de 
exemplu că "din prisosinţa inimii grăieşte gura" (Matei 12, 34), sau că "de ce astfel de 
gânduri se suie în inimile voastre?" (Luca 24, 38). Când zicem "inimă" zicem tot 
interiorul omului, toată partea conştientă. Deci nu-i vorba de inima de carne sau de 
inima numai ca loc al simţirii, ci-i vorba de tot interiorul omului: "Sus să avem inimile", 
"Avem către Domnul". Să dea Dumnezeu să avem către Domnul inimile noastre nu 
numai în clipa în care zicem că "avem către Domnul", ci să avem inimile sus în toată 
vremea şi în orice loc. Să nu uităm de Dumnezeu, asta înseamnă. Să ţinem seama de 
Dumnezeu. 

Un alt îndemn de la Sfânta Liturghie este: "Să mulţumim Domnului". Cuvântul acesta 
este urmat de un text cântat care zice aşa: "Cu vrednicie şi cu dreptate este a ne închina 
Tatălui şi Fiului şi Sfântului Duh, Treimei celei de o fiinţă şi nedespărţite". Deci 
înţelegem că mulţumirea noastră este închinarea noastră şi închinarea noastră este 
pentru că aşa se cuvine. Nu-şi poate închipui cineva care trăieşte drept posibilitatea de 
a-I mulţumi lui Dumnezeu fără a-L recunoaşte pe Dumnezeu ca izvor al binelui şi fără 
a-I aduce lui Dumnezeu închinare. De aceea zicem "Cu vrednicie şi cu dreptate este a ne 
închina". De ce facem aceasta? De ce mulţumim? Pentru că aşa se cuvine, aşa-i cu 
"vrednicie şi cu dreptate". Şi pentru că-i "cu vrednicie şi cu dreptate a ne închina", ne 
închinăm "Tatălui şi Fiului şi Sfântului Duh, Treimei celei de o fiinţă şi nedespărţite". 

Alt îndemn de la Sfânta Liturghie este: "Cu pace să ieşim". Ce însemnă asta? însemnă 
că la sfârşitul Liturghiei ni se atrage atenţia să ieşim cu cuviinţă din biserică, să ieşim cu 
pace, iar răspunsul credincioşilor este: "întru numele Domnului". Asta ar însemna ca 
toată viaţa noastră de după Liturghie să fie tot o liturghie şi să fie viaţa noastră "întru 
numele Domnului", o slujbă adusă lui Dumnezeu, trăită în aşa fel încât nimic necurat să 
nu fie în existenţa noastră. în mod voit să nu facem nimic din cele ce nu le 
binecuvintează Dumnezeu. 

Mai sunt încă două ziceri de la Sfânta Liturghie pe care vreau să le pun în legătură una 
cu alta, şi anume cuvintele pe care le auzim noi ca îndemn, dar care de fapt nu sunt 
îndemn: "Luaţi, mâncaţi, acesta este Trupul Meu, care se frânge pentru voi spre iertarea 
păcatelor" şi "Beţi dintru acesta toţi, acesta este Sângele Meu al Legii cele noi, care 
pentru voi şi pentru mulţi se varsă, spre iertarea păcatelor". Cuvântul acesta, zicerile 
acestea, sunt cuvinte ale Domnului nostru Hsus Hristos de la Cina cea de Taină, rămase 
în conştinţa Bisericii şi în cadrul Sfintei Liturghii. Cuvintele acestea de fapt noi le 
auzim ca un îndemn. Aşa cum au fost spuse la Cina cea de Taină, dar privite în 
contextul lor, în care apar, sunt cuvinte care amintesc de cele care s-au petrecut atunci, 

pentru că zicem că Domnul Hristos a luat pâine în Sfintele Sale Mâini, a 
binecuvântat, a sfinţit, a frânt şi a dat ucenicilor săi zicând: "Luaţi, mâncaţi". 
Credincioşii aud numai cuvintele "luaţi mâncaţi" şi nu cunosc contextul în care apar, 
adică textul dinaintea lor, şi de aceea ele apar ca un îndemn. Dar le putem lua foarte 
bine şi ca îndemn, ca un îndemn la împărtăşire cu Trupul şi Sângele Domnului Nostru 
fisus Hristos. 

Şi în legătură cu acest îndemn mai vine un alt îndemn spre împărtăşirea cu Sfintele 
Taine, cu cinstitul Trup şi scumpul Sânge al Mântuitorului nostru Hsus Hristos, când se 
spune: "Cu frică de Dumnezeu, cu credinţă şi cu dragoste să vă apropiaţi" sau "Cu frică 
de Dumnezeu, cu credinţă şi cu dragoste, apropiaţi -vă". 

Aceste două fr)rmule de fapt au în vedere apropierea credincioşilor de Sfintele Taine, 
prin aceste cuvinte sunt chemaţi credincioşii să se împărtăşească. In formula primă: "Cu 
frică de Dumnezeu, cu credinţă şi cu dragoste să vă apropiaţi", s-ar părea că cuvântul 
acesta priveşte chipul în care trebuie să se apropie credincioşii. Deci nu sunt chemaţi să 
se apropie ci li se spune cum să se apropie. Se presupune că se apropie de Sfmtele 
Taine, credincioşii, şi li se spune: fiţi atenţi, vă apropiaţi, dar să vă apropiaţi - cum? - 
"cu frică de Dumnezeu, cu credinţă şi cu dragoste". 

In cea de-a doua formulă a îndemnului acesta este o adevărată chemare pentru 
împărtăşire ca şi cum s-ar spune: poate nu sunteţi hotărâţi să vă împărtăşiţi dar ar fi 
cazul să vă împărtăşiţi. Apropiaţi-vă, haideţi, împărtăşiţi-vă. Cum? "Cu frică de 
Dumnezeu, cu credinţă şi cu dragoste". 

Cuvintele acestea se spun degeaba. De foarte multe ori la Sfintele Liturghii se spun 
degeaba, pentru că nu se apropie credincioşii să se împărtăşească. S-a părăsit dorinţa 
aceasta de împărtăşire. Oamenii au o frică de a se împărtăşi. Mulţi dintre credincioşi nu 
vor să se împărtăşească, mulţi dintre credincioşi se socotesc nevrednici de a se 
împărtăşi, şi-i firesc să ne gândim că suntem nevrednici, că de fapt toţi suntem 
nevrednici. Nu ştiu cui i-ar putea veni în gând, mergând pe o cale de credinţă adevărată, 
cui i-ar putea veni în gând: eu sunt vrednic. Mă duc că-s vrednic. Toţi suntem 
nevrednici, dar ne învredniceşte Dumnezeu. Dumnezeu care ne oferă această 
posibilitate ne şi învredniceşte. Şi dacă ne pregătim pentru a ne împărtăşi cu Cinstitele 
Taine ale Mântuitorului nostru lisus Hristos, ne mai rămâne doar să ne apropiem "Cu 
frică de Dumnezeu" - adică nu cu nepăsare - "cu credinţă" - cu credinţă în ceea ce 
primim - "şi cu dragoste". Dar să ne apropiem. 

S-a făcut aşa o atmosferă, să zicem aşa, de neluare aminte la Sfintele Taine. Sunt 
credincioşi care se împărtăşesc o singură dată pe an. Eu să ştiţi că n-am încredere în 
spovedania celor ce se spovedesc o singură dată pe an şi în împărtăşirea celor ce se 
împărtăşesc o singură dată pe an. N-am încredere pentru că nu-mi pot închipui că cineva 
care preţuieşte Cinstitele Daruri se poate reţine de la împărtăşire atâta vreme. Şi-apoi 
sunt oameni care nu se împărtăşesc cu anii, ani şi ani, ani de-a rândul. Vin oameni în 
vârstă, la 50 de ani şi spun că nu s-au mai spovedit din copilărie. Apoi aceia care nu s- 
au spovedit din copilărie, nici nu s-au împărtăşit din copilărie. Nu le-a atras nimeni 
atenţia că-i important să te împărtăşeşti, li s-a spus mereu că trebuie să fii vrednic şi că 
noi nu suntem vrednici. Iubiţi credincioşi, eu n-am nimica împotriva celor pe care nu-i 
interesează primirea Sfintelor Taine, dar dacă sunt credincioşi care doresc să se 
împărtăşească, sunt împotriva acelor duhovnici care îi opresc pe credincioşi să se 

împărtăşească pentru că s-au împărtăşit de curând. Fiecare Sfântă Liturghie e prilej de 
împărtăşire. Şi de câte ori nu ne împărtăşim, de atâtea ori reflizăm ceva ce Dumnezeu 
vrea să ne dea. Noi reflizăm. Dintr-un motiv sau altul. Că nu suntem pregătiţi, de pildă. 
Pregătirea pentru Sfânta împărtăşire e pregătire de o viaţă întreagă. Dacă trăieşti 
corect, te pregăteşti pentru Sfânta împărtăşire şi dacă nu trăieşti corect nu te pregăteşti 
nici atunci când gândeşti că te pregăteşti, şi atunci când citeşti ştiu şi eu ce rânduieli ca 
totuşi să te poţi împărtăşi, ca să fii vrednic. Eu nu sunt împotriva unei pregătiri pentru 
împărtăşirea cu Sfintele Taine, a unei pregătiri imediate, adică împotriva citirii de pildă 
a canonului pentru Sfânta împărtăşire. Sunt de acord. Şi chiar trebuie făcut lucrul 
acesta. Măcar atât. Dar asta nu înseamnă că omul trebuie să aştepte până cînd se 
împlineşte un soroc, ştiu eu, de şase săptămâni sau de cât, ca să se mai poată împărtăşi o 
dată. 

La mine vin de exemplu credincioşi care vor să se împărtăşească sau s-au împărtăşit de 
curând, de exemplu Vineri, şi e Duminică: "Vineri m-am spovedit şi m-am împărtăşit Ia 
catedrală în Sibiu". Şi vine Duminică Ia spovedit, mai mult aşa, ca să se întâlnească cu 
mine şi să se spovedescă şi Ia mine, să zicem, deşi. Ia drept vorbind, nu mai are omul să 
spună cine ştie ce. Şi-apoi să ştiţi că eu nu răscolesc de când trăieşte omul, că ce-i cu el 
şi ce-a mai făcut, păcate pe care Ie-a iertat Dumnezeu şi Ie-a iertat preotul. Nu mă mai 
interesează. Iau totdeauna pe om de Ia ultima Iui spovedanie. Dacă nu-i oprit de Ia 
Sfânta împărtăşanie nu-I opresc nici eu. Numai aşa, dacă cumva trăieşte în păcate, într- 
un sistem de păcătuire şi atunci trebuie că nu se poate. Adică dacă cineva nu a fost 
destul de luător aminte, atunci totuşi îi atrag atenţia că trebuia să facă totuşi ceva, să 
zicem, dar în general îl iau de Ia ultima spovedanie şi-I întreb: vrei să te împărtăşeşti şi 
astăzi? Şi oamenii, cei mai mulţi îmi spun: "Părinte, dar se poate aşa ceva?". Şi eu îi 
spun că se poate, că dacă se poate cu mine se poate şi cu el. Adică de ce să nu se poată? 
Trebuie să treacă vreme îndelungată ca să se mai împărtăşească o dată? Dacă 
duhovnicul Iui îi dă voie să se împărtăşească, poate să se împărtăşească fără nici un 
gând că ar trebui să facă altfel. Pentru că Sfânta împărtăşanie e şi un ajutor. Nu-i o 
recompensă: hai că acum îi dau Sfânta împărtăşanie că a trăit douăzeci de ani frumos şi 
bine şi acum îl recompensăm. E un ajutor, cu scopul acesta a dat Domnul Hristos Sfânta 
împărtăşanie, cu scopul de împărtăşire. E ca o hrană. Aşa cum te hrăneşti ca să trăieşti 
fizic, te hrăneşti ca să trăieşti şi sufleteşte. Bineînţeles că asta nu şi-o hotăreşte omul 
însuşi, credinciosul însuşi, ci i-o hotăreşte duhovnicul, şi să dea Dumnezeu să ajungă Ia 
duhovnici care sunt doritori să-şi vadă pe credincioşi împărtăşindu-se şi-i ajută. Dar să 
n-ajungă nici Ia duhovnici din aceia care nu ştiu nici ei ce mai e Sfânta împărtăşanie 
pentru ei şi pentru alţii şi n-au nici o grijă în legătură cu viaţa oamenilor, şi numai hai să 
ne împărtăşim că a venit vremea împărtăşirii. Nici aşa nu-i bine. Binele este acesta, să 
preţuim Sfânta Liturghie şi sub latura aceasta, a posibilităţii de a ne împărtăşi, şi să 
ducem o viaţă în aşa fel încât să ne putem împărtăşi când primim dezlegare să ne 
împărtăşim. 

Acesta este îndemnul poate cel mai nebăgat în seamă din Sfânta Liturghie: "Cu frică de 
Dumnezeu, cu credinţă şi cu dragoste, apropiaţi-vă", pe de o parte pentru că oamenii nu 
se apropie, şi pe de altă parte pentru că unii fac o modă din asta şi se apropie dar nu "cu 
frică de Dumnezeu, cu credinţă şi cu dragoste". 

Iubiţi credincioşi, cu asta eu mi-am sfârşit rosturile pe care Ie am aici şi cu ajutorul Iui 
Dumnezeu astăzi merg acolo unde trebuie să flu. Acum am venit aici ca invitat, sunt 
aici ca invitat şi am venit pentru că am dorit să fiu de folos şi sper că n-am venit 



36 

degeaba. Dar mă duc acolo unde trebuie să fiu, şi unde mă ştie Biserica, şi unde mă 
caută oamenii cu gând de a fi ajutaţi. Şi să-mi dea Dumnezeu lumină în suflet, cum a zis 
mitropolitul Nicolae Bălan când m-am dus odată la el, prima dată când m-am dus, a zis: 
"Să ai lumină în suflet". Să-mi dea Dumnezeu lumină în suflet ca să pot pricepe ce 
trebuie să fac cu oamenii care vin să fie şi ei luminaţi în lumina pe care o dă Dumnezeu 
celor pe care i-a pus Dumnezeu să lumineze oamenii. Dumnezeu să ne ajute! 



25 august 1995 
Maica Domnului în Ortodoxie 



Prea cuvioase părinte stareţ, cinstiţi părinţi, iubiţi credincioşi, pentru că suntem în 
cuprinsul sărbătorii Adormirii Maicii Domnului, m-am gândit ca pentru seara aceasta să 
stăruim puţin cu gândul asupra locului pe care-1 are Maica Domnului în conştiinţa 
noastră de dreptmăritori creştini, în învăţătura şi practica Bisericii noastre. 

Dacă luăm aminte la dumnezeieştile slujbe ale Bisericii noastre constatăm că alcătuirile 
de la sfintele slujbe ne îndrumează, ne ajută să fim cinstitori ai Maicii Domnului. 
Sfintele slujbe ale Bisericii noastre sunt prilejuri de rugăciune şi de învăţătură. Ne 
rugăm învăţând şi învăţăm rugându-ne. Dacă luăm aminte la alcătuirile de la sfintele 
slujbe putem învăţa de la sfintele slujbe mai mult decât din cărţi şi putem să ne raportăm 
la cei pe care-i are în vedere Sfânta Biserică: la Dumnezeu, la Mântuitorul nostru Hsus 
Hristos, la Duhul Sfânt, deci la Preasfânta Treime, la Maica Domnului, la sfinţii lui 
Dumnezeu, putem să intrăm în legătură cu ei, putem să ne îndreptăm gândurile de la 
cele pământeşti la cele mai presus de lumea aceasta, la cele cereşti. 

Sigur că cei care merg la biserică, şi stau şi nu urmăresc, nu pot să înveţe ceva, dar cei 
care urmăresc alcătuirile de la sfintele slujbe învaţă. Nu se poate să nu înveţe. Şi sfintele 
slujbe sunt în aşa fel alcătuite încât chiar dacă cineva nu s-ar gândi anume la Maica 
Domnului, totuşi e pus în situaţia să se gândească. De pildă în Ectenia Mare şi în 
Ecteniile Mici oricum e pomenită Maica Domnului când se spun cuvintele: "Pe 
Preasfânta, Curata, Preabinecuvântata, Mărita Stăpâna noastră, de Dumnezeu 
Născătoarea şi Pururea Fecioara Măria, cu toţi sfinţii să o pomenim. Pe noi înşine şi unii 
pe alţii şi toată viaţa noastră lui Hristos Dumnezeu să o dăm". Aşa auzim în biserică. 
Deci suntem îndemnaţi să pomenim pe Maica Domnului. 

Când eram eu copil şi până pe vremea când eram student la Teologie, chiar şi mai 
târziu, cuvintele acestea se spuneau aşa: "Pe Preasfânta, Curata, Preabinecuvântata, 
Mărita Stăpâna noastră, de Dumnezeu Născătoarea şi Pururea Fecioara Măria, cu toţi 
sfinţii pomenind-o, pe noi înşine şi unii pe alţii şi toată viaţa noastră lui Hristos 
Dumnezeu să o dăm". In felul în care se spuneau cuvintele acestea mai demult se 
presupunea că noi o pomenim pe Maica Domnului fără să ne îndemne cineva. Deci: "Pe 
Preasfânta, Curata, Preabinecuvântata, Mărita Stăpâna noastră, de Dumnezeu 
Născătoarea şi Pururea Fecioara Măria, cu toţi sfinţii pomenind-o, pe noi înşine şi unii 
pe alţii şi toată viaţa noastră lui Hristos Dumnezeu să o dăm". Aceasta înseamnă: noi 
oricum o pomenim pe Maica Domnului. Accentul cădea pe cuvintele de la sfârşit şi 

anume: "pe noi înşine şi unii pe alţii şi toată viaţa noastră Iui Hristos Dumnezeu să o 
dăm". Intre timp lucrurile s-au schimbat în înţelesul că cuvintele acestea s-au împărţit în 
două. Şi ca să poată fi împărţite în două, avem două îndemnuri: îndemnul să ne gândim 
Ia Maica Domnului, să pomenim pe Maica Domnului, şi îndemnul să dăm toată viaţa 
noastră Iui Hristos Dumnezeu. Deci în această prezentare nu se mai presupune că o 
pomenim fără să ni se spună să o pomenim şi atunci ni se spune să o pomenim, şi după 
aceea "pe noi înşine şi unii pe alţii şi toată viaţa noastră Iui Hristos Dumnezeu să o 
dăm". înainte însă era un singur îndemn, presupunând că totuşi noi pe Maica Domnului 
oricum o pomenim. De ce s-a făcut această schimbare? Cred că pentru că spunându-se 
aceste cuvinte şi venind vorba de Maica Domnului credincioşii intervin cu o rugăciune 
şi zic: "Preasfântă Născătoare de Dumnezeu, miluieşte-ne pe noi". In copilăria mea, în 
tinereţea mea, se zicea "Preasfântă Născătoare de Dumnezeu, mântuieşte-ne pe noi". A 
fost însă o dispoziţie de Ia Sfântul Sinod să se spună "Preasfântă Născătoare de 
Dumnezeu, miluieşte-ne pe noi" pe considerentul că Maica Domnului ajută Ia mântuire, 
ne miluieşte, nu ne mântuieşte împreună cu Domnul Hristos, deşi în cărţile vechi, în 
cărţile tipărite înainte de dispoziţia Sfântului Sinod, peste tot e scris "Preasfântă 
Născătoare de Dumnezeu, mântuieşte-ne pe noi". 

Adevărul este că în cele duhovniceşti lucrurile nu sunt aşa de precizate cum sunt în cele 
pământeşti. Cineva mă întreba: părinte, cum se poate că se spune Ia rugăciunea dinainte 
de Sfânta împărtăşanie, înainte de a ne împărtăşi, că "Hristos Dumnezeu a venit să 
mântuiască pe cei păcătoşi dintre care cel dintâi sunt eu", cum se poate ca cel dintâi să 
fiu eu şi fiecare să fie cel dintâi, pentru că numai unul poate fi cel dintâi dintre păcătoşi, 
nu pot fi mai mulţi, şi atunci cum se poate? Se poate aşa că fiecare dintre noi ne 
considerăm mai păcătoşi decât alţii şi nu ne interesează că altul ar putea fi mai păcătos 
decât noi. Şi atunci nu e o exprimare absolută aşa cum e Ia matematică: doi şi cu doi fac 
patru şi gata, nu se mai poate înţelege altceva. în cele duhovniceşti lucrurile sunt puţin 
elastice, pentru că se pot înţelege, printr-un cuvânt, mai multe lucruri. Când zici: 
"Preasfântă Născătoare de Dumnezeu, mântuieşte-ne pe noi" poţi să te gândeşti Ia ceea 
ce poate Maica Domnului, adică nu Ia mântuirea în sine, pentru că mântuirea e prin 
Hristos, ci Ia contribuţia Maicii Domnului pentru mântuire în înţelesul că dacă nu era 
Maica Domnului nu era nici Domnul Hristos aici pe pământ, n-ar fi fost posibilă 
întruparea Mântuitorului. Bineînţeles, e un fel de a vorbi, pentru că, de vreme ce a 
existat Maica Domnului, nu se poate zice ce s-ar fi întâmplat dacă nu era Maica 
Domnului. Maica Domnului există, şi dacă există Maica Domnului, înseamnă că ea este 
mijlocitoare de mântuire în acest înţeles că prin Maica Domnului avem cele ce ţin de 
Domnul Hristos. 

Gândiţi-vă de pildă Ia alcătuirea aceea de Ia Utrenia de Duminică, de Ia sfârşitul 
Utreniei, dinainte de Doxologie care zice aşa: "Prea binecuvântată eşti. Născătoare de 
Dumnezeu Fecioară, că prin Cel ce S-a întrupat din tine, iadul s-a robit, Adam s-a 
chemat, blestemul s-a pierdut, Eva s-a mântuit, moartea s-a omorât şi noi am înviat". 
Vorbim cu Maica Domnului şi spunem că lucrurile acestea s-au întâmplat prin Domnul 
Hristos, "prin Cel ce S-a întrupat din tine iadul s-a robit, Adam s-a chemat, blestemul s- 
a pierdut, Eva s-a mântuit, moartea s-a omorât şi noi am înviat. Pentru aceasta cântând, 
strigăm: - pentru că s-a întâmplat aşa ceva prin Fiul tău, cântând strigăm - Binecuvântat 
eşti Hristoase Dumnezeul nostru Cel ce bine ai voit aşa, mărire Ţie". Deci vorbim şi cu 
Maica Domnului, vorbim şi cu Domnul Hristos şi ţinem seama de legătura care există 
între Maica Domnului şi Domnul Hristos şi între Domnul Hristos şi Maica Domnului. 

Aşadar Maica Domnului în înţelesul acesta ne mântuieşte, că a contribuit Ia mântuire, 
însă pentru că Maica Domnului nu ne poate mântui singură, ci ne ajută Ia mântuire 
împreună cu Domnul Hristos - în principal ne ajută Domnul Hristos - Sfânta noastră 
Biserică o cinsteşte pe Maica Domnului în legătură cu Domnul Hristos, nu o desparte de 
Domnul Hristos. Aşa cum cinstim şi Crucea Domnului Hristos fără să o despărţim de 
Domnul Hristos, totdeauna în legătură cu Domnul Hristos, aşa şi pe Maica Domnului o 
cinstim în legătură cu Domnul Hristos. Ceea ce îi dă Maicii Domnului măreţia e faptul 
că e în legătură cu Domnul Hristos, legătura aceasta cu Domnul Hristos îi dă măreţie 
Maicii Domnului. Şi Maica Domnului are o măreţie, are o mărire, chiar zicem noi: 
"Spăimântatu-s-au toate de dumnezeiască mărirea ta că tu fecioară neispitită de nuntă ai 
avut în pântece pe Dumnezeu Cel peste toate şi ai născut Fiu pe Cel fără de ani, Cel ce 
dăruieşte pace tuturor celor ce te laudă pe tine". 

Deci noi care o lăudăm pe Maica Domnului, avem un privilegiu. Ce privilegiu? 
Privilegiul de a fi miluiţi de Dumnezeu, de Domnul nostru lisus Hristos, dându-ne 
pacea Sa nouă. De ce? Pentru că o lăudăm pe Maica Domnului. Şi de ce o lăudăm pe 
Maica Domnului? Ne învaţă Biserica noastră să o lăudăm. De ce ne învaţă să o lăudăm? 
Pentru că "s-au spăimântat toate de dumnezeiască mărirea ta", zicem noi vorbind cu 
Maica Domnului. Deci nu prezentăm lucrurile ca într-un studiu, nu zicem "S-au 
spăimântat toate de mărirea Maicii Domnului, că Maica Domnului a purtat în pântecele 
ei pe Dumnezeu Cel peste toate şi a născut Fiu pe Cel fără de ani" ci vorbim cu Maica 
Domnului şi zicem: "Spăimântatu-s-au toate de dumnezeiască mărirea ta". 

Acesta e avantajul slujbelor, noi nu studiem, nu învăţăm ca şi cum am studia, ci învăţăm 
angajându-ne în faţa celor cu care vorbim. Aşa-i cu Maica Domnului, aşa-i cu sfinţii Iui 
Dumnezeu, noi vorbim cu ei, vorbim cu Domnul Hristos, Ii spunem Domnului Hristos 
ce avem de spus, vorbim cu EI şi din aceasta învăţăm. Prin urmare Maica Domnului are 
o mărire a ei şi mărirea îi vine de Ia Domnul Hristos şi venindu-i de Ia Domnul Hristos 
mărirea, ea e mijlocitoare către Domnul Hristos pentru noi. Noi o lăudăm. Maica 
Domnului mijloceşte şi Domnul Hristos ne dăruieşte pace: "Cel ce dăruieşte pace 
tuturor celor ce te laudă pe tine". 

Şi alcătuiri de felul acesta sunt multe. De exemplu, să luăm una de Ia slujba 
înmormântării când, vorbind cu Maica Domnului, zicem că: "Neamul omenesc a aflat 
mântuire prin tine şi noi să aflăm raiul Născătoare de Dumnezeu ceea ce eşti una 
binecuvântată". De ce zicem că e "una binecuvântată"? Nu mai există alţii 
binecuvântaţi? In situaţia Maicii Domnului numai Maica Domnului există, altcineva nu 
mai există, şi atunci e "una binecuvântată". Bineînţeles că binecuvântaţi pot fi şi alţii, 
dar în alt înţeles. Gândiţi-vă de pildă Ia faptul că, atunci când losif s-a întâlnit cu fraţii 
săi după ce a fost vândut în Egipt şi au vorbit unii cu alţii înainte de a se cunoaşte, de a-I 
recunoaşte pe losif, de a se descoperi losif fraţilor săi, a întrebat de tatăl lor şi ei au spus 
despre tatăl lor că trăieşte şi atunci losif a zis: "Binecuvântat este omul acela". Prin 
urmare şi lacov era binecuvântat ca tată al Iui losif. Şi alţii sunt binecuvântaţi. Toţi care 
sunt sub binecuvântarea Iui Dumnezeu sunt binecuvântaţi, dar Maica Domnului are un 
Ioc aparte între toţi binecuvântaţii: "una binecuvântată". "Bucură-te curată, ceea ce ai 
născut pe Dumnezeu cu trup spre mântuirea tuturor că neamul omenesc a afiat mântuire 
prin tine. Şi noi să afiăm raiul Născătoare de Dumnezeu, curată şi binecuvântată", ceea 
ce eşti una binecuvântată. 

Iubiţi credincioşi, aşa ne gândim noi Ia Maica Domnului şi aşa ne învaţă Sfânta 
noastră Biserică să ne gândim Ia Maica Domnului. In alcătuirile cinstitoare pentru 
Maica Domnului vorbim cu Maica Domnului şi zicem că ea este mărirea a toată lumea: 
"pe ceea ce este mărirea a toată lumea, care din oameni a răsărit şi pe Stăpânul L-a 
născut, uşa cea cerească". Vorbind cu Maica Domnului spunem: "Pe tine Maica Iui 
Dumnezeu, cea mai presus de minte şi de cuvânt". Cum e Maica Domnului? Mai presus 
de minte şi de cuvânt. Ce înseamnă aceasta? înseamnă că cuvântul nu o cuprinde iar 
mintea nu o înţelege. Stăm copleşiţi de măreţia Maicii Domnului în faţa Maicii 
Domnului: "Cea mai presus de minte şi de cuvânt, care ai născut negrăit sub ani pe Cel 
fără de ani, credincioşii cu un gând te mărim". Mărim pe Maica Domnului pentru 
măreţiile ei, pentru măreţiile ei izvorâte din Mântuitorul nostru lisus Hristos, din Fiul 
său care S-a întrupat, din Fiul Iui Dumnezeu care S-a întrupat din Preasfânta Născătoare 
de Dumnezeu şi a devenit şi Fiu al Maicii Domnului. Cine? Cel ce este Dumnezeu 
adevărat şi Om adevărat. Dumnezeu adevărat născut din Dumnezeu din veci şi Om 
adevărat născut din Preasfânta Fecioară Măria. 

Maica Domnului este numită Născătoare de Dumnezeu nu în înţelesul că L-a născut pe 
Dumnezeu, că înainte de a fi Dumnezeu a fost Maica Domnului, ci în înţelesul că Cel pe 
care L-a născut ca om nu era numai om, ci era şi Dumnezeu, Om adevărat şi Dumnezeu 
adevărat. Unde s-a petrecut unirea firii dumnezeieşti cu firea omenească în persoana 
Mântuitorului nostru lisus Hristos? S-a unit în pântecele Preasfintei Fecioare Măria. Noi 
aşa mărturisim şi aşa ne învaţă Biserica noastră. Noi nu credem, ca ereticii, că Maica 
Domnului a născut un om cu care după aceea S-a unit Dumnezeu. De pildă Ia Botez, 
cum spuneau unii, că Duhul Sfânt când S-a pogorât peste Domnul Hristos Ia Botez, de 
fapt atunci a fost unirea între cele două firi. Nu e adevărat. Biserica noastră spune şi 
învaţă, şi mărturiseşte, şi răspândeşte adevărul că Fiul Iui Dumnezeu S-a unit cu Fiul 
Omului, Dumnezeu S-a unit cu omul în fiinţa Preasfintei Născătoare de Dumnezeu şi de 
aceea zicem noi într-o alcătuire de Ia Sfântul Masiu, vorbind cu Maica Domnului: "Pe 
tine preacuratul palat al împăratului ceresc, ceea ce eşti mult lăudată, te rog curăţeşte 
mintea mea cea întinată cu tot felul de păcate şi o fă locaş înfrumuseţat al dumnezeieştii 
Treimi ca să laud şi să măresc puterea ta şi mila ta cea nemăsurată, fiind mântuit eu 
netrebnicul robul tău". De unde pornim? De Ia conştiinţa că suntem robi netrebnici: "eu 
netrebnicul robul tău" doresc să fiu mântuit şi pentru că doresc să fiu mântuit cer ceva 
de Ia tine Maica Domnului, de Ia tine care eşti "palat preacurat al împăratului ceresc". 
Când este Maica Domnului "palat preacurat al împăratului ceresc", al Mântuitorului 
nostru lisus Hristos? A fost când L-a purtat pe Domnul Hristos în pântecele ei. Da, dar 
Domnul Hristos S-a despărţit cumnva de Maica Domnului când S-a născut din ea, şi 
atunci Maica Domnului nu mai este "palat preacurat al împăratului ceresc"? Ba da, este. 
Şi după ce S-a născut Fiul ei din ea e "palat preacurat al împăratului ceresc". De ce? 
Pentru că Maica Domnului nu L-a purtat numai în pântece pe Domnul Hristos, ci L-a 
purtat şi în inima ei, şi de inima ei nu S-a despărţit niciodată Fiul său. Domnul Hristos. 
O mamă este mamă pentru veşnicie, nu pentru vremelnicie. Niciodată nu i se va lua 
unei mame calitatea de mamă. Şi nu e mamă numai când îl poartă pe copilul său în 
pântece, ci e mamă pentru totdeauna, pentru veşnicie. Aşa e şi Maica Domnului, mamă 
a Mântuitorului nostru lisus Hristos şi dacă nu-L mai poate purta în pântece, şi nu-L mai 
poartă de fapt în pântece, ÎI poartă în inima ei şi de inima ei niciodată nu S-a despărţit 
Domnul Hristos, şi noi, ştiind acest lucru, ne rugăm Maicii Domnului să curăţească 
mintea noastră: "curăţeşte mintea mea cea întinată cu tot felul de păcate şi o fă locaş al 
dumnezeieştii Treimi". 

Maica Domnului a fost şi este locaş al dumnezeieştii Treimi. Aşa i-a spus îngerul 
când Preasfânta Fecioară a întrebat Ia Buna Vestire "Cum va fi aceasta de vreme ce eu 
nu ştiu de bărbat?". Ea a auzit de Ia înger atunci: "Duhul Sfânt Se va pogorî peste tine şi 
puterea Celui Preaînalt te va umbri, de aceea şi Sfântul care Se va naşte din tine Fiul Iui 
Dumnezeu se va chema" (Luca 1, 34-35). Aici sunt cele trei persoane ale Sfintei Treimi 
care se unesc în Maica Domnului din clipa în care S-a întrupat Fiul Iui Dumnezeu prin 
umbrirea de sus a Tatălui şi prin lucrarea Sfântului Duh. Deci "Duhul Sfânt Se va 
pogorî peste tine şi puterea Celui Preaînalt te va umbri - deci e vorba de Duhul Sfânt şi 
de Tatăl - şi Sfântul care Se va naşte din tine Fiul Iui Dumnezeu se va chema", e vorba 
de Dumnezeu Fiul. Deci Maica Domnului devine locaş al Preasfintei Treimi. Devenind 
locaş al Preasfintei Treimi, Maica Domnului poate să ne ajute să ni se curăţescă şi 
mintea noastră ca să devenim locaşuri ale Preasfintei Treimi. Şi locaş al Preasfintei 
Treimi Maica Domnului este în veşnicie: "curăţeşte mintea mea cea întinată cu tot felul 
de păcate şi o fă locaş înfrumuseţat al Preasfintei Treimi". Numai dacă suntem locaşuri 
înfrumuseţate ale Preasfintei Treimi, prin mijlocirea Maicii Domnului, putem să lăudăm 
mărirea şi mila cea nemăsurată a Maicii Domnului, noi, netrebnicii robii ei. 

Vă atrag atenţia asupra acestor lucruri în înţelesul că e bine să Ie urmăriţi, să cuprindeţi 
înţelesurile, adâncurile unor astfel de alcătuiri, pentru că dacă Ie zici aşa, între altele, nu 
poţi să îţi dai seama de conţinutul lor, dar dacă Ie meditezi - şi slujbele noastre trebuie şi 
meditate, sigur că dacă Ie auzi spunându-se repede sau cu cântare, acolo, nu Ie dai 
importanţa pe care trebuie să Ie-o dai, dar dacă Ie analizezi puţin şi vezi ce conţinut e în 
această alcătuire, şi nu numai în aceasta, ci în multe altele - atunci ajungi să-ţi dai seama 
de învăţătura Bisericii noastre cuprinsă în dumnezeieştile slujbe ale Bisericii noastre. 

Sunt foarte multe lucruri pe care ar vrea să Ie ştie credincioşii în legătură cu Maica 
Domnului. Au apărut şi nişte cărţi cu viaţa Maicii Domnului care nu spun mare lucru. 
De ce? Pentru că Maica Domnului a fost smerită, despre Maica Domnului nu se poate 
spune mult. în Scriptură se spune puţin şi în altă parte, cei care spun despre Maica 
Domnului ceva, sau vor să spună ceva deosebit, nu sunt competenţi. N-au cum să spună. 
De ce? Pentru că Maica Domnului fiind smerită, n-a vrut să fie pusă în atenţia 
oamenilor. Dorinţa ei a fost ca Domnul Hristos să fie pus în atenţia oamenilor. La nunta 
din Cana Galileii a zis către slujitorii de Ia nuntă: "Faceţi ceea ce vă va spune EI" (loan 
2, 5). Deci vă spun şi eu ceva, vă spun să faceţi ce vă va spune EI, nu să faceţi ce vă 
spun eu. Eu nu vă spun, n-am eu rostul de a vă spune, ascuItaţi-L pe EI, pe lisus. Şi aşa 
că Maica Domnului a fost smerită până Ia aşa măsură, încât ea nu a vorbit despre cele 
ale ei, despre măreţiile ei, despre naşterea ei mai presus de fire. De ce n-a vorbit? 
Evanghelia vorbeşte şi spune că Domnul Hristos S-a născut din Preasfânta Fecioară 
Măria în chip mai presus de fire, prin lucrarea Duhului Sfânt, prin puterea Iui 
Dumnezeu, nu prin contribuţie bărbătească. Că e fecioară înainte de naştere, că e 
fecioară în naştere, că e fecioară după naştere, e un cuvânt pe care îl spunem noi Ia 
sfintele slujbe, de exemplu zicem "pururea Fecioara Măria". Maica Domnului n-a vorbit 
despre aşa ceva. De ce? Pentru că a fost smerită. Oamenii din vremea Mântuitorului 
considerau pe dreptul losif ca tată al Iui lisus şi ziceau: "Nu cunoaştem noi pe tatăl Său 
şi pe mama Sa, nu cunoaştem noi pe fraţii Lui?" (loan 6, 42) şi aşa mai departe. 

Insă să ştiţi că fraţii Domnului Hristos nicăieri nu sunt numiţi în Scriptură fiii Maicii 
Domnului, aşa că se poate înţelege altceva decât fraţi trupeşti, fraţi direcţi. Se poate 
înţelege rude apropiate. Cuvântul frate nu era numai pentru frate, ci era şi cu o lărgime 
oarecare şi se înţelegeau şi rudele apropiate tot prin cuvântul frate. Şi Maica Domnului, 

de exemplu la întâlnirea din templu cu Mântuitorul, după ce L-a pierdut, după ce nu 
L-au găsit o vreme şi s-au întors, a zis: "Fiule de ce ne-ai făcut nouă aceasta? Iată, tatăl 
Tău şi eu îngrijoraţi Te căutăm" (Luca 2, 48). Nu a zis: "Eu, ca mama Ta şi omul acesta, 
care de fapt nu Ţi-e tată. Te căutăm" ci a zis: "Iată, tatăl Tău şi eu îngrijoraţi Te 
căutăm". 

Sfânta noastră Biserică ne îndrumează în ceea ce priveşte conştiinţa noastră şi 
cunoştinţa noastră despre Maica Domnului, ne îndrumează prin slujbele ei în timp. Noi 
de fapt din viaţa Maicii Domnului ştim numai câteva lucruri pe care le şi sărbătorim şi 
anume: că s-a născut din părinţii loachim şi Ana. Aşa spunem la sfintele slujbe: 
"dumnezeieştii părinţi loachim şi Ana" şi pomenim la otpusturi în general pe Sfinţii 
dumnezeieşti părinţi loachim şi Ana, nu numai pe Ana cum ar zice cei care nu sunt de 
credinţa noastră, ci care au altă credinţă şi care spun că şi Maica Domnului s-a născut ca 
şi Domnul Hristos numai prin puterea lui Dumnezeu, numai din Sfânta Ana. Biserica 
noastră nu învaţă aşa, ci învaţă că Maica Domnului a avut dumnezeieşti părinţi pe 
loachim şi pe Ana. Şi după aceea - aceasta deci o sărbătorim în 8 septembrie - 
sărbătorim tot în legătură cu Maica Domnului, la 21 noiembrie, intrarea în Biserică a 
Maicii Domnului, adică primirea Maicii Domnului în Templul din Ierusalim unde a stat 
doisprezece ani şi a fost educată în Templul din Ierusalim şi de acolo, la cincisprezece 
ani, a plecat în grija dreptului losif şi a născut pe Mântuitorul nostru lisus Hristos. Mai 
avem o sărbătoare a Maicii Domnului în 26 decembrie, dar nu o sărbătoare din viaţa 
Maicii Domnului, ci o sărbătoare în legătură cu rostul Maicii Domnului, Soborul Maicii 
Domnului. Mai avem o sărbătoare în 25 martie. Buna Vestire, tot o sărbătoare a Maicii 
Domnului, şi e singura al cărei eveniment e cuprins în Sfânta Scriptură, în Sfânta 
Evanghelie de la Luca. Şi după aceea Adormirea Maicii Domnului în 15 august când de 
fapt pomenim moartea Maicii Domnului, numai că nu zicem moartea Maicii Domnului 
ci zicem Adormirea Maicii Domnului. De ce? Pentru că noi vrem prin aceasta să punem 
în evidenţă că Maica Domnului n-a murit. De altfel noi credem că în general oamenii nu 
mor, adică nu mor în înţelesul de a dispare, ci mor în înţelesul că se continuă viaţa lor 
sufletească prin suflet. Trupul se aşează în mormânt şi se descompune în timp iar 
sufletul continuă viaţa dincolo de lumea aceasta, nu mai există posibilitatea ca sufletul 
să moară. Se vorbeşte şi despre o moarte a sufletului, prin aceasta înţelegându-se de fapt 
nu nimicirea sufietului ci despărţirea de Dumnezeu, pedeapsa veşnică. 

Maica Domnului a murit cum mor toţi credincioşii, cum mor oamenii, nu a avut un 
privilegiu special. A fost aşezată în mormânt şi după trei zile, când Sfântul Apostol 
Toma, care nu era de faţă la înmormântarea Maicii Domnului, iar după trei zile a venit, 
mai târziu s-a deschis mormântul pentru el ca s-o vadă măcar în mormânt şi nu mai era 
în mormânt, aceasta e învăţătura Bisericii noastre. De altfel învăţătura Bisericii noastre 
este cuprinsă în condacul de la Adormirea Maicii Domnului când se spune: "Pe 
Născătoarea de Dumnezeu cea întru rugăciuni neadormită şi întru folosinţă nădejdea cea 
neschimbată, mormântul şi moartea n-au ţinut-o. - De ce? - Că a mutat-o la viaţă ca pe 
Maica Vieţii Cel ce S-a sălăşluit în pântecele ei cel pururea fecioresc". Deci Domnul 
Hristos a mutat-o la viaţă, a înviat-o, a scos-o din mormânt şi a ridicat-o mai presus de 
lumea aceasta şi Maica Domnului este şi cu sufletul şi cu trupul în cer. Aşa e învăţătura 
Bisericii, aşa e credinţa noastră. 

De aceea, toate acestea ştiindu-le noi, putem să spunem vorbind cu Maica Domnului: 
"Cuvine-se cu adevărat să te fericim pe tine Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce eşti mai cinstită decât 

heruvimii şi mai mărită fără de asemănare decât serafimii, care fără stricăciune pe 
Dumnezeu-Cuvântul ai născut, pe tine, cea cu adevărat Născătoare de Dumnezeu, te 
mărim". Cuvântul acesta, alcătuirea aceasta, de fapt constă din două. Una adusă de înger 
pe pământ Ia Sfântul Munte prin veacul XI, XII, când un înger i-a dictat unui părinte şi 
după aceea a scris el însuşi, de fapt a scris el însuşi cuvintele acestea: "Cuvine-se cu 
adevărat să te fericim pe tine Născătoare de Dumnezeu, cea pururea fericită şi prea 
nevinovată şi Maica Dumnezeului nostru", iar cea de-a doua parte a alcătuirii, care a 
fost de sine stătătoare şi a circulat din veacul al Vll-lea, alcătuită de Sfântul Cosma 
Melodul este: "Ceea ce eşti mai cinstită decât Heruvimii şi mai mărită fără de 
asemănare decât Serafimii, care fără stricăciune pe Dumnezeu-Cuvântul ai născut, pe 
Tine, cea cu adevărat Născătoare de Dumnezeu, te mărim". 

Deci noi suntem cinstitori, preacinstim pe Maica Domnului, suntem măritori ai Maicii 
Domnului. Fără aceasta nu există Ortodoxie. 



20 august 1995 
Cine este Maica Domnului pentru mine? 



Cinstiţi părinţi, iubiţi fraţi şi iubiţi credincioşi, după ce ieri am stăruit cu gândul asupra 
locului pe care-1 are Maica Domnului în conştiinţa Bisericii Ortodoxe, în gândirea şi 
practica ortodoxă, este firesc astăzi să încercăm să ne raportăm pe noi înşine la 
învăţătura Bisericii Ortodoxe, la cultul Bisericii Ortodoxe în legătură cu Maica 
Domnului, să răspundem la întrebarea: cine este pentru mine, ce înseamnă pentru mine 
Maica Domnului. De ce? Pentru că noi ne gândim la Maica Domnului nu ca la ceva 
dinafară de noi ci ne gândim la Maica Domnului ca la ceea ce este, alături de 
Mântuitorul nostru lisus Hristos, în inima Bisericii Ortodoxe. 

Rânduielile de slujbă ale Bisericii noastre sunt în aşa fel alcătuite ca să fim în situaţia de 
a ne raporta la Maica Domnului. Aş aduce în atenţie ceva de la Sfânta Liturghie, şi 
anume după ce credincioşii cântă, după ce spun cu cântare cuvintele: "Pe Tine Te 
lăudăm, pe Tine bine Te cuvântăm. Ţie Iţi mulţumim Doamne şi ne rugăm Ţie, 
Dumnezeului nostru", cele dintâi cuvinte care se spun sunt cuvinte în care e pomenită 
Maica Domnului, căci se zice, la Liturghia Sfântului loan Gură de Aur: "Mai ales pentru 
Preasfânta, Curata, Preabinecuvântata, Mărita Stăpâna noastră, de Dumnezeu 
Născătoarea şi Pururea Fecioara Măria" şi la Liturghia Sfântului Vasile cel Mare: "Mai 
ales cu Preasfânta, Curata, Preabinecuvântata, Mărita Stăpâna noastră, de Dumnezeu 
Născătoarea şi Pururea Fecioara Măria". Dacă luăm aminte la cuvintele acestea, la ele 
însele, dacă le avem în vedere desprinse de contextul în care apar ele şi aşa cum le 
auzim noi de fapt, desprinse din context, nu înţelegem nimic. Doar un singur lucru îl 
putem lua în consideraţie, şi anume, faptul că e pomenită Maica Domnului, atâta tot. 
Pentru că cuvintele aşa spuse: "Mai ales pentru Preasfânta, Curata, Preabinecuvântata, 
Mărita Stăpâna noastră, de Dumnezeu Născătoarea şi Pururea Fecioara Măria" nu ne 
spun nimic. 

Insă încadrate în contextul lor ne spun mult şi anume, după ce preotul se roagă lui 
Dumnezeu ca să vină peste Cinstitele Daruri Duhul Sfânt şi să le prefacă în Trupul şi 
Sângele Mântuitorului nostru lisus Hristos prin voia Tatălui ceresc, se spune de ce 
anume cerem lucrul acesta şi spune mai departe preotul sau episcopul: "Ca să fie celor 
ce se vor împărtăşi, spre trezirea sufletului, spre iertarea păcatelor, spre împărtăşirea cu 
Duhul Sfânt, spre plinirea împărăţiei cerurilor, spre îndrăznirea cea către Tine, iar nu 
spre judecată sau spre osândă". In aceste cuvinte se arată pricina pentru care dorim să ne 
împărtăşim, rostul cu care ne împărtăşim. Şi apoi în continuare spune: "încă aducem Ţie 
această slujbă duhovnicească pentru cei adormiţi întru credinţă: - şi-i pomeneşte - 
strămoşi, părinţi, patriarhi, prooroci, apostoli, propovăduitori, evanghelişti, mucenici, 
mărturisitori, pustnici şi pentru tot sufletul drept care s-a săvârşit întru credinţă". Şi apoi 
cu glas tare: "Mai ales pentru Preasfânta, Curata, Preabinecuvântata, Mărita Stăpâna 
noastră, de Dumnezeu Născătoarea şi Pururea Fecioara Măria - şi iarăşi în taină, în gând 
- pentru Sfântul loan Proorocul şi Inaintemergătorul, pentru Sfinţii, slăviţii şi întru tot 
lăudaţii Apostoli, pentru Sfântul a cărui pomenire o facem şi pentru toţi sfinţii; cu ale 
căror rugăciuni, cercetează-ne pe noi. Doamne". 

Prin urmare, cuvintele acestea, cum le auzim noi la Sfânta Liturghie, desprinse din 
context, nu ne spun decât atât: fiţi atenţi şi nu uitaţi de Maica Domnului. E ca şi când s- 
ar zice: II lăudaţi pe Dumnezeu, Ii mulţumiţi, vă rugaţi Lui, e foarte bine, dar nici de 
Maica Domnului să nu uitaţi. Şi când se aminteşte Maica Domnului la Sfânta Liturghie, 
de obicei se spun două alcătuiri, cu cântare, şi anume: "Cuvine-se cu adevărat să te 
fericim pe tine. Născătoare de Dumnezeu, cea pururea fericită şi prea nevinovată şi 
Maica Dumnezeului nostru. Ceea ce eşti mai cinstită decât Heruvimii şi mai mărită fără 
de asemămare decât Serafimii, care fără stricăciune pe Dumnezeu Cuvântul ai născut, 
pe tine, cea cu adevărat Născătoare de Dumnezeu, te mărim" sau la Liturghia Sfântului 
Vasile cel Mare: "De tine se bucură, ceea ce eşti plină de dar, toată făptura, soborul 
îngeresc şi neamul omenesc. Ceea ce eşti Biserică sfinţită şi rai cuvântător, lauda 
fecioriei din care Dumnezeu S-a întrupat şi prunc S-a făcut Cel ce este mai înainte de 
veci. Că braţul tău scaun 1-a făcut şi pântecele tău mai desfătat decât cerurile 1-a lucrat. 
De tine se bucură, ceea ce eşti plină de dar, toată făptura, mărire ţie!". 

Sunt două alcătuiri în care se pune în atenţie Maica Domnului, în prima, ca cea care L-a 
născut pe Dumnezeu mai presus de fire, pe Fiul lui Dumnezeu L-a născut mai presus de 
fire şi de aceea este mai mare decât Heruvimii şi Serafimii, este mai mare decât îngerii, 
decât toate fiinţele cereşti. Numai Dumnezeu Tatăl, Dumnezeu Fiul şi Dumnezeu Duhul 
Sfânt este mai mare decât Maica Domnului, numai Prea Sfânta Treime. 

In conştiiţa noastră trebuie să apară Maica Domnului în aceeaşi atmosferă în care este 
prezentată în această alcătuire sau în alcătuirea a doua pe care am pomenit-o, adică să o 
avem pe Maica Domnului în conştiinţa noastră ca pe cea care, născându-L pe Domnul 
nostru lisus Hristos, de ea se bucură, fiind ea plină de dar, toată făptura, adică toţi 
îngerii şi toţi oamenii cei drept credincioşi. Se bucură de Maica Domnului pentru 
această calitate a ei că a fost aleasă de Dumnezeu Tatăl, a purtat pe Dumnezeu Fiul, 
Duhul Sfânt S-a pogorât peste ea, pentru că îngerul binevestitor i-a adus salutul 
"Bucură-te cea plină de dar. Domnul este cu tine", a numit-o "binecuvântată între 
femei", pentru că Sfânta Elisabeta a avut bucuria, prin puterea Duhului Sfânt, să o 
cunoască pe verişoara sa Măria ca Maica Domnului: "De unde mie cinstea aceasta, să 
vină Maica Domnului meu la mine", iar aceste cuvinte le-a spus după ce a izbucnit din 
sufietul său cu bucurie şi sub puterea Duhului Sfânt: "Binecuvântată eşti tu între femei 

şi binecuvântat este rodul pântecelui tău" (Luca 1, 42-43). Mai apoi o femeie a ridicat 
glas din popor, după mărturia Sfântului Evanghelist Luca, pe când Domnul Hristos 
vorbea şi era impresionată de învăţătura Lui şi a zis: "Fericit este pântecele care Te-a 
purtat şi sânii Ia care ai supt" şi Domnul Hristos a răspuns: "Adevărat, fericiţi sunt cei ce 
ascultă cuvântul Iui Dumnezeu şi-I împlinesc pe el" (Luca 11, 27-28). In aceste cuvinte 
de laudă aduse de îngerul binevestitor, rostite de îngerul binevestitor, rostite de Sfânta 
Elisabeta, rostite de femeia aceea care a ridicat glas din popor şi a fericit-o pe Maica 
Domnului, în aceste cuvinte este temeiul cultului pe care Sfânta noastră Biserică îl 
aduce Maicii Domnului. 

Pentru că totdeauna noi trebuie să ne raportăm personal Ia lucrurile mai presus de noi, 
întrebarea este cum stau eu faţă de Maica Domnului, cât sunt eu de cinstitor faţă de 
Maica Domnului, ce înseamnă pentru mine Maica Domnului? Ştiu că pentru Fiul Iui 
Dumnezeu Care S-a făcut om înseamnă mama Lui, ştiu că pentru Dumnezeu Tatăl 
înseamnă aleasa Iui Dumnezeu Tatăl, ştiu că pentru Dumnezeu Fiul înseamnă locaşul 
Iui Dumnezeu Fiul, ştiu că pentru Duhul Sfânt înseamnă cea peste care S-a pogorât 
Duhul Sfânt, ştiu că pentru Sfânta Elisabeta înseamnă Maica Domnului ei, ştiu că 
pentru femeia care a ridicat glas din popor înseamnă cea fericită, pentru mine, pentru 
mine personal ce înseamnă Maica Domnului, cât sunt eu de legat de Maica Domnului? 

In privinţa aceasta există două extreme: unii care o cinstesc prea mult şi alţii care o 
cinstesc prea puţin. Care e de fapt locul Maicii Domnului în cinstirea Bisericii? Este 
după Domnul Hristos. întâi e Domnul Hristos, întâi e Dumnezeu Tatăl şi Dumnezeu 
Duhul Sfânt, e Prea Sfânta Treime apoi e Maica Domnului. Nu e înainte de Domnul 
Hristos, pentru că sunt unii care Ia Maica Domnului parcă se gândesc mai mult ca Ia 
Domnul Hristos. Nu e corect. Maica Domnului este după Domnul Hristos. Şi sunt alţii 
care nu cinstesc pe Maica Domnului, bineînţeles nu sunt ortodocşi aceia, şi aceia n-o 
cinstesc din motivele pe care Ie cred ei întemeiate pentru ei, dar care nu sunt întemeiate, 
pentru că iată, şi îngerul a cinstit-o, şi Sfânta Elisabeta a cinstit-o, şi femeia care a 
ridicat glas din popor a cinstit-o, şi Domnul Hristos a cinstit-o, şi Tatăl Cel Ceresc, şi 
Duhul Sfânt aşa încât pentru noi nu există nici o îndoială. De altfel noi nu căutăm nişte 
temeiuri pentru cinstirea Maicii Domnului, ci intrăm în practica Bisericii: aceasta e 
practica Bisericii noastre şi în măsura în care noi facem parte din Biserica noastră 
suntem cinstitori ai Maicii Domnului. Fără aceasta nu se poate. Nu există Ortodoxie 
fără Maica Domnului. Aşa că întrebarea de căpetenie pentru fiecare dintre noi este, 
totuşi, eu personal cum mă raportez Ia Maica Domnului, cât mă gândesc eu Ia Maica 
Domnului, cum o am în vedere pe Maica Domnului? 

Sunt unii care folosesc formula "Dumnezeu şi Maica Domnului", sunt alţii care spun: 
"Mi-a ajutat Maica Domnului". Fără îndoială că Maica Domnului este mijlocitoare, dar 
noi nu ştim în ce măsură ajutorul îl primim de Ia Dumnezeu sau de Ia Maica Domnului 
sau, de fapt, îl primim de Ia Dumnezeu prin mijlocirea Maicii Domnului, aşa încât nu 
cred că e corect să spună cineva "Mi-a ajutat Maica Domnului". Eventual poate spune: 
"Mi-a ajutat Dumnezeu", "Cred că s-a rugat Maica Domnului pentru mine" sau "Mi-a 
ajutat Dumnezeu prin rugăciunile Maicii Domnului" şi aşa mai departe. Nu e bine să 
folosim nişte formule care scot în evidenţă pe Maica Domnului mai mult decât o scoate 
în evidenţă Biserica. Biserica o socoteşte pe Maica Domnului totdeauna mijlocitoare Ia 
Dumnezeu, aşa cum a mijlocit pentru cei de Ia Cana Galileii când a zis către Domnul 
Hristos că nu au vin cei de Ia Cana Galileii, a mijlocit, I-a cerut Mântuitorului să îi ajute 

în împrejurarea respectivă. Aceasta este de fapt lucrarea Maicii Domnului. Aşa 
credem noi. 



Sunt unii credincioşi care spun: "Doamne Maica Domnului". Nu e corect. De ce? 
Nicăieri, în toate cărţile de cult ale Bisericii noastre nu veţi găsi niciodată expresia 
"Doamne Maica Domnului". Doamne se zice numai lui Dumnezeu, Doamne I se zice 
Mântuitorului nostru lisus Hristos ca Fiu al lui Dumnezeu, Doamne I se zice Duhului 
Sfânt, deci "Doamne miluieşte" zicem adresându-ne lui Dumnezeu Tatăl, "Doamne, 
lisuse Hristoase Fiul lui Dumnezeu, miluieşte -mă pe mine păcătosul" Ii zicem lui 
Dumnezeu Fiul. Dar "Doamne Maica Domnului" nu e corect. "Maica Domnului", 
"Preasfântă Născătoare de Dumnezeu miluieşte -ne pe noi" şi aşa mai departe, însă nici 
într-un caz "Doamne Maica Domnului". I-am auzit pe mulţi, şi femei şi bărbaţi care zic 
aşa, însă nu e corect. 

Sunt apoi unii care, deşi fac parte din Biserica Ortodoxă, nu se raportează corect la 
Maica Domnului, în sensul că nu ştiu o rugăciune către Maica Domnului deşi sunt alţii 
care ştiu "Visul Maicii Domnului" şi alte rugăciuni care, de fapt, nu sunt rugăciuni ale 
Bisericii, ci sunt numai admise de Biserică, sunt nişte rugăciuni populare în legătură cu 
Maica Domnului şi care făgăduiesc cumva - cărţile respective - ajutor de la Maica 
Domnului pentru cei care fac acele rugăciuni. Bineînţeles că nu e o greşeală să le facă 
cineva, însă pe noi ne interesează rugăciunile oficiale ale Bisericii: Paraclisul Maicii 
Domnului, Acatistele Maicii Domnului, aşa ceva ne interesează în mod special. 

Cei care cred în Maica Domnului şi o pomenesc pe Maica Domnului, dar nu ştiu 
rugăciuni către Maica Domnului, iarăşi nu se raportează corect. De pildă eu obişnuiesc 
ca pe cei pe care îi spovedesc să îi pun - zic obişnuiesc, deoarece nu întotdeauna fac asta 
pentru că, câteodată, văd că nu ştiu şi nu mai insist - îi pun să spună "Cuvine-se cu 
adevărat". De ce? In Molitfelnic scrie că după ce preotul dezleagă de păcate pe 
credinciosul care se spovedeşte, să zică el "Cuvine-se cu adevărat". Dar un episcop, 
episcop vicar la Sibiu, care acum este arhiepiscop la Constanţa, înalt Prea Sfinţitul 
Lucian, când m-a spovedit pentru prima dată, şi de altfel de câte ori m-a spovedit, 
totdeauna a zis să spun eu "Cuvine-se cu adevărat" şi atunci m-am obişnuit şi eu cu 
lucrul acesta şi ca să am o verificare despre felul cum se raportează credincioşii la 
Maica Domnului, îl întreb pe credincios: ştii să zici "Cuvine-se cu adevărat"? Unii ştiu 
şi spun, şi alţii zic "Da" şi când îi spun: zi, zice doar cuvintele "cuvine-se cu adevărat". 
Nici nu ştie despre ce-i vorba. Aceştia nu sunt cinstitori ai Maicii Domnului, degeaba 
zic ei că sunt ortodocşi. Nu se poate să nu ştii o rugăciune către Maica Domnului. Unii 
nu ştiu şi zic: Nu ştiu "Cuvine-se cu adevărat" şi zic: dar ce rugăciune ştii către Maica 
Domnului? Şi zice "Născătoare de Dumnezeu" şi zic: spune-o, şi sunt bucuros că ştiu 
măcar aceasta, dar noi credincioşii ortodocşi e bine să ştim "Cuvine-se cu adevărat", 
adică să ştim mai întâi ce este "Cuvine-se cu adevărat". Dacă ne întreabă cineva: ştii 
"Cuvine-se cu adevărat" să nu zicem că "Ştiu" şi să ştim numai cuvintele "cuvine-se cu 
adevărat" pentru că nu e destul. încă chiar zic: dar înseamnă că tu nici nu ştii despre ce-i 
vorba. 

Iubiţi credincioşi, în legătură cu aceasta vreau să mai amintesc ceva care ne priveşte pe 
noi personal, o raportare personală la Maica Domnului. Dacă în general rugăciunile 
către Maica Domnului şi formulele liturgice în legătură cu Maica Domnului ne privesc 
pe toţi împreună - de exemplu zicem: "Stăpâna noastră de Dumnezeu Născătoarea" - 
este şi o rugăciune pe care sigur aţi citit-o de multe ori, nu ştiu cât v-aţi oprit la ea, în 

care ne raportăm absolut personal la Maica Domnului şi nu zicem "Stăpâna noastră" 
ci zicem "Stăpâna mea". De exemplu cum ar fi "împărăteasa mea cea prea bună" să 
zicem, dar nu mă gândesc la aceasta, ci mă gândesc la rugăciunea a cincea dintre 
rugăciunile de mulţumire după Sfânta împărtăşire cu Mântuitorul Hristos. Ne adresăm 
Maicii Domnului şi zicem aşa: "Preasfântă Stăpâna mea, de Dumnezeu Născătoare - şi 
zicem mai departe - care eşti lumina întunecatului meu suflet, nădejdea, acoperământul, 
scăparea, mângâierea şi bucuria mea". Aşa spunem îndrumaţi de Sfânta Biserică, dar 
pentru că spunem la singular, la persoana întâi, trebuie să ne şi raportăm singular la 
aceasta şi să zicem: "Preasfântă Stăpâna mea". 

Deci, am pe Maica Domnului ca stăpână? îl am pe Dumnezeu şi o am şi pe Maica 
Domnului. E Maica Domnului pentru mine lumina mea, e lumină? Pentru că noi zicem 
că Maica Domnului e Maica Luminii: "Pe Născătoarea de Dumnezeu şi Maica Luminii 
întru cântări cinstind-o să o mărim". Deci şi ea e lumină. Maica Domnului ca Maică a 
Luminii e lumină. Noi zicem: "Lumina mea, scăparea mea, bucuria mea, mângâierea 
mea, nădejdea mea". Toate acestea înseamnă Maica Domnului pentru noi, trebuie să 
însemne, şi important este să ştim dacă asta şi înseamnă pentru noi. Deci o am eu pe 
Maica Domnului în simţirea mea, în conştiinţa mea, ca pe cea de care mă bucur şi o ştiu 
stăpâna gândurilor mele? O am pe Maica Domnului ca lumină a vieţii mele, ca lumină 
care aduce seninătate în sufletul meu? "Prea Sfântă Stăpâna mea, de Dumnezeu 
Născătoare, care eşti lumina întunecatului meu suflet, nădejdea - "Toată nădejdea mea 
spre tine o pun Maica lui Dumnezeu, păzeşte-mă sub acoperământul tău" spunem într-o 
altă alcătuire - scăparea - adică un fel de refugiu, ne refugiem la Maica Domnului ca să 
primim ajutor, sprijin în împlinirea binelui - mângâierea - o avem pe Maica Domnului 
ca mângâietoare, ca mângâiere în viaţa noastră - acoperământul" - o avem pe Maica 
Domnului ca ocrotitoare, ca acoperământ. O avem pe Maica Domnului ca bucurie a 
noastră? 

Dacă se întâmplă aceasta în viaţa noastră înseamnă că Maica Domnului este la locul ei 
în existenţa noastră personală, în flinta noastră personală, în persoana noastră, este 
prezentă Maica Domnului în gândurile noastre. Bineînţeles, să ştiţi că Maica Domnului 
nu e prezentă cum e Domnul Hristos în sufletul nostru, pentru că Maica Domnului este 
într-un singur loc. Noi ne rugăm Maicii Domnului şi credem că rugăciunile noastre sunt 
duse de îngeri la Maica Domnului dar Maica Domnului nu este în mijlocul nostru, între 
noi, cum este Domnul nostru lisus Hristos, pentru că Maica Domnului nu are fire 
dumnezeiască, ci are numai fire omenească iar flrea omenească este mărginită, noi ştim 
lucrul acesta. Aşa învaţă şi Biserica, dar noi vorbim cu Maica Domnului ca şi când ar fi 
de faţă pentru că o avem de faţă în conştiinţa noastră, adică avem gândul că suntem în 
legătură cu Maica Domnului. Dar Maica Domnului e de fapt într-un singur loc şi e 
circumscrisă Maica Domnului, nu este cu lărgime de pretutindenitate, adică nu este 
pretutindeni. însă Biserica noastră o consideră de faţă atunci când noi vorbim. Când 
zicem: "Cuvine-se cu adevărat să te fericim pe tine" considerăm că e cumva aproape, şi 
e de fapt aproape de simţirea noastră, de iubirea noastră, însă totuşi nu este între noi şi 
în noi, cum este Domnul nostru lisus Hristos care este şi Dumnezeu adevărat şi om 
adevărat şi cu dumnezeirea Sa este pretutindeni, deci şi în viaţa noastră, iar cu firea 
omenească este într-un singur loc. Şi Domnul Hristos, după firea omenească, este într- 
un singur loc, pentru că firea omenească nu poate fi pretutindeni. 

Important este însă pentru noi să avem conştiinţa legăturii cu Maica Domnului şi să ne 
simţim angajaţi întru cinstirea Maicii Domnului ca să fim în cultul Bisericii noastre, să 

fim încadraţi în cultul Bisericii noastre, nu numai la sărbătorile Maicii Domnului, ci 
totdeauna când ne aducem aminte şi de Maica Domnului, şi să o ţinem în cinstirea care i 
se cuvine celeia ce este, după exprimarea Bisericii, "mai înaltă decât cerurile şi mai 
curată decât strălucirile soarelui", ca ceea ce este "mărirea a toată lumea", ca ceea ce 
"din oameni a răsărit şi pe Stăpânul - pe Domnul Nostru lisus Hristos - L-a născut". Să 
avem conştiinţa aceasta a măreţiei Maicii Domnului şi să ne simţim sub acoperământul 
ei, în ocrotirea ei, în cuprinsul atenţiei ei şi pentru fiecare dintre noi. In cazul acesta 
suntem în rosturile pe care le vrea Biserica noastră şi pe care Biserica noastră ni le pune 
în atenţie. 

Cât priveşte pe cei care nu sunt cinstitori ai Maicii Domnului, străini de ortodoxie, 
eterodocşii, să ne rugăm lui Dumnezeu să-i miluiască şi să ne pară rău că n-au bucuriile 
pe care le avem noi din cinstirea Maicii Domnului, că n-au ajutorul pe care-1 avem noi 
din cinstirea Maicii Domnului. Cred că Maica Domnului va fi bună şi cu necinstitorii ei, 
sau în orice caz va fi bună cu cei care nu o cinstesc pur şi simplu, nu că au ceva 
împotriva Maicii Domnului, pentru că Maica Domnului e bună şi o să-i înţeleagă şi pe 
cei care sunt cuprinşi de neputinţa aceasta a mândriei sau de păcate care nu-i lasă să 
înţeleagă lucrurile aşa cum sunt, pentru că nu se lasă conduşi de Biserică. Părintele 
Arsenic Boca, Dumnezeu să-1 odihnească, zicea că "în mintea strâmbă şi lucrul drept 
se strâmbă" aşa că Maica Domnului o să-nţeleagă pe cei care au avut minte strâmbă şi 
noi dorim ca oamenii să aibă măcar bucuria pe care o avem noi din faptul că suntem 
cinstitori ai Maicii Domnului. Dumnezeu să ne ajute! 



21 august 1995 
Maica Domnului ca exemplu pentru noi 



Cucernice părinte, iubiţi fi"aţi şi iubiţi credincioşi, ca să fim cu adevărat cinstitori ai 
Maicii Domnului trebuie să o cunoaştem pe Maica Domnului şi mai ales putem fi 
cinstitori ai Maicii Domnului când îi urmăm exemplul. 

După ce duminică seara am spus ceva despre locul pe care îl are Maica Domnului în 
gândirea şi practica ortodoxă, în cultul ortodox, după ce ieri seara am spus ceva despre 
felul cum trebuie să ne raportăm noi înşine la Maica Domnului, în acesta seară gândul 
nostru va stărui în legătură cu Maica Domnului ca exemplu pentru noi, pentru că 
adevărata cinstire pe care o aducem Maicii Domnului nu trebuie să se rezume numai la 
gând şi numai la cuvânt, ci trebuie să treacă şi la viaţă, şi ca să o putem cinsti cu viaţa 
trebuie să ştim ceva despre Maica Domnului, să încercăm să întrupăm în noi virtuţile 
Maicii Domnului. 

Adevărul este că în Sfânta Evanghelie se vorbeşte despre Maica Domnului întâmplător. 
Sfanţii Evanghelişti nu şi-au propus să ne prezinte pe Maica Domnului. Dacă citim ceea 
ce este scris în fiecare dintre Sfintele Evanghelii despre Maica Domnului, constatăm că 
de fapt Sfinţii Evanghelişti nu şi-au propus să scrie anume despre Maica Domnului, ci 
despre Maica Domnului s-a scris în Sfânta Evanghelie în legătură cu Domnul Hristos, 
tangenţial, şi de aceea putem găsi prea puţine informaţii în legătură cu Maica Domnului. 

Credincioşii doresc să ştie multe despre Maica Domnului şi până Ia urmă s-a ajuns şi 
Ia nişte plăsmuiri, nişte istorisiri despre Maica Domnului care vor să umple acest gol, 
însă în realitate golul acesta este mai mult decât se poate spune despre Maica Domnului, 
mai ales de către oameni necompetenţi. De exemplu "Visul Maicii Domnului" e o carte 
apocrifă care vrea să spună ceva despre Maica Domnului, ceva ce nu e în gândirea 
autentic ortodoxă. Şi atunci suntem mai folosiţi să avem în vedere puţinele informaţii 
despre Maica Domnului, ceea ce este autentic în gândirea ortodoxă şi să ne mulţumim 
cu puţinul acela. Şi puţinul acela care îl găsim în Sfintele Evanghelii despre Maica 
Domnului de fapt ne spune mai mult despre Maica Domnului decât acel mult care până 
Ia urmă este mai mult o umplutură. 

Cel mai mult dintre Sfinţii Evanghelişti aminteşte despre Maica Domnului Sfântul 
Evanghelist Luca. Există o tradiţie, că Sfântul Evanghelist Luca a pictat o icoană a 
Maicii Domnului. Dacă într-adevăr a pictat o icoană a Maicii Domnului Sfântul 
Evanghelist Luca, apoi suntem mai siguri că Sfântul Evanghelist Luca în prezentarea Iui 
prin cuvânt, în icoana cuvântătoare a Evanghiiei sale, ne-a înfăţişat-o pe Maica 
Domnului mai mult decât ceilalţi evanghelişti. 

In Sfânta Evanghelie de Ia Matei se aminteşte despre Maica Domnului în legătură cu 
Naşterea Mântuitorului, dar nu ni s-a păstrat nici un cuvânt al Maicii Domnului. In 
Sfânta Evanghelie de Ia Matei se mai aminteşte de două întâlniri ale Maicii Domnului 
împreună cu fraţii Domnului cu Domnul Hristos şi despre Maica Domnului Ia Cruce, Ia 
Crucea Mântuitorului dar nu avem nici un cuvânt al Maicii Domnului. 

In Sfânta Evanghelie de Ia Marcu Ia fel, nu avem amintit ceva deosebit despre Maica 
Domnului sau ceva deosebit faţă de Sfântul Evanghelist Matei, dar în Sfânta Evanghelie 
de Ia Luca avem mai multe întâmplări în legătură cu Maica Domnului. Atât Buna 
Vestire care este foarte preţioasă pentru noi şi unde avem şi cuvinte ale Maicii 
Domnului şi de unde înţelegem şi atitudinea Maicii Domnului, după aceea în legătură 
cu Naşterea Mântuitorului nostru lisus Hristos, cu închinarea păstorilor, cu prezentarea 
Ia Templul din Ierusalim a Mântuitorului nostru lisus Hristos, Ia întâmpinarea 
Domnului este şi Maica Domnului de faţă, apoi vizita Ia Elisabeta, cuvintele Maicii 
Domnului din cântarea Maicii Domnului, după aceea o prezentare a celor întâmplate 
când Domnul Hristos avea doisprezece ani şi când s-a pierdut de Maica Domnului în 
Ierusalim şi întâlnirea în Templu, mai departe femeia care a ridicat glas din popor şi a 
zis: "Fericit este pântecele care Te-a purtat şi sânii Ia care ai supt", cuvinte adresate 
Mântuitorului cu referire Ia Maica Domnului, Ia fel Ia Crucea Mântuitorului, Maica 
Domnului Ia Crucea Mântuitorului. 

Sfântul Evanghelist loan ne prezintă pe Maica Domnului Ia nunta din Cana Galileii şi. 
Ia fel. Ia Crucea Mântutorului când Domnul Hristos a zis: "Fiule, iată mama ta" şi 
"Femeie iată fiul tău" (loan 19, 26-27). 

Şi apoi mai avem câteva cuvinte care amintesc de Maica Domnului în Faptele Sfinţilor 
Apostoli. 

Toate acestea, luate Ia un Ioc şi considerate în raport cu Maica Domnului ca exemplu 
pentru noi, ne dau nişte puncte de orientare, nişte puncte de referinţă din care putem să 
înţelegem cum este Maica Domnului exemplu pentru noi şi cum putem noi, ca cinstitori 

ai Maicii Domnului, să o avem în vedere şi s-o cinstim şi prin ceea ce putem face noi 
raportându-ne Ia exemplul Maicii Domnului şi în special Ia virtuţile Maicii Domnului. 

Să căutăm acum să luăm pe rând nişte cuvinte din Evanghelie şi să vedem cum se 
prezintă Maica Domnului în conştiinţa noastră şi cum trebuie să ne prezentăm noi în 
faţa Maicii Domnului. 

Cele dintâi cuvinte, în ordine să zicem cronologică, aşa cum s-au întâmplat, în legătură 
cu Maica Domnului sunt cele în legătură cu Buna Vestire, şi anume, spune Sfântul 
Evanghelist Luca în Evanghelia sa că Preasfânta Fecioară Măria era în Nazaret şi că 
acolo îngerul binevestitor mergând i-a zis: "Bucură-te, cea plină de dar. Domnul este cu 
tine. Binecuvântată eşti tu între femei" (Luca 1, 28). I-a spus să nu se teamă, i-a răspuns 
Preasiîntei Fecioare Măria Ia întrebarea ei cum va putea să fie ceea ce-i spunea îngerul 
că o să fie, adică cum va putea ea să fie mamă a Mântuitorului şi după aceea se încheie 
cuvântul, istorisirea Sfântului Evanghelist Luca, cu faptul că Maica Domnului a zis: 
"Iată roaba Domnului. Fie mie după cuvântul tău" (Luca 1, 38). 

Din aceste cuvinte din istorisirea Sfântului Evanghelist Luca înţelegem că Maica 
Domnului a dus o viaţă curată, o viaţă în vederea binelui, în vederea preamăririi Iui 
Dumnezeu, şi când îngerul binevestitor i-a spus că II va naşte pe Mântuitorul lumii, ea a 
zis: "Cum va putea fi aceasta de vreme ce eu nu ştiu de bărbat?" (Luca I, 34). Prin 
aceasta Maica Domnului spune nu numai că n-a avut o legătură cu vreun bărbat, ci şi că 
nu s-a gândit Ia aşa ceva. Aceasta înseamnă curăţia Maicii Domnului, fecioria Maicii 
Domnului, iar Biserica noastră învaţă că Maica Domnului a fost fecioară înainte de 
naştere, cum e prezentată în Sfânta Evanghelie, că a fost fecioară în naştere şi că este 
pururea fecioară: "şi Pururea Fecioara Măria". 

Deci aspectul acesta al curăţiei trebuie avut în vedere în legătură cu Maica Domnului, 
de pe orice poziţie ne-am găsi, chiar şi de pe poziţie de întinăciune, pentru că Sfântul 
Simeon Noul Teolog spune într-un imn care ne-a rămas de Ia el că femeii păcătoase 
Domnul Hristos i-a dăruit curăţia feciorească (Imnul II). Există şi o feciorie chiar după 
întinăciune, după înţelesul Sfântului Simeon Noul Teolog, ceea ce însemnă că orice om 
care năzuieşte Ia curăţie poate să dobândească o viaţă mai presus de întinăciune şi 
înaintea Iui Dumnezeu - pentru că "pocăinţa este topirea păcatelor" şi pentru că 
"dragostea acoperă mulţime de păcate" - dacă Dumnezeu nu-ţi mai reproşează păcatele 
de odinioară înseamnă că te-a ridicat mai presus de ele. Aşa încât fiecare de pe poziţia 
Iui să se silească să fie cât mai curat, după exemplul Maicii Domnului. Asta înseamnă 
cinstire faţă de Maica Domnului. 

A întrebat Preasfânta Fecioară Măria pe îngerul binevestitor cum va fi aceasta şi îngerul 
i-a răspuns: "Duhul Sfânt Se va pogorî peste tine şi puterea Celui Preaînalt te va umbri; 
de aceea şi Sfântul care Se va naşte din tine. Fiul Iui Dumnezeu se va chema" (Luca I, 
35) şi i-a dat un exemplu, şi anume că şi Elisabeta, rudenia ei, rudenia Maicii 
Domnului, are copil, va avea copil Ia bătrâneţe, deja îl poartă în fiinţa ei pe fiul pe care-I 
va naşte şi zice că "Ia Dumnezeu nimic nu este cu neputinţă" (Luca I, 37). Şi atunci 
Preasfânta Fecioară Măria a zis: "Iată roaba Domnului. Fie mie după cuvântul tău". S-a 
supus întru totul planului Iui Dumnezeu cu ea. Sigur că nu se putea altfel, pentru că era 
aleasa Iui Dumnezeu şi Dumnezeu n-ar fi ales-o dacă nu era vrednică să fie aleasă, dar 
acest cuvânt "Iată roaba Domnului. Fie mie după cuvântul tău" arată smerenia Maicii 
Domnului în faţa voinţei Iui Dumnezeu, supunerea. Şi asta îmi aminteşte de un cuvânt 

al părintelui Arsenic Boca, Dumnezeu să-1 odihnească, cuvântul că "noi avem 
mintea care discută cu Dumnezeu în loc să se supună fără discuţie". Apoi Maica 
Domnului a avut mintea care s-a supus lui Dumnezeu fără discuţie. "Fie mie după 
cuvântul tău". 

Să ştiţi că noi acum, după atâta vreme, ne gândim la lucrurile acestea ca la nişte lucruri 
încheiate, ca la nişte lucruri care s-au petrecut cândva, dar nu avem în vedere şi riscul pe 
care şi 1-a asumat Maica Domnului, Preasfânta Fecioară Măria, când a primit să fie 
mama Mântuitorului, pentru că ea n-a făcut niciodată publicitate din alegerea ei, n-a 
făcut niciodată publicitate din ceea ce avea numai ea şi ceea ce trebuia să ştie ea şi nu 
alţii, ea nu s-a afişat niciodată cu curăţia ei, cu fecioria ei, nu s-a afişat niciodată cu 
alegerea ei, nu s-a afişat niciodată cu măreţiile ei reale, ci a trăit într-un anonimat, într-o 
retragere totală, într-o retragere în care nu s-a pus în evidenţă cu nimic şi nici măcar cu 
retragerea. 

Nu era foarte simplu ca o tânără care nu avea statut de căsătorită să aibă un copil, să 
nască un copil. Cine ar fi crezut că aceasta s-a întâmplat prin Duhul Sfânt? Toată lumea 
s-ar fi gândit la ceva natural, cum s-a gândit şi mai târziu, adică niciodată n-a contat 
Domnul Hristos ca Fiul Fecioarei, ca Cel născut de la Duhul Sfânt şi mai presus de fire, 
n-a contat niciodată Domnul Hristos în faţa oamenilor aşa, ci totdeauna a contat ca fiul 
lui losif şi al Măriei. Şi Maica Domnului aşa a şi vrut să fie cunoscut Domnul Hristos, 
numai că Duhul Sfânt L-a descoperit. Duhul Sfânt care a rânduit naşterea mai presus de 
fire a Mântuitorului a rânduit ca lucrurile acestea să nu rămână necunoscute, ci să fie 
cunoscute şi de aceea în Sfânta Evanghelie s-au scris lucrurile acestea. Insă Maica 
Domnului nu s-a afişat. 

Iată un exemplu al Maicii Domnului faţă de noi şi pe care-1 avem în vedere, şi ar trebui 
să-1 avem în vedere de câte ori vrem să ne punem în atenţia altora, de câte ori vrem să 
ne înfigem în conştiinţa cuiva, căci în cazul acesta nu suntem pe calea Maicii Domnului. 
Maica Domnului a primit să fie considerată cum nu era. Dreptul losif care a fost 
logodnicul ei şi după aceea a contat ca soţul Maicii Domnului, ca bărbatul ei - pentru că 
aşa e scris în Evanghelie, aşa a fost rânduiala lui Dumnezeu, ca să fie acoperite toate 
lucrurile acestea, şi să conteze ca soţul ei, şi să conteze în faţa oamenilor ca tatăl 
Mântuitorului - dreptul losif când şi-a dat seama că Preasfânta Fecioară Măria, pe care 
el n-o considera Preasfânta Fecioară Măria ci o considera o fecioară de rând, urmează să 
nască, a vrut s-o lase pe ascuns, şi-a propus s-o lase pe ascuns (Matei 1, 19). 

Dacă ne gândim numai la aceasta, că şi-a propus s-o lase pe ascuns, adică să nu facă 
scandal, să nu scoată în evidenţă nişte lucruri pe care el le considera rele, ni-1 prezintă 
acest fapt pe Sfântul şi Dreptul losif ca un om extraordinar, un om care ar fi bine să fie 
urmat de mulţi şi mai ales de toţi aceea care au o tendinţă da a răscoli relele. El nu a 
răscolit nimic, ci şi-a pus în gând s-o părăsească, să dispară şi să rămână lumea cu 
conştiinţa că el a făcut o faptă rea şi pentru că a făcut fapta aceea rea nu a putut să stea 
în faţa oamenilor cu conştiinţa curată şi cu curaj. A zis să zică oamenii că el e de vină şi 
şi-a pierdut urma. Dar Dumnezeu n-a lăsat lucrurile aşa, pentru că dacă e Dumenezeu la 
cârmă, nu se pot întâmpla lucrurile oricum, şi lucrurile şi-au mers calea lor în înţelesul 
că Duhul Sfânt i-a descoperit Dreptului losif s-o ia pe Maica Domnului pentru că ceea 
ce s-a început în ea este de la Duhul Sfânt şi lucrul acesta este consemnat în Evanghelia 
de la Matei. 

Mai departe, din Sfânta Evanghelie de la Luca ştim că Maica Domnului L-a născut pe 
Mântuitorul nostru lisus Hristos în condiţiile sărăcăcioase care ni le prezintă 
Evanghelia, într-un staul, într-o peşteră - s-a spus mai târziu că staulul a fost un staul 
natural, o peşteră - şi acolo S-a născut Mântuitorul nostru lisus Hristos. Nu ni se 
aminteşte nici un cuvânt al Maicii Domnului, dar ni se amintesc nişte cuvinte ale Maicii 
Domnului din vizita pe care i-a făcut-o Maica Domnului Sfintei Elisabeta înainte de a-L 
naşte pe Mântuitorul şi când Sfânta Elisabeta a spus cuvintele acelea pe care le-am 
amintit şi ieri seara: "Binecuvântată eşti tu între femei şi binecuvântat este rodul 
pântecelui tău. Şi de unde mie cinstea aceasta, să vină Maica Domnului meu la mine?". 
Cu acel prilej şi Maica Domnului a spus nişte cuvinte, sunt cuvintele pe care le spunem 
noi la slujbele noastre, mai ales la slujba de dimineaţă: "Măreşte sufiete al meu pe 
Domnul, şi s-a bucurat duhul meu de Dumnezeu, Mântuitorul meu. Că a căutat spre 
smerenia roabei Sale, că iată, de acum mă vor ferici toate neamurile. Că mi-a făcut mie 
mărire Cel Puternic şi sfânt numele Lui şi mila Lui în neam şi în neam spre cei ce se 
tem de El. Făcut-a tărie cu braţul Său Domnul, risipit-a pe cei mândri cu cugetul inimii 
lor. Pogorât-a pe cei puternici de pe scaune şi a înălţat pe cei smeriţi, pe cei fiămânzi i-a 
umplut de bunătăţi iar pe cei bogaţi i-a scos afară, deşerţi. Luat-a pe Israel, sluga Sa, ca 
să pomenească mila, precum a făgăduit părinţilor noştri, lui Avraam şi seminţiei lui 
până în veac" (Luca 1, 46-55). 

Cuvintele acestea sunt cuvinte rostite de Maica Domnului şi păstrate în Evanghelia de la 
Luca, de Sfântul Evanghelist Luca. Sunt cuvinte de rugăciune, cuvinte de preamărire a 
lui Dumnezeu, cuvinte în care Maica Domnului se prezintă ca smerită. Nu ca smerită 
prin virtute, ci ca smerită prin situaţie. Adică nu a avut o situaţie de frunte, o situaţie 
bună cum am zice noi, ci a avut o situaţie de oameni de jos, a fost dintr-o familie de 
oameni modeşti, a fost dintr-o familie de oameni săraci, dar Dumnezeu, care caută la cei 
de jos, a căutat la Maica Domnului cea care era de jos, dar pe care a ridicat-o Dumnezeu 
acolo unde trebuia să fie, mai presus de toată făptura, mai presus de Heruvimi şi 
Serafimi. 

Mântuirea se face prin Dumnezeu. Noi degeaba vrem să facem nişte lucruri 
extraordinare. Ceea ce trebuie să facem noi este să ne lăsăm în mâinile lui Dumnezeu şi 
apoi lucrează Dumnezeu ca un Sfânt, cum ştie cu fiecare dintre noi, şi dacă vrea 
Dumnezeu să ne afirme ne afirmă, şi dacă nu vrea Dumnezeu să ne afirme degeaba 
vrem să ne afirmăm noi. 

Asta înseamnă să urmăm exemplul Maicii Domnului, să fim smeriţi, adică să fim fără 
veleităţi, şi mai ales fără veleităţi religioase. Nu zice nimeni că nu trebuie să ocupăm, ca 
creştini, locuri de frunte în societate, locuri de frunte în cultură, locuri de frunte chiar în 
conducerea oamenilor. Putem să avem astfel de locuri şi să dea Dumnezeu să fie cât mai 
mulţi creştini la locuri de frunte şi la locuri din care să poată ajuta pe alţii, dar lucrul de 
căpetenie pentru noi este să-I slujim lui Dumnezeu şi să ne ridice Dumnezeu acolo unde 
vrea El să fim. Aşa a făcut Maica Domnului. Maica Domnului parcă ar fi ştiut cuvântul 
Sfântului Isaac Şirul că "desăvârşirea este o prăpastie de smerenie". 

In legătură cu cele întâmplate îndată după naşterea Mântuitorului nostru lisus Hristos, 
cu închinarea magilor, cu închinarea păstorilor, în legătură cu închinarea păstorilor ne 
spune Luca în Sfânta Evanghelie că Maica Domnului păstra toate în inima ei. Cineva, şi 
cred că pe bună dreptate, spunea că Maica Domnului este adevăratul chip al 
Ortodoxiei. De ce? Pentru că a păstrat în inima ei cuvintele cele folositoare, cuvintele 

cele bune, le-a păstrat în inima ei. In măsura aceasta suntem ortodocşi, în măsura în 
care ca şi Maica Domnului păstrăm şi noi cuvintele cele sfinte în inima noastră. 

Din smerenia Maicii Domnului a pornit tăcerea Maicii Domnului. Maica Domnului n-a 
fost o persoană cu angajare în cuvânt, în cuvântări. De ce? Ea a vrut totdeauna ca 
Domnul Hristos să fie preamărit. El să fie ştiut şi ea să fie neştiută. Atât de mult s-a 
gândit Maica Domnului la lucrul acesta încât, gândiţi-vă, la Ierusalim, când Domnul 
Hristos S-a pierdut de Maica Domnului şi de dreptul losif şi după ce L-au găsit în 
templu - acolo avem cele dintâi cuvinte ale Maicii Domnului rostite către Domnul 
Hristos şi cele dintâi cuvinte ale Mântuitorului nostru lisus Hristos păstrate în Sfânta 
Evanghelie - Maica Domnului a zis: "Fiule, de ce ne-ai făcut nouă aceasta? Iată, tatăl 
Tău şi eu îngrijoraţi Te căutăm" (Luca 2, 48). E ceva extraordinar de copleşitor dacă ne 
gândim la lucrul acesta, pentru că Maica Domnului n-a zis: "Iată, eu şi omul acesta te 
căutăm" ci a zis "tatăl Tău şi eu îngrijoraţi te căutăm". Şi e interesant cum 1-a pus întâi 
pe Dreptul losif şi 1-a prezentat ca tatăl Său, ca tatăl Mântuitorului, şi după aceea "eu". 
N-a zis "eu şi tatăl Tău" ci "Iată, tatăl Tău şi eu". Sau nu a zis "Dreptul losif- sau losif - 
şi eu îngrijoraţi Te căutăm". 

Dacă ne gândim mai proflind la lucrurile acestea, vedem măreţiile Maicii Domnului, cât 
era Maica Domnului de cu grijă ca să se întâmple nişte lucruri deosebit de mari, dar în 
condiţii, să zicem aşa, micşorate. 

Mai departe mai avem un cuvânt al Maicii Domnului în legătură cu nunta de la Cana 
Galileii, când Maica Domnului a fost mijlocitoare pentru cei care la nunta de la Cana; 
nu mai aveau vin şi Maica Domnului a pus înaintea Mântuitorului faptul acesta şi 
Mântuitorul a prefăcut apa în vin. Şi atunci a zis Maica Domnului singurul cuvânt de 
îndrumare către oameni, către unii dintre oameni, către cei care erau acolo, către 
slujitori: "Faceţi ceea ce vă va spune El" (loan 2, 5). Am putea zice că cuvântul acesta 
este un cuvânt veşnic şi cuvântul de îndrumare al Maicii Domnului, mesajul Maicii 
Domnului: "Faceţi ce vă va spune El", pe El II vreau în lucrare, pe El II vreau în atenţie, 
pe El, pe fiul meu. "Faceţi ce vă va spune El". E un cuvânt al Maicii Domnului care 
rămâne peste veacuri, a rămas în Evanghelia de la loan şi care iarăşi ne arată pe Maica 
Domnului în anonimatul ei, în retragerea ei, în smerenia ei. Numai aşa putem avea pe 
Maica Domnului ca exemplu dacă îi urmăm smerenia, dacă îi urmăm sinceritatea, dacă 
îi urmăm dorinţa de a-L pune în atenţie pe Mântuitorul nostru lisus Hristos. Aşa ne 
poate fi şi ne este Maica Domnului de exemplu. 

Să ştiţi că Domnul Hristos care pe cruce fiind i-a dat-o în grijă pe Maica Domnului 
Sfântului loan Evanghelistul şi pe Sfântul loan Evanghelistul 1-a pus în atenţia Maicii 
Domnului, a făcut atunci o legătură între toţi credincioşii cei buni şi Maica Domnului. 
Tuturor le-a dat-o ca mamă. Ca mamă ca s-o avem în atenţie şi ca mamă ca să ne 
aibă în atenţie. De aceea noi avem mare bucurie din faptul că Maica Domnului este 
ocrotitoarea noastră, este sprijinitoarea noastră, este pentru noi ca o mamă bună care 
vrea să ne ajute şi care ne ajută în măsura în care ştie ea că şi Fiul ei vrea lucrul acesta şi 
în măsura în care noi o rugăm să ne ajute, să ne fie ocrotitoare. 

Toate acestea o pun în atenţie pe Maica Domnului în conştiinţa noastră şi dacă ne 
gândim la lucrurile acestea suntem cu adevărat cinstitori ai Maicii Domnului atunci 
când îi urmăm smerenia, atunci când îi urmăm anonimatul, atunci când îi urmăm 
tăcerea. Fac o paranteză aici, să ştiţi că nu mă gândesc la o tăcere ostentativă, la o tăcere 

a mutului. Doar de aceea ne-a dat Dumnezeu cuvânt, ca să vorbim, dar să ştim cât să 
vorbim şi când să vorbim şi să luăm seama Ia cele ce Ie spunem. In orice caz, să ne 
gândim că Maica Domnului a trăit în tăcere, dar a spus şi cuvânt când a fost necesar să 
spună, de exemplu: "vin nu au", a spus şi cuvânt atunci când a trebuit să spună cuvânt: 
"Faceţi ceea ce vă va spune EI", a spus cuvânt de rugăciune când a zis: "Măreşte suflete 
al meu pe Domnul". Deci Maica Domnului a şi vorbit, nu numai a tăcut. Noi deducem 
că îşi ducea viaţa în tăcere prin faptul că Sfinţii Evanghelişti ne spun puţine cuvinte ale 
Maicii Domnului. Maica Domnului a spus cuvânt şi atunci când a zis: "Iată, tatăl Tău şi 
eu îngrijoraţi Te căutăm", cuvânt să zicem aşa de nemulţumire, un cuvânt de nelinişte şi 
totuşi I-a spus. A trebuit spus şi I-a spus. Aşa că dacă învăţăm să tăcem, să învăţăm să 
tăcem mai mult când trebuie să tăcem, nu să nu vorbim. 

Atât de mult a respectat Domnul Hristos, Fiul Iui Dumnezeu făcut om din Preasfânta 
Fecioară Măria, atât de mult a respectat EI smerenia Maicii Domnului încât n-a făcut în 
viaţa Maicii Domnului nimic ca s-o scoată în evidenţă, n-a făcut nimic spectaculos în 
viaţa Maicii Domnului, n-a pus-o în evidenţă cumva aşa, cu silinţa de a-i face pe 
oameni s-o vadă în măreţiile ei, ci a rânduit, respectându-i smerenia, ca Maica 
Domnului să moară cum mor oamenii şi să fie înmormântată cum sunt înmormântaţi 
oamenii de rând. Şi după aceea, după ce a fost aşezată în mormânt - este credinţa 
noastră, ca şi tradiţia Bisericii - Domnul Hristos a înviat-o pe Maica Domnului şi a 
înălţat-o Ia cer şi cu trupul. Aceasta este credinţa noastră. Vă spuneam ieri că e o taină 
pe care n-o înţelegem, dar pe care o primim pentru că tainele se primesc, nu se înţeleg. 

Toate acestea sunt şi rămân pentru noi exemple, exemple pentru o viaţă curată, pentru o 
viaţă cinstită, pentru o viaţă sfântă, pentru o viaţă care pune în evidenţă spiritualul şi nu 
materialul, adică nu partea materială din om, ci partea spirituală. Mă gândesc că ar 
trebui să se gândească mulţi dintre credincioşii noştri, şi mai ales femeile, ar trebui să se 
gândească mereu Ia exemplul Maicii Domnului şi când e vorba de îmbrăcăminte, de 
felul cum se îmbracă. Adică să aibă o cuviinţă în îmbrăcăminte gândindu-se şi Ia Maica 
Domnului. Dacă facem aşa, atunci avem în vedere exemplul Maicii Domnului şi atunci 
Maica Domnului este exemplu şi pentru noi. 

Dumnezeu să ne ajute să avem în vedere şi acest exemplu. 



22 august 1 
Porunca iubirii 



Cinstiţi părinţi, iubiţi fraţi şi iubiţi credincioşi, în seara aceasta vom stărui cu gândul 
puţin asupra celei mai mari dintre poruncile Iui Dumnezeu date omului şi anume asupra 
poruncii iubirii. Cuvântul îmi va fi despre porunca iubirii. 

Ştim din Sfânta Evanghelie că Domnul Hristos a fost întrebat care este cea mai mare 
poruncă din lege. După mărturia Sfântului Evangelist Marcu, Ia această întrebare 
Domnul Hristos a răspus că cea dintâi poruncă este "Ascultă Israele, Eu sunt Domnul 
Dumnezeul tău, să nu ai alţi dumnezei afară de Mine". Şi: "Să iubeşti pe Domnul 

Dumnezeul tău din toată inima ta, din tot sufletul tău, din tot cugetul tău şi din toată 
puterea ta. Aceasta este cea dintâi şi cea mai mare şi a doua asemenea acesteia este: Să 
iubeşti pe aproapele tău ca pe tine însuţi" (Marcu 12, 29-31). In Sfânta Evangelie de la 
Matei e cuvântul acesta al Mântuitorului cu adaosul: "In aceste două porunci toată 
Legea şi proorocii atârnă" (Matei 22, 40). In Sfânta Evanghelie de la Marcu se spune 
mai departe că fariseul care L-a întrebat pe Domnul Hristos despre această poruncă, 
aflând răspunsul Mântuitorului, a zis: "Bine ai grăit Invăţătorule. Că unul este 
Dumnezeu şi afară de El nu este altul. Şi a-L iubi pe El mai mult decât orice şi a iubi pe 
aproapele tău ca pe tine însuţi este mai mult decât toate arderile de tot şi decât toate 
jertfele". Şi Domnul Hristos a zis către el: "Nu eşti departe de împărăţia lui Dumnezeu" 
(Marcu 12, 32-34). în expunerea pe care o face Sfântul Evanghelist Marcu în această 
privinţă se accentuează importanţa pe care o are porunca iubirii. 

Mai este în Sfânta Evanghelie de la Luca un text din care înţelegem că Domnul Hristos 
a fost întrebat de un învăţător de lege despre ceea ce trebuie să facă omul. De fapt 
întrebarea a fost aşa: "Ce să fac eu ca să am viaţa de veci?". La aceasta Domnul Hristos 
a răspuns tot printr-o întrebare, şi anume a zis: "In Lege ce este scris, cum citeşti?" şi 
învăţătorul de lege a zis că în Lege e scris - de fapt a făcut un rezumat al Legii - "Să 
iubeşti pe Domnul Dumnezeul tău din toată inima ta, din tot sufletul tău, din tot cugetul 
tău şi din toată puterea ta şi pe aproapele tău ca pe tine însuţi". Şi Domnul Hristos a zis: 
"Bine ai grăit, fă aceasta şi vei fi viu" (Luca 10, 25-28). 

Cu toate acestea, cu toate că a rămas în conştiinţa credincioşilor prin Sfânta Evanghelie 
adevărul că cea mai mare poruncă este porunca iubirii, trebuie să recunoaştem că 
această poruncă este puţin îndeplinită şi mai ales la măsurile la care se cere împlinirea 
acestei porunci. 

In Sfânta Evanghelie de la loan avem cuvântul Mântuitorului care zice: "Dacă Mă 
iubeşte cineva, va păzi poruncile Mele şi-1 voi iubi şi Eu şi Mă voi arăta lui" (loan 14, 
21) şi mai departe: "Dacă cineva păzeşte cuvântul Meu, Tatăl Meu îl va iubi şi Vom 
veni la el şi ne vom face locaş" (loan 14, 23). 

Mai avem cuvinte tot în legătură cu porunca iubirii, tot în Sfânta Evanghelie de la loan, 
anume cuvântul spus de Mântuitorul nostru lisus Hristos: "Poruncă nouă vă dau vouă să 
vă iubiţi unii pe alţii precum şi Eu v-am iubit pe voi şi mai mare dragoste decât aceasta 
nimeni nu are ca sufletul său să şi-1 pună pentru prietenii săi" (loan 15, 12-13), şi ştim 
că a zis Domnul Hristos şi cuvântul: "După aceasta vor cunoaşte oamenii că sunteţi 
ucenicii Mei, dacă veţi avea iubire unii către alţii" (loan 13, 35). 

Aşadar sunt legate cele două porunci care de fapt sunt două înfăţişări ale aceleiaşi 
porunci, iubirea faţă de Dumnezeu şi iubirea faţă de aproapele. In ce priveşte iubirea 
faţă de Dumnezeu, este o iubire la măsurile la care poate ajunge cineva. Nu este o 
măsură a iubirii, ci din toată puterea omului, iar în ceea ce priveşte iubirea de aproapele, 
este măsura iubirii faţă de tine însuţi, faţă de noi înşine: "Să iubeşti pe aproapele tău ca 
pe tine însuţi". 

Mai are Domnul Hristos şi precizarea că aproapele nostru, chiar dacă este duşmanul 
nostru, tot trebuie cuprins în iubirea noastră: "Iubiţi pe vrăşmaşii voştri, binecuvântaţi 
pe cei ce vă blestemă, faceţi bine celor ce vă urăsc şi vă rugaţi pentru cei ce vă vatămă 
şi vă prigonesc, ca să flţi fiii Tatălui vostru Celui din ceruri, care răsare soarele peste cei 

răi şi peste cei buni şi trimite ploaia peste cei drepţi şi peste cei nedrepţi" (Matei 5, 
44-45). E un cuvânt pe care-I găsim în cuprinsul predicii de pe munte şi e consemnat în 
cuprinsul Evangheliei de Ia Matei. 

Aşadar Domnul Hristos vrea să se înmulţească iubirea, să se înmulţească iubirea pentru 
că înmulţindu-se iubirea se înmulţeşte şi fericirea. Cel care iubeşte este fericit. 
Niciodată nu e omul mai fericit decât atunci când iubeşte şi când se ştie iubit, ori 
Domnul Hristos vrea să reglementeze capacitatea iubitoare pe care o are fiecare om. 
Fiecare om are în sufletul său sădită putere de iubire, numai că această putere este 
întrebuinţată nu totdeauna în măsurile Ia care cere Dumnezeu să fle împlinită şi să fle 
lucrătoare această iubire, această putere iubitoare, ci e foarte diferită aşezarea oamenilor 
în ceea ce priveşte capacitatea de iubire, adică felul cum îşi manifestă iubirea. Sfântul 
Apostol Pavel în epistola I către Corinteni în capitolul 13 are nişte cuvinte în legătură cu 
dragostea, care e acelaşi lucru cu iubirea. A iubi sau a îndrăgi este acelaşi lucru. A iubi 
pe cineva înseamnă a-ţi fi drag de el şi cuvântul iubire se poate exprima foarte bine şi 
prin cuvântul dragoste. Sfântul Apostol Pavel are o prezentare a iubirii cu titlul de 
dragoste. Bineînţeles că el când a zis dragoste nu s-a gândit Ia ce ne gândim noi uneori 
când e vorba de cuvântul dragoste, ci s-a gândit Ia iubirea aşa cum trebuie ea să fie în 
sufietul unui creştin. într-un capitol, capitolul 13, în întreg capitolul. Sfântul Apostol 
Pavel are aprecieri asupra iubirii şi prezintă iubirea ca cea mai înaltă dintre virtuţi. De 
fapt iubirea, ca poruncă, este cea mai înaltă dintre porunci, şi ca virtute, este cea 
mai înaltă dintre virtuţi. Şi vorbind despre iubire ca despre o harismă, o prezintă ca 
fiind o cale mai presus de orice altă cale, ca un lucru care trebuie urmărit mai presus de 
orice altceva. 

Când e vorba de a împlini poruncile Iui Dumnezeu, noi suntem datori cu împlinirea 
tuturor poruncilor, cu împlinirea celor zece porunci, cu împlinirea altora dintre 
poruncile câte sunt în Sfânta Scriptură, suntem datori cu împlinirea tuturor poruncilor. 
Dar atenţia noastră ar trebui să fie mai ales Ia porunca cea mai cuprinzătoare, şi porunca 
aceasta cuprinzătoare Sfântul Apostol Pavel o prezintă ca realizare, ca virtute, a fi cea 
mai înaltă dintre virtuţi, virtutea care rămâne în veşnicie. Mai întâi, spune Sfântul 
Apostol Pavel, ea este mai presus de vorbirea în limbi, care era o harismă a vremii 
Sfântului Apostol Pavel. Chiar zice aşa: "De-aş vorbi în limbile omeneşti şi îngereşti, 
dacă nu am dragoste m-am făcut aramă sunătoare şi chimval răsunător" (I Corinteni 13, 
1). E ceva exterior să vorbeşti în limbi insufiate de Dumnezeu, indiferent cum a fost 
lucrul acesta, pentru că noi astăzi nu mai ştim cum a fost deoarece nu s-a continuat 
darul acesta. In secolul al IV-Iea Sfântul loan Gură de Aur spune că vorbirea în limbi a 
încetat. Pe vremea Sfântului loan Gură de Aur nu mai era harismă vorbirii în limbi, aşa 
că noi n-avem de unde să ştim cum a fost. Ceea ce ştim sigur este că Ia Pogorârea 
Duhului Sfânt, cei care au primit pe Duhul Sfânt, Sfinţii Apostoli, au vorbit în limbi 
necunoscute de ei până atunci, dar înţelese de cei care îi auzeau vorbind şi că "spuneau 
măririle Iui Dumnezeu". 

Deci Sfântul Apostol Pavel spune că în cazul când ar avea darul vorbirii în limbi, dar nu 
ar avea darul iubirii, în cazul acesta e o chestiune foarte exterioară, o chestiune care nu 
ţine de adâncurile fiinţei omeneşti şi de ceea ce vrea Dumnezeu de fapt să se 
împlinească în noi. "De-aş avea credinţă atâta de multă încât să mut şi munţii, dacă nu 
am dragoste, nimic nu sunt. Dacă toată averea mea aş face-o milostenie şi trupul meu I- 
aş da să fie ars - bineînţeles pentru Dumnezeu - dacă nu am dragoste, nimic nu-mi 
foloseşte" (I Corinteni 13, 2-3). Şi după ce spune aceste cuvinte, prezintă cincisprezece 

însuşiri ale iubirii sau cincisprezece moduri de manifestare ale dragostei şi zice: 
"Dragostea rabdă îndelung, dragostea este plină de bunătate, dragostea nu ştie de pizmă, 
dragostea nu se laudă şi nu se trufeşte. Dragostea nu se poartă cu necuviinţă, nu caută 
ale sale, nu se aprinde de mânie, nu pune Ia socoteală răul. Nu se bucură de nedreptate, 
ci se bucură de adevăr. Toate Ie suferă, toate Ie crede, toate Ie nădăjduieşte, toate Ie 
rabdă" (I Corinteni 13, 4-7). Dacă ne gândim că lista aceasta prezentată de Sfântul 
Apostol Pavel are începutul cu îndelungă-răbdarea şi se sfârşeşte tot cu răbdarea, am 
putea zice că, de fapt, până Ia urmă nu sunt cincisprezece, ci sunt paisprezece însuşiri 
ale iubirii sau paisprezece moduri de manifestare ale iubirii. 

Este important să Ie cunoaştem acestea pentru că dacă nu avem iubirea în lucrarea 
acestor moduri de manifestare, de Ia acestea pornind, putem să ne întărim iubirea. Deci, 
având îndelungă-răbdare faţă de cei care ne duc Ia nemulţumiri, ne provoacă 
nemulţumiri, ne facem cale către iubire. Având bunătate, pentru că "dragostea este plină 
de bunătate", suntem mai aproape de iubire decât dacă am avea răutate. Dacă cineva se 
laudă şi se trufeşte, se distanţează de ceilalţi oameni, nu se apropie şi atunci, ştiind că 
"dragostea nu se laudă şi nu se trufeşte", noi trebuie să surpăm în noi lauda şi trufia ca 
să ne facem cale către ceilalţi oameni şi iubindu-i pe ei să ne manifestăm şi iubirea 
noastră faţă de Dumnezeu. "Dragostea nu se poartă cu necuviinţă" zice Sfântul Apostol 
Pavel, cu alte cuvinte dragostea este politicoasă. Politeţea este o lucrare care ţine de 
firea obişnuită a omului, şi cineva care iubeşte nu poate să fie necuviincios pentru că 
dacă nu e cuviincios, într-un fel oarecare, nu are iubire. "Dragostea nu pune Ia socoteală 
răul", nu are în vedere răul, trece peste toate, pentru că vrea să manifeste iubirea, nu 
altceva. Şi în sfârşit toate acestea sunt calităţi ale iubirii sau sunt lucruri care duc spre 
iubire, spre dragoste. 

Iubeşti pe acela pe care îl ai Ia suflet. Dacă iubim pe Dumnezeu ştiind că Dumnezeu 
este iubire, noi trebuie să avem în vedere faptul că şi omul trebuie să fie iubire. Numai 
omul care-şi însuşeşte virtutea aceasta şi devine şi el iubire se potriveşte cu Dumnezeu 
care este iubire. Iubirea faţă de Dumnezeu ÎI aduce pe Dumnezeu în sufietul nostru, în 
viaţa noastră, aşa cum iubirea lui Dumnezeu faţă de oameni îl duce pe om în fiinţa 
lui Dumnezeu. £ o modalitate de a intra, prin iubire, omul în fiinţa lui Dumnezeu 
şi Dumnezeu în fiinţa omului. Astăzi a zis cineva să spun poezia "Te port în mine". E 
o realitate. Când iubeşti pe cineva nu-I Iaşi în afară de tine, ci îl cuprinzi în tine, îl aduci 
în tine. Numai atunci îl iubeşti, când îl ai în sufiet. Dacă nu-I ai în sufiet, nu-I iubeşti. 

Sfântul Maxim Mărturisitorul în Filocalie, volumul II, are o scriere intitulată "Cele patru 
sute de capete despre dragoste". în scrierea aceasta el vorbeşte despre mai multe feluri 
de dragoste în felul în care se manifestă dragostea omului. Vorbeşte despre dragoste 
după porunca Iui Dumnezeu, adică o dragoste care ţine seama de porunca Iui Dumnezeu 
de a iubi, vorbeşte despre o dragoste firească, cum au iubire părinţii faţă de copii şi 
copiii faţă de părinţi, care e o dragoste pe care o binecuvintează Dumnezeu aşa cum 
binecuvintează dragostea cea după poruncă, şi este şi o dragoste împotriva firii, cum au 
dragoste cei pătimaşi faţă de cei care îi ajută să-şi împlinească patimile. Sfântul Maxim 
Mărturisitorul însă precizează că dragostea după poruncă este născută de nepătimire. Nu 
poate ajunge cineva să-şi manifeste iubirea faţă de toţi oamenii, aşa cum trimite 
Dumnezeu soarele şi ploaia peste cei vrednici şi peste cei nevrednici, decât atunci când 
a ajuns Ia nepătimire, când nu mai face deosebire între oameni ci se gândeşte întâi Ia 
Dumnezeu care porunceşte iubirea. 

Este foarte important să ştim lucrul acesta, că există o poruncă a iubirii, adică nu e 
indiferent faptul că iubeşti sau nu iubeşti, ci important este să iubeşti pentru că aşa 
porunceşte Dumnezeu. Asta înseamnă că de câte ori ai o ezitare, de atâtea ori trebuie să 
te gândeşti Ia faptul că n-ai voie să ai ezitare, ci trebuie să te sileşti să-ţi reverşi iubirea 
faţă de cel faţă de care ai ezitare. 

Adevărul este că noi, la măsurile la care suntem, în general nu suntem nici iubitori nici 
urători. Stăm cumva la cota zero, adică între iubire şi ură. Poate înclinaţi mai mult spre 
iubire, dar în orice caz nu la măsurile la care ni se cere să avem iubirea faţă de oameni. 

In general oamenii se manifestă spontan, adică cum Ie vine, după o expresie din părţile 
de unde sunt eu, din satul meu: "cum le ţâpă dinlăuntru". Aşa cum îi vine, aşa se 
manifestă, ori în privinţa împlinirii poruncilor noi trebuie să avem în vedere o rânduială, 
şi dacă avem în vedere rânduiala, atunci ne putem şi disciplina prin poruncă. Porunca 
are rost să ne disciplineze, să ne ducă către Dumnezeu, să ne ducă în faţa lui Dumnezeu, 
să ne apropie de Dumnezeu, şi în măsura în care ne apropiem de Dumnezeu ne şi 
asemănăm cu Dumnezeu. 

In Pateric este prezentat Sfântul Macarie cel Mare ca un om care s-a făcut "dumnezeu 
pământesc". E o expresie care spune foarte mult şi-i aşa de îndrăzneaţă acesta expresie, 
parcă nici nu-ţi vine să te gândeşti la ea când auzi aşa ceva, anume că Sfântul Macarie s- 
a făcut dumnezeu pământesc. Asta înseamnă că aşa cum există un Dumnezeu în cer, tot 
aşa a fost un dumnezeu pe pământ. Sfântul Macarie. De ce? Se spune acolo de ce. 
Pentru că aşa cum Dumnezeu acoperă lumea, tot aşa şi Sfântul Macarie acoperea 
păcatele oamenilor, pe cele pe care le vedea ca şi când nu le-ar fi văzut, şi pe cele 
despre care auzea ca şi când n-ar fi auzit de ele (Pateric, Avva Macarie). De aceea s-a 
făcut "dumnezeu pământesc", pentru că acoperea păcatele. 

Este şi în Sfânta Scriptură, în Epistola I Sobornicească a Sfântului Apostol Petru, 
cuvântul că "dragostea acoperă mulţime de păcate" (I Petru 4, 8). Când iubeşti pe cineva 
completezi lipsurile lui, când iubeşti pe cineva îl doreşti ca om de cinste şi atunci 
neapărat dacă are păcate i le acoperi. Când răscoleşti păcatele, când Ie pui în evidenţă, 
când scoţi la iveală, când vrei să se ştie păcatele cuiva, înseamnă că pe acela nu-1 
iubeşti. Când vin Ia mine oameni la spovedit şi îmi spun că judecă pe alţii zic: ştii de ce- 
i judeci? Pentru că nu-i iubeşti. Dacă iubeşti pe cineva, îl primeşti cu defecte cu tot, şi 
dacă nu-1 iubeşti nici calităţile lui nu contează pentru tine, ori Dumnezeu vrea ca noi 
să avem manifestări de oameni care iubesc, care fac să fie ridicaţi aceia care vin în 
legătură cu noi. Am zis că noi stăm într-un fel de neutralitate în ceea ce priveşte iubirea, 
în înţelesul că de multe ori nu suntem doritori de rău pentru cineva, nu suntem urători 
de oameni, dar nu suntem nici iubitori de oameni. Nu mă gândesc la nişte performanţe 
de iubire, cum ar fi de exemplu ceea ce spune Sfântul Isaac Sirul că cel care e iubitor de 
oameni, dacă de zeci de ori pe zi ar fi dat focului pentru iubirea de oameni, tot nu s-ar 
sătura de iubirea de oameni. Nu mă gândesc nici la măsurile acelea pe care Ie are în 
vedere după fire în "Mântuirea păcătoşilor", unde se spune că faţă de aproapele să ai 
inimă de mamă pentru că şi în fire mama este mamă numai pentru copiii ei, nu-i mamă 
pentru toţi copiii, pentru toată lumea. Totuşi e o măsură aceasta care trebuie chiar 
depăşită unde se poate depăşi şi de cine se poate depăşi. 

Când iubeşti pe cineva, adaugi ceea ce-i lipseşte şi înlături ceea ce e rău adăugat la fiinţa 
Iui. In general părinţii sunt iubitori faţă de copii aşa cum sunt copiii şi caută să apară 

copiii în lumina cea mai bună posibilă, chiar şi atunci când au pete, chiar şi atunci 
când au răutăţi. Asta o face iubirea, aşa-i rostul iubirii. 

Cine înaintează în iubire, în iubirea cea după poruncă, înaintează numai în măsura în 
care a ajuns Ia nepătimire. Asta nu înseamnă că nu pot exista nişte nuanţe în iubire, şi 
există chiar nuanţe în iubire. Şi Domnul Hristos a iubit pe unul dintre ucenici mai mult 
decât pe ceilalţi pentru că altfel nu se poate vorbi despre "ucenicul pe care-I iubea 
lisus". Avem şi noi voie să iubim pe cineva mai mult decât pe altcineva, deşi 
nepătimirea ar aduce şi în privinţa aceasta o egalitate sau o egalizare. Noi însă trebuie să 
avem în vedere capacitatea iubitoare pe care ne-a dat-o Dumnezeu şi să o manifestăm 
cât putem şi acolo unde nu putem să cerem ajutor de Ia Dumnezeu. Când Domnul 
Hristos a rânduit să avem iubire şi faţă de cei care ne urăsc pe noi, - să-i iubim pentru că 
vrea Dumnezeu să-i iubim, în chip firesc şi dacă nu putem, să ne impunem o atitudine 
iubitoare, - când a rânduit Domnul Hristos aceasta, a rânduit pentru că a vrut să 
înmulţească iubirea şi înmulţind iubirea să înmulţească fericirea. Cu cât îi iubim pe 
mai mulţi şi mai mult, cu atât iubirea devine fericirea noastră şi atunci se înmulţeşte o 
dată cu iubirea şi fericirea, şi cu cât suntem mai limitaţi în iubire cu atât suntem mai 
limitaţi şi în fericire. 

Sfântul Evanghelist loan de două ori afirmă în întâia Epistolă Sobornicească că 
"Dumnezeu este iubire" (I loan 4, 8; 16). Asta nu înseamnă că cine zice iubire zice 
Dumnezeu, ci înseamnă că în raportarea Iui Dumnezeu faţă de noi mai ales iubirea o 
putem vedea, cât e de bun Dumenezeu, cât e de iubitor Dumnezeu. Şi aceasta o vedem 
din faptul că a găsit Dumnezeu calea să-I mântuiască pe om, să se apropie de om în 
maximă apropiere, rânduind ca Fiul Său Cel Unul-Născut să Se facă şi Fiu al Omului, 
să fie Dumnezeu adevărat şi om adevărat. 

Venirea în lume a Fiului Iui Dumnezeu ne dă încredinţarea că Dumnezeu este iubire şi 
pentru noi. Şi dacă ştim că Dumnezeu vrea ca toţi oamenii să se mântuiască şi să vină Ia 
cunoştinţa adevărului, ştim şi că Dumnezeu este iubitor faţă de toţi aceia care vor să 
intre în legătură cu EI, că nu Dumnezeu împiedică legătura noastră cu EI, ci noi putem 
împiedica legătura noastră cu Dumnezeu. Părintele Arsenic Boca, Dumnezeu să-I 
odihnească, avea un cuvânt care a rămas de Ia el şi în scris, şi anume că "iubirea lui 
Dumnezeu faţă de cel mai mare păcătos este mai mare decât iubirea celui mai 
mare sfânt faţă de Dumnezeu". Asta vrea să spună că nu poate iubi un sfânt pe 
Dumnezeu, chiar cel mai mare dintre sfinţi, atât de mult cât iubeşte Dumnezeu pe cel 
mai mare păcătos. 

S-ar pune atunci o întrebare: cum totuşi de sunt oameni care se pierd, care rătăcesc de Ia 
bine? Se poate întâmpla una ca aceasta numai în măsura în care omul nu vrea să fie cu 
Dumnezeu - şi Dumnezeu i-a dat libertate omului ca să poată să se depărteze de EI şi să 
poată chiar să-L nege pe Dumnezeu - dar Dumnezeu e totdeauna gata să-I primească pe 
om şi Dumnezeu vrea ca şi noi să fim asemenea Lui, buni şi iubitori de oameni. 

Dumnezeu e milostiv şi iubitor de oameni. Şi noi trebuie să fim milostivi şi iubitori de 
oameni şi mai ales să ne cercetăm mai ales în această latură existenţială, să ne cercetăm 
pe noi înşine unde suntem în ceea ce priveşte iubirea. Sunt unii care, când se spovedesc, 
încep: că nu iubesc pe Dumnezeu, că nu iubesc pe aproapele şi aşa mai departe. Sunt 
lucruri care de fapt nu sunt păcate în sine, în sensul că nu faci un lucru pentru că nu-I 
poţi face, n-ai ajuns Ia măsurile acelea să iubeşti pe Dumnezeu mai presus de orice şi pe 

aproapele tău ca pe tine însuţi, şi numai Dumnezeu ştie când şi cine poate ajunge Ia 
asta, dar calea e deschisă pentru aşa ceva şi fiind deschisă calea pentru iubire, e deschisă 
şi calea pentru fericire. Ce putem noi să facem ca să se înmulţească iubirea în sufletul 
nostru? Nu putem să facem nimic altceva decât să ne curăţim, să ne silim să ni se 
curăţească sufletul, să ni se înlăture de pe suflet toate piedicile care le avem şi să 
preţuim iubirea mai mult decât orice altceva, pentru că desăvârşirea creştină în esenţă 
constă în două lucruri: în iubire şi smerenie. Sfântul Isaac Şirul spune că 
"desăvârşirea este o prăpastie de smerenie", o smerenie nesfârşită, iar Sfântul 
Apostol Pavel în Epistola către Coloseni zice "înveşmântaţi-vă cu iubire care este 
legătura desăvârşirii" (Coloseni 3, 14). 

Lucrurile acestea nu vin de la sine. Noi trebuie să ne cercetăm pe noi înşine şi mai ales 
să înmulţim, în vederea iubirii, să înmulţim rugăciunea pentru oamenii pe care îi iubim, 
şi pentru oamenii pe care nu-i iubim, şi pentru oamenii faţă de care avem o repulsie, faţă 
de care avem indiferenţă, faţă de care avem rezerve, reţineri. Dacă îi avem în rugăciune, 
îi putem avea şi în iubire. Dacă vrem să facem ceva pentru ei şi pentru noi în acelaşi 
timp, este de trebuinţă să înmulţim rugăciunea, rugăciunea pentru înmulţirea iubirii, şi 
dacă se înmulţeşte iubirea se împlineşte porunca lui Dumnezeu, şi porunca lui 
Dumnezeu aduce mântuirea. Sfântul Marcu Ascetul spune că "Hristos este ascuns în 
poruncile Sale şi se descoperă pe măsura împlinirii poruncilor". Temeiul pentru 
cuvântul acesta este ceea ce a spus Domnul Hristos: "cel ce Mă iubeşte păzeşte 
poruncile Mele şi-1 voi iubi şi Eu şi Mă voi arăta lui" (loan 14, 21). E o chestiune 
practică pe care e bine să o avem în vedere începând dinspre om spre Dumnezeu, 
avându-L în vedere pe Dumnezeu ca Cel ce este iubire şi Cel ce ne iubeşte, şi avându-L 
pe Dumnezeu în vedere în dorinţa de a-L iubi mai presus de orice. 

Dar să nu uităm niciodată de om, de omul de lângă noi, mai ales de omul de lângă noi, 
pentru că omul de lângă noi este pus anume ca prin el să ne înmulţim iubirea. Spune în 
Pateric - Sfântul Antonie cel Mare are cuvântul acesta - că "De la aproapele vine şi viaţa 
şi moartea. Că dacă folosim pe aproapele, pe fratele, pe Dumnezeu dobândim şi dacă 
greşim fratelui, lui Hristos greşim" iar Cuviosul loan Colov spunea că "Nimeni nu 
clădeşte o casă de la acoperiş în jos ci de la temelie în sus" şi întrebat flind ce înseamnă 
acest cuvânt a zis: "Temelia este aproapele, ca pe el mai întâi să-1 folosesc pentru că de 
el atârnă toate poruncile lui Hristos". Deci îndreptarea noastră, înaintarea noastră, 
depăşirea de noi înşine este în măsura în care relaţiile noastre cu cei din jurul nostru, cu 
cei apropiaţi ai noştri, sunt bune. 

Părintele Serafim, Dumnezeu să-1 odihnească, mi-a spus odată cu ocazia unei 
spovedanii un cuvânt scurt, şi anume un cuvânt de ordine: "să te depăşeşti şi să te 
dăruieşti". Nu mi-a dat nici o explicaţie şi m-am gândit eu singur că ar fl vorba despre 
depăşirea prin credinţă şi dăruirea prin iubire. Adevărata depăşire o realizează omul 
atunci când, crezând în Dumnezeu, se sileşte să facă lucrurile lui Dumnezeu. Iar iubirea 
este dăruire, adică iubirea pe de o parte este primire în suflet, pe de altă parte este 
dăruire din suflet, şi atunci, dacă facem aşa, răspundem la două întrebări, la una care ne- 
pune Domnul Hristos tuturor oamenilor: "Crezi tu în Fiul lui Dumnezeu?" şi cealaltă 
pe care o pune tuturor credincioşilor: "Mă iubeşti tu pe Mine?", iar iubirea, porunca 
iubirii faţă de Dumnezeu şi faţă de aproapele poate să fle pentru noi şi un prilej de 
emulaţie în înţelesul acesta că a zis Domnul Hristos "Mă iubeşti tu pe Mine", către 
Sfântul Apostol Petru a zis, "Mă iubeşti tu pe Mine mai mult decât aceştia?" Adică 
putem să ne silim să iubim pe Dumnezeu şi pe oameni cât putem noi mai mult şi atunci 

suntem pe calea cea bună, suntem în cuprinsul fericirii, ştim să ne coborâm la cel la 
care trebuie să ne coborâm şi ştim să-1 ridicăm pe cel pe care trebuie să-1 ridicăm. Cum 
se poate face aceasta o ştie numai cel ce iubeşte. Dumnezeu să ne ajute. 



23 august 1995 
Porunca cinstirii 



Iubiţi fraţi şi iubiţi credincioşi, în seara aceasta, ultima în care spun cuvânt cu prilejul 
acesta, voi stărui puţin cu gândul asupra unei chestiuni care gândesc eu că e de mare 
însemnătate şi care se leagă de ceea ce am spus seara trecută. Seara trecută am vorbit 
despre porunca iubirii şi acum vreau să spun ceva despre porunca cinstirii. 

Iubirea şi cinstirea sunt legate una de alta. Cine cunoaşte Noul Testament poate să se 
gândească la un cuvânt al Sfântului Apostol Pavel din Epistola către Romani, capitolul 
12 unde citim: "Cu iubire frăţească unii pe alţii iubiţi-vă, în cinste unii altora daţi-vă 
întâietate" (Romani 12, 10). 

Aşadar Sfântul Apostol Pavel leagă porunca iubirii de cinstire. Ar putea cineva să se 
întrebe totuşi unde este în Sfânta Evanghelie de pildă, vreun cuvânt al Mântuitorului 
nostru lisus Hristos care ne porunceşte cinstirea. Să ştiţi că nu există. Şi atunci cum 
putem vorbi despre o poruncă a cinstirii? Ştiţi cum? Aşa, că porunca cinstirii e cuprinsă 
în porunca iubirii. Când iubeşti pe cineva îl şi cinsteşti şi dacă nu-1 şi cinsteşti, sigur 
nu-1 iubeşti. Aşa că porunca cinstirii e legată de porunca iubirii. 

Dar iată că sunt cuvinte în Sfânta Scriptură în care e pomenită şi cinstirea, cinstirea 
anume. Cuvântul pe care l-am amintit din scrierile Sfântului Apostol Pavel unde se 
spune pe lângă "iubiţi-vă" şi "cinstiţi-vă". Şi nu numai "cinstiţi-vă unii pe alţii" adică 
respectaţi-vă, ci chiar daţi-vă întâietate în cinstire. O să vedem noi care este măsura 
cinstirii. Dar dacă nu există o poruncă expresă a cinstirii în înţelesul: "cinsteşte pe 
fratele tău sau pe aproapele tău", este totuşi o poruncă care ne pune în faţă datoria de a 
cinsti, şi anume porunca a cincea din Decalog privitoare la părinţi: "Cinsteşte pe tatăl 
tău şi pe mama ta". Aceasta este o poruncă indiscutabilă. N-avem voie nu numai să fim 
necinstitori ai părinţilor, ci n-avem voie nici măcar să nu-i ţinem în respect pentru că se 
spune: "Cinsteşte pe tatăl tău şi pe mama ta". Şi în Vechiul Testament sunt cuvinte 
foarte hotărâte în privinţa cinstirii de părinţi şi în privinţa celor care sunt necinstitori de 
părinţi şi zice că "Cel ce va vorbi de rău pe tatăl său sau pe mama sa, să moară 
negreşit". 

Porunca cinstirii faţă de părinţi, observă un părinte duhovnicesc, un sfânt, sfântul Chirii 
din Alexandria, este pusă între poruncile care-L privesc pe Dumnezeu şi poruncile care- 
1 privesc pe aproapele. In primul rând e Dumnezeu, în al doilea rând sunt părinţii, prin 
care Dumnezeu ne-a adus în această lume şi apoi vin ceilalţi oameni. Suntem în această 
lume pentru că a vrut Dumnezeu să fim, şi suntem în această lume pentru că avem nişte 
părinţi sau am avut părinţi. Am putea zice chiar avem. De ce? Pentru că chiar dacă nu 
mai trăiesc părinţii noştri, părinţii noştri rămân părinţii noştri, nu ne putem despărţi de 

ei. Porunca este necondiţionată. Nu se spune că să-i cinsteşti dacă sunt vrednici de 
cinstire şi să nu-i cinsteşti dacă nu-s vrednici de cinstire. E necondiţionată: "Cinsteşte pe 
tatăl tău şi pe mama ta". S-ar putea întâmpla ca unii să nu fie mulţumiţi cu părinţii care-i 
au. Din pricina părinţilor. Şi cu toate acestea porunca rămâne: "Cinsteşte pe tatăl tău şi 
pe mama ta". Este şi o făgăduinţă legată de această poruncă: "Ca să trăieşti bine şi mulţi 
ani pe pământ". 

Iubiţi credincioşi, Sfântul Apostol Pavel în Epistola către Timotei, în prima epistolă, are 
un cuvânt pe care îl găsim în al cincilea capitol în care dă îndemn celor care au văduve 
în casa lor: mame, bunici sau pe altcineva care e în situaţie de văduvă, deci persoană 
care are nevoie de ajutor, reglementează felul în care trebuie să se poarte cei din casă cu 
văduvele şi zice aşa: "Dacă cineva are în casa sa văduve să îngrijească el de ele" (I 
Timotei 5, 4), ca să fie despovărată Biserica, să nu trebuiască să facă Biserica ceea ce 
trebuie să facă omul în casa sa. Deci dacă un credincios, un creştin, are în familia sa 
persoane care trebuie ajutate - Sfântul Aposol Pavel se referă la văduve în special - zice 
să îngrijească de ele. Şi apoi adaugă un cuvânt neaşteptat şi zice că: "Dacă cineva nu 
îngrijeşte de ai săi şi mai ales de ai casei sale, acela a căzut de la credinţă şi-i mai rău 
decât un necredincios" (I Timotei 5, 8). Dacă luăm aminte la cuvântul acesta al 
Sfântului Apostol Pavel ne dăm seama că el îi împarte pe oameni în trei categorii: 
credincioşi, necredincioşi şi mai rău decât necredincioşii. Cine sunt aceia? Cei care se 
prezintă a fi credincioşi şi fac fapte de necredincioşi. 

Tot acolo Sfântul Apostol Pavel arată condiţiile în care o văduvă se poate bucura de 
ajutorul Bisericii. Intre altele zice: "Dacă a fost femeia unui singur bărbat, dacă şi-a 
crescut copiii, - şi o chestiune de cinstire - dacă a spălat picioarele sfinţilor" (I Timotei 
5, 9-10). Ce înseamnă aceasta? înseamnă că dacă a fost cinstitoare de creştini e vrednică 
să fie ajutată de Biserică. Aceasta înseamnă să speli picioarele sfinţilor. Toţi creştinii 
erau consideraţi ca sfinţi, oameni puşi deoparte pentru Dumnezeu şi între chipurile de 
cinstire era şi spălarea picioarelor. 

Domnul Hristos ne-a dat şi El pildă în ce priveşte cinstirea de oameni. Am spus parcă 
ieri seara cuvântul că Mântuitorul nostru este Dumnezeu care spală picioarele 

omului. Ce înseamnă aceasta? Că îl iubeşte pe om şi îl cinsteşte pe om. E cinstitor de 
oameni. Şi e firesc să fie cinstitor de oameni Dumnezeu dacă a primit să Se unească cu 
omul. Şi aceasta s-a întâmplat la Cina cea de Taină când Domnul Hristos a spălat 
picioarele ucenicilor şi după ce a spălat picioarele ucenicilor s-a aşezat din nou la masă 
şi a zis aşa: "Voi Mă numiţi pe Mine învăţătorul şi Domnul şi bine ziceţi căci sunt. Deci 
dacă Eu, Domnul şi învăţătorul v-am spălat vouă picioarele voastre şi voi sunteţi datori 
să vă spălaţi picioarele unii altora" (loan 13, 13-14). Nu a rămas în rânduiala Bisericii 
noastre spălarea picioarelor ca fapt în sine, dar duhovniceşte neapărat trebuie să se 
întâmple. Ce înseamnă să speli picioarele cuiva? înseamnă să te pleci înaintea lui, să te 
smereşti înaintea lui pe de o parte, deci să-1 cinsteşti, să-1 cinsteşti mai presus de ceea ce 
eşti tu însuţi. Şi mai înseamnă ceva: să-1 cureţi. De obicei oamenii sunt înclinaţi să 
scoată în evidenţă răutăţile celor din jurul lor, răutăţile aproapelui, ori Domnul Hristos 
ne învaţă să ne spălăm unii pe alţii. Aceasta înseamnă că trebuie să înlăturăm necurăţiile 
şi desigur că o minte curată, o minte bună în general, nu scormoneşte în gunoaie, ci 
înlătură şi spală, curăţeşte. Aşa că duhovniceşte neapărat trebuie să avem în vedere 
porunca Mântuitorului de a ne curaţi unii pe alţii, de a ne smeri unii în faţa altora ca să-i 
cinstim pe oameni. 

Domnul Hristos a primit cinstire din partea mai multor oameni, printre care şi din 
partea unei femei care a vărsat mir asupra Lui. Cu prilejul acela s-a făcut o nemulţumire 
între cei care erau de faţă şi unii ziceau că femeia a făcut rău că a vărsat mirul acela 
peste Domnul Hristos în loc să se fi vândut mirul acela "cu mai mult decât trei sute de 
dinari şi să se fi dat banii săracilor" (Marcu 14, 5). Era o părere a celor din jur. Ştiţi cât 
era trei sute de dinari? Preţul a trei sute de zile de lucru. De unde ştim? De acolo că într- 
pildă, pilda cu lucrătorii tocmiţi la vie, se spune că s-a tocmit stăpânul ca să le dea pe 
zi un dinar. Păi dacă o zi de lucru costa un dinar înseamnă că trei sute de dinari era 
preţul a trei sute de zile de lucru. O sumă destul de mare. Şi atunci Domnul Hristos a 
zis: "Nu faceţi supărare femeii. Ea, ce a avut de gând să facă, a făcut" şi a adăugat la 
urmă: "Oriunde se va propovădui Evanghelia aceasta, se va spune şi ce a făcut ea, spre 
pomenirea ei" (Marcu 14, 6-9). Când citeşti aşa cuvântul dintr-o dată, mergi mai departe 
şi zici: Da, uite a rânduit Domnul Hristos să fie pomenită femeia aceea care a fost 
cinstitoare. Dar dacă stăruim puţin cu gândul asupra acestui cuvânt ne dăm seama ce 
înseamnă lucrul acesta în comparaţie cu Evanghelia. Zice: "Oriunde se va propovădui 
Evanghelia", adică oriunde se va spune despre întruparea Fiului lui Dumnezeu, cum ar 
zice Domnul Hristos: despre întruparea Mea, despre Naşterea Mea din Fecioară, despre 
Botezul Meu, despre învăţătura Mea, despre minunile Mele, despre schimbarea Mea la 
faţă, despre Jertfa Mea, despre învierea Mea din morţi, despre înălţarea la cer, oriunde 
se va propovădui Evanghelia, să se spună şi ce a făcut această femeie spre pomenirea ei. 
De ce? Pentru că cinstirea trebuie pomenită ca să înveţe şi alţii să fie cinstitori de 
oameni. 

Şi în sfârşit, în Epistola către Filipeni a Sfântului Apostol Pavel găsim şi măsura 
cinstirii: "Nu faceţi nimic din duh de ceartă, nici din slavă deşartă, ci cu smerenie unul 
pe altul socotească-1 mai de cinste decât el însuşi" (Filipeni 2, 3). Am văzut că Sfântul 
Apostol Pavel în Epistola către Romani zice: "Cu iubire frăţească unii pe alţii iubiţi-vă, 
în cinste unii altora daţi-vă întâietate". Acelaşi lucru îl spune Sfântul Apostol Pavel şi în 
Epistola către Filipeni, unde spune că suntem datori cu cinstire mai presus de cinstirea 
cu care ne cinstim pe noi înşine, că aceasta înseamnă să dai întâietate în cinstire. Deci 
dacă porunca iubirii este la măsura iubirii de sine, "să iubeşti pe aproapele tău ca pe tine 
însuţi", cu cinstire suntem datori mai mult decât cu atâta cât vrem noi să fim cinstiţi de 
alţii. 

în istorisirile despre oameni care au înţeles cuvântul Mântuitorului aflăm că Sfântul 
Antonie cel Mare, întâlnindu-se cu Sfântul Ilarion care era începător, dar care promitea 
să înainteze mult în viaţa duhovnicească, când 1-a văzut Sfântul Antonie cel Mare pe 
Sfântul Ilarion venind către el a zis: "Bine ai venit luceafărule care răsări dimineaţa", iar 
Sfântul Ilarion a zis către Sfântul Antonie: "Pace ţie stâlpule care luminezi lumea". Sunt 
nişte podoabe de gând acestea. Sunt nişte lucruri care îţi plac când le auzi şi cred că sunt 
extraordinar de frumoase când le şi împlineşti, când te alcătuieşti după ele, când faci şi 
tu ceea ce au făcut sfinţii ca să fie preamărit Dumnezeu. Aceasta înseamnă să te 
angajezi în cinstire. 

Am pomenit despre cinstirea faţă de oameni dar întâi de toate trebuie să ne gândim la 
preamărirea lui Dumnezeu, la cinstirea Maicii Domnului, la cinstirea sfinţilor, la ceea ce 
ţine de ceea ce e mai presus de noi, pentru că dacă suntem datori să-L iubim pe 
Dumnezeu mai presus de orice, suntem datori cu cinstire, cu preamărire, mai ales faţă 
de Dumnezeu şi de oamenii lui Dumnezeu, cu cinstirea cuvenită. Aşa încât să nu uităm 

niciodată de datoria de a fi preamăritori de Dumnezeu şi de datoria de a fi cinstitori 
de oameni începând cu măsurile pe care Ie avem, ca să putem avea măsuri tot mai mari. 

Dumnezeu să ne ajute! 



24 august 1 
Cuvânt introductiv 



Cuvioase părinte, iubiţi fi'aţi, iubiţi credincioşi, am promis încă de anul trecut că dacă se 
va face şi anul acesta o tabără de rugăciune şi de muncă aici, voi veni din nou. Asta 
înseamnă că mi-a plăcut anul trecut. Şi pentru că mi-a plăcut anul trecut, mi-am dorit şi 
pentru anul acesta să fiu aici. Şi am venit bucuros. Mi-am rânduit lucrurile în aşa fel Ia 
mănăstire ca să pot lipsi pentru vremea de acum şi să fiu aici. De fapt sunt în 
prelungirea mănăstirii de Ia noi. De Ia mănăstire am venit Ia mănăstire, din "tinda 
raiului" în "tinda raiului", de Ia "poarta cerului" Ia "poarta cerului", din "casa Iui 
Dumnezeu" în "casa Iui Dumnezeu", din "locul împlinirilor" în "locul împlinirilor", aşa 
că aş putea zice că nu e nici o deosebire. îi slujim Iui Dumnezeu peste tot: "în tot locul 
stăpânirii Lui, binecuvintează suflete al meu pe Domnul" (Psalm 102, 22). Am dorit să 
vin şi am venit şi am fost sigur că sunt binevenit, şi am venit pentru că totdeauna mă 
bucur de tineri şi totdeauna mă bucur de studenţi. 

Un om tânăr e un om de Ia care poţi nădăjdui să faci ceva cu el, e un om în devenire, un 
om care are viitorul în faţă şi încă are posibilitatea de a se forma. Cei bătrâni am 
devenit, nu mai devenim. Suntem cum suntem şi nu mai poate aştepta nimeni de Ia un 
om în vârstă, de Ia un om bătrân, să fie altfel de cum este. Avem viaţa acumulată în noi, 
tot parcursul vieţii. Fericitul Augustin zice că "tatăl omului mare este copilul" şi are 
dreptate. Are dreptate în înţelesul că omul mare moşteneşte pe copil. Nu poţi ajunge om 
mare înainte de a fi mic. Şi dacă ajungi mare înseamnă că ai fost mic şi acumulezi în 
tine pe cel mic făcut mare. Şi apoi omul mare străbate prin viaţă şi acumulează multe 
lucruri din afară, acumulează multe lucruri pe care el însuşi şi Ie-a pregătit prin 
atitudini, prin felul de a fi, prin acumulările pe care Ie-a făcut şi Ie-a însumat în sine. Se 
vorbeşte despre o carte a vieţii. Şi există o carte a vieţii, dar nu în afară de noi, ci în noi. 
Cineva poate citi de pe figura omului, de pe fizionomia Iui, realizările Iui interioare. 
Cineva care îi slujeşte Iui Dumnezeu nu se poate să nu aibă o prezentare care să aducă 
aminte de Dumnezeu, să aducă aminte de o viaţă superioară. 

Dar ca să se poată realiza lucrurile acestea trebuie şi o îndrumare în sensul acesta. O 
îndrumare în sensul că ce faci te face, că tu eşti creatorul propriei tale înaintări, propriei 
tale realizări. Noi suntem într-un fel proprii noştri părinţi. Din punct de vedere al 
formării duhovniceşti noi suntem proprii noştri părinţi. Bineînţeles, aducem din 
străfunduri de existenţă, din moşi-strămoşi, aducem aşa cum aducem figura părinţilor 
noştri într-o altă ediţie, aşa cum aducem figura bunicilor noştri într-o altă existenţă, tot 
aşa aducem şi o realizare din ceea ce facem noi şi o proiectăm apoi mai departe, fiecare 
în felul nostru. De aceea e nevoie şi de o îndrumare, de o atenţionare, de nişte jaloane pe 
care să Ie aibă în vedere fiecare şi să ştie că de el depinde fericirea sau nefericirea Iui în 

viaţă, fericirea sau nefericirea Iui Ia bătrâneţe. Sigur, sunt lucruri şi în afară de noi, şi 
anume noi suntem o sinteză, o sinteză a celor dinaintea noastră. Noi suntem aşa cum e 
lumina, lumina care e compusă. Cei care aţi studiat fizică ştiţi că lumina e compusă, nu 
e ceva simplu aşa cum se vede, simplu, e ceva simplu realizat din componente. Aşa e şi 
viaţa omului. Cum există un spectru al luminii, există şi un spectru vital, nişte 
antecedente care intră în componenţa noastră şi de care nu putem face abstracţie. Şi apoi 
toate lucrurile acestea, în sinteza care suntem noi Ia tinereţe şi Ia bătrâneţe. Ie ducem 
mai departe în veşnicie în noi şi Ie lăsăm lucrătoare pentru cei din jurul nostru. Aşa că e 
foarte mare lucru ca cineva să aibă această conştiinţă, să se gândească şi Ia 
responsabilitatea proprie, pentru el şi pentru alţii. 

Ori cu rostul acesta suntem noi aici. Suntem cu rostul de a sta în faţa Iui Dumnezeu, 
suntem cu rostul de a fi într-o mănăstire, într-un Ioc al împlinirilor, într-un Ioc al 
strădaniilor pentru împlinire. Pentru că împlinirea nu vine de Ia sine, vine printr-o 
strădanie. "Lucrurile cele bune cu osteneală se câştigă şi cu durere se împlinesc" (slujba 
călugăriei). Acesta este un principiu al mănăstirii legat de începuturile călugăriei privită 
ca realizare a călugăriei. La slujba de călugărie se spune lucrul acesta: foarte bine, ţi-ai 
ales viaţă călugărească, foarte bine, ai ales lucru bun, numai să ştii şi să ţii minte că 
lucrurile acestea bune nu vin de Ia sine, ci vin prin osteneală, vin prin osteneala de a te 
depăşi pe tine însuţi, vin prin osteneala de a face ceea ce n-ai face din firea pătimaşă, 
vin prin osteneala de a înlătura răul şi de a împlini binele. Creştinismul e cu cruce, dar 
cu o cruce care aduce bucurie. 

La cununie se spune pentru cei ce se căsătoresc, când îi binecuvintează preotul şi zice: 
"Binecuvintează-i pe dânşii. Doamne Dumnezeul nostru, cum ai binecuvântat pe 
Avraam şi pe Sara, binecuvintează-i pe dânşii. Doamne Dumnezeul nostru, cum ai 
binecuvântat pe Isaac şi pe Raveca, binecuvintează-i pe dânşii. Doamne Dumnezeul 
nostru, cum ai binecuvântat pe losif şi pe toţi patriarhii, binecuvintează-i pe dânşii. 
Doamne Dumnezeul nostru, cum ai binecuvântat pe Moise şi pe Semfora, 
binecuvintează-i pe dânşii. Doamne Dumnezeul nostru cum ai binecuvântat pe Zaharia 
şi pe Elisabeta, binecuvintează-i pe dânşii. Doamne Dumnezeul nostru, cum ai 
binecuvântat pe loachim şi pe Ana", părinţi ai oamenilor de cinste. Şi după ce se spun şi 
alte cuvinte, se spune: "Dă-Ie lor Doamne bucuria pe care a avut-o Sfânta Elena când a 
găsit cinstita Cruce". Nu cunoaştem această bucurie, dar Biserica o ia ca termen de 
comparaţie pentru o bucurie adevărată, pentru o bucurie prin cruce, pentru o bucurie de 
familie care se realizează tot prin cruce, tot cu osteneală, tot cu durere, tot cu 
disciplinare. "Dă-Ie lor Doamne bucuria pe care a avut-o Sfânta Elena când a găsit 
cinstita Cruce". 

Şi tot în slujba cununiei, care-i slujba tinerilor, o slujbă a celor care au viaţa în faţă, se 
spune: "Dăruieşte-Ie lor viaţă fără prihană - învredniceşte-i pe ei să-şi trăiască viaţa fără 
prihană, adică în chip ireproşabil - şi învredniceşte-i să ajungă Ia bătrâneţe fericite cu 
inimă curată, împlinind poruncile Tale". Iată un principiu. Cine mai ştie de lucrurile 
acestea? Cine se gândeşte Ia aşa ceva, chiar dintre cei care ascultă rugăciunile acestea de 
binecuvântare, rugăciunile acestea de mijlocire pentru binele oamenilor? Binevoieşte 
Doamne să-şi petreacă ei viaţa fără prihană, în chip ireproşabil, să aibă viaţă cinstită. 

Un preot zicea că s-ar bucura să aibă o casă de sticlă, să vadă toată lumea ce face el. Un 
cuvânt îndrăzneţ, un cuvânt frumos. Da, să te poţi prezenta oriunde şi oricând cu ceea ce 
eşti, cu interiorul tău şi cu exteriorul tău, pentru că viaţa din exterior este o proiectare a 

vieţii din interior. Aşa că dacă ai o aşezare bună sufletească, proiectezi şi în afară 
ceea ce ai înăuntru şi e excepţional. 

Iubiţi credincioşi, în nădejdea aceasta că prin întâlnirea pe care o avem aici vom stabili 
nişte lucruri pentru cealaltă vreme a vieţii noastre şi mai ales a vieţii voastre, - şi cred că 
acum eu sunt cel mai în vârstă aici şi cu experienţa, şi cu acumulările, şi cu concluziile 
pe care Ie am - vă ofer vouă nişte concluzii, nişte îndrumări pe care voi nu vi Ie puteţi da 
unii altora, pentru că n-aţi trecut încă prin viaţă. E adevărat că aproape fiecare om 
doreşte să facă el o experienţă a Iui. Nu e bine. Trebuie să ne folosim şi de concluziile 
altora. Atunci în vremea aceasta de întâlniri, câteva zile cât vom sta aici, vom pune în 
practică principiul acesta, că lucrurile cele bune cu osteneală se câştigă şi cu nevoinţă, 
cu durere, cu căutare se împlinesc, şi vom pune în aplicare şi rugăciunea, rugăciunea ca 
vorbire a minţii cu Dumnezeu. Sigur că flecare dintre noi ne vom prezenta Ia rugăciune 
ce ceea ce avem în noi, dar e o obligaţie ca fiind în mănăstire să luăm parte Ia toate 
slujbele şi slujbele să fie pentru noi un prilej de verificare şi un prilej de curăţire a 
sufletului, un prilej de cercetare de sine, un prilej de dorinţă de a face mai mult. N-o să 
fie uşor pentru cei care nu sunt obişnuiţi cu slujbe lungi, şi vedeţi că acum am făcut o 
slujbă care a durat patru ore şi mai bine. Eu aveam un părinte Ia noi Ia mănăstire - 
părintele Seraflm, Dumnezeu să-I odihnească - şi zicea că atunci când a fost el Ia 
Sfântul Munte, învăţat fiind cu slujbe scurtate, de pe Ia oraş şi de pe Ia sat, şi cu slujbe 
rare, când s-a dus acolo şi-I ţinea părintele ore întregi Ia rugăciune, i se părea lung, şi a 
zis către părintele: "Tare lungă a fost slujba asta". Şi părintele a zis: "E lungă lenea ta!" 
Adevărul este că noi trebuie să ştim, nu suntem obişnuiţi cu lucruri pe care nu le-am 
făcut, şi s-ar putea întâmpla să nu ne obişnuim nici în câteva zile, şi s-ar putea întâmpla 
să nu ne dorim slujbele lungi, dar să ştiţi că ele au rost pentru că trebuie să aibă o 
pondere şi trebuie să aibă un efect. Toată viaţa noastră trebuie să fle o slujbă. Ori nu se 
poate să fle toată viaţa noastră o slujbă din biserică. Şi lucrările pe care Ie facem, şi 
studiile pe care Ie faceţi voi pot fl o slujbă adusă Iui Dumnezeu. Toată viaţa noastră Iui 
Hristos Dumnezeu să o dăm. Dar când se poate realiza lucrul acesta? Atunci când ai şi 
nişte puncte de sprijin, nişte puncte de reper. 

Stimaţi ascultători, mi-am făcut un plan acasă, nu ştiu dacă-I voi putea împlini chiar 
cum mi I-am făcut. Suntem Ia sfârşit de secol şi am aflat, şi am constatat şi eu într-o 
măsură oarecare - nu de mult am fost Ia Galaţi, şi Prea Sflnţitul Casian avea nişte ziare 
cu articole în legătură cu Domnul Hristos. Mi-a citit din articolele acelea câte ceva şi am 
rămas uimit ce fel de probleme se pun acum, după două mii de ani de creştinism. Ia ce 
se pot gândi oamenii, cum vor ei să rezolve nişte lucruri pe care Ie-a rezolvat de fapt 
istoria, în legătură cu Domnul Hristos. Şi atunci am zis că ar fi bine să stăruim puţin 
asupra a două lucruri care eu Ie socotesc esenţiale şi care s-ar putea să vă fle de folos şi 
vouă - eu în orice caz cu gândul acesta că vă sunt de folos le-am luat în consideraţie - şi 
anume, chestiuni în legătură cu credinţa noastră şi chestiuni în legătură cu tainele 
credinţei noastre. Deci dimineaţa vom face aflrmaţii în legătură cu credinţa noastră, cu 
ceea ce credem noi, cu felul cum trebuie să credem, cu mijloace de limpezire şi întărire 
a credinţei în Dumnezeu, a credinţei noastre, iar după-masa să vorbim câte ceva despre 
tainele credinţei noastre. 

Credinţa e necesară pentru că ne pune în legătură cu nişte lucruri pe care noi nu Ie 
putem veriflca şi nici nu Ie putem primi altfel în sufletul nostru, decât prin credinţă. Şi 
atunci m-am gândit că tainele credinţei noastre, cum este taina întrupării Fiului Iui 
Dumnezeu, taina Jertfei Mântuitorului nostru lisus Hristos, taina învierii Mântuitorului 

nostru lisus Hristos, taina înălţării Ia cer a Mântuitorului nostru lisus Hristos, taina 
Pogorârii Duhului Sfânt, sunt nişte lucruri pe care e bine să Ie avem în vedere şi acum Ia 
sfârşit de secol, când încep să se pună nişte probleme care până acum nu s-au pus. Ne 
apropiem de anul 2000, zic unii, şi eu zic că de fapt am ajuns Ia anul 2000, am să vă 
spun eu de ce am ajuns şi nu mai trebuie să ajungem, şi când vom ajunge Ia anul 2000, 
nu vom ajunge Ia anul 2000, ci Ia 2000 după număr şi Ia mai mult de 2000 după 
realitate - mă gândesc că ar trebui să fim cumva pregătiţi şi personal, şi pentru binele 
altora în chestiuni de felul acesta. Asta în legătură cu programul, cu ceea ce avem în 
vedere. Ştie Dumnezeu cât folos veţi avea voi din ceea ce vă spun eu, dar sunt sigur că 
voi avea eu folos din ceea ce vă voi spune. Pentru că ce faci te şi face; în vremea 
prezentărilor îţi vin şi idei pe care nu Ie ai altfel sau nu le-ai fi avut altfel, n-ar fi intrat în 
câmpul conştientei, aşa încât primul beneficiar voi fi eu. Şi voi pleca de aici îmbogăţit 
cu ceea ce am făcut eu aici. Şi e un lucru excepţional să adaugi ceva Ia ceea ce eşti, din 
ceea ce faci. 



22 iulie 1996 
Cuvânt la pomenirea Sfintei Măria Magdalena 



Iubiţi credincioşi, astăzi nu o să vorbesc ceva din cele ale credinţei noastre, ci aş vrea să 
fac nişte aprecieri în legătură cu sfânta pe care o pomenim astăzi. Sfânta Măria 
Magdalena, cea întocmai cu apostolii, cea dintâi care I-a văzut pe Domnul Hristos 
înviat, după mărturia Sfântului Evanghelist Marcu (Marcu 16, 9). Sfântul Evanghelist 
Marcu spune că dacă a înviat Hristos în ziua cea dintâi a săptămânii, S-a arătat întîi 
Măriei Magdalenei din care scosese cândva şapte draci. Şi în Evanghelia care s-a citit Ia 
Sf. Liturghie astăzi, s-a spus acelaşi lucru, că după Domnul Hristos mergeau şi nişte 
femei, între care una. Măria Magdalena, pe care Domnul Hristos a mântuit-o de boli şi 
din care a scos şapte draci (Luca 8, 2). 

Să ştiţi că cuvântul şapte nu înseamnă totdeauna şapte, matematic, ci înseamnă un 
număr care reprezintă ceva mult. Sigur că e mult şi un drac să îl porţi în tine, dar şapte. 
Bineînţeles că nu e vorba de draci în înţelesul de fiinţe drăceşti, ci e vorba de dracii care 
ţin Ioc dracilor, adică patimile. Patimile, după concepţia din Pateric, sunt dracii noştrii. 
Nu vine împotrivitorul, diavolul, de fiecare dată să-ţi sugereze nişte idei, ci ai înlăuntrul 
tău deja nişte deprinderi care îţi schimbă mintea spre rău. Poţi avea şi deprinderi care -ţi 
schimbă mintea spre bine, virtuţi, numai că, trebuie să recunoaştem, fiecare dintre noi 
ne-am pomenit în lumea aceasta stăpâniţi de rele, de relele celor dinaintea noastră, de 
relele care ni le-au dat alţii, le-au pus în noi fără să vrea şi fără să ştie, pentru că omul 
nu apare aşa dintr-o dată, ca şi când ar cădea de undeva, ci însumează în sine răutăţile, 
păcatele, viciile şi virtuţile înaintaşilor. Există o asemănare cu părinţii, nu numai fizică, 
ci şi sufietească. Cunosc lucrurile acestea în special din scrierile părintelui Arsenic Boca 
şi din cuvântările Iui, şi din concepţia Iui cât a ajuns până Ia mine, chiar Ia tinereţe. 
Părintele a pus accent pe această corespondenţă dintre omul însuşi şi oamenii prin care 
am venit în lumea aceasta. Spunea un cetăţean de prin părţile noastre, de Ia Făgăraş: "Eu 
văd în copiii mei oglinda mea din tinereţe, văd în copiii mei patimile mele de 
odinioară". Bineînţeles că putea vedea şi virtuţile, poate că nu erau aşa puternice, sau nu 

avea destule, sau nu erau nişte realităţi aşa cum trebuia să fie şi atunci el vedea 
patimile lui în copiii lui. Aceştia sunt dracii, asupririle drăceşti din noi. Spune Domnul 
Hristos că "din prisosinţa inimii grăieşte gura" (Matei 12, 34) şi spune Domnul Hristos 
că "din inima omului pornesc gândurile cele rele, desfrâurile, hoţiile, uşurătatea, 
vicleniile, hulele" (Matei 15, 19), toate pornesc din inima omului şi acestea sunt cele 
care întinează pe om. 

Sfânta Măria Magdalena a fost una dintre persoanele asuprite de patimi, una dintre 
persoanele pe care le-a transformat Domnul Hristos şi a făcut-o din rea bună prin 
puterea Domnului Hristos. Noi nu avem puterea să ne depăşim pe noi înşine, oricât am 
fi de luători aminte la viaţa noastră, şi oricât am şti lucrurile acestea nu ne putem realiza 
noi pe noi înşine, ci avem trebuinţă de ajutorul lui Dumnezeu. La călugărie se şi zice 
când îl întreabă pe candidatul la călugărie: "Vei rămâne în mănăstire până la ultima 
sufiare a ta?" El răspunde: "Aşa, cu ajutorul lui Dumnezeu". Noi contăm pe ajutorul lui 
Dumnezeu. Şi ajutorul lui Dumnezeu s-a dat Sfintei Măria Magdalena în înţelesul că a 
mântuit-o Domnul Hristos de boli, şi a mânuit-o de patimi, de draci. Şi când a înviat din 
morţi, ca semn că a înviat pentru păcătoşi, S-a arătat Sfintei Măria Magdalena, cea 
odinioară păcătoasă, ca să se ştie că Domnul Hristos a venit, cum a spus El însuşi, ca să 
mântuiască pe cei păcătoşi. A zis către Zaheu: "Astăzi s-a făcut mântuire casei acesteia 
că şi acesta fiul lui Avraam este, că Fiul Omului a venit să caute şi să mântuiască pe cei 
pierduţi" (Luca 19, 9-10). Sfântul Apostol Pavel spune că "Hristos a venit în lume să 
mântuiască pe cei păcătoşi, dintre care cel dintîi sunt eu" (I Timotei 1, 15). 

Intervenţia Domnului Hristos e necesară în astfel de împrejurări, noi nu ne mântuim 
prin puterile noastre, ci ne mântuim prin puterea lui Dumnezeu, prin puterea 
Mântuitorului nostru Hsus Hristos. Nu ne mântuim cum zic cei care urmează practici 
extra-creştine, practici de la păgâni, şi neglijează creştinismul, şi zic că omul cumva se 
mântuieşte pe el însuşi prin experienţă, prin eşecuri şi succese, trage nişte concluzii şi 
aşa se mântuieşte. Noi nu credem aşa, noi credem că avem trebuinţă de mântuire, de 
aceea zicem "Doamne, Hsuse Hristoase Fiul lui Dumnezeu, miluieşte-mă pe mine 
păcătosul". 

Iubiţi credincioşi. Sfânta Măria Magdalena este considerată ca fiind femeia păcătoasă pe 
care o prezintă Sfântul Evanghelist Luca în capitolul 7, de la versetul 37 până la 
sfârşitul capitolului, care a mers şi a udat cu lacrimi picioarele Domnului Hristos, le-a 
uns cu mir, le-a şters cu părul capului ei şi Domnul Hristos a zis: "I se iartă păcatele cele 
multe pentru că mult a iubit". A spus femeii păcătoase pe care de fapt nu o numeşte 
evanghelistul Măria Magdalena, dar pentru că îndată la începutul capitolului 8 e vorba 
şi de Măria Magdalena, noi credem, şi crede Biserica, că Sfântul Evanghelist a făcut 
această legătură între Măria Magdalena şi femeia păcătoasă. 

Şi pentru că e vorba de femeia păcătoasă care a udat cu lacrimi picioarele Mântuitorului 
şi le-a uns cu mir, aş vrea să vă pun în atenţie o alcătuire de la slujbele noastre, şi anume 
referitoare la ceea ce a făcut femeia păcătoasă, o alcătuire care zice aşa: "Lacrimi dă-mi 
mie. Dumnezeule, ca oarecând femeii celei păcătoase şi mă învredniceşte să ud 
precuratele Tale picioare, care din calea rătăcirii pe mine m-au izbăvit. Şi mir de bună 
mireasmă să aduc Ţie - fiţi atenţi ce s-aduc - viaţă curată, prin pocăinţă mie agonisită, ca 
să aud şi eu glasul Tău cel dorit: credinţa ta te-a mântuit, mergi în pace". Femeia aceea 
păcătoasă avea lacrimi, noi nu avem lacrimi, sau avem lacrimi întâmplătoare, şi atunci 
cerem de la Domnul Hristos ce nu avem noi. De ce lacrimi ? Pentru că Sfântul Isaac 

Şirul spune că "lacrimile sunt semne în trup despre aşezarea minţii". Sunt deci 
exteriorizări ale unei sensibilităţi. Şi atunci noi, pentru că nu avem lacrimi, cerem şi 
zicem "Lacrimi dă-mi mie. Dumnezeule, - Mântuitorul e Dumnezeu - cum ai dat cândva 
femeii celei păcătoase şi mă învredniceşte să ud preacuratele Tale picioare, care din 
calea rătăcirii pe mine m-au izbăvit". Şi femeia păcătoasă mai avea ceva, mir, mir de 
mult preţ. Şi zicem mai departe: "Şi mir de bună mireasmă să aduc Ţie viaţă curată - 
deci mirul nostru nu-i mir, ci viaţa curată, mirul nostru-i viaţa curată; cum se ajunge la 
viaţa curata ? Prin pocăinţă - prin pocăinţă mie agonisită, - de ce ? Ca având lacrimile şi 
viaţă curată, ca să aud şi eu glasul Tău cel dorit: - exprimarea adevărului care zice - 
credinţa ta te-a mântuit, mergi în pace". 

Şi pentru că Măria Magdalena a fost mironosiţă, putrătoare de mir - asta înseamnă 
mironosiţă - s-a dus cu mir la mormântul Domnului nostru lisus Hristos să completeze 
ceea ce a făcut Sfântul losif din Arimateea şi Sfântul Nicodim. Fiţi atenţi, ea nu s-a 
gândit - şi nici celelalte mironosiţe nu s-au gândit - că de fapt s-au împlinit cele de 
înmormântare, au vrut să ducă şi ele ceva din partea lor. Şi poate că şi-au zis cam aşa: 
losif şi Nicodim şi-au dus mirul lor, vrem şi noi să ducem nişte mir la mormântul 
Mântuitorului, spre cinstirea Mântuitorului. Bineînţeles, au pregătit mir, au cumpărat 
miresme, şi s-au dus cu el şi nu l-au folosit. Ştiţi de ce vreau să vă spun lucrul acesta? 
Pentru că Dumnezeu primeşte şi intenţiile omului, nu primeşte numai faptele 
omului. Sigur că Domnul Hristos a primit mirul femeilor mironosiţe de care nu a mai 
fost nevoie şi mai ales a primit inima lor cinstitoare. Şi cu asta fac eu o legătură care-mi 
place tare mult. 

Există în Noul Testament o scriere numită Epistola către Filimon. Eu nu ştiu dacă v-aţi 
oprit vreodată cu destulă atenţie asupra acestei scrieri. E o scriere scurtă, o epistolă, o 
scrisoare de două pagini, poate nici de două pagini, nu-mi dau seama bine, scurtă în 
orice caz. Scrisoarea aceasta e o scrisoare de recomandare. Cum s-a ajuns la scrisoarea 
aceasta ? Sfântul Apostol Pavel era arestat, era închis într-o închisoare, la Roma sau la 
Cezareea. Cei mai mulţi zic că la Roma. Şi acolo la Roma, şi acolo în închisoare - să nu 
precizăm noi ceea ce nu e precizat - alături de Sfântul Apostol Pavel se mai găsea un 
rob fiigar, un sclav care a fugit de la stăpânul său. Sfântul Apostol Pavel îl cunoştea pe 
stăpânul fiigarului şi ştia că e creştin. Şi că-i creştin cumva prin influenţa Sfântului 
Apostol Pavel. Lucrurile acestea le deducem din scrisoare, din felul cum e scrisă 
scrisoarea. Şi acolo 1-a câştigat pe Onisim - aşa se numea fugarul cela - pentru credinţa 
în Hristos. Foarte frumos. Dar Sfântul Apostol Pavel, după ce 1-a câştigat pentru 
credinţa în Hristos, 1-a îndemnat să se întoarcă la stăpânul lui din Colose, la Filimon, şi 
să-i spună: am greşit, iartă-mă, am să rămân în continuare în casa ta, am fugit, n-am 
făcut bine, un fel de fiu risipitor care se întoarce la tatăl lui. Acesta era un sclav care 
trebuia să se întoarcă la stăpânul lui. Adică Sfântul Apostol Pavel - luaţi aminte - n-a 
zis: bine, acum eşti creştin, poţi să trăieşti oriunde, n-ai nici o obligaţie, ci dimpotrivă, 1- 
a trimis de unde a plecat. De unde a plecat cu necinste, să se pocăiască cu cinste. Dar nu 
1-a trimis cu mâna goală, ci cu o scrisoare de recomandare. Şi scrisoarea aceasta de 
recomandare eu v-o pun la inimă şi vă rog să o citiţi, şi nu odată, ci de mai multe ori şi 
să căutaţi să pătrundeţi înţelesurile acestei scrisori, să pătrundeţi sensibilitatea care 
reiese din scrisoare. Sf. Ap. Pavel i-a scris lui Onisim aşa, între altele: "Sufletele 
sfinţilor se odihnesc întru tine, frate" - sfinţii fiind credincioşii, creştinii. Deci eşti un 
om care aduci în jurul tău o bucurie, o odihnă. "Sufietele sfinţilor se odihnesc întru tine, 
frate", atunci şi pe Onisim acesta pe care ţi-1 trimit şi care a devenit sfânt între sfinţi, 
între creştini, ar trebui să-1 odihneşti şi pe el, adică să nu-1 mustri că a plecat, să nu-1 

cerţi, să nu-1 pedepseşti, ci să-I primeşti şi să-I odihneşti şi pe el. Acum urmează ceva 
frumos, neînchipuit de frumos, ca de Ia Dumnezeu nu ca de Ia oameni. Zice Sf Ap. 
Pavel: "Ţi-I trimit pe el, chiar inima mea". Ţi-I trimit pe el - ce-ţi trimit? - nu un om din 
exteriorul meu, inima mea. Ori inima mea, ori el, e acelaşi lucru. Şi acum urmează iar 
ceva frumos: "Primeşte-I pe el cum m-ai primi pe mine". Iubiţi credincioşi, e ceva 
neînchipuit de frumos şi poate nu-i frumos pentru cineva care citeşte întâi, şi poate nu-i 
aşa de frumos pentru cineva care citeşte Ia tinereţe, dar pentru cineva care a făcut o 
experienţă de o viaţă întreagă şi s-a sensibilizat pentru lucruri de felul acesta, e 
copleşitor de frumos. "Ţi-I trimit pe el, chiar inima mea. Primeşte-I pe el cum m-ai 
primi pe mine". E extraordinar. 

Iubiţi credincioşi, am amintit lucrul acesta pentru că eu fac o legătură între femeile 
mironosiţe, cu mirul neîntrebuinţat dar cu mirul care reprezenta inima lor, şi Sfântul 
Apostol Pavel, cu îndemnul către Filimon să-I primească pe Onisim cum I-ar primi pe 
Sfântul Apostol însuşi, să odihnească inima Iui, să primească chiar inima Iui când îl 
primeşte pe Onisim. Aşa ceva au făcut femeile mironosiţe. Am pregătit mirul, nu a fost 
cazul să-I întrebuinţăm, dar corespondentul mirului, respectiv cinstirea noastră, iubirea 
noastră faţă de Tine, asta rămâne, şi sigur că primeşti aceasta mai mult decât mirul pe 
care I-am pregătit şi nu I-am întrebuinţat. 

Aş vrea să mai adaug ceva Ia aceasta, şi anume că între alcătuirile de Ia Sfintele Paşti 
este şi o alcătuire care zice aşa: "Femeile cele gânditoare de Dumnezeu, cu miruri în 
urma Ta au alergat, şi pe Care ca pe un mort cu lacrimi Te căutau, s-au închinat Ţie şi 
Pastile cele de taină Ucenicilor bine le-au vestit." Vorbim cu Domnul Hristos şi avem în 
vedere femeile mironosiţe, între care şi Sfânta Măria Magdalena. şi zicem: "Femeile 
cele gânditoare de Dumnezeu - acum mai nou e tradus femeile cele "înţelepţite de 
Dumnezeu"; să ştiţi că-mi place mai mult expresia "gânditoare de Dumnezeu"; de ce? 
buna mea. Dumnezeu s-o odihnească, când îi venea în minte ceva frumos şi ceva 
deosebit, zicea "mi-a adus Dumnezeu un gând"; asta înseamnă să fii gânditor de 
Dumnezeu, să ai în vedere pe Dumnezeu, să nu faci abstracţie de prezenţa Iui 
Dumnezeu, să te bucuri de existenţa Iui Dumnezeu şi să fii gânditor de Dumnezeu, 
adică gânditor cu gândul Ia Dumnezeu cu miruri - expresia cinstirii lor - în urma Ta au 
alergat, şi pe Care ca pe un mort cu lacrimi Te căutau, s-au închinat Ţie şi Pastile cele 
de taină Ucenicilor bine le-au vestit." 

Tot între alcătuirile frumoase de Ia Paşti - totul e frumos Ia Paşti, Ia Paşti e extraordinar 
- este şi aceasta: "Pe Soarele cel mai înainte de soare, care a apus oarecând în mormânt, 
mers-au de către ziuă căutându-L ca pe o zi Mironosiţele fecioare, şi una către alta 
striga: O, prietenelor, veniţi să ungem cu miresme trupul cel purtător de viaţă şi 
îngropat, trupul care a înviat pe Adam cel căzut şi care acum este în mormânt; să 
mergem să ne sârguim ca şi Magii şi în Ioc de daruri miruri să aducem Celui ce nu în 
scutece, ci în giulgi este înfăşurat, şi să ne închinăm şi să plângem şi să strigăm: O, 
Stăpâne, scoală-Te, Cela ce dai celor căzuţi sculare!" 

Iubiţi credincioşi, nu ştiu dacă poate fi ceva egal cu aceasă alcătuire, care-i o alcătuire 
literară. Bineînţeles că lucrurie acestea nu s-au întâmplat aşa, adică s-au întâmplat în 
fapt, dar nu s-au întâmplat în gând, în exprimare. Dar e extraordinar de frumos. "Pe 
Soarele cel mai înainte de soare, care a apus oarecând în mormânt - gândiţi-vă ce 
frumos; pe cine, cine a apus în mormânt? Soarele; care soare? Soarele Cel mai înainte 
de soare, care a apus oarecând în mormânt; noi vorbim în perspectiva trecutului, pentru 

că lucrurile s-au împlinit, nu se împlinesc acum - mers-au de către ziuă - şi acum iar 
urmează ceva frumos - căutându-L ca pe o zi - când e întuneric, doreşti ziua, şi L-au 
căutat înainte de răsăritul soarelui, înainte de zi, pe Soarele Cel mai înainte de soare 
care a apus oarecând în mormânt, ca pe o zi - Mironosiţele fecioare, şi una către alta 
striga: O, prietenelor, - sigur nu au zis aşa; e o alcătuire literară înfrumuseţătoare de 
slujbe, o minunăţie - veniţi să ungem cu miresme trupul cel purtător de viaţă şi îngropat, 
- adică ele aveau conştiinţa că trupul pe care-1 ung cu miresme nu-i un cadavru, ci este 
un trup purtător de viaţă; de ce? pentru că dumnezeirea nu s-a despărţit nici de trup în 
mormânt, nici de suflet în iad, ci a fost pretutindenea, şi cu trupul în mormânt şi cu 
sufletul în iad, şi a fost şi în rai împreună cu tâlharul - trupul care a înviat pe Adam cel 
căzut şi care acum este în mormânt". Şi acum se face o legătură pe care sigur nu au 
făcut-o mironosiţele. Nu vă opriţi asupra faptului acestuia, eu totuşi vi-1 pun în atenţie, 
vi-1 pun în evidenţă. De ce? Pentru că s-ar putea întâmpla să vă vină şi vouă gâdul 
acesta: aşa ceva nu a fost! Nu a fost, şi eu zic că nu a fost, dar e frumos ca şi când ar fi 
fost, pentru că în fapt a fost, n-a fost în exprimare. Şi zice: "veniţi să ungem cu miresme 
trupul cel purtător de viaţă şi îngropat, trupul care a înviat pe Adam cel căzut şi care 
acum este în mormânt". Şi acum, referitor la Magi: "să mergem să ne sârguim ca şi 
Magii - ce au făcu Magii? au mers de departe la locul unde era Domnul Hristos după ce 
S-a născut şi au adus daruri; cui? Celui ce a fost înfăşurat în scutece, lui Dumnezeu 
întrupat cu începere de copil; e o asociaţie de idei frumoasă: s-au dus Magii să-I aducă 
daruri aur, tămâie şi smirnă, ştim aceasta din Evanghelia de la Matei, şi ştim din tradiţia 
Bisericii, din învăţătura Bisericii - şi în loc de daruri - deci în loc de aur, tămîie şi 
smirnă - miruri să aducem - acum e nevoie de miruri, nu de alte daruri - Celui ce nu în 
scutece ci în giulgi este înfăşurat - înfăşurare în scutece, înfăşurare în giulgi, înfăşurare 
la naştere, înfăşurare la moarte; sunt nişte lucruri foarte, foarte frumoase - şi să ne 
închinăm - ca şi Magii să ne închinăm - şi să plângem şi să strigăm: O, Stăpâne, scoală- 
Te, Cela ce dai celor căzuţi sculare!" 

Eu nu pot face altceva acum decât să vă mulţumesc că m-aţi lăsat să mă desfăşor, că m- 
aţi lăsat să mă bucur de gândurile acestea care vă doresc să vă fie şi vouă spre bucurie. 



22 iulie 1996 
Necesitatea credinţei 



Cuvioase părinte stareţ, iubiţi credincioşi, cine citeşte cu luare aminte Sfânta Evanghelie 
de la Marcu poate observa că începutul propovăduirii Domnului nostru lisus Hristos, 
aşa cum este prezentat în Sfânta Evanghelie de la Marcu, este următorul: "S-a împlinit 
vremea şi s-a apropiat împărăţia lui Dumnezeu. Pocăiţi-vă şi credeţi în Evanghelie" 
(Marcu 1, 15). Şi tot în Sfânta Evanghelie de la Marcu citim, la sfârşitul Evangheliei, în 
legătură cu trimiterea ucenicilor la propovăduire, că Domnul Hristos a zis: "Mergând, 
propovăduiţi Evanghelia la toată făptura. Cel ce va crede şi se va boteza se va mântui; 
iar cel ce nu va crede se va osândi" (Marcu 16, 15-16). 

Este interesant de luat aminte la aceste două texte din Sfânta Evanghelie, la aceste 
cuvinte ale Mântuitorului nostru Hsus Hristos de la început şi de la sfârşit, de la 

începutul propovăduirii şi de la sfârşitul propovăduirii, pentru că în ele ni se prezintă 
importanţa pe care o are credinţa. Credinţa în Mântuitorul, credinţa în Evanghelie. La 
început e anunţarea împărăţiei lui Dumnezeu: "S-a împlinit vremea şi - pentru că s-a 
împlinit vremea - s-a apropiat împărăţia lui Dumnezeu". împărăţia lui Dumnezeu este 
ceva care ne interesează pe toţi şi la care nu putem ajunge decât dacă împlinim două 
lucruri: dacă credem în Evanghelie şi dacă ne pocăim. Aşa voia Domnul Hrisos să ştie 
cei dintâi ascultători ai Săi şi cu voia lui Dumnezeu s-a consemnat acest cuvânt al 
Domnului nostru lisus Hristos în Sfânta Evanghelie de la Marcu, ca să-1 ştim şi noi cei 
de astăzi, ca ascultători ai cuvântului şi de fapt ca ascultători ai Mântuitorului. 

Sfântul Marcu Ascetul, în Filocalie are un cuvânt care zice aşa: "Cel ce primeşte 
cuvintele Cuvântului lui Dumnezeu, primeşte pe Dumnezeu Cuvântul". Sfântul Marcu 
Ascetul are în vedere în această afirmaţie ceea ce a spus Domnul Hristos când a zis 
către ucenicii săi: "Cel ce vă primeşte pe voi, pe Mine Mă primeşte, şi cel ce se leapădă 
de voi, de Mine se leapădă" (Luca 10, 16). Şi pornind de la aceasta. Sfântul Marcu 
Ascetul zice că noi II primim pe Mântuitorul fisus Hristos când primim cuvântul Lui. 
Dacă nu primim cuvântul Lui, atunci nu primim nici pe Domnul Hristos. Cine nu-L are 
pe Domnul Hristos ca învăţător, nu-L poate avea nici ca Mântuitor. "Cel ce vă 
primeşte pe voi - pe ucenicii Mei - Mă primeşte pe Mine", pentru că voi Mă reprezentaţi 
pe Mine. "Cel ce se leapădă de voi - care Mă reprezentaţi pe Mine - de Mine se leapădă" 
şi de Cel care M-a trimis pe Mine. Aşa este şi cu cuvântul lui Dumnezeu: cel ce 
primeşte Evanghelia, vestea cea bună a propovăduirii, II primeşte pe Mântuitorul însuşi. 

Aceasta trebuie să ne gândim noi când spunem cuvântul "evanghelie" sau când auzim 
cuvântul "evanghelie": nu ne gândim la patru scrieri care ne-au rămas de la patru autori, 
cu titlu de Evanghelie, Evanghelia de la Matei, Evanghelia de la Marcu, Evanghelia de 
la Luca, Evanghelia de la loan, ci ne gândim la cuprinsul Evangheliei, ne gândim şi la 
evanghelia Sfântului Apostol Pavel, care de fapt nu a scris o Evanghelie. A vestit o 
evanghelie: "Vă binevestesc vouă Evanghelia pe care am primit-o" (I Corinteni 15, 1). 
"Oricine ar veni să vă propovăduiască altă Evanghelie decât cea pe care v-am 
propovăduit-o eu, să fie anatema" (Galateni 1, 8), a scris Sfântul Apostol Pavel în 
Epistola către Galateni. Aceasta înseamnă că şi Sfântul Apostol Pavel a avut o 
evanghelie. Şi toţi ucenicii au avut o evanghelie. Cineva spunea, de pildă, că Filocalia 
este a cincea Evanghelie. E un fel de a vorbi. în orice caz e o evanghelie. Cineva, un 
părinte din Franţa a scris o carte "Evanghelia pustiului", cu învăţăturile pe care le-au dat 
părinţii din pustie. învăţăturile din Pateric, învăţăturile din relatările pe care ni le dă 
Sfântul loan Casian, toate acestea sunt o Evanghelie, o continuare a Evangheliei, o 
întrupare a Evangheliei, o prelungire a Evangheliei la care stă drept temelie evanghelia 
propovăduită de la început în Biserica Creştină. 

"S-a împlinit vremea şi a sosit împărăţia lui Dumnezeu, pocăiţi-vă şi credeţi în 
Evanghelie". Să comparăm cuvântul acesta al Domnului Hristos cu cuvântul de la 
sfârşitul propovăduirii Sale aşa cum ni-1 prezintă Sfântul Evanghelist Marcu, care zice 
că Domnul Hristos le-a spus ucenicilor Săi, trimiţându-i la propovăduire: "Propovăduiţi 
- ce? - Evanghelia - cui? - la toată făptura". Să ne gândim acum comparativ cu "Credeţi 
în Evanghelie". Şi în continuare Domnul Hristos, după ce spune cuvântul "Propovăduiţi 
Evanghelia la toată făptura", zice: "Cel ce va crede şi se va boteza, se va mântui; iar cel 
ce nu va crede se va osândi". în aceasta se arată că obiectul propovăduirii ucenicilor 
Mântuitorului este Evanghelia, vestea cea bună, vestea cea bună a întrupării Fiului lui 
Dumnezeu, vestea cea bună a predicii rostită de Domnul Hristos, vestea cea bună a 

Răstignirii Mântuitorului pentru noi şi pentru a noastră mântuire, vestea cea bună a 
învierii Mântuitorului nostru lisus Hristos şi vestea cea bună a înălţării Mântuitorului 
nostru lisus Hristos. Aceste patru lucruri, patru adevăruri, sunt de temelie pentru 
credinţa creştină şi acestea Ie cuprinde Evanghelia în mod principal: întruparea Fiului 
lui Dumnezeu, răstignirea, pătimirea Mântuitorului nostru lisus Hristos, învierea Lui din 
morţi şi înălţarea Ia cer. 

Dintre acestea, trei sunt cuprinse în Sfânta Evanghelie de Ia Marcu, Răstignirea, 
învierea şi înălţarea, înălţarea într-o singură afirmaţie: "Apoi S-a înălţat Ia cer şi a şezut 
de-a dreapta Tatălui" (Marcu 16, 19). Cât priveşte întruparea Fiului Iui Dumnezeu, o au 
în vedere alţi evanghelişti. Sfântul Matei şi Sfântul Luca, şi o are în vedere şi Sfântul 
Evanghelist loan în prologul Evangheliei a patra. 

Iubiţi credincioşi, dacă avem în vedere că Domnul Hristos a spus şi cu alte prilejuri că 
credinţa în EI este trebuitoare pentru mântuire - de pildă în Sfânta Evanghelie de Ia loan 
avem cuvântul spus de Domnul Hristos: "De nu veţi crede Cine sunt, în păcatele voastre 
veţi muri" (loan 8, 24). Sau dacă ne gândim că Sfântul Apostol Pavel în Epistola către 
Evrei are cuvântul: "Fără credinţă nu este cu putinţă să fim plăcuţi Iui Dumnezeu" 
(Evrei 1 1 , 6) - ne dăm seama de importanţa pe care o are credinţa. De altfel Domnul 
Hristos a şi spus: "Credeţi în Mine şi credeţi în Evanghelie" (loan 14, 1). Noi avem 
credinţă în Dumnezeu, avem credinţă în Mântuitorul, avem credinţă în Evanghelie, 
avem credinţă în tot ce propovăduieşte Biserica pe baza Evangheliei de Ia început. 

Cum am ajuns Ia această credinţă? Poate fiecare dintre noi avem alt răspuns decât 
ceilalţi din jurul nostru Ia întrebarea cum am ajuns Ia credinţă. Dar cei mai mulţi dintre 
credincioşi se pomenesc în lumea aceasta, în condiţiile noastre cu credinţa în 
Dumnezeu. Anume, ne-am trezit într-un mediu, cel puţin cei care suntem mai în vârstă, 
impregnat de credinţa în Dumnezeu. Ne-am trezit într-o practică a credinţei. Am învăţat 
să ne rugăm, am învăţat să mergem Ia biserică, ne-am pomenit cu rugăciune înainte de a 
şti ce spunem. De pildă, eu nu-mi aduc aminte când am învăţat "Tatăl nostru" şi 
"îngerelul". M-am trezit cu ele. M-am trezit aşa cum m-am trezit cu limba, nu-mi aduc 
aminte când am învăţat să vorbesc. Când am învăţat să vorbesc am învăţat şi rugăciunile 
"Tatăl nostru" şi "îngerelul". Aşa era contextul existenţei noastre de atunci. Am învăţat 
rugăciuni al căror cuprins nu-I ştiam, şi totuşi rugăciunile Ie spuneam. Nu înţelegeam 
nici măcar cuvintele din care erau alcătuite rugăciunile. De exemplu "Uşa milostivirii", 
care am învăţat-o în copilărie şi care o ziceam fără să o înţeleg. Nu ştiam ce e "neam 
creştinesc", nu ştiam ce e "mântuire" - "să ne mântuim prin tine din nevoi" - nu ştiam ce 
e "să nu pierim" - "cei ce nădăjduim întru tine" - nu ştiam ce înseamnă "Binecuvântată", 
nu ştiam ce înseamnă "Născătoare de Dumnezeu", şi totuşi spuneam rugăciunea. Deci 
rugăciunea a anticipat credinţa, a susţinut credinţa pe baza practicii de a mă ruga. Şi nu 
numai cu mine s-a întâmplat aşa, ci şi cu cei din jurul meu din vremea aceea. 

Credinţa am învăţat-o de Ia Biserică. Am învăţat-o din practica credinţei. Deci nu am 
învăţat-o prin studiu. Bineînţeles că după aceea am ajuns şi Ia studiu în legătură cu 
credinţa, dar până am ajuns Ia studiu, eram angajat în cele ale credinţei. Studiile au venit 
doar să lumineze practica, să motiveze, să susţină practica şi în alt fel, adică şi prin 
studiu. Există un simţ interior pentru cele bune şi există o întemeiere a celor bune 
dintr-un simt interior. 

In Sfânta Evanghelie de la Marcu, pentru că am început cu ea şi în ea găsim elemente 
importante în privinţa aceasta, se spune de pildă, între altele, că Domnul Hristos a fost 
întrebat de un fariseu: "Care este cea dintâi dintre toate poruncile?" Şi Domnul Hristos a 
răspuns: "Ascultă Israele, Eu sunt Domnul Dumnezeul tău şi să nu ai alţi dumnezei 
afară de Mine şi să iubeşti pe Domnul Dumnezeul tău din toată inma ta, din tot sufletul 
tău, din toată puterea ta şi cu tot cugetul tău, aceasta este cea dintâi dintre porunci. Şi 
asemenea acesteia este să iubeşti pe aproapele tău ca pe tine însuţi" (Marcu 12, 29-31). 
Fariseul care I-a pus această întrebare, care este cea dintâi dintre porunci, s-a arătat 
mulţumit de ceea ce a spus Domnul Hristos. Şi a zis: "Bine ai grăit, Invăţătorule!" L-a 
aprobat. "Bine ai grăit, Invăţătorule. Că unul este Dumnezeu, şi a-L iubi pe El mai 
presus de orice, şi a iubi pe aproapele tău ca pe tine însuţi este mai mult decât toate 
arderile de tot şi decât toate jertfele". Şi Domnul Hristos a întâmpinat această afirmaţie 
a fariseului cu cuvintele: "Nu eşti departe de împărăţia lui Dumnezeu". 

Aproape de împărăţia lui Dumnezeu sunt toţi aceia care înţeleg propovăduirea creştină, 
care aprobă propovăduirea creştină, pentru că credinţa totdeauna este o aprobare. A 
crede în Dumnezeu înseamnă a-I da dreptate lui Dumnezeu. In Sfânta Evanghelie de la 
Luca, între altele găsim şi un cuvânt al Mântuitorului care spune că în vreme ce fariseii 
au lepădat cuvântul lui Dumnezeu, s-au lepădat de Sfântul loan Botezătorul, în acea 
vreme vameşii şi păcătoşii au dat dreptate lui Dumnezeu (cf Luca 7, 30). Deci îi pune 
faţă în faţă pe cei care s-au lepădat, au lepădat sfatul lui Dumnezeu, cu cei care au dat 
dreptate lui Dumnezeu. Toţi care cred în Evanghelie, toţi care cred în evanghelia 
propovăduită, răspândită şi tâlcuită de Sfânta Biserică, toţi aceia dau dreptate lui 
Dumnezeu. 

Şi câteodată Ii dăm dreptate lui Dumnezeu şi atunci când nu putem împlini cele ce vrea 
Dumnezeu să le împlinim. Să ne gândim la tânărul acela bogat care mie mi-e foarte 
simpatic, care n-a împlinit tot ce i-a cerut Domnul Hristos, dar pe care Domnul Hristos 
l-a iubit. A privit la el şi i-a fost drag de el (Marcu 10, 21). Tânărul acela bogat nu a 
putut împlini cât i s-a cerut şi s-a întors întristat. De ce s-a întors întristat? Pentru că I-a 
dat dreptate lui Dumnezeu. Nu a zis că nu are dreptate Domnul Hristos, ci a zis că are 
dreptate, numai el n-are puteri îndestulătoare ca să împlinească ceea ce a spus Domnul 
Hristos. Prin urmare, credinţa în Dumnezeu ne angajează în sensul acesta că ne aduce 
cuvântul lui Dumnezeu în conştiinţa noastră, ne face să primim cuvântul lui Dumnezeu 
şi primind cuvântul lui Dumnezeu primim pe Dumnezeu Cuvântul, şi ne angajează la o 
viaţă întemeiată pe credinţă. 

Măsura credinţei e măsura vieţii. Cine are o credinţă nelucrătoare în exterior de 
fapt nu are o credinţă mântuitoare. Domnul Hristos a spus: "Cel ce Mă va mărturisi 
pe Mine înaintea oamenilor şi Eu îl voi mărturisi pe el înaintea Tatălui Celui din ceruri 
şi înaintea îngerilor din ceruri. Iar de cel ce se va lepăda de Mine înaintea oamenilor, şi 
Eu Mă voi lepăda de el înaintea Tatălui din ceruri şi înaintea îngerilor lui Dumnezeu" 
(Matei 10, 32; Marcu 8, 38). Sunt cuvinte pe care le găsim în Evanghelie şi care ne 
luminează gândurile ca să ştim când credem şi când nu credem şi să ştim că credinţa 
trebuie să fie o credinţă mărturisitoare. Dacă nu-i mărturisitoare, nu-i credinţă 
adevărată. Nu-i nici mântuitoare, pentru că nu dăm dreptate lui Dumnezeu. Când Ii dăm 
dreptate lui Dumnezeu, chiar dacă nu putem face ceea ce ne cere Dumnezeu, totuşi 
suntem pe calea credinţei, pe calea întăririi în credinţă, suntem în drum spre mai mult şi 
spre mai bine în cele ale credinţei. 

Pe ce se întemeiază întărirea credinţei? Pe faptele credinţei. Sfântul Apostol 
Toma, de pildă, n-a fost cu ucenicii ceilalţi când Domnul Hristos S-a arătat în ziua 
învierii Sale. Şi n-a crezut în ceea ce au spus ucenicii ca realitate pentru ei, dar care nu 
era realitate şi pentru Sfântul Apostol Toma, care nu s-a încredinţat de învierea 
Domnului Hristos decât atunci când Domnul Hristos 1-a încredinţat. De altfel să ştiţi că 
încredinţarea despre adevărurile de credinţă ne-o dă Mântuitorul Hristos. Nu putem să 
ajungem prin nişte raţionamente, nu putem să ajungem prin nişte studii, nu putem 
ajunge la încredinţarea despre adevărurile mai presus de fire prin cele ale firii, ci la ele 
ajungem prin încredinţarea pe care ne-o dă, prin certitudinea pe care ne-o dă Domnul 
Hristos în condiţia că suntem sinceri şi că vrem să fim încredinţaţi de Domnul Hristos. 
Atunci vine Domnul Hristos, vine Duhul Sfânt care ne încredinţează despre adevărurile 
mai presus de fire. Dar pentru aceasta trebuie să ţinem legătura cu oamenii credincioşi, 
să ţinem legătura cu rânduielile Bisericii aşa cum a ţinut Sfântul Apostol Toma care nu 
s-a depărtat de ucenicii cei credincioşi, el care încă nu avea credinţă. De unde ştim? De 
acolo că atunci când 1-a încredinţat Domnul Hristos, 1-a găsit cu ceilalţi care au crezut. 
Şi 1-a încredinţat. Nu 1-a încredinţat fiind el departe de ceilalţi, ci împreună fiind cu 
ceilalţi. Deci el făcea fapte care îl pregăteau pentru credinţă. Aceasta trebuie să facem şi 
noi. Să facem nişte lucruri pe care le cere credinţa. Să ne rugăm cum putem, 
mărturisindu-ne chiar şi necredinţa şi îndoiala. Să postim, pentru că e rânduială de 
disciplină, să luăm parte la sfintele slujbe, să ne bucurăm de binecuvântările de la 
sfintele slujbe, să intrăm în atmosfera aceasta care ne pregăteşte pentru credinţă şi 
făcând faptele credinţei, ajungem la credinţă. 

Dar să mai ştiţi ceva. Dacă cineva face altfel decât crede, cu vremea ajunge să 
creadă cum face. Şi deci, dacă cineva crede în Dumnezeu şi se numără la credincioşi, 
dar face fapte de necredincios, acela scade în credinţă. Credinţa e cum e cultura: te ţii de 
ea, o ai, nu te ţii de ea, o pierzi şi cea pe care o ai. Cunoaştem cuvântul Domnului 
Hristos că celui ce are i se va mai da - celui ce are credinţă i se va da cunoştinţă - iar 
celui ce nu are, şi ce crede că are i se va lua - i se va lua şi credinţa care crede el că o 
are, pentru că va ajunge la concluzia că nu o are (cf Matei 13, 12). Nu are susţinere 
pentru cunoştinţă. Celui ce are credinţă i se va da cunoştinţă, pentru că are şi făptuire, 
iar celui ce nu are făptuire, i se va lua şi cunoştinţa care crede că o are, pentru că de fapt 
nu o are. 

Iubiţi credincioşi, sunt nişte gânduri pe care e bine să le avem în vedere, mai ales ca să 
ne cercetăm pe noi înşine, dacă suntem în credinţă. Undeva Sfântul Apostol Pavel are 
cuvântul acesta: "Cercetaţi-vă pe voi dacă sunteţi în credinţă" (II Corinteni 13, 5). 
Bineînţeles că ne vom găsi în credinţă. Noi cei care luăm parte la sfintele slujbe ne vom 
găsi în credinţă, având atâta credinţă ca să luăm parte la sfintele slujbe. Dar cei care nu 
au credinţa aceasta, care nu iau parte la sfmtele slujbe, aceia nu se pot bucura de sfintele 
slujbe, de binecuvântările de la sfmtele slujbe, şi în cazul acesta nu pot avea nădejde la 
mai multă credinţă. Unul dintre mijloacele de întărire în credinţă este rugăciunea chiar 
pentru credinţă. Sfinţii Apostoli au zis către Domnul Hristos: "Dă-ne mai multă 
credinţă" (Luca 17, 5). 

Suntem aici pentru câteva zile şi ca să ne întărim credinţa, şi să ne verificăm credinţa, 
suntem aici pentru câteva zile să trăim într-o atmosferă de credinţă, după cuvântul: 
"Apropie-te de omul care se teme de Dumnezeu şi te vei teme şi tu de Dumnezeu" 
(cuvânt din Pateric). Pe măsura sincerităţii noastre este şi măsura darului lui Dumnezeu, 
întăritor de credinţă. Sfântul Apostol Pavel se ruga pentru credincioşi, pentru crdincioşii 

din Efes de pildă - citim în Epistola către Efeseni - se ruga ca Hristos să se 
sălăşluiască prin credinţă în inimile lor. "Să se sălăşluiască Hristos prin credinţă în 
inimile voastre" (Efeseni 3, 17). Acesta este avantajul credinţei, că ni-L aduce pe 
Domnul Hristos în câmpul conştiinţei. Noi credem, după învăţăturile din Filocalie, că 
Hristos de la Botez este ascuns în inimile noastre, este ascuns în noi şi ni se descoperă 
pe măsura împlinirii poruncilor. Sfântul Marcu Ascetul, în Filocalie, spune că Hristos 
este ascuns în poruncile Sale şi că II cunoaştem pe măsura împlinirii poruncilor. Dacă 
împlinim poruncile Mântuitorului, Mântuitorul ni se descoperă în conştiinţa noastră, şi 
anume ni se descoperă Mântuitorul Cel ascuns în noi de la Botez şi care aşteaptă să 
izbucnească în conştiinţa noastră şi în existenţa noastră pentru noi şi pentru alţii. 

Să ne ajute Bunul Dumnezeu să ne întărim în credinţă ca să ne putem întări în toate 
celelalte care urmează după credinţă, să ne întărim în cele ale mântuirii, bine ştiind, 
după acelaşi Sfânt Marcu Ascetul, că "credinţa neclintită este un turn întărit şi Hristos 
Se face toate celui ce crede". 

Credinţa neclintită, credinţa sigură, este un turn întărit şi Hristos Se face toate celui ce 
crede. Amin. 



23 iulie 1996 
Măsura credinţei 



Cinstiţi părinţi, iubiţi fraţi şi iubiţi credincioşi, rămânem şi astăzi în sfera credinţei. în 
Sfânta Evanghelie de la loan, în capitolul 9, în legătură cu vindecarea unui om orb din 
naştere se spune că Domnul Hristos, întâlnindu-1 după ce omul a primit vedere pentru că 
s-a spălat în lacul Siloam, aşa cum i-a rânduit Domnul Hristos, după ce omul a dat 
mărturie despre Mântuitorul, Mântuitorul 1-a întâlnit şi 1-a întrebat: "Crezi tu în Fiul lui 
Dumnezeu?" (loan 9, 35). 

E o întrebare pe care Domnul Hristos a pus-o unui singur om, în cuprinsul Evangheliei 
nu mai găsim o astfel de întrebare pusă unui om anume, şi cu toate acestea, întrebarea 
aceasta este de importanţă pentru toţi oamenii. Odată şi odată toţi oamenii vor trebui să 
dea răspuns la întrebarea: "Crezi tu în Fiul lui Dumnezeu?" 

Sigur că răspunsurile pot fi diferite. Omul acela care a fost întrebat "Crezi tu în Fiul lui 
Dumnezeu?" a răspuns printr-o întrebare, şi a zis către Domnul Hristos: "Cine este. 
Doamne, ca să cred în El?" Domnul Hristos i-a dat răspunsul: "L-ai şi văzut, că este Cel 
care vorbeşte cu tine". Şi atunci omul acela a răspuns clar: "Cred, Doamne". Şi şi-a unit 
răspunsul prin cuvânt cu un răspuns prin faptă: s-a închinat Domnului Hristos. E un 
răspuns deplin. Un răspuns deplin în sensul că răspunsul la întrebarea "Crezi tu în Fiul 
lui Dumnezeu?" nu se dă numai cu cuvântul, ci cuvântul trebuie însoţit cu fapta. In 
cazul omului aceluia, fapta a fost închinarea. 

închinarea e o mărturisire, o mărturisire de credinţă. Cine nu crede nu se închină. Cine 
se închină dovedeşte prin închinare o apartenenţă la Cel căruia îi aduce închinare. 

Bineînţeles că şi credinţa şi închinarea pot avea mai multe trepte, mai multe grade. 
Sunt unii oameni care răspund Ia întrebarea dacă sunt credincioşi cu un răspuns de 
multe ori nesecondat cu viaţa, nesecondat cu fapte de credinţă şi răspund doar cu 
cuvântul "da, cred". Şi socotesc că a nu tăgădui pe Dumnezeu Cuvântul înseamnă 
credinţă în Dumnezeu. Ori nu-i aşa. Mulţi dintre oameni nu-L tăgăduiesc pe Dumnezeu 
cu cuvântul, dar ÎI tăgăduiesc cu comportarea lor. Spun cu cuvântul că sunt credincioşi, 
iar comportarea lor este de necredincios. Astfel de oameni Sfântul Apostol Pavel i-ar 
categorisi ca "mai rău decât necredincioşii". 

Poate că unii dintre voi v-aţi oprit asupra unui cuvânt al Sfântului Apostol Pavel cuprins 
în Epistola I către Timotei, în capitolul 5, acolo unde Sfântul Apostol Pavel 
reglementează felul cum trebuie tratate văduvele pe care Ie îngrijeşte Biserica. Şi acolo, 
între altele zice Sfântul Apostol Pavel: "Dacă vreun credincios are în casa sa văduve, să 
se îngrijească de ele". Să poarte el grijă de văduvele din casa Iui ca să nu fie îngreunată 
Biserica. Biserica are de îngrijit multe văduve şi dacă cineva nu îngrijesc pe cei din casa 
sa, pe văduvele din casa sa, şi Ie Iasă în seama Bisericii, Biserica e îngreunată, pe când 
dacă Ie îngrijeşte el. Biserica are mai puţine văduve de îngrijit. Şi Sfântul Apostol Pavel 
cu prilejul acesta face o afirmaţie şi zice aşa: "Dacă cineva - se înţelege cineva dintre cei 
care se socotesc credincioşi - nu poartă grijă de ai săi şi mai ales de ai casei sale, a căzut 
de Ia credinţă şi e mai rău decât un necredincios" (I Timotei 5, 8). 

Noi de obicei credem că sunt două categorii de oameni: credincioşi şi necredincioşi. Iată 
că Sfântul Apostol Pavel mai introduce o categorie de oameni, "mai rău decât 
necredincioşii". Deci credincioşi care-şi împlinesc datoriile, necredincioşi care se 
declară necredincioşi şi care trăiesc viaţă de necredincioşi, şi credincioşi care nu sunt 
credincioşi şi nu fac fapte de credincioşi, se declară doar credincioşi, şi zice Sfântul 
Apostol Pavel că aceştia sunt mai rău decât necredincioşii. Nu putem vorbi despre 
credinţa în Dumnezeu fără să amintim acest text din Epistola I către Timotei a Sfântului 
Apostol Pavel, în care apare o categorie care în celelate scrieri ale Noului Testament nu 
o găsim, dar iată, o găsim Ia Sfântul Apostol Pavel: mai rău decât necredincioşii. 

In Sfânta Evanghelie avem mai multe locuri din care ne dăm seama de angajarea prin 
credinţă sau neangajarea prin necredinţă în faţa Iui Dumnezeu. Şi anume, în Sfânta 
Evanghelie se pomeneşte despre credinţă mare şi se pomeneşte şi de puţină credinţă. In 
Sfânta Evanghelie de Ia Matei în capitolul 8, acolo unde este scris despre sutaşul din 
Capernaum şi în Sfânta Evanghelie de Ia Luca, în varianta de Ia Luca despre sutaşul din 
Capernaum, în capitolul 7, primele IO versete se spune că Domnul Hristos S-a minunat 
de credinţa sutaşului care atunci când Domul Hristos a zis "Voi veni şi-I voi tămădui" - 
pe servitorul sutaşului - el a răspuns "Doamne, nu sunt vrednic să intri sub 
acoperământul meu. Zi numai cu cuvântul şi se va tămădui servitorul meu. Că şi eu sunt 
om sub stăpânire şi am sub stăpânirea mea ostaşi şi spun unuia: Du-te, şi se duce, şi 
altuia: Vino, şi vine, şi slugii mele: Fă aceasta, şi face". Sfântul Evanghelist Matei 
precizează că Domnul Hristos S-a minunat de sutaş. Mare lucru. Să ştii că a existat un 
om de care S-a minunat Dumnezeu. Domnul nostru lisus Hristos S-a minunat de sutaş. 
Şi a zis că nici în Israel nu a găsit atâta credinţă cât a găsit Ia sutaşul care nu era din 
Israel, care probabil nu cunoştea scrierile din Vechiul Testament, scrierile din Scriptură, 
dar avea un simţ, era raţional. îşi dădea seama că cineva care are putere, are putere nu 
numai din apropiere, ci are putere şi din depărtare şi îşi arată întemeierea credinţei Iui pe 
ceea ce a spus. 

E o credinţă mare. Nu foarte mare, să ştiţi că alţii au avut credinţă mai mare decât 
sutaşul din Capernaum. Gândiţi-vă, cineva care a suferit ca martir, de exemplu Sfânta 
Cristina pe care o pomenim astăzi. A avut de întâmpinat împotriviri mari Ia care nu ştim 
dacă sutaşul ar fi putut face faţă. EI nu a ajuns să se confrunte cu astfel de situaţii, dar 
câtă credinţă a avut era o credinţă mare, o credinţă angajantă, o credinţă mântuitoare. 

Să ştiţi că Evanghelia în general nu ne prezintă performanţe. In alte scrieri, din 
afara Noului Testament de pildă, găsim şi nişte aprecieri mult mai adânci. Găsim nişte 
informaţii care vorbesc de o credinţă mult mai mare decât a sutaşului. Dar pentru că în 
legătură cu sutaşul din Capernaum se spune că mulţi de Ia Răsărit şi de Ia Apus vor veni 
şi vor sta în împărăţia Iui Dumnezeu cu Avraam, cu Isaac şi cu lacov, vor sta Ia masă. Ia 
ospăţ cu Avraam, cu Isaac şi cu lacov, noi credem că credinţa sutaşului este o credinţă 
angajantă şi o credinţă de Ia care putem începe cu toţii, şi dacă o avem, într-un fel ne 
este destulă pentru a ajunge Ia lucrări pe care Ie face credinţa. Sfântul Isaac Sirul, de 
exemplu, vorbeşte despre o credinţă a unor oameni care au ajuns să tăgăduiască în faţa 
conştiinţei lor realităţile din jurul lor. De pildă cei trei tineri care au intrat în cuptorul 
Babilonului, ei au ştiut că focul arde, nu au tăgăduit că focul arde, dar pentru ei focul nu 
mai avea importanţă că arde sau nu arde pentru că aveau credinţa că Dumnezeu poate să 
răcorească focul care arde, poate să stingă focul care arde. Şi au intrat în cuptorul 
Babilonului cu încredinţarea că Dumnezeu intervine, că intervine şi frânge legile 
naturii. Spune undeva Sfântul loan Gură de Aur că dacă era foc, de ce nu ardea? La aşa 
ceva nu s-au gândit cei care ne-au propus calea mântuirii prin Evanghelie. Domnul 
Hristos nu a vorbit de aşa ceva, ci a vorbit despre o credinţă pe care o pot avea toţi. 

Femeia cananeancă, şi ea este prezentată în Evanghelie ca una care avea credinţă mare. 
Chiar a zis Domnul Hristos: "O, femeie, mare este credinţa ta, fie ţie precum voieşti" 
(Matei 15, 28). In ce a constat credinţa mare a femeii? In faptul că a angajat-o faţă de 
Domnul Hristos în rugăciune şi a avut o rugăciune stăruitoare, şi când Domnul Hristos 
i-a spus ceva, chiar ceva ce s-ar fi putut să nu-i placă ei, că nu e bine să iei pâinea 
copiilor şi să o arunci câinilor, ea a zis: da Doamne, e drept, nu e bine şi eu zic tot aşa, 
nu e bine să iei pâinea copiilor şi să o arunci câinilor. Nici nu-mi trebuie, dacă eu sunt 
câine, mie nu-mi trebuie pâinea, îmi trebuie numai fărâmiturile care cad din pâine, că şi 
câinii mănâncă din fărâmiturile care cad de Ia masa stăpânilor. Deci mie îmi trebuie 
fărâmiturile, dă-mi fărâmiturile. A şi scris cineva o carte - "Fărâmituri de Ia masa 
Domnului". Şi Domnul Hristos când a auzit aceste cuvinte - şi sigur că Domnul Hristos 
a zis aşa tocmai ca să declanşeze un astfel de răspuns. Domnul Hristos ştia ce va 
răspunde femeia - a zis: "O, femeie, mare este credinţa ta, fie ţie precum voieşti". Iată 
credinţă mare. 

Cu toate acestea, mai găsim în Sfânta Evanghelie şi oscilări în credinţă. Şi anume, dacă 
ne gândim Ia tatăl fiului lunatic. Ia acel tată care avea un fiu pe care îl chinuia un demon 
şi îl arunca în foc şi în apă, şi producea multă nelinişte în jurul Iui şi multă milă celor 
din jurul Iui. S-a dus întâi Ia ucenicii Domnului Hristos şi ucenicii Domnului Hristos, 
care au primit puterea să calce peste şerpi şi peste scorpii şi peste toată puterea 
vrăşmaşului (cf. Luca IO, 19), nu au putut să-I scoată, în cazul acela nu au putut să-I 
scoată. Şi aşa, înfrânt de o situaţie pe care o dorea altfel, omul s-a dus Ia Domnul 
Hristos. S-a gândit probabil că ce nu pot face ucenicii poate face învăţătorul. Insă şi-a 
prezentat rugăciunea ca o rugăciune nu de credincios, ci de necredincios, sau de credinţă 
amestecată cu necredinţa. I-a prezentat Domnului Hristos situaţia şi a zis Ia urmă: "De 
poţi ceva, ajută-ne nouă, fie-Ţi milă de noi" (Marcu 9, 22). Cu alte cuvinte, s-ar putea să 

poţi, s-ar putea să nu poţi. înfrângeri am avut de Ia ucenici, acum s-ar putea să am o 
înfrângere în faţa Ta. Şi-a introdus cererea cu cuvintele "dacă poţi ceva". Nu sunt sigur 
că poţi, s-ar putea să nu poţi, eu încerc, "dacă poţi ceva, ajută-ne nouă, fie-Ţi milă de 
noi". Şi Domnul Hristos Ia această zicere cu îndoială i-a răspuns: "Dacă poţi crede, toate 
sunt cu putinţă pentru cel credincios". Pe de o parte necredinţa omului, pe de altă parte 
invitaţia Ia credinţă din partea Domnului: "toate sunt cu putinţă pentru cel credincios". 
Şi atunci omul s-a cercetat pe el însuşi într-o clipă, şi-a dat seama probabil că s-a dus cu 
necredinţă, cu oscilaţie, cu îndoială, cu frământare, cu nesiguranţă, şi-a dat seama de 
toate acestea şi a zis: "Cred, Doamne! Ajută necredinţei mele". Cu alte cuvinte, şi cred, 
şi nu cred. Cred, că doar am venit Ia Tine, cred, că doar îţi fac o rugăminte, dar nu sunt 
sigur că îmi poţi împlini dorinţa, deci şi cred şi nu cred. "Ajută necredinţei mele", adică 
ajută-mă pe mine care sunt şi credincios şi necredincios, care am viaţa amestecată şi cu 
credinţă şi cu necredinţă, şi cu credinţă şi cu îndoială. Şi Domnul Hristos nu a zis - cum 
ar crede unii că ar fi trebuit să zică, sau cum cred unii că Domnul Hristos numai în 
cazuri de deplinătate a intervenit - păi nu ai credinţă destulă, nu am ce-ţi face, îţi mai 
trebuie credinţă, ci i-a împlinit cererea. Dumnezeu are un plan cu oamenii. Sunt oameni 
credincioşi care totuşi nu primesc dar de Ia Dumnezeu în înţelesul în care îşi doresc ei, 
ştie Dumnezeu de ce. Noi suntem în mijlocul tainelor, înconjuraţi de taine, sunt 
taine ale vieţii noastre pe care nu le ştim. 

Să ştiţi că mie foarte mult îmi plac părţile acestea din Sfânta Evanghelie, dătătoare de 
nădejde. Aceasta e o parte din Evanghelie dătătoare de nădejde. Şi ştiind acest lucru, noi 
putem avea încredinţarea că Dumnezeu ne ajută şi dacă nu avem credinţă cât ar trebui să 
avem. Cu credinţa atât cât avem stăm în faţa Domnului Hristos şi Domnul Hristos ne 
poate ajuta şi ne ajută pentru cât dăm noi, pentru cât avem noi. 

lair, gândiţi-vă şi Ia lair, mai marele sinagogii, care avea o fată bolnavă pe moarte, s-a 
dus Ia Domnul Hristos, Domnul Hristos a plecat împreună cu lair Ia casa Iui să îl ajute, 
între timp lair a fost informat că fiica Iui a murit. EI aştepta că Domnul Hristos are atâta 
putere să o vindece vie fiind, dar nu se aştepta s-o poată şi învia din morţi. Şi a început 
să aibă oscilaţii în credinţă. Şi Domnul Hristos i-a zis: "Nu te teme; crede numai şi se va 
mântui" (Luca 8, 50). L-a încurajat Ia credinţă, de Ia puţină credinţă a vrut să-I aducă Ia 
mai multă credinţă. Şi a înviat pe fiica Iui lair. 

Aşa e Evanghelia, dătătoare de nădejde. Că nu ne prezintă numai vârfuri de oameni 
credincioşi, numai culmi de trăire religioasă, ci ne prezintă şi situaţii care nu sunt aşa de 
dătătoare de orientare în sensul în care ar gândi alţii, ci ne dau orientări în sensul acesta, 
că Dumnezeu ne ajută. Ajută Dumnezeu. Sfinţii ucenici ai Mântuitorului - ştiţi că au 
fost împrejurări în care ei, care L-au urmat pe Domnul Hristos şi care au crezut în 
Domnul Hristos, care au primit putere să facă minuni - totuşi nu au avut destulă 
credinţă, nu au avut destulă siguranţă în credinţă. Să ne gândim Ia flirtuna de pe mare. Ia 
potolirea furtunii de pe mare, când ei, alarmaţi că sunt în situaţia de a muri, de a se 
scufunda. L-au trezit pe Domnul Hristos şi Domnul Hristos a zis către ei: "Unde-i 
credinţa voastră?" (Luca 8, 25; Marcu 4, 40). Aşa de puţin credincioşi sunteţi? Când a 
fost vorba de vindecarea fiului lunatic. Ia intervenţia tatălui său, şi ucenicii nu au putut 
să-I vindece. L-au întrebat pe Domnul Hristos: "Noi de ce nu am putut să-I vindecăm?" 
Şi în Sfânta Evanghelie de Ia Matei este răspunsul Domnului Hristos: "Pentru 
necredinţa voastră" (Matei 17, 20). Gândiţi-vă, erau socotiţi necredincioşi sau puţin 
credincioşi ucenicii care au arătat şi credinţă. "Pentru necredinţa voastră. Căci - zice 

Domnul Hristos - de aţi avea credinţă cât un grăunte de muştar, aţi zice muntelui 
acestuia: Ridică-te de aici şi aruncă-te în mare, şi aşa s-ar întâmpla". 

Ştim apoi că ucenicii au rugat pe Domnul Hristos să le dea mai multă credinţă. In ce 
împrejurare? In Sfânta Evanghelie de la Luca, în capitolul 17, se spune că Domnul 
Hristos le-a zis ucenicilor Săi: "De-ţi va greşi fratele tău, ceartă-1 şi dacă se va întoarce, 
iartă-1". Şi fiţi atenţi: "Şi de-ţi va greşi de şapte ori într-o zi, şi de şapte ori se va întoarce 
zicând: Rău îmi pare, tu să-1 ierţi". Şi atunci ucenicii au zis către Domnul Hristos: "Da- 
ne mai multă credinţă!" (Luca 17, 3-5) Câtă credinţă avem noi, nu-i destulă ca să facem 
ce ne spui Tu acum. Am făcut cu credinţa noastră altele, am venit după Tine, am lăsat 
totul, Te-am ascultat, am stăruit lângă Tine, dar dacă ne ceri şi aceasta, dă-ne mai multă 
credinţă. Nu ne este destulă credinţa care o avem ca să facem lucrul acesta, de şapte ori 
într-o zi să iertăm pe cineva care ne tot necăjeşte. Dă-ne mai multă credinţă. 

Ştim apoi că a fost şi împrejurarea în care Domnul Hristos le-a vorbit ucenicilor şi 
ucenicii se simţeau entuziasmaţi de ceea ce le-a spus Domnul Hristos, citiţi aceasta în 
capitolul 16 din Sfânta Evanghelie de la loan. Şi au zis la un moment dat ucenicii, aşa, 
entuziasmaţi de cuvintele Domnului Hristos: "Iată, acum vorbeşti deschis şi nu spui nici 
o pildă. Acum am cunoscut şi am crezut că de la Dumnezeu ai ieşit". Şi Domnul 
Hristos, aşa cumva întrebător, poate într-un fel ironic, a zis către ei: "Acum credeţi? 
Iată, soseşte ceasul, şi a şi sosit, ca voi să vă duceţi fiecare la ale sale, iar pe Mine să Mă 
lăsaţi singur" (loan 16, 29-32). Dacă credeţi, atunci rămâneţi cu Mine. Ori o să faceţi 
fapte de necredincioşi. Sfântul Apostol Petru chiar s-a lepădat de trei ori de Domnul 
Hristos, s-a lepădat hotărât, aşa ca şi când nu L-ar fi cunoscut niciodată şi nu ar fi ştiut 
niciodată despre Domnul Hristos, el care zicea "voi merge cu Tine şi la temniţă şi la 
moarte". Şi Domnul Hristos la Cina cea de Taină a şi zis către Sfântul Apostol Petru: 
"Simone, Simone, iată satana v-a cerut să vă cearnă ca pe grâu. Şi Eu M-am rugat 
pentru tine ca să nu scadă credinţa ta. Şi tu întorcându-te, întăreşte pe fraţii tăi" (Luca 
22, 31-32). E un cuvânt pe care îl găsim în Sfânta Evanghelie de la Luca în legătură cu 
Cina cea de Taină, în capitolul 22: "Simone, Simone, iată satana v-a cerut să vă cearnă 
ca pe grâu. Şi Eu m-am rugat pentru tine ca să nu scadă credinţa ta. Şi tu întorcându-te, 
întăreşte pe fraţii tăi". 

Am amintit lucrurile acestea pentru ca să vedem că în realitate lucrurile nu sunt aşa cum 
ni se pare nouă câteodată, că toate au mers foarte, foarte bine şi noi nu putem fi ca 
ucenicii. Uite că putem fi şi noi ca ucenicii. Cum? Cu oscilaţii în credinţă, cu 
nesiguranţă, cu îndoială, cu ezitări. Important este să nu ne caracterizeze lucrurile 
acestea. Pe Sfântul Apostol Petru lepădarea nu 1-a caracterizat, a fost o cădere de 
moment, pe care el a regretat-o. îndată a ieşit afară şi a plâns cu amar. Ucenicii, şi ei de 
la puţin au ajuns la mult, şi atunci putem îndrăzni şi noi cu credinţa câtă o avem, dacă 
facem faptele credinţei, să mergem pe calea credinţei şi vom creşte în credinţă. Ni se va 
limpezi înţelegerea, ni se va limpezi mintea, vom avea încredinţarea câtă trebuie, vom 
ajunge la convingeri şi convingerile sunt structurale, fac parte din fiinţa noastră, din 
fiinţa omului. Când ai ajuns la convingeri, nu te mai clinteşte nimeni din convingeri. 
Până ai doar informaţii, până când nu eşti încă statornicit în credinţă, nu eşti statornicit 
în convingeri, poţi avea oscilaţii şi important este să te trezeşti. Intr-o rugăciune de la 
Maslu se spune "Tu eşti Cela ce ai zis: De câte ori vei cădea, scoală-te şi te vei mântui". 
De câte ori vei cădea, scoală-te şi te vei mântui. Să ai încredere. 

Sfârşesc consideraţiile acestea cu un episod din Sfânta Evanghelie de Ia Marcu peste 
care poate aţi trecut, şi anume, se spune în Sfânta Evanghelie de Ia Marcu că un om 
stătea Ia marginea Ierihonului, era lipsit de vedere, şi aflând că trece Domnul Hristos, a 
început să strige: "lisuse. Fiul Iui David, miluieşte-mă!" (Marcu 10, 47). Şi oamenii au 
vrut să-I oprească, să nu mai strige, îi deranja strigătul Iui. Şi îl îndemnau să tacă. Şi el 
tot zicea în continuare şi Domnul Hristos a zis să-I cheme pe om la el. Şi s-au dus 
oameni din mulţime şi au zis către omul acela: "Ai încredere, scoală- te! Te cheamă" 
(Marcu 10, 49). Eu aş zice că acesta este un cuvânt potrivit ca motto la toată 
Evanghelia. Nu e spus de Domnul Hristos, e spus de oameni, de oameni din mulţime. 

Ai încredere, scoală-te! Te cheamă. Să avem totdeauna conştiinţa aceasta că 
Dumnezeu ne cheamă, că Dumnezeu ne aşteaptă, că Dumnezeu ne vrea, că Dumnezeu 
ne este favorabil, dar pentru aceasta trebuie să ne ridicăm din căderile noastre, să 
recunoaştem căderile noastre, puţina noastră credinţă şi să vrem să avem mai multă, să 
avem totdeauna conştiinţa că Domnul Hristos ne cheamă şi să avem încredere în această 
chemare. Dumnezeu să ne ajute! 

24 iulie 1996 

Rostul şi măsura credinţei 



Cinstiţi părinţi, iubiţi credincioşi, şi astăzi continuăm să rămânem în sfera gândurilor 
despre credinţă. Este o vorbă românească ce zice: "Te spune faţa cum ţi-i viaţa". Prin 
aceasta se exprimă adevărul că în exteriorul omului se exprimă cele din înăuntru, că pe 
faţa omului se reflectă interiorul lui, aşezarea lui. Cei care cunosc corespondenţa dintre 
cele din înăuntru şi cele din afară, descifrează din cele din afară cele din înăuntru. 
Bineînţeles, nu toţi pot aceasta, nu toţi ştiu aceasta, dar adevărul este că cele din afară 
ale omului sunt reflexul celor din înăuntru. Cu cât cineva duce o viaţă mai îmbunătăţită, 
cu atât are o figură mai luminoasă, o figură mai odihnitoare. 

Undeva, cred că în scrierile Sf. Calist şi Ignatie, am găsit afirmaţia că "măsura vieţii 
este măsura credinţei". Bineînţeles, nu e vorba despre măsura în lungime sau în 
lărgime a vieţii, ci este vorba de stilul de vieţuire al cuiva. Credinţa este o realitate care 
se manifestă. Nu este un lucru pe care-1 presupunem, ci este un lucru real care se 
manifestă în afară. Nu se poate trăi o viaţă de credincios fără să fii credincios. Iar dacă ţi 
se pare că eşti credincios, dacă numai ţi se pare că ai credinţă în Dumnezeu, în cazul 
acesta viaţa nu-i de credincios, ci este de necredincios, este o viaţă de duplicitate. Sunt 
mulţi dintre credincioşii noştri care se numără la credincioşi fără să fie credincioşi, doar 
pentru motivul că nu se leapădă de Dumnezeu cu cuvântul, nu spun ceva împotriva 
credinţei. Pentru simplul motiv că nu se declară necredincioşi, nu se declară fără 
Dumnezeu, nu se declară atei, pentru acest simplu motiv se cred credincioşi. Dar 
răspunsul la întrebarea "Crezi tu în Fiul lui Dumnezeu?" nu-1 dau ca cei credincioşi, ci-1 
dau ca cei necredincioşi. 

Cineva care are credinţă în Dumnezeu are şi mărturisire a credinţei. Şi mărturisirea 
credinţei este necesară. Domnul Hristos a zis: "Cel ce Mă va mărturisi pe Mine şi Eu îl 
voi mărturisi pe el. De cel ce se va lepăda de Mine, şi Eu Mă voi lepăda de el" (Matei 
10, 32-33). Prin aceste cuvinte Domnul Hristos statorniceşte corespondenţa dintre 

credinţă şi mărturisire. Credinţa trebuie să fie mărturisitoare, şi mărturisitoare nu 
numai cu cuvântul, ci mărturisitoare cu întreaga viaţă. 

Cineva care are o credinţă anume şi are o viaţă altfel decum îi este credinţa, acela merge 
înainte în duplicitate şi cu vremea ajunge să îi scadă şi credinţa care i se pare că o are. E 
o realitate cu care ne întâlnim noi înşine şi cu care ne întâlnim în viaţă. 

In pilda cu semănătorul. Domnul Hristos are afirmaţia că sămânţa semănată pe drum, pe 
loc bătătorit, care nu încolţeşte, reprezintă cuvântul lui Dumnezeu pe care îl ia din inima 
omului, de unde s-a semănat, din inima omului învârtoşat, îl ia diavolul şi spune 
Domnul Hristos de ce îl ia: "ca nu cumva crezând, să se mântuiască" (Luca 8, 12). 
Cineva care nu are credinţă, nu are nici strădanii de îmbunătăţire, de depăşire de sine 
însuşi. Vine satana - spune Domnul Hristos - şi ia cuvântul din inima lui cu scopul 
precis: ca nu cumva crezând, să se mântuiască. 

In aceeaşi pildă Domnul Hristos vorbeşte şi despre o sămânţă ajunsă pe loc pietros, care 
are aderenţă la locul pietros dar nu are putere de creştere pentru că nu are strat adânc şi 
nu se poate înfige cât ar trebui pentru a aduce rodire. Şi Domnul Hristos spune că 
aceştia, care au o astfel de stare sufietească, sunt oamenii care primesc cuvântul cu 
bucurie, dar nu au strat adânc, nu au rădăcină, cuvântul nu este imprimat destul de bine 
în sufletul lor şi pierd şi bucuria, şi cuvântul pe care l-au ascultat. Credinţa lor înseamnă 
că este o credinţă nelucrătoare, o credinţă care nu duce departe. 

Sunt apoi şi oameni care reprezintă sămânţa aruncată între spini, şi spinii cresc mai 
repede decât sămânţa cea bună şi împresoară sămânţa cea bună şi nu aduce rodire. Şi 
spune Domnul Hristos că aceştia sunt oamenii care stau sub povara grijilor şi sub 
povara dorinţei de îmbogăţire şi de aceea cuvântul lui Dumnezeu, sămânţa cea bună, nu 
creşte în ei. 

Şi, în sfârşit, sunt şi oameni care - zice Sf Evanghelist Luca, în varianta de la Luca este 
- "cu inimă curată şi bună primesc cuvîntul şi fac rod întru răbdare" (Luca 8, 15). E 
condiţia împlinirii Evangheliei inima curată şi bună. E condiţia progresului în credinţă. 

Noi de obicei când ne gândim la această pildă, ne gîndim la patru feluri de oameni. Să 
ştiţi că ne putem gândi şi la un singur om cu patru feluri de stări sufleteşti. Acelaşi om 
poate fl şi bătătorit, fără aderenţă la cuvântul lui Dumnezeu, poate fi şi împietrit, cu 
puţină aderenţă la cuvântul lui Dumnezeu, poate fi şi împresurat de griji, de spini, de 
dorinţe altele decât cele care îl îmbogăţesc sufleteşte, şi poate fi acelaşi om uneori cu 
inimă curată şi bună, silitor pentru împlinirea cuvântului lui Dumnezeu. 

Credinţa nu vine de la sine, ci trebuie căutată, trebuie să facem ceva ca să o avem. Ştiţi 
cum e cu credinţa? Cum e cu cultura: cultura dacă o cauţi, dacă te sileşti pentru ea, o 
agoniseşti, cultura dacă o cauţi, o ai. Şi ştiţi că cultura nu înseamnă simplă informare, ci 
cultură înseamnă transformare prin informare. Cum anume? Aşa, ca lucrurile cele 
bune pe care le cuprinzi în suflet au darul de a te cultiva. Cuvântul "cultură" ne duce la 
gândul de cultivare. Şi numai atunci e cultura cultură, când ne cultivă, când ne ajută, 
când ne schimbă spre bine. 

Domnul Hristos gândindu-Se la cele ale credinţei în înţeles de cultură duhovnicească, a 
asemănat cele ale credinţei şi credinţa însăşi, învăţătura pe care o aduce credinţa în 

suflet, le-a asemănat acestea cu aluatul de dospire. Avem în Sf. Evanghelie de la 
Matei şi în Sf. Evanghelie de la Marcu şi în Sf. Evanghelie de la Luca pilda cu aluatul 
pe care luându-1 o femeie, 1-a pus în trei măsuri de făină până ce s-a dospit toată 
frământătura. In limba noastră cuvântul "aluat" se întrebuinţează şi când e vorba de 
aluat de dospire şi când e vorba de aluat nedospit, frământătura. In alte limbi sunt 
expresii diferite. Când zicem că a zis Domnul Hristos că "împărăţia lui Dumnezeu este 
asemenea cu aluatul", ne gândim la aluatul de dospire, care comunică însuşirile lui, 
comunică puterea lui de dospire frământăturii nedospite, dar care, în contact cu aluatul 
de dospire dospeşte şi ea, în aşa fel încât calitatea aluatului de dospire se comunică 
întregii frământături până la aşa măsură că de oriunde ai lua din aluatul care s-a dospit, 
are calitatea de a dospi şi poţi să dospeşti cu el alt aluat. Aceasta înseamnă că învăţătura 
Mântuitorului nostru lisus Hristos, împărăţia lui Dumnezeu, este o realitate care 
transformă. Sf Apostol Pavel în Epistola către Galateni are afirmaţia că "Puţin aluat 
dospeşte toată frământătura" (Galateni 5, 9), iar în Epistola I către Corinteni are 
cuvântul "Să lepădăm dospitura şi să facem praznicul cu azimile curăţiei şi ale 
adevărului" (I Corinteni 5, 8). Să lepădăm aluatul de răutate şi de viclenie şi să facem 
Pastile cu azimile curăţiei şi ale adevărului. Toate acestea sunt comparaţii cu lucruri 
cunoscute de noi ca să ne ducă la înţelegerea unor lucruri mai presus de fire. Domnul 
Hristos nu a dat lecţii de agricultură, nu a dat lecţii de chimie alimentară, ci Domnul 
Hristos a dat învăţături duhovniceşti sprijinite uneori, şi de multe ori, de lucruri din 
viaţa oamenilor. 

Dacă primim în sufietul nostru, din predică auzită, învăţătura pe care ne-o aduce în 
conştiinţa noastră predica pe care o auzim, sau predica pe care o citim, sau citirea 
Evangheliei, dacă primim în sufiet aceasta şi avem aderenţă, credinţa noastră devine 
lucrătoare şi lucrarea credinţei este schimbarea spre bine a sufietului omenesc. 

Dacă însă avem împotrivire faţă de cuvânt, dacă nu întâmpinăm cuvântul cu bunăvoinţă 
şi cu dorinţa de a ne schimba prin el, ci avem noi nişte idei preconcepute, ne împotrivim 
prin ceea ce avem în sufiet până la vremea când ni se comunică cuvântul cel care e mai 
ascuţit decât o sabie - cum zice autorul Epistolei către Evrei - dacă nu primim cuvântul, 
stăm împotrivă, atunci credinţa, câtă o avem, dacă avem totuşi ceva credinţă, începe să 
scadă, să fie pusă în umbră, să fie nelucrătoare. Şi e mai puternic cuvântul împotrivitor 
şi aşezarea împotrivitoare şi în cazul acesta nu avem fapte de credincioşi. 

In Filocalie voi. I este o scriere a Sf. Antonie cel Mare în care se afirmă printre altele că 
"cea mai rea boală a sufietului este necredinţa şi necunoştinţa lui Dumnezeu". Pentru că 
de aici porneşte toată lipsa de disciplină. Noi nu putem zice că oamenii necredincioşi nu 
se silesc şi ei spre bine, dar nu se silesc aşa cum ar trebui să se silesacă cineva care are 
credinţă în Dumnezeu, care are motive în plus să se statornicească în bine. Există şi 
nişte înzestrări sufieteşti pe care le dă Dumnezeu omului spre bine şi care nu sunt 
realizate de către omul însuşi, ci sunt nişte daruri ale lui Dumnezeu pentru mai mult şi 
mai bine. Aşa că dacă avem o înzestrare pozitivă şi o credinţă lucrătoare, ni se deschide 
calea spre schimbarea înspre bine. 

Toată lucrarea omului prin credinţă este îmbunătăţirea sufietească, să se facă bun, bun şi 
tot mai bun. Să se poată spune şi despre el cum s-a spus despre apostolul Varnava că 
"era om bun şi drept, era fiu al mângâierii şi avea pe Duhul Sfânt în el". Despre Duhul 
Sfânt mărturisim în rugăciune că este bun: "şi mântuieşte Bunule sufietele noastre". E 
bun şi dătător de viaţă: "cu Preasfântul şi Bunul şi de viaţă făcătorul Tău Duh" zicem în 

rugăciuni. Duhul Sfânt ne ajută să fim buni, ne ajută să fim virtuoşi. Dar toate acestea 
trebuie să pornească de Ia credinţă aşa încât grija noastră cea mai de căpetenie, când e 
vorba de îmbunătăţirea sufietească, este să înlăturăm toate împotrivirile faţă de credinţă 
şi să avem o credinţă întemeiată, o credinţă lucrătoare de fapte bune, pentru că "credinţa 
fără fapte corespunzătoare cu credinţa este moartă", scrie Sf lacov. 

Sf. Vasile cel Mare şi în reluare Sf. Petru Damaschin afirmă - orientându-se după 
cuvântul Domnului Hristos de Ia sfârşitul predicii de pe munte, că "Cel care ascultă 
aceste cuvinte ale Mele şi Ie împlineşte, este asemenea omului care şi-a zidit casa pe 
temelie de stâncă, au venit ploile şi vânturile mari şi au izbit în casa aceea şi casa a 
rămas neclintită" - că orice casă duhovnicească, aşa cum casele obişnuite - comparat 
vorbind - sunt pe pământ ales anume pentru ca să se zidească o casă, tot aşa şi casa cea 
duhovnicească trebuie să fie statornicită pe pământul răbdării. Pe pământul pe care se 
zideşte o casă se pune apoi temelie. Sf. Apostol Pavel în Epistola I către Corinteni are 
cuvântul că "Altă temelie decât cea odată pusă nu poate să pună nimeni, iar piatra 
aceasta de temelie este Hristos" (I Corinteni 3, 1 1). Sf Vasile cel Mare zice că temelia 
este credinţa. Este credinţa în înţelesul că numai prin credinţă poţi ajunge Ia temelia 
Hristos. Apoi pe această temelie care este Hristos şi credinţa în EI, pe acest pământ al 
răbdării se pun cărămizile faptelor bune, pietrele faptelor bune, lipite cu lut luat din 
pământul smereniei. Fără smerenie faptele nu sunt bune, nu pot fi fapte bune, nu pot fi 
socotite fapte bune. Pot fi socotite fapte de o calitate deosebită, de o calitate superioară, 
dar din punct de vedere duhovnicesc numai acelea sunt fapte bune cu adevărat care sunt 
făcute în smerenie, acoperite cu smerenia. In Pateric se spune că dacă ai făcut o faptă 
bună să o acoperi îndată cu smerenia, să nu te afirmi cu ea. Iar despre smerenie se spune 
că este virtutea care nu se arată. In clipa în care o arăţi, în clipa în care vrei să se ştie 
despre ea, nu mai e smerenie. Peste toate acestea se pune acoperişul care este dragostea, 
dragostea fiind legătura desăvârşirii (Coloseni 3, 14). 

Acestea toate urmărindu-Ie şi împlinindu-le şi noi, ne pregătim sufletul ca locaş al 
Mântuitorului nostru, care a făgăduit că Se va sălăşlui împreună cu Tatăl în sufletul 
celor care împlinesc poruncile Lui: "Cel ce Mă iubeşte, păzeşte cuvântul Meu şi Tatăl 
Meu îl va iubi, şi vom veni Ia el şi ne vom face locaş Ia el" (loan 14, 23). Să ne întărim 
aşadar în credinţa lucrătoare de fapte bune ca să-L avem pe Domnul Hristos lucrând în 
noi şi lucrător în viaţa noastră. Dumnezeu să ne ajute! 



25 iulie 1996 
Credinţă şi iubire 



Cinstiţi părinţi, iubiţi fraţi şi iubiţi credincioşi, zilele trecute aminteam o întrebare pe 
care Domnul Hristos a pus-o în legătură cu credinţa, a pus-o unui om anume. întrebarea 
"Crezi tu în Fiul Iui Dumnezeu?", întrebare pusă unui singur om sau despre care ştim că 
a fost pusă unui singur om. întrebarea aceasta Domnul Hristos o pune tuturor 
oamenilor, toţi oamenii trebuie să răspundă Ia întrebarea dacă cred în Fiul Iui 
Dumnezeu, toţi oamenii, şi cei care cred, şi cei care nu cred vor fl întrebaţi despre 
aceasta. 

Mai este în Sf. Evanghelie încă o întrebare în legătură cu întrebarea aceasta, deşi pusă 
altui om şi Ia o oarecare distanţă în timp. întrebarea pe care i-a pus-o Domnul Hristos 
Sf. Apostol Petru după ce Domnul Hristos a înviat din morţi, odată pe când Se găsea 
împreună cu 7 ucenici ai Săi între care şi Sf. Apostol Petru, la marea Tiberiadei, lacul 
Ghenizaret. Era după învierea Domnului Hristos, Domnul Hristos a făcut o minune cu 
prilejul acela, o pescuire minunată, alta decât cea relatată de Sf. Evanghelist Luca, şi în 
împrejurarea aceea Domnul Hristos, după ce au mâncat ucenicii, 1-a întrebat pe Sf. 
Apostol Petru: "Simone, fiul lui lona. Mă iubeşti tu pe Mine mai mult decât aceştia?" La 
această întrebare Sf. Apostol Petru a răspuns: "Da Doamne, Tu ştii că Te iubesc". L-a 
întrebat şi a doua oară "Simone, fiul lui lona. Mă iubeşti tu pe Mine?" Şi a răspuns din 
nou Sf Apostol Petru: "Da Doamne, Tu ştii că Te iubesc". Şi l-a întrebat şi a treia oară: 
"Simone, fiul lui lona. Mă iubeşti tu pe Mine?" Şi în faţa celei de-a treia întrebări Sf. 
Apostol Petru s-a întristat, s-a mâhnit. Poate şi-a adus aminte de întreita lui lepădare, 
poate s-a gândit la altceva, nu avem de unde să ştim, ştim doar că Sf. Apostol Petru s-a 
întristat şi a răspuns hotărât: "Da Doamne, Tu ştii toate. Tu ştii că Te iubesc" (loan 21, 
15-17). A răspuns: chiar dacă nu Ţi-aş răspunde cu cuvântul. Tu îmi cunoşti inima, 
inimă iubitoare faţă de Tine, Tu ştii că Te iubesc. 

E o bucurie pentru noi că această împrejurare a fost cuprinsă în Sf. Evanghelie. Căci 
dacă nu ar fi fost cuprinsă în Sf. Evanghelie nu ar fi ajuns până la noi. Nu ne priveşte pe 
noi, îl priveşte pe Sf Apostol Petru, dar putem învăţa şi noi. Când fac o paranteză la 
predicile pe care le spun, nu le spun oamenilor că fac o paranteză, căci nu ştiu ce e asta, 
zic: acum fac un ocoliş. Şi acum fac un ocoliş. Şi anume, vreau să pun în atenţie un 
lucru în legătură cu această întrebare: "Mă iubeşti tu pe Mine mai mult decât aceştia, 
Mă iubeşti tu pe Mine?". Că această întrebare, pusă de Domnul Hristos Sf Apostol 
Petru, ne-o pune Domnul Hristos şi nouă. De fapt o pune tuturor oamenilor care cred în 
El. O pune tuturor pentru că, deşi îl priveşte în special pe Sf Apostol Petru, întrebarea 
aceasta ne priveşte pe toţi. Dacă ne gândim la Epistola I a Sf Apostol Pavel către 
Corinteni, la cap. 13, acolo se precizează că "chiar dacă ar avea cineva - Sf. Apostol 
Pavel zice despre el, de aş avea eu - credinţă atât de multă încât să mut şi munţii, dacă 
nu am dragoste, nimic nu-mi foloseşte" (I Corinteni 13, 2). O credinţă care ar realiza 
lucruri extraordinare, până la acea măsură cât să mute munţii, totuşi nu e destulă dacă 
nu e unită cu iubirea. Ştim că Sf Apostol Pavel, în legătură cu tăierea împrejur, o 
chestiune care pe vremea aceea era luată în seamă mai ales de către iudaizanţi, care 
ziceau că dacă vrei să devii creştin trebuie să treci prin legea lui Moise şi trebuie să te 
tai împrejur, Sf Apostol Pavel a spus vorbă hotărâtă: "în Hsus Hristos nici tăierea 
împrejur nu foloseşte nimic, nici netăierea împrejur - a dat două răspunsuri la aceasta: 
într-un loc a zis - ci credinţa lucrătoare în iubire - şi în altă parte - făptura cea nouă". 
Noi putem face legătură între aceste două răspunsuri, între credinţa lucrătoare în iubire 
şi între făptura cea nouă. De ce? Pentru că credinţa lucrătoare în iubire urmăreşte să 
formeze în credincios o făptură nouă, un om nou, ceva ce nu a existat până când a ajuns 
omul la credinţa în Dumnezeu, la credinţa în Mântuitorul Hristos. Făptura cea nouă. 

Oprindu-ne puţin la acest cuvânt al Sf. Apostol Pavel, că în fisus Hristos nu foloseşte 
nimic nici tăierea împrejur, nici netăierea împrejur, ci credinţa lucrătoare în iubire, 
înţelegem din ceea ce spune Sf. Apostol Pavel că mai ales aceste două lucruri ni se cer 
nouă tuturor: o credinţă care lucrează iubire. Credinţă şi iubire. "De aş avea credinţă atât 
de multă încât să mut şi munţii, dacă nu am dragoste, nimic nu-mi foloseşte", nimic nu 
sunt. Aşadar credinţa trebuie unită cu iubirea. Sf Apostol Pavel foloseşte cuvântul 
dragoste. De ce? Pentru că cuvântul "dragoste" care-i scăzut în conştiinţa noastră, care 

pentru noi înseamnă de multe ori ceva ce nu cuprinde dragostea, este un cuvânt care 
ne arată ce înseamnă să iubeşti. Ştiţi că a fi drag, a-ţi fi drag de cineva, de fapt înseamnă 
să-I iubeşti. Iubirea trebuie să cuprindă şi îndrăgirea. Să-ţi faci drag pe acela pe care-I 
iubeşti. Dacă nu ţi-i drag, nu-I iubeşti. Dacă ţi-i indiferent, nu-I iubeşti. Dacă eşti 
nepăsător faţă de el, nu-I iubeşti. Ce să mai vorbim dacă-I urăşti, dacă-I dispreţuieşti, 
sigur nu-I iubeşti. Undeva în Scriptură se spune că "dragostea acoperă mulţime de 
păcate" (I Petru 4, 8), păcate de felul acesta, adică unde este dragoste nu e ură, unde-i 
dragoste nu e dispreţ, unde-i dragoste nu e indiferenţă, unde-i dragoste nu e nepăsare, 
unde e dragoste se acoperă mulţime de păcate prin dragostea care înlătură acele păcate 
şi care pune în evidenţă virtuţile. Când îl iubeşti pe cineva îl iubeşti cu defecte cu tot, 
şi când nu-1 iubeşti, nu-1 iubeşti nici cu calităţi cu tot. Dar noi avem o poruncă, 
porunca iubirii, şi suntem verificaţi în legătură cu această poruncă în înţelesul acesta că 
Sf. Apostol Pavel zice că nu-i destulă credinţa singură, oricât ar fi de mare, că ea trebuie 
să fie lucrătoare de iubire, trebuie să fie unită cu iubirea. In cap. 13 din Epistola I către 
Corinteni Sf Apostol Pavel pomeneşte 15 însuşiri ale iubirii, pe care dacă Ie are cineva 
înseamnă că într-adevăr are şi iubire, şi dacă nu are iubire trebuie să Ie urmărească 
măcar pe acelea ca să-şi alcătuiască iubire. 

De fapt iubirea până Ia urmă se întemeiază nu pe poruncă, porunca doar dirijează 
iubirea, despătimeşte iubirea. Nu se întemeiază pe altceva decât pe o pornire a sufletului 
omenesc, adică noi avem capacitatea de a iubi. Insă trebuie să-L iubim pe Dumnezeu 
mai presus de orice şi pe aproapele ca pe noi înşine, aceasta este măsura, iar Sf Apostol 
Pavel zice, vorbind despre dragoste: "Dragostea rabdă îndelung, dragostea este plină de 
bunătate, dragostea nu ştie de pizmă, nu se laudă, nu se trufeşte, nu se poartă cu 
necuviinţă, nu caută ale sale, nu se aprinde de mânie, nu pune Ia socoteală răul, nu se 
bucură de nedreptate, se bucură de adevăr, dragostea toate Ie suferă, dragostea toate Ie 
crede, dragostea e plină de nădejde, dragostea toate Ie rabdă, dragostea nu cade 
niciodată" (I Corinteni 13, 4-8). 

Despre aşa ceva e vorba în porunca iubirii şi despre aşa ceva ne întreabă Domnul 
Hristos şi pe noi, pe noi credincioşii, dacă cuprindem în sufletul nostru iubirea faţă de 
EI. "Mă iubeşti tu pe Mine?" Mă iubeşti tu pe Mine înseamnă Mă iubeşti tu pe Mine 
mai presus de orice? Iubeşti pe aproapele tău ca pe tine însuţi? Ai acea dragoste care are 
răbdare îndelungă - "dragostea rabdă îndelung" - care are bunătate - "dragostea este 
plină de bunătate" - care are îngrijirea şi de altul, pentru că dragostea nu caută ale sale, 
sau nu caută numai ale sale, dragostea care nu ştie de pizmă, care înlătură invidia - 
pentru că asta înseamnă pizma, invidia, nemulţumirea de binele pe care-I face cineva 
sau de înaintarea pe care o are cineva mai mult decât tu însuţi - dragostea nu se aprinde 
de mânie, înlătură mânia, nu pune Ia socoteală răul, răul din prezent şi răul de odinioară, 
pentru că sunt mulţi oameni care neavând dragoste sunt pomenitori de rău. Ori Sf Isidor 
Pelusiotul zice că răul să-I scrii pe apă, să nu-I ai în vedere. Dacă încearcă cineva să 
scrie pe apă, vede că nu rămâne nici o urmă, oricât ar scrie, se astupă imediat linia pe 
care o faci. Răul să-I scrii pe apă, să nu-I ai în vedere, să-I treci cu vederea. Şi sunt 
oameni care neavând dragoste sunt pomenitori de rău, sunt chinuiţi de pomenirea răului, 
de faptul că nu pot uita, nu pot ierta un rău pe care i I-a făcut cineva. De aceea Sf loan 
cel ce a scris "Scara", poate aţi citit, şi poate aţi citit şi aţi şi uitat, spune în capitolul 
despre pomenirea de rău că "Pomenirea de rău este rugina sufletului, viermele minţii, 
păcat neîncetat, cui înfipt în suflet, fărădelege neadormită". Aşa ceva spune el despre 
pomenirea răului, care este o realitate chinuitoare pentru omul care nu poate trece cu 

vederea, care nu poate să fie plin de iubire şi care nu poate să înlocuiască cu iubirea 
răutatea. 

Iubiţi credincioşi, aşadar aceste două, iubirea şi credinţa. Credinţa şi iubirea. Credinţa 
lucrătoare în iubire trebuie să o avem în vedere cu toţii pentru a duce o viaţă superioară, 
o viaţă liniştită şi o viaţă îmbunătăţită, o viaţă plină de bunătate, pentru că unde-i iubire 
e fericire. Nu poţi avea iubire fără să fii fericit din iubire. Mai ales Ia tinereţe oamenii 
sunt capabili de iubire mai mult decât Ia bătrâneţe, sunt mai proprii pentru iubire şi de 
aceea mai ales Ia tinereţe se poate pune accent mai mult pe iubire, dar în acelaşi timp 
trebuie ca iubirea să fie mântuită, să fie salvată, să fie curăţită, să fie purificată. Nu e 
mai fericit omul decât atunci când iubeşte şi când se ştie iubit. Iubirea însă să ne-o 
dirijăm cu credinţa şi să căutăm din toate puterile să răspundem pozitiv Ia întrebarea: 
"Mă iubeşti tu pe Mine?" Şi Ia fel Ia întrebarea "Crezi tu în Fiul Iui Dumnezeu?" Dacă 
simţim cumva nişte carenţe în sufietul nostru în ce priveşte credinţa şi iubirea, să cerem 
ajutorul cel de Ia Dumnezeu, conştienţi fiind că "toată darea cea bună şi tot darul 
desăvârşit de sus este, pogorând de Ia Tine Părintele luminilor" şi că numai Dumnezeu 
poate să împlinească ceea ce noi, cu puterile omeneşti, nu putem împlini. Dumnezeu să 
ne ajute! 



26 iulie 1996 
Taina întrupării 



Cuvioase părinte stareţ, stimaţi studenţi, la biserică nu am zis aşa pentru că Biserica nu 
are studenţi, societatea are studenţi. Biserica are credincioşi, şi nu e deosebire între 
intelectuali şi neintelectuali, între învăţaţi şi neînvăţaţi, toţi sunt credincioşi; "Toţi 
suntem credincioşi" se zice la Liturghia arhierească înainte de a se începe. Când se spală 
pe mâini arhiereul, diaconul zice: "Câţi sunteţi credincioşi", iar arhiereul zice "Toţi 
suntem credincioşi". Toţi suntem credincioşi, la o biserică există cler şi popor, există 
cler, preoţie, şi există credincioşi, credincioşii de rând. Alte categorii în Biserică nu 
există. In societate însă, există studenţi, deci aici putem să ne adresăm studenţilor. 

Să ştiţi că eu pentru studenţi am venit. De aceea tot întreb dacă au venit studenţi mulţi, 
pentru că vreau să fie studenţi mulţi în întâlnirile noastre. De ce? Pentru că studenţii 
reprezintă o categorie specială pentru societate, se pregătesc intelectual, sunt oameni de 
care depinde într-un fel viitorul societăţii, viitorul ţării, studenţii înseamnă ceva. Şi 
pentru că sunt tineri promit prin faptul că sunt modelabili, şi pentru că sunt intelectuali 
promit să înţeleagă ceea ce vrem să le spunem. Să ştiţi că eu de obicei, când mă duc 
undeva, la o conferinţă, îmi dau seama că sunt tare mulţi participanţi care nu sunt 
studenţi. Mă bucur şi de oamenii simpli, dar eu totdeauna mă pregătesc nu pentru 
oamenii pe care îi întâlnesc în biserică, ci pentru oamenii pe care nu-i întâlnesc în 
biserică, pentru oamenii care ar putea să primească nişte sugestii, nişte puncte de reper 
în gândirea lor, oameni care ar putea, după aceea, de acolo, de la o sală de cultură, să 
ajungă în biserică. Acesta e scopul, de fapt, şi aici eu am venit pentru studenţi. Dacă nu 
erau studenţi, să ştie părintele că nu veneam. Pentru că am şi eu rosturile mele la 
mănăstire. Unii, după ce mă întorc, zic: "Părinte, v-am simţit lipsa!" Şi eu zic că îmi 

pare bine că mi-aţi simţit lipsa, asta înseamnă că îmi simţiţi şi prezenţa. Aşa că e 
important să fii acolo unde te ştiu oamenii şi unde te caută oamenii, dar iată că mai sunt 
şi împrejurări în care absentezi de unde trebuie să fii şi eşti prezent unde eşti chemat. 
Am spus că am fost şi anul trecut şi mi-a plăcut, şi am venit să-mi placă şi anul acesta. 

In seara aceasta voi vorbi despre taina întrupării. Când zicem aşa simplu "taina 
întrupării" ne gândim la două lucruri: la taină şi la întrupare. Ne gândim, însă fără să 
putem preciza despre ce taină e vorba şi despre ce întrupare. Dacă am zice "taina 
întrupării Fiului lui Dumnezeu" - de fapt aceasta va fi - e mai pe înţeles. Se poate vorbi 
şi despre taina întrupării, simplu, fără să ne gândim la taina întrupării Fiului lui 
Dumnezeu, pentru că orice întrupare, orice existenţă umană este o taină. Omul este o 
taină. Lucrurile din jurul nostru, toate, ascund nişte taine. Suntem înconjuraţi de taine, 
adică am zice de secrete, pentru că, până la urmă, taina asta înseamnă, secret, un lucru 
pe care nu-1 ştii, un lucru pe care nu-1 poţi descoperi deplin, un lucru care nu ţi se 
comunică deplin, un lucru pe care nu-1 poţi înţelege deplin, un lucru care rămâne taină. 
"Taina nu suferă ispitire" se spune într-o alcătuire de la sărbătoarea Naşterii Domnului 
nostru lisus Hristos în care vorbim cu Maica Domnului: "De Dumnezeu Născătoare 
Fecioară, ceea ce ai născut pe Mântuitorul, maică te-ai arătat lui Dumnezeu Cuvântul pe 
care L-ai purtat în sfintele tale braţe, - şi după aceea, ca şi când s-ar fi trezit cel care 
vorbeşte cu Maica Domnului, zice - taina nu suferă ispitire." E o taină. E o taină că L-ai 
născut pe Mântuitorul. E o taină că te-ai făcut Maica buneivoinţe a Tatălui, e o taină că 
ai născut şi ai purtat în braţe pe Dumnezeu Cuvântul întrupat. E o taină. Şi taina nu 
suferă ispitire. Dacă încerci să analizezi taina, dacă încerci să descoperi taina, dacă vrei 
s-o faci înţeleasă, în momentul în care o faci înţeleasă nu mai este taină. Ori, aşa ceva 
nu se poate face. Biserica noastră este o Biserică cu taine, cu taine în înţelesul de lucruri 
neînţelese, în înţelesul de secrete, mistere. 

Dar mai este Biserica noastră şi lucrătoare de taine, de cele şapte Taine care sunt lucrări 
sfinte întemeiate de Mântuitorul nostru fisus Hristos, care se lucrează în Biserică pentru 
mântuirea credincioşilor şi care, deşi au o parte văzută, în principal au ceva nevăzut, 
care este taină, este neînţeles de noi, sunt taine ale credinţei noastre. 

Deci am avea în consideraţie două feluri de taine: tainele care se lucrează în Biserică, şi 
anume cele şapte Sfinte Taine, ca lucrări sfinte cuprinzătoare, de neînţeles, lucrări 
văzute cuprinzătoare de nevăzut, lucrări din afară cuprinzătoare de ceea ce nu putem noi 
cugeta şi spune. Şi mai avem tainele credinţei noastre, în înţelesul că propovăduim 
adevăruri la care mintea omenească nu poate ajunge. Şi chiar am amintit că se spune 
"taina nu suferă ispitire". Ce înseamnă asta? Taina nu poate fi elucidată. E taină, rămâne 
taină, ne plecăm în faţa tainei şi atâta tot. Venim cu credinţă în faţa tainei, ne smerim în 
faţa necunoscutului şi primim ceea ce ni se descoperă şi ceea ce rămâne taină. Bine, dar 
atunci cum se poate vorbi despre taina întrupării? Şi despre taina întrupării Fiului lui 
Dumnezeu? Păi n-am de gând să elucidez o taină. Am de gând să afirm o taină. 

Am zis că în jurul nostru sunt o mulţime de taine. Viaţa însăşi este o taină: o trăim şi nu 
o putem defini. O trăim şi nu o putem cuprinde cu cuvintele. O trăim şi nu putem spune 
ce este. Deci viaţa este o taină. Existenţa fiecăruia dintre noi este o taină. Poetul 
Nichifor Crainic are o poezie intitulată "Laudă" sau "Metanie", în care are şi următoarea 
afirmaţie: 

"Sunt duh învelit în nălucă de humă, 
Sunt om odrăslit dintr-un tată şi-o mumă 
Dar sunt nerăspunsă-ntrebare." 

Deci ce sunt? Duh. "Duh învelit în nălucă de humă", în humă, în materie. "Sunt om 
odrăslit dintr-un tată şi-o mumă", ştiu că am părinţi, ştiu că am venit prin părinţi, şi 
totuşi sunt "nerăspunsă-ntrebare", sunt o întrebare. O întrebare la care nu i se poate da 
răspuns. Nici eu personal nu-mi pot da răspuns, nici alţii nu pot da răspuns, sunt o taină, 
sunt nerăspunsă întrebare. Şi mai departe vine cu o explicaţie, cu o lămurire, cu un fel 
de elucidare la cuvântul acesta: "Sunt duh învelit în nălucă de humă", adică într-o 
materie care astăzi e şi mâine nu mai e. După o viaţă pe care o trăim în această humă, în 
acest înveliş de humă, în această stare care are la temelie un tată şi o mumă, după ce 
trăiesc ca nerăspunsă întrebare o viaţă întreagă, năluca de humă se duce, se 
descompune, nu mai e humă, nu mai e aparenţă de humă. Adică "nălucă" în sensul că 
azi eşti şi mâine nu mai eşti. Şi atunci rămâne duhul, care-i veşnic, năluca de humă nu 
mai există, dar se reface nu ca nălucă, şi nu ca humă, ci ca o realitate în care trăim în 
veşnicie şi prin care mărturisim în veşnicie că suntem odrăsliţi dintr-un tată şi o mumă. 
Mărturisim împreună cu noi pe ai noştri, pe înaintaşii noştri. Şi apoi vine cu explicaţia 
lămuritoare în ceea ce priveşte existenţa umană, şi zice: 

"Nici maica nu ştie ce tainică normă 
îmi dete din carnea-i - vremelnică formă" 

Şi acum urmează ceva extraordinar de frumos: 

"Neant înflorit în minune". 

Deci, dacă întreb pe mama, care-i cea mai în măsură să spună cine sunt, cum am venit 
în această lume, cum am odrăslit dintr-un tată şi-o mumă, mama nu ştie - "Nici maica 
nu ştie ce tainică normă" - ce lege m-a adus în forma în care exist. Şi mama a fost, a 
asistat la ceea ce s-a lucrat în ea ca să exist, nu a contribuit cu nimic la alcătuire în mod 
conştient - îl realizez aşa şi aşa - ci mai mult a asistat. S-a făcut suport al existenţei. 
Psalmistul spune, vorbind cu Dumnezeu şi gândindu-se la alcătuirea umană, "Slăvescu- 
Te că sunt minunat întocmit" (Psalm 138, 14), cuvinte pe care le găsim în psalmul 138, 
unde face şi nişte aprecieri în legătură cu alcătuirea în sine: "Că ochii Tăi au văzut 
sâmburele din care am răsărit", că "Ai văzut când s-au alcătuit în pântecele mamei mele 
mădularele mele". "Slăvescu-Te că sunt minunat întocmit". Iată o taină, taina existenţei, 
taină pe care nu o poate elucida nici mama care 

"nu ştie ce tainică normă 

îmi dete din carnea-i - vremelnică formă" 

dar aşa de mult e lucrarea acelei "tainice norme" încât realizează din neant, din nimic, 
poate nu din nimic dar din aşa de puţin şi aşa de puţin cunoscut, o minune: 

"Neant înflorit în minune". 

Ce e omul? O minune. Nu numai omul e o minune, toate existenţele câte sunt în jurul 
omului, făcute de Dumnezeu, deci nefăcute de om, sunt minuni. Orice lucru pe care-1 
priveşti, din natura înconjurătoare, este o minune. Numai că noi, trăind între minuni, şi 

fiind noi înşine o minune, aşa suntem de obişnuiţi cu lucrurile din jurul nostru încât 
nici nu ne mai minunăm de ele. Ni se par ceva firesc. Ni se pare firesc că după întuneric 
vine lumina, că după lumina zilei vine întunericul de noapte, ni se par fireşti schimbările 
anotimpurilor, ştim precizia cu care se întâmplă toate acestea, sunt taine toate acestea 
pentru noi, dar nu Ie mai luăm în seamă pentru că trăim în ele, ne-am pomenit în ele şi 
atunci, dacă Ie ştim de când suntem şi de când am început să pricepem, ni se par lucruri 
obişnuite. Ori, în realitate, toate sunt minuni. Şi gândiţi-vă cât sunt de complicate 
lucrurile din jurul nostru, orice făptură a Iui Dumnezeu, cât ar fi de mică, e în realitate o 
minune prin faptul că este foarte complicată. Nu ne mai gândim Ia ceea ce spune fizica, 
de pildă despre alcătuirea atomului, nu ne gândim Ia ceea ce spune botanica, de pildă 
despre alcătuirea polenului, a unui grăunte de polen, nu ne gândim Ia ceea ce spun 
ştiinţele naturii în general despre transformările care sunt în jurul nostru. De pildă. 
Sfântul Vasile cel Mare zice că Cel care a făcut chiţii cei mari din mare, acela este care 
a făcut şi acul albinei. Cât e de mare chitul şi cât e de mică albina, şi acul albinei e făcut 
de Cel ce a alcătuit lumea aceasta. Numai că noi nu ştim lucrurile acestea, nu ne gândim 
Ia ele, nu Ie avem în vedere, nici nu suntem orientaţi spre aşa ceva, ca să ne minunăm şi 
noi cu psalmistul şi să zicem: "Mărescu-Te că sunt minunat întocmit" sau, privind 
lucrurile din jurul nostru, să zicem: "Cât de minunate sunt lucrurile Tale, Doamne, toate 
cu înţelepciune le-ai făcut" (Psalm 103, 25). Şi dacă zicem, de multe ori zicem ca o 
formulă de ritual, nu ne revărsăm minunarea pe care o avem, adică noi repetăm nişte 
cuvinte care nefiind ale noastre, nici nu exprimă convingerile noastre, ci sunt mai mult 
spuse ca să ne îndrepteze spre convingeri, spre noi convingeri, să ne întărească în 
convingerile pe care încă nu Ie avem, să ne aducă convingerile pe care nu Ie avem, să 
ajungem şi noi Ia o intuiţie a acestor realităţi. Deci nu numai Ia cunoştinţă exterioară, 
cunoştinţă informativă, ci să ajungem Ia o cunoştinţă lăuntrică. Ia o cunoştinţă 
structurală. 

Dragi studenţi, în această perspectivă privind lucrurile, fără îndoială că nu putem să 
spunem ceva anume despre întruparea Fiului Iui Dumnezeu. Cândva, Ia Timişoara, am 
vorbit despre "Cine este lisus Hristos?" De ce am ales acest subiect? Pentru că despre 
Domnul Hristos se spun multe de către mulţi, de către oameni competenţi şi 
necompetenţi. Singura care poate spune ceva în mod competent despre Domnul Hristos 
este Biserica noastră. Dacă cineva priveşte de-a lungul istoriei felul cum s-au raportat 
din punctul de vedere al înţelegerii, din punctul de vedere al afirmării, adevărurile 
despre Domnul Hristos, constatăm că sunt foarte diferite părerile oamenilor şi 
orientările lor. Mă gândesc acum Ia o carte, o carte pe care am întâlnit-o încă pe vremea 
când eram student Ia Teologie şi făcea parte din biblioteca mănăstirii de Ia Sâmbăta. 
Fiind trecător pe acolo, am ajuns, ca student sau imediat după ce m-am aşezat Ia 
mănăstire, am ajuns Ia o carte, "lisus Hristos Ia aprecierea secolelor". E o carte pe care 
am găsit-o din nou acum, de curând, şi pe care am dat-o Ia un pastor evanghelic să o 
citească pe casete pentru mine. E o carte de informare. Sigur că am învăţat Ia Istoria 
Bisericii destule despre afirmaţiile care s-au făcut despre Domnul Hristos. 

Şi atunci se pune o întrebare: dacă atâtea s-au gândit şi atâtea s-au afirmat despre 
Domnul Hristos, din acestea ce trebuie să-mi aleg? Unde-i adevărul? Cine-mi poate 
garanta că ceea ce cred eu e adevărat? Nu cumva ar putea să fie adevărat ceea ce spun 
alţii? E o întrebare pe care şi-o poate pune cineva care încă nu este angajat într-o 
raportare reală şi hotărâtă în ceea ce priveşte credinţa în Domnul. Pentru noi lisus 
Hristos este o persoană istorică, dar nu numai atât. Este un om, dar nu numai atât. 

Biserica noastră, în alcătuirea numită Simbolul credinţei - Crezul - în legătură cu 
mărturisirea credinţei despre lisus Hristos, după ce mărturiseşte credinţa în Dumnezeu- 
Tatăl, mărturiseşte credinţa în lisus Hristos şi ne pune pe noi să o mărturisim. Şi aşa 
cum zicem "cred într-unui Dumnezeu", fără să mai repetăm cuvântul "cred", trebuie să 
presupunem că urmează să zicem tot "cred" şi "într-unui Domn lisus Hristos". Cuvântul 
"cred" de la începutul Crezului se referă la toate câte sunt cuprinse în Crez. Deci "cred 
într-unui Dumnezeu", cred "şi-ntr-unul Domn lisus Hristos". Şi spunem cine este 
Domnul lisus Hristos după credinţa noastră, după credinţa Bisericii: "Fiul lui 
Dumnezeu, Unul-Născut, Care din Tatăl S-a născut mai înainte de toţi vecii; Lumină 
din Lumină, Dumnezeu adevărat din Dumnezeu adevărat", deci Fiu al lui Dumnezeu, 
Unul-Născut, asta înseamnă Dumnezeu adevărat din Dumnezeu adevărat. 

Să ştiţi că cuvântul acesta "Născut din Tatăl" este un cuvânt pe care noi nu-1 înţelegem, 
e o taină, şi arată deofiinţimea lui Dumnezeu-Fiul cu Dumnezeu-Tatăl. Noi credem într- 
un Dumnezeu Treimic. Unul în fiinţă şi întreit în persoană. E o taină. Şi rămâne taină. 
Nimenea nu poate elucida această taină. Toate comparaţiile care s-au făcut, toate 
asemănările care s-au făcut sunt insuficiente. Şi în orice caz nu pot demonstra raţional 
supraraţionalul. Noi trăim într-o logică a raţiunii, iar Dumnezeu ne descoperă ceva mai 
presus de raţiune. Nimenea nu zice că trebuie să raţionezi ca să înţelegi lucrurile 
credinţei, ci zice că trebuie să crezi ca să le înţelegi. Astfel credinţa noastră este mijlocul 
de a primi tainele - Sfântul Isaac Şirul spune că "credinţa este uşa tainelor" - prin 
credinţă ajungem la tainele lui Dumnezeu. Iar dacă minimalizăm lucrurile lui 
Dumnezeu şi vrem să le facem raţionale, cum au încercat ereticii să facă, deviem de la 
credinţă, punem în locul credinţei raţiunea, coborâm supralogicul în logic şi nu mai 
avem o credinţă, ci avem o gândire despre lucrurile în care se crede, care ni s-au 
descoperit pentru ca să credem în ele. 

Deci cred "într-unui Domn Hsus Hristos, Fiul lui Dumnezeu". Cu precizarea "Unul- 
Născut, Care din Tatăl S-a născut mai înainte de toţi vecii". E ceva mai presus de 
înţelegere, taina nu suferă ispitire. Apoi explicaţia: "Lumină din Lumină, - aşa cum o 
lumină, o lumânare care arde, focul unei lumânări îl poţi continua în alte multe, aşa şi 
Dumnezeu Cel unul în fiinţă şi întreit în persoane Se exprimă prin Fiul Său care e - 
Dumnezeu adevărat din Dumnezeu adevărat. Unul Născut Care din Tatăl S-a născut mai 
înainte de toţi vecii". Este "Lumină din Lumină, Dumnezeu adevărat din Dumnezeu 
adevărat, născut iar nu făcut", cu precizarea că e născut, nu e creat. Pentru noi ar fi mult 
mai pe înţeles dacă ni s-ar spune că Fiul lui Dumnezeu este unul dintre fiii lui 
Dumnezeu şi că e creat. Am putea înţelege raţional lucrul acesta şi ne-ar fi mai la 
îndemână. Ori ni se spune clar: "Unul-Născut, Care din Tatăl S-a născut mai înainte de 
toţi vecii"; ni se spune că e "născut iar nu făcut", că e "de o fiinţă cu Tatăl" şi că prin El 
"toate s-au făcut". Sunt tainele credinţei noastre. Aşa ceva nu se spune despre omul de 
rând, că a existat înainte şi s-a întrupat şi aşa mai departe, ci se spune clar că omul 
începe când începe. Nu a avut o viaţă înainte de a se întrupa. Au fost în istoria Bisericii 
şi oameni care au afirmat că sufletele sunt preexistente. Că a creat Dumnezeu toate 
sufletele la început şi că le trimite în lume pe rând. Sunt teorii - nu creştine - că sufletul 
trăieşte mai multe vieţi succesive, la perioade mai mici sau mai mari revenind în lume 
în alt trup, şi aşa mai departe. 

Acestea nu ne privesc pe noi pentru că noi nu credem nici în preexistenta sufletului, nici 
în reîncarnare. Fiul lui Dumnezeu însă, existent din veşnicie, Şi-a făcut cale către om 
întrupându-Se ca om. Ştim din învăţătura Bisericii, şi mai ales din învăţătiu"a Bisericii 

întrupată în slujbele Bisericii, că Fiul lui Dumnezeu S-a făcut om din Preasfânta 
Fecioară Măria. Asta se exprimă în Simbolul credinţei. In Simbolul credinţei se exprimă 
faptul că Cel prin Care toate s-au făcut "pentru noi oamenii şi pentru a noastră mântuire 
S-a pogorât din cer", a găsit o cale de a Se apropia de om prin pogorâre. Prin fire a 
rămas ceea ce a fost şi a primit ceea ce n-a avut, firea omenească. Fiul lui Dumnezeu, 
din Preasfânta Fecioară Măria, S-a născut ca Dumnezeu adevărat şi om adevărat. 

Lucrul acesta se exprimă foarte bine în slujbele de la Naşterea Mântuitorului nostru 
Hsus Hristos, de la sărbătoarea Naşterii. Sunt douăsprezece zile în care Biserica e 
preocupată de întruparea Fiului lui Dumnezeu, de naşterea ca om a Fiului lui 
Dumnezeu, şi în aceste douăsprezece zile, din 20 decembrie până în 3 1 decembrie 
inclusiv, la slujbele Bisericii noastre se fac mereu aprecieri în legătură cu faptul că Fiul 
lui Dumnezeu a rămas ceea ce a fost şi a luat ceea ce n-a fost, este Dumnezeu adevărat 
şi om adevărat şi că această unire între firea dumnezeiască şi firea omenească s-a 
realizat în pântecele Fecioarei Măria care este, după învăţătura Bisericii, Născătoare de 
Dumnezeu. De ce este Sfânta Fecioară Măria Născătoare de Dumnezeu? Poate cineva 
să-L nască pe Dumnezeu? Ca să-L naşti pe Dumnezeu ar trebui să fii înainte de 
Dumnezeu. Şi totuşi Biserica nu are nici o ezitare când e vorba să spună că Sfânta 
Fecioară Măria L-a născut pe Dumnezeu. "Pe Preasfânta, Curata, Preabinecuvântata, 
Mărita Stăpâna noastră, de Dumnezeu Născătoarea şi pururea Fecioara Măria, cu toţi 
sfinţii să o pomenim". E o exprimare pe care o auzim de atâtea ori şi o spunem la 
sfintele slujbe ale Bisericii noastre. Zicem cu toţii: "Preasfântă Născătoare de 
Dumnezeu, - deci Născătoare de Dumnezeu - miluieşte-ne pe noi!" Ce înţelegem noi 
prin aceasta, că Maica Domnului e născătoare de Dumnezeu? Ce înţelege Biserica, 
pentru că noi am preluat în credinţa noastră exprimările Bisericii, învăţătura Bisericii, 
propovăduirea Bisericii. Ce înţelege Biserica prin aceea că Maica Domnului, Preasfânta 
Fecioară Măria, e Născătoare de Dumnezeu? 

Să ştiţi că cuvântul "născătoare" - theotokos. Născătoare de Dumnezeu - e întrebuinţat 
aici în Răsărit, în Ortodoxie în special, iar în Apus nici nu există un cuvânt 
corespunzător cu "Născătoare de Dumnezeu", nu se accentuează faptul că Maica 
Domnului e Născătoare, dintr-un fel de evitare a cuvântului. In limba franceză de pildă, 
se spune "M?re de Dieu", Mama lui Dumnezeu. Dar se evită cuvântul "naştere", 
cuvântul "născătoare". Ori Biserica are această exprimare, această învăţătură, şi aici în 
Răsăritul nostru şi în limba română şi în limba greacă, în limbile slave, se întrebuinţează 
cuvântul "Născătoare de Dumnezeu". "Bogorodniţe" în limba slavă. "Theotokos" în 
limba greacă. In Apus însă nu se întrebuinţează. Nu că nu cred acelaşi lucru, dar evitând 
lucrul acesta la naştere, poate pentru ca să nu se materializeze în conştiinţa 
credincioşilor lucruri în legătură cu naşterea. Important este să ştim că Biserica învaţă 
că firile, firea omenească şi firea dumnezeiască, s-au unit de la Buna Vestire, de când a 
zis Preasfânta Fecioară Măria "Iată roaba Domnului. Fie mie după cuvântul tău!" (Luca 
1, 38). Din acea clipă Duhul Sfânt S-a pogorât peste Maica Domnului, Puterea Celui 
Preaînalt a umbrit-o şi Cel Care S-a născut din ea a început să Se întâmple tainic ca 
normă, mai presus de obişnuit, pentru că Maica Domnului L-a născut pe Domnul 
Hristos fără contribuţie bărbătească. Dacă lucrurile s-ar fi petrecut obişnuit atunci n-ar fi 
fost în lucrare firea dumnezeiască. Ori firea dumnezeiască a fost în lucrare în acest 
înţeles în Maica Domnului, că ea a rămas ceea ce s-a ştiut a fi de vreme ce "nu ştiu de 
bărbat". N-a ştiut de bărbat, şi totuşi a născut pe Mântuitorul lumii, care e Dumnezeu 
adevărat şi om adevărat. Dumnezeu adevărat din Dumnezeu adevărat şi om adevărat 
născut din Preasfânta Fecioară. 

Aşa se ajunge la gândul că Maica Domnului este Născătoare de Dumnezeu, nu că a 
născut pe Fiul lui Dumnezeu Cel născut din Tatăl, ca Fiu al lui Dumnezeu, ci L-a născut 
ca Fiu al lui Dumnezeu unit cu omul, a născut pe omul unit cu Dumnezeu şi atunci nu a 
fost numai născătoare de om cu care s-a unit cândva, după concepţia ereticilor, firea 
dumnezeiască, de exemplu, la Botez. Unii dintre eretici spuneau că la Botez firea 
omenească s-a unit cu firea dumnezeiască în înţelesul că atunci când S-a pogorât Duhul 
Sfânt, când a fost văzut Duhul Sfânt deasupra Domnului Hristos, atunci s-a unit firea 
dumnezeiască cu firea omenească, şi la pătimirea Domnului Hristos, când a fost 
răstignit, când a zis Domnul Hristos "Dumnezeul Meu, Dumnezeul Meu, pentru ce M-ai 
părăsit?" (Matei 27, 46), atunci s-a depărtat firea dumnezeiască de firea omenească. 
Sunt gânduri ale ereticilor. Biserica nu învaţă aşa. Biserica învaţă că din clipa în care 
Fiul lui Dumnezeu S-a unit cu firea omenească, S-a unit neîmpărţit şi nedespărţit, 
neamestecat şi neschimbat, pentru veşnicie. Nu există posibilitatea ca firea 
dumnezeiască să părăsească firea omenească sau firea omenească a Domnului Hristos 
să părăsească firea dumnezeiască. S-au unit pentru veşnicie. Deci Fiul lui Dumnezeu 
întrupat S-a botezat. Fiul lui Dumnezeu întrupat S-a răstignit. Fiul lui Dumnezeu 
întrupat în om a înviat din morţi. Fiul lui Dumnezeu întrupat în om S-a înălţat la ceruri. 
Toate lucrurile acestea noi le afirmăm pentru că nu există posibilitatea, după concepţia 
Bisericii, după învăţătura şi propovăduirea Bisericii, ca firile acestea în persoana 
Mântuitorului să se mai despartă vreodată. Şi aşa se întâmplă că lucrurile au valoare 
mântuitoare. E adevărat că firea dumnezeiască nu pătimeşte, căci nu poate pătimi, pe 
cruce, dar faptul că omul cu care s-a unit firea dumnezeiască este om adevărat şi 
Dumnezeu adevărat, nedespărţit de Dumnezeu, în firea omenească s-a întâmplat 
pătimirea şi faptul că a pătimit Domnul Hristos, ca om adevărat unit cu Dumnezeu, 
aduce mântuirea. 

Sunt nişte lucruri, să zicem, într-un fel poate de subtilitate, dar aşa învaţă Biserica şi aşa 
trebuie să credem noi. Şi noi de aceea suntem ortodocşi, pentru că credem aşa. Aşa ne 
învaţă slujbele de la sărbătoarea Naşterii Domnului Hristos. 

Prin urmare, taina întrupării nu suferă ispitire. Noi afirmăm că aşa e. Cunoaşteţi poate 
alcătuirea aceea: "Taina cea din veac ascunsă şi de îngeri neştiută, prin tine. Născătoare 
de Dumnezeu celor de pe pământ s-a arătat; Dumnezeu într-o unire neamestecată 
întrupându-Se şi Crucea de bunăvoie pentru noi luând; prin care înviind pe cel întâi 
zidit, a mântuit din moarte sufietele noastre". Foarte frumos. Vorbim cu Maica 
Domnului. Ii spunem Maicii Domnului ceva, ceva care îi dă ei întâietate, o pune în 
atenţia noastră. Ce-i spunem? "Taina cea din veac ascunsă - taina pe care nu a ştiut-o 
nimeni, decât Dumnezeu - şi de îngeri neştiută - nici îngerii nu au ştiut că Fiul lui 
Dumnezeu Se va întrupa - prin tine. Născătoare de Dumnezeu - vorbim cu Maica 
Domnului şi zicem Născătoare de Dumnezeu, nu-i zicem numai Mama lui Dumnezeu, 
ci zicem Născătoare de Dumnezeu - celor de pe pământ s-a arătat." Oamenii au ajuns să 
înţeleagă această taină neştiută de îngeri, afiată şi de îngeri prin întruparea Fiului lui 
Dumnezeu. Taina aceasta s-a arătat celor de pe pământ, oamenilor, prin naşterea Fiului 
lui Dumnezeu, prin întruparea Fiului lui Dumnezeu din Preasfânta Fecioară Măria. 
"Dumnezeu într-o unire neamestecată întrupându-Se - ce înseamnă aceasta? Că a rămas 
Dumnezeu Dumnezeu şi omul om într-o unire care II menţine pe Dumnezeu Dumnezeu 
şi pe om îl menţine ca om şi aceasta s-a întâmplat prin Maica Domnului - şi Crucea de 
bunăvoie pentru noi luând; - a luat Crucea de bunăvoie Cel ce este Dumnezeu adevărat 
şi om adevărat, pătimirea a primit-o, n-a fost silit să pătimească - prin care înviind pe 

cel întâi zidit, - adică pe Adam şi pe toţi cei din Adam care cred în EI - a mântuit din 
moarte sufletele noastre". 

Iată o alcătuire scurtă care vorbeşte despre taina care-i şi arătată şi nearătată. Sfântul 
Maxim Mărturisitorul spune undeva că ceea ce înţelegem din taină e puţin faţă de ceea 
ce e taina. Deci taina este şi arătată şi nearătată. In principal este nearătată. In secundar 
este arătată. Ştiţi că Sfântul Apostol Pavel are o afirmaţie în Epistola I către Timotei: 
"Mare este taina creştinătăţii" (I Timotei 3, 16). însuşi creştinismul are o taină, e o taină. 
"Mare este taina creştinătăţii. Dumnezeu S-a arătat în trup". E o afirmaţie de la 
începuturile creştinismului, nu e un adaos din secolul X, XV. De la începuturile 
creştinismului se spunea cuvântul acesta: "Mare este taina creştinătăţii". Cum, de ce e 
mare? "Dumnezeu S-a arătat în trup, S-a îndreptat în Duhul, S-a vestit de oameni, S-a 
văzut de îngeri, S-a propovăduit între neamuri, S-a crezut în lume şi S-a înălţat întru 
slavă". Da. Taină care rămâne taină, şi cunoscută şi necunoscută, şi ştiută şi neştiută, 
prea puţin ştiută şi prea mult necunoscută. Poate nici în veşnicie - şi eu cred că nici în 
veşnicie, când vom cunoaşte mult mai mult - nu vom cunoaşte nepătrunsul. "Bucură-te 
că auzul l-ai pătruns cu nepătrunsul". Totdeauna vom avea o neînţelegere a lucrurilor 
mai presus de noi. Ştiţi ce înseamnă să elucidezi o taină? înseamnă să fii mai mare decât 
taina. Tot ce face omul - şi face multe -, tot ce studiaţi voi în facultăţile pe care le faceţi, 
mai ales în facultăţile tehnice, tot ce studiaţi la şcoală este mai prejos de om. Pentru că 
tot ce face omul e mai prejos de el, omul fiind creatorul. Dar omul când are în faţă o 
taină pe care nu o poate înţelege, atunci e mai mic decât taina şi taina e mai mare 
decât el. 

Sunt nişte sugestii, sunt nişte lucruri pe care aş vrea să le aveţi în vedere, mai ales acum, 
la sfârşitul secolului XX, când se pun atâtea probleme în legătură cu Domnul Hristos. 
De altfel noi dacă suntem încredinţaţi de lucrurile acestea, nu numai pentru că le-am 
primit de la cineva care e competent în chestiune, de la cineva care nu diminuează pe 
Domnul Hristos, ci îl înalţă, rămânem statornici în credinţa noastră. "Înalţă-Te mai 
presus de ceruri. Dumnezeule, şi peste tot pământul fie slava Ta", aceasta e atitudinea 
Bisericii. "Înalţă-Te mai presus de ceruri, - Te ştim mai presus de ceruri - Dumnezeule, 
şi peste tot pământul fie slava Ta" sunt nişte cuvinte pe care le spune preotul după ce a 
binecuvântat pe credincioşi cu Sfântul Potir în mână şi a zis: "Mântuieşte Dumnezeule 
poporul Tău şi binecuvintează moştenirea Ta!". Aşezând pe Sfânta Masă Sfintele Daruri 
şi tămâind Sfintele Daruri în semn de cinstire, zice: "Înalţă-Te mai presus de ceruri 
Dumnezeule şi peste tot pământul fie slava Ta". Numai când e aşa, pentru conştiinţa 
noastră, pentru gândirea noastră, numai când îl avem pe Domnul Hristos mai presus de 
ceruri, îl avem unde este El de fapt. Dacă cineva vrea să-L coboare la nivelul omului şi 
tăgăduieşte unirea firii dumnezeieşti cu firea omenească, nu poate avea decât cel mult 
un geniu. Şi faţă de geniu nu ai o raportare religioasă. Biserica îl ţine pe Mântuitorul 
acolo unde este El şi dacă noi suntem convinşi de lucrul acesta, în cazul acesta suntem 
luminaţi de Duhul Sfânt, Duhul Sfânt având ca rost şi aceasta, să-L preamărească pe 
Mântuitorul. 

Cei care citiţi Noul Testament desigur v-aţi întâlnit, citind Sfânta Evanghelie de la loan, 
la capitolul 16, cu cuvântul spus de Domnul Hristos despre Duhul Sfânt: "El pe Mine 
Mă va preamări" (loan 16, 14). Iar Sfântul Apostol Pavel spune în Epistola către 
Galateni şi în Epistola către Romani că Duhul este acela care ne descoperă că suntem fii 
ai lui Dumnezeu şi ne face să zicem "Avva Părinte!" (Galateni 4, 6). Adică să ne 
raportăm la Dumnezeu ca la Părintele nostru. Asta n-o face raţiunea. Asta n-o face 

puterea omenească. "Fericit eşti Simone, fiul lui Ion?, că nu trup şi sânge ţi-a 
descoperit ţie aceasta" (Matei 16, 17). Când Sfântul Apostol Petru a spus "Tu eşti 
Hristos, Fiul lui Dumnezeu", Domnul Hristos a întâmpinat această mărturisire: "Fericit 
eşti Simone, fiul lui Ion?, că nu trup şi sânge ţi-a descoperit ţie aceasta, ci Tatăl Meu 
Cel din ceruri". Fără intervenţia lui Dumnezeu, fără intervenţia Duhului Sfânt, care este 
a treia persoană a Sfintei Treimi, care e tot Dumnezeu, fără intervenţie de sus nu se 
poate ajunge la primirea acestui lucru mai presus de lume, la primirea tainei întrupării 
Fiului lui Dumnezeu. Aşa că pentru noi, care suntem îndrumaţi de Sfânta noastră 
Biserică, pentru noi care am depăşit toate părerile şi toate afirmaţiile necredincioşilor, 
eterodocşilor, toate afirmaţiile necreştinilor, toate afirmaţiile ereticilor, pentru noi e 
sigur lucrul acesta că Fiul lui Dumnezeu S-a făcut om întru unire neamestecată, că Fiul 
lui Dumnezeu e mai presus de ceruri, că Domnul nostru lisus Hristos e mai presus de 
ceea ce poate omul cugeta şi spune. In faţa tainei ne plecăm cu mintea. 

In alcătuirea pe care am amintit-o, de la sărbătoarea Naşterii Domnului, unde se spune 
"taina nu suferă ispitire", se spune mai departe "numai cu credinţă toţi o primim 
strigând cu tine şi zicând: - cu Maica Domnului, căci vorbim cu Maica Domnului - 
Negrăite Doamne, slavă Ţie!". Negrăite Doamne, slavă Ţie! Adică e mai presus de ceea 
ce putem noi spune cu cuvântul, şi de aceea aducem slavă, pentru că taina nu suferă 
ispitire, nici nu încercăm să răscolim în adâncuri de taină, ci o primim şi strigăm către 
Domnul Hristos împreună cu Maica Domnului: "Negrăite Doamne, slavă Ţie!" Şi 
dealtfel, toate lucrurile acestea aduc măreţia lui Dumnezeu în faţa conştiinţei noastre, şi 
aduc totodată şi măreţia Maicii Domnului ca Născătoare de Dumnezeu. 

Şi noi spunem despre Maica Domnului în alcătuirile de la slujbe - eu vă atrag atenţia 
asupra faptului că slujbele noastre au un conţinut adânc, toată teologia Bisericii noastre 
se cuprinde în slujbele noastre şi slujbele noastre sunt angajante pentru noi în cunoştinţă 
şi trăire religioasă. Spiritualitatea ortodoxă este o spiritualitate bazată pe sfintele slujbe 
ale Bisericii. De aceea vă atrag atenţia să urmăriţi cele afirmate la slujbe şi să le 
meditaţi. De pildă, în contextul acesta, ne putem gândi la Maica Domnului care este 
afirmată la sfintele slujbe mai presus de minte şi de cuvânt. - "Pe tine. Maica lui 
Dumnezeu, cea mai presus de minte şi de cuvânt, care ai născut negrăit sub ani pe Cel 
fără de ani, credincioşii cu un gând te mărim". Cum e Maica Domnului? "Mai presus de 
minte şi de cuvânt". Ce înseamnă aceasta? Că mintea nu înţelege pe Maica Domnului în 
măreţia ei şi cuvântul nu o poate exprima. Alcătuirea aceasta este Irmosul de la 
înălţarea Domnului Hristos. Iar la Rusalii zicem aşa, vorbind deasemenea cu Maica 
Domnului: "Se întunecă toată mintea a cunoaşte naşterea ta". Stă uluită mintea, nu poate 
să înţeleagă, îşi dă seama că neînţelesul e mai presus de înţeles. Apoi vorbim cu Maica 
Domnului şi spunem: "Nu se pricepe toată limba a te lăuda după vrednicie; şi se 
întunecă şi mintea cea mai presus de lume a-ţi cânta ţie, una, de Dumnezeu Născătoare; 
însă fiind bună primeşte credinţa, că ştii dragostea noastră cea dumnezeiască, 
credincioşii cu un gând te mărim". 

Nu poţi vorbi despre întruparea Fiului lui Dumnezeu fără să te referi la Maica 
Domnului. Ori dacă la Maica Domnului referindu-ne, o ştim mai presus de minte şi de 
cuvânt, ştim că mintea nu poate cunoaşte măreţiile ei, naşterea ei cea mai presus de fire, 
toate acestea sunt mai presus de minte. Dacă aşa e cu Maica Domnului şi Maica 
Domnului totuşi e om, atunci cu Dumnezeu cum e? Dacă i se pare cuiva că îl cunoaşte 
pe Dumnezeu şi nu se uimeşte de Dumnezeu - Sfântul Isaac Şirul, şi tare mult îmi place 
mie cuvântul acesta, zice: "încă nu a cunoscut pe Dumnezeu cel ce nu se minunează de 

Dumnezeu". Numai cu uimire poţi sta în faţa Iui Dumnezeu. Dacă stai fără uimire, 
dacă nu te minunezi de Dumnezeu - înseamnă că încă nu ai cunoscut pe Dumnezeu, nu 
te-ai întâlnit cu Dumnezeu. In faţa Iui Dumnezeu trebuie să rămâi copleşit, uluit de 
măreţia Iui Dumnezeu. 

Zicem vorbind cu Maica Domnului: "Spăimântatu-s-au toate de dumnezeiască mărirea 
ta, că tu. Fecioară neispitită de nuntă, ai avut în pântece pe Dumnezeu Cel peste toate şi 
ai născut fiu pe Cel fără de ani. Cel ce dăruieşte pace tuturor celor ce te laudă pe tine". 
Spăimântatu-s-au în sens de s-au uimit. Aşa de mare a fost uimirea, încât a stat ca într- 
un fel de spăimântare cine a cunoscut mărirea Maicii Domnului. "Spăimântatu-s-au 
toate de dumnezeiască mărirea ta". O mărire, dar nu o mărire obişnuită. Şi un om 
obişnuit are o mărire a Iui. Noi suntem mari prin faptul că purtăm în noi chipul Iui 
Dumnezeu. E o mărire a noastră, o mărire pe care ne-a dat-o Dumnezeu. Dar Maica 
Domnului are o mărire mai presus de mărirea obişnuită, o mărire de care s-au 
spăimântat toate: "de dumnezeiască mărirea Ta". Şi mărirea aceasta a Maicii Domnului, 
dacă e aşa de mare şi spăimântătoare, atunci cum va fi mărirea Iui Dumnezeu în faţa 
conştiinţei noastre, dacă I-am întâlni pe Dumnezeu, dacă ne minunăm de Dumnezeu? 
Iar dacă nu ne minunăm de Dumnezeu, încă nu ne-am întâlnit cu Dumnezeu, încă nu L- 
am cunoscut pe Dumnezeu. 

Dragi studenţi, acestea sunt lucrurile pe care am vrut să vi Ie pun în atenţie. Ar mai fi 
încă ceva, şi hai să nu pierdem ocazia şi în privinţa aceasta, şi anume întruparea Fiului 
Iui Dumnezeu după întruparea cea din istorie. Fiul Iui Dumnezeu S-a făcut om ca să-I 
aibă pe om în maximă apropiere. Sfântul Maxim Mărturisitorul spune undeva că nu 
faptul că omul a fost păcătos L-a adus pe Dumnezeu să Se facă om, ca să-I mântuiască 
pe om, ci el zice că Fiul Iui Dumnezeu S-ar fi întrupat şi în condiţia că omul n-ar fi 
păcătuit. Pentru că ceea ce L-a făcut pe Dumnezeu să Se facă om este iubirea Iui 
Dumnezeu faţă de om. Iubirea L-a făcut pe Dumnezeu să Se unească cu omul ca să-I 
ridice pe om până acolo unde e firea omenească ridicată în persoana Fiului Iui 
Dumnezeu întrupat. Aceasta înseamnă că Dumnezeu a ales calea aceasta de a Se 
apropia de om ca să-i dea posibilitate omului să se apropie de Dumnezeu. "Dumnezeu 
pe pământ S-a pogorât şi omul Ia cer s-a suit" se afirmă în slujbele de Ia Naşterea 
Mântuitorului. "Dumnezeu pe pământ S-a pogorât - prin întruparea Fiului Iui Dumnezeu 
- şi omul Ia cer s-a suit" prin înălţarea Fiului Iui Dumnezeu. Şi aceasta nu numai pentru 
Domnul Hristos e real, ci pentru toţi credincioşii care în procesul de mântuire trebuie să 
se unească cu Domnul Hristos şi să aibă calea aceea pe care a mers Domul Hristos, 
Domnul Hristos făcându-şi cale cu fiecare dintre noi către cer. 

întruparea Fiului Iui Dumnezeu a adus şi o altă întrupare, întruparea Lui din Sfânta 
Liturghie. Fiecare Sfântă Liturghie este o sărbătorire cuprinzătoare, cuprinde în ea 
întruparea Fiului Iui Dumnezeu, prin faptul că Cinstitele Daruri ce sunt puse înainte se 
prefac în Trupul şi Sângele Mântuitorului cu care se împărtăşesc credincioşii, ca 
Domnul Hristos să-Şi continue întruparea şi în mădularele Sale. Biserica noastră învaţă, 
potrivit învăţăturii Sfântului Apostol Pavel, că credincioşii sunt mădulare ale Trupului 
Iui Hristos. Fiind mădulare ale Trupului Iui Hristos şi noi trebuie să fim purtători de 
Hristos, hristofori. Cine se uneşte cu Domnul Hristos, e purtător de Hristos, e hristofor. 
Cine se uneşte cu Dumnezeu-Tatăl e teofor. Cine se uneşte cu Duhul Sfânt e 
pnevmatofor. De fapt, cine se uneşte cu una din persoanele Sfintei Treimi, se uneşte cu 
toate persoanele Sfintei Treimi. Fiul Iui Dumnezeu, când S-a întrupat, a adus în 
Preasfânta Fecioară Măria şi pe Dumnezeu-Tatăl Care a umbrit-o, şi pe Dumnezeu- 

Duhul Sfânt Care S-a pogorât peste ea, aşa încât Maica Domnului a devenit locaş al 
Preasfintei Treimi. 

O alcătuire de la Maslu, în care vorbim cu Maica Domnului, ne aduce în suflet 
conştiinţa că Maica Domnului este locaş al Preasfintei Treimi şi că ne poate ajuta să fim 
şi noi locaşuri ale Preasfintei Treimi. "Pe tine, preacuratul palat al împăratului ceresc, 
ceea ce eşti mult lăudată, te rog curăţeşte mintea mea cea întinată cu tot felul de păcate 
şi o fă locaş curat al dumnezeieştii Treimi ca să laud şi să măresc puterea ta şi mila ta 
cea nemăsurată, fiind mântuit eu netrebnicul robul tău". 

întruparea se realizează în Maica Domnului pentru noi, se realizează în Sfânta Liturghie 
pentru a fi şi noi purtători de Dumnezeu, se realizează în Sfânta Liturghie pentru a Se 
întrupa în continuare Domnul Hristos în noi. Şi aceasta este o taină. Să nu-şi închipuie 
cineva că poate elucida taina aceasta. Ori crezi în taină, ori nu ai taină. Ori te bucuri de 
cât poţi să ştii, şi celelalte le laşi în seama lui Dumnezeu, ori n-ai cum să înţelegi 
lucrurile lui Dumnezeu, pentru că sunt mai presus de noi. 

Vă mulţumesc frumos pentru că mi-aţi dat posibilitatea să spun aceste gânduri, care 
doresc să rămână gânduri de sfârşit de secol pentru cei care, cu ajutorul lui Dumnezeu, 
vor trece în secolul următor. Să ducem mai departe învăţătura Bisericii, să căutăm să ne 
împropriem gândurile acestea din sfintele slujbe. Eu v-am făcut o sinteză din ceea ce 
învaţă Biserica prin sfintele slujbe, din ceea ce învăţăm noi despre Domnul nostru Hsus 
Hristos Care este mai presus de minte şi de cuvânt, mai presus de ceea ce poate omul 
cugeta şi spune, şi care trebuie să fie şi pentru noi ceea ce este în mod obiectiv: 
Dumnezeu adevărat şi om adevărat. Dumnezeu făcut om pentru iubirea de oameni, ca să 
ajungem şi noi la îndumnezeire prin lucrarea Fiului lui Dumnezeu care S-a făcut om. 
Dumnezeu să ne ajute! 



22 iulie 1996 
Taina Jertfei 



Preacuvioase părinte stareţ, dragi studenţi, pentru seara aceasta am anunţat că voi vorbi 
despre taina Jertfei Mântuitorului. 

în Simbolul credinţei, îndată după mărturisirea credinţei în Mântuitorul Hsus Hristos, în 
Fiul lui Dumnezeu care S-a întrupat, în Mântuitorul care S-a născut ca om, urmează 
mărturisirea de credinţă despre jertfa Mântuitorului, despre răstignirea Lui: "S-a 
răstignit pentru noi în vremea lui Ponţiu Pilat şi a pătimit şi S-a îngropat". în aceste 
cuvinte se cuprinde mărturisirea despre jertfa Mântuitorului, despre răstignirea Lui, 
despre pătimirea Lui şi despre moartea Lui pe Cruce, despre înmormântarea Lui. A fost 
înmormântat pentru că a murit pe cruce: "S-a răstignit pentru noi în vremea lui Ponţiu 
Pilat şi a pătimit", deci suferinţa a fost o realitate. Se înţelege, a murit şi a fost 
înmormântat. 

Sunt trei elemente pe care le avem în vedere: răstignirea ca fapt, pătimirea ca realitate 
şi moartea Mântuitorului nostru lisus Hristos, toate întâmplându-se pentru noi. 

Domnul Hristos însuşi a spus de mai multe ori despre pătimirile Sale din Ierusalim. In 
Sfânta Evanghelie de la loan avem cuvântul că "atât de mult a iubit Dumnezeu lumea 
încât pe Unul Născut Fiul Său L-a dat ca oricine care crede în El să nu piară, ci să aibă 
viaţă veşnică" (loan 3, 16). In planul de mântuire era cuprinsă şi jertfa, şi răstignirea, şi 
pătimirea Domnului Hristos. Cândva Domnul Hristos, ca om, ca om unit cu Dumnezeu 
dar în firea omenească, Şi-a manifestat într-un fel ezitarea în faţa morţii, în faţa 
răstignirii. Şi a zis că oare s-ar putea să treacă, să nu ajungă la pătimire, şi după aceea 
tot El a zis că "doar pentru ceasul acesta am venit". Iar în grădina Ghetsimani L-a rugat 
pe Tatăl, dacă este cu putinţă, să treacă de la El paharul acesta, dar "nu voia Mea - zicea 
- ci voia Ta să se împlinească". Toate acestea arată că Domnul Hristos a suferit, a arătat 
în firea omenească stări asemănătoare cu stările pe care le au oamenii în faţa suferinţei. 
Dar pentru că era nevoie de suferinţa Mântuitorului pentru mântuirea noastră - a suferit 
El ca să nu suferim noi, ca să ierte păcatele noastre - Mântuitorul a primit jertfa. A intrat 
întru mărirea Sa ca om prin pătimire. Fiind prevăzută în planul de mântuire şi 
răstignirea Mântuitorului, şi suferinţele Mântuitorului sunt luate în consideraţie, 
lucrurile s-au petrecut potrivit cu proorociile. In Sfânta Evanghelie de la Matei e scris că 
Domnul Hristos, în faţa unei situaţii în care ucenicii voiau să-L apere de pătimiri, de 
suferinţe, a zis că ar putea să-L roage pe Tatăl şi să-I trimită mai mult decât 
douăsprezece legiuni de îngeri să-L apere, dar atunci cum se vor împlini Scripturile? 
(cf Matei 26, 53-54) în Vechiul Testament proorocii au vorbit despre Mesia, despre 
omul durerilor, despre omul care cu rana sa va vindeca pe toţi. Şi Domnul Hristos a 
împlinit proorociile. întru El s-au împlinit proorociile Vechiului Testament. 

în general oamenii n-au înţeles suferinţa Domnului Hristos. Nici chiar ucenicii Săi. 
Sfântul Apostol Petru, de pildă, când a afiat că Domnul Hristos urmează să pătimească 
în Ierusalim, L-a luat deoparte şi a spus "Doamne, să nu Ţi se întâmple Ţie unele ca 
acestea" (Matei 16, 22). Şi atunci Domnul Hristos l-a mustrat şi a spus "Nu cugeti cele 
ce sunt ale lui Dumnezeu, ci cele ce sunt ale oamenilor. Sminteală îmi eşti." Câtă vreme 
Dumnezeu vrea ca Eu să pătimesc, trebuie să ne unim cu voia lui Dumnezeu şi să 
lepădăm cugetele împotrivitoare faţă de planurile lui Dumnezeu. Deci,â tu cugeti cele ce 
sunt ale oamenilor când zici să nu pătimesc, iar Eu cuget cele ce sunt ale lui Dumnezeu 
când zic că trebuie să pătimesc. Bineînţeles că pe atunci ucenicii n-au putut avea lumină 
despre importanţa pătimirii. N-au avut o lumină să înţeleagă jertfa, să înţeleagă 
necesitatea jertfei pentru mântuire. Ei au văzut lucrurile cumva din exterior şi într-un fel 
dintr-o perspectivă omenească, nu dintr-o perspectivă mai presus de om. Nu i s-a 
descoperit Sfântului Apostol Petru şi cele în legătură cu pătimirea, ci numai cele în 
legătură cu persoana Mântuitorului. "Voi cine ziceţi că sunt?". "Tu eşti Hristos Fiul lui 
Dumnezeu Celui Viu". Şi atunci Domnul Hristos a zis: "Fericit eşti Simone că nu trup şi 
sânge ţi-au descoperit ţie aceasta, ci Tatăl Meu Cel din ceruri" (Matei 16, 15-17). A 
înţeles ceva în legătură cu persoana Mântuitorului, dar nu a înţeles încă nimic în 
legătură cu taina Jertfei, cu jertfa în sine, cu pătimirea ca jertfă, ca jertfă de bună voie. 
Cit a înţeles nu era destul. Şi gândirea în perspectiva umanului, în care nu era de faţă şi 
gândul la rânduiala lui Dumnezeu, l-a făcut să spună lucruri care ţin de cugetarea 
omenească. "Nu cugeti cele ce sunt ale lui Dumnezeu, ci cele ce sunt ale oamenilor." 

De fapt nu numai Sfântul Apostol Petru a avut această perspectivă de gândire, ci mulţi 
din vremea aceea, de pildă cei care au zis că "dacă eşti Fiul lui Dumnezeu, coboară-Te 

de pe cruce" (Matei 27, 40), sau "dacă eşti Fiul Iui Dumnezeu mântuieşte-Te pe Tine 
şi pe noi" (Luca 23, 39). Aceia nu au înţeles nimic din taina jertfei, din jertfa în sine ci 
au înţeles ceva numai din răstignire ca pedeapsă. 

Ştiţi că în Sfânta Evanghelie se spune că Domul Hristos a fost răstignit între doi tâlhari. 
De ce L-au răstignit între doi tâlhari? Pentru că şi pe EI L-au numărat cu tâlharii. Ei au 
avut conştiinţa că răstignesc trei tâlhari, nu doi tâlhari şi un drept. Căci dacă considerau 
că Domnul Hristos a fost drept, atunci nu L-ar fi răstignit. Nu aveau de ce să 
răstignească drepţii. Aveau să răstignească doar păcătoşii, pe tâlhari. Şi nu au aşezat doi 
tâlhari, unul de-a dreapta şi altul de-a stânga, ca să fie încadrat un drept între doi tâlhari, 
ci au avut Ia îndemână trei tâlhari pe care i-au răstignit. Dintre care unul era drept, cum 
a zis sutaşul care era Ia Crucea Mântuitorului când a văzut fenomenele care s-au 
întâmplat Ia răstignirea Mântuitorului şi a zis: "Cu adevărat Omul Acesta drept a fost" 
(Luca 23, 47). Sau "Cu adevărat Fiul Iui Dumnezeu era Acesta" (Matei 27, 54). Şi-a dat 
seama de ceva mai presus de perspectiva gândirii omeneşti, şi-a dat seama că e vorba de 
cineva care e ales al Iui Dumnezeu. Bineînţeles că nu s-a gândit sutaşul că e vorba de 
Fiul Iui Dumnezeu deofiinţă cu Tatăl, de unul din Sfânta Treime, ci s-a gândit că e 
vorba de un om deosebit, de un om pe care Dumnezeu I-a ales şi I-a primit. In orice caz, 
a dat mărturie de faptul că nu a fost tâlhar, ci a fost drept. Că a fost Fiul Iui Dumnezeu, 
nu a fost un om oarecare. 

Unul dintre cei doi tâlhari care L-au văzut răstignit pe Domnul Hristos a zis: 
"Pomeneşte -mă Doamne întru împărăţia Ta", după ce I-a mustrat pe celălalt, care II 
defăima, chiar şi în suferinţă fiind el, şi zicea că "dacă eşti Fiul Iui Dumnezeu, 
mântuieşte-Te pe Tine şi pe noi" (Luca 23, 39;42). Şi atunci tîlharul cel drept, tâlharul 
care începea să nu mai fie tâlhar, a zis "Nu te temi tu de Dumnezeu, că eşti în aceeaşi 
osândă? Şi noi cele vrednice de păcatele noastre luăm, pe cînd acesta nici un rău nu a 
făcut". A înţeles tîlharul ceva din taina jertfei. Noi pătimim, pătimim pentru că am făcut 
rele şi plata păcatului o primim, plata răutăţilor noastre o primim, pe când acesta nu a 
făcut nici un rău. Acesta e drept, noi suntem tâlhari şi el e drept. A fost ceea ce a gândit 
creştinătatea în toată vremea: că un drept. Domnul Hristos, a fost răstignit între doi 
tâlhari, între doi nedrepţi, pentru că cei care L-au răstignit nu L-au socotit drept, ci L-au 
socotit tâlhar. Ori în realitate Domnul Hristos era drept şi a pătimit pentru păcatele 
noastre. A primit în Sine plata păcatelor noastre. Ca să nu mai pătimească fiecare, 
pentru că Ia măsurile omului nu există posibilitate de ispăşire. 

Sfântul Marcu Ascetul, de pildă, în Filocalie are un cuvânt care spune că noi nu avem ce 
să-I aducem Iui Dumnezeu. Dacă am făcut ceva rău, nu putem să compensăm cumva 
răul de odinioară cu faptele bune din prezent. De ce? Spune el de ce. Pentru că noi nu 
avem nimic de adus Iui Dumnezeu. Cum nu avem nimic de adus Iui Dumnezeu? Nu 
putem să facem nimic bun? Nu, putem să facem lucruri bune, dar lucrurile bune pe care 
Ie facem noi sunt datoriile noastre faţă de Dumnezeu. Nu Ie facem din puterea noastră 
numai, ci Ie facem ca un fel de colaboratori ai Iui Dumnezeu. Dumnezeu ne dă cinstire 
făcându-ne pe noi, cum zice Sfântul Petru Damaschin, colaboratori ai Lui. De aceea 
sfinţii, cu cât făceau mai mult bine cu atât se smereau mai tare. Nu se smereau ca unii 
care au făcut păcate, nu cu gândul Ia păcate se smereau, ci se smereau cu gândul Ia 
faptul că e o cinstire pentru ei binele pe care-I pot face, că sunt colaboratori ai Iui 
Dumnezeu, că-i cinsteşte Dumnezeu făcându-i colaboratori ai Săi şi că nu numai din 
puterea lor se face binele. Aşa încât sfinţii aveau totdeauna motive să se smerească. 
Bineînţeles că nu aveau o smerenie ostentativă, aşa cum fac unii dintre noi şi mai ales 

dintre călugări, care tot timpul se prezintă ca păcătoşi, că sunt păcătos, că sunt 
nevrednic. Nu în sensul acesta. Au avut în conştiinţa lor gândul că ei sunt datori Iui 
Dumnezeu. Nu au avut niciodată gândul că Dumnezeu Ie este dator lor, ci gândul că ei 
sunt datori Iui Dumnezeu. 

Aşadar, Sfântul Marcu Ascetul atrage atenţia că, dat fiind faptul că Dumnezeu ne-a dat 
puterile de a face bine, orice bine pe care îl facem suntem datori cu el, nu avem 
niciodată un plus. Cum e concepţia catolică ce zice că pentru a te putea mântui ai nevoie 
de o anumită cantitate de fapte bune, care bineînţeles te schimbă spre bine, dar ai şi 
nişte surplusuri dacă faci mai multe fapte bune, care, după aceea, se pot da altora care 
nu au făcut atâtea fapte bune câte Ie sunt suficiente. E o concepţie, oamenii pot gândi ce 
vor. Dar ortodox gândind, noi nu avem niciodată un plus pe care îl dăm, pe care îl 
putem transfera Ia alţii. Ci tot ce facem noi spre bine se adaugă Ia ceea ce suntem noi, se 
scrie în Cartea Vieţii noastre şi ne este necesar pentru că niciodată nu ne putem opri din 
calea binelui. Noi suntem limitaţi şi ne oprim cumva din calea binelui prin limitele pe 
care Ie avem, prin mărginirile noastre, dar ceea ce facem noi e totdeauna ceva cu care 
suntem datori. Aşa încât nu avem posibilitate să intervenim spre bine prin puterile 
noastre pentru insuficienţele, pentru nedesăvârşirile, pentru greşelile, pentru păcatele 
din trecut. Ne referim Ia ele şi stăm în faţa Iui Dumnezeu cu dorinţa de a scăpa de tot ce 
e rău - "Şi ne mântuieşte de cel rău" - de tot ce stă împotriva voii Iui Dumnezeu, de tot 
ceea ce a fost o deviere în viaţa noastră, o deviere de Ia bine, şi cerem de Ia Dumnezeu 
iertarea păcatelor şi Dumnezeu nu ne cere nimic în schimbul greşelilor sau păcatelor de 
odinioară, EI ne dă iertarea. Rămânând în noi, de multe ori, doar urmele 
nedesăvârşirilor, urmele devierilor, urmele păcatelor noastre, dar jertfa Mântuitorului 
este ca să putem primi iertarea aceasta, ca să nu ni se mai ceară nouă suferinţa de pe 
urma păcatelor. 

Bineînţeles că sunt şi suferinţe pe care Ie au oamenii, şi păcătoşii şi cei mai puţin 
păcătoşi, pentru că, de exemplu, nu se poate spune că Sfântul Apostol Pavel a suferit 
pentru că a fost păcătos. Când I-a iertat Domnul Hristos, când I-a primit Domnul 
Hristos, i-a iertat şi urmările păcatelor, dar Sfântul Apostol Pavel a suferit ca să fie o 
pildă de suferitor cu gândul Ia Dumnezeu. Ori nu are ce aduce ca jertfă nici pentru el, 
nici pentru altul, ci ceea ce facem noi de fapt în asceza noastră este o continuare, cumva, 
a jertfei Mântuitorului nostru lisus Hristos pentru viaţa noastră, pentru disciplinarea 
noastră. Nu că ne ducem cu realizările noastre bune în faţa Iui Dumnezeu şi zicem: 
Doamne, dar Tu ştii că am făcut cutare şi cutare lucru bun? Acestea toate se înscriu în 
noi, se însumează în existenţa noastră. Şi, mai presus de toate, este jertfa Mântuitorului 
nostru Hsus Hristos, care ne deschide calea către Sfânta Sfintelor. 

Domnul Hristos a intrat în Sfânta Sfintelor nefăcută de mână omenească, zice autorul 
Epistolei către Evrei. A intrat într-o Sfântă a Sfintelor, dar nu în Sfânta Sfintelor cea din 
Templu, ci a intrat într-o altă Sfântă a Sfintelor, să zicem aşa, într-o regiune mai presus 
de lume, într-un Ioc mai presus de obişnuit, a intrat acolo şi ne duce şi pe noi, ne-a 
deschis şi nouă calea către Sfânta Sfintelor prin jertfa Lui. Pentru că Răstignirea 
Mântuitorului are caracter de jertfă şi este de fapt jertfă. De ce? Pentru că a făcut-o de 
bună voie. "Putere am să îmi pun viaţa şi putere am să nu îmi pun viaţa pentru oile 
Mele" (loan 10, 18). Ori fiind un lucru pe care I-a făcut de bună voie, e meritorie jertfa, 
şi nu e necesară pentru Mântuitorul, pentru că Mântuitorul de fapt nu avea nevoie de 
nici un fel de suferinţă pentru EI, pentru că nu avea păcate. Şi fiind om unit cu 
Dumnezeu, suferinţele din umanitatea Lui au fost de fapt suferinţe mai presus de om. 

Nu că s-au comunicat lui Dumnezeu, dar omul care a pătimit nu era numai om şi de 
aceea au putere ispăşitoare, putere iertătoare. In aceasta constă taina, taina Crucii. 

Am pomenit ieri o alcătuire de la sfintele slujbe: "Taina cea din veac ascunsă şi de 
îngeri neştiută, prin tine. Născătoare de Dumnezeu, celor de pe pământ s-a arătat; 
Dumnezeu întru unire neamestecată Intrupându-Se şi Crucea de bunăvoie pentru noi 
luând". Deci există o taină a întrupării şi există o taină a Jertfei, o taină a Crucii, crucea 
fiind simbolul jertfei, simbolul suferinţei, simbolul tainei suferinţei Mântuitorului. Şi nu 
numai al suferinţei, ci şi al învierii. Dacă Domnul Hristos nu ar fi înviat. Răstignirea Lui 
ar fi fost un fapt obişnuit, poate un fapt divers chiar. Dar pentru că a înviat, avem 
confirmarea faptului că suferinţa Lui a fost o jertfă, o jertfă pe care a răsplătit-o 
Dumnezeu prin învierea Mântuitorului Hsus Hristos. în legătură cu învierea se spune în 
Scriptură şi că Dumnezeu L-a înviat şi că El însuşi a înviat. Şi de fapt realitatea este că 
fiind şi Dumnezeu, prin firea dumnezeiască a înviat. Oricum Dumnezeu L-a înviat, în 
sensul că nu din putere omenească a înviat, ci a înviat din putere dumnezeiască. Prin 
înviere se confirmă realitatea şi calitatea jertfei. 

în legătură cu Jertfa şi învierea noi spunem la sfintele slujbe de Dumineca, imediat după 
citirea Evangheliei cu învierea: "Crucii Tale ne închinăm, Hristoase, şi Sfintă învierea 
Ta o lăudăm şi o mărim". Deci avem în vedere şi Crucea şi învierea, legate una de alta. 
Crucea e adevărat că în concepţia noastră, în gândirea noastră obişnuită ne înfăţişează 
mai mult Jertfa decît învierea, dar de fapt ea cuprinde egal şi Jertfa şi învierea, şi 
Răstignirea şi învierea, şi suferinţa şi preamărirea. "învierea lui Hristos văzând, să ne 
închinăm Sfântului Domnului lisus. Unuia Celui fără de păcat". Şi apoi îndată facem 
legătura între Cruce şi înviere: "Crucii Tale ne închinăm Hristoase şi Sfintă învierea Ta 
o lăudăm şi o mărim; că Tu eşti Dumnezeul nostru, afară de Tine pe altul nu ştim, 
numele Tău numim. Veniţi toţi credincioşii să ne închinăm Sfintei învierii lui Hristos, 
că iată a venit prin Cruce bucurie la toată lumea". încă o dată Crucea, încă o dată 
învierea. "Totdeauna binecuvântând pe Domnul, lăudăm învierea Lui - de ce? - că 
răstignire răbdând pentru noi, cu moartea pe moarte a călcat". Crucea cuprinde deci şi 
Jertfa, şi cuprinde şi învierea. Nu reprezintă numai jertfa, ci şi biruinţa prin jertfă. în 
acest înţeles suntem noi cinstitori ai Crucii Mântuitorului şi ai Mântuitorului răstignit pe 
Cruce, crucea fiind simbol al suferinţei, simbol al Jertfei, şi fiind în acelaşi timp şi 
simbol al învierii. 

Domnul Hristos a primit de bună voie pătimirea în folosul nostru. învierea 
Mântuitorului este şi a Lui şi a noastră. Răstignirea Mântuitorului este numai pentru noi, 
numai a noastră. El a suferit pentru noi. Cei care nu au înţeles lucrurile acestea nici nu 
s-au referit la ele în acest înţeles, ci le-au văzut ca pe nişte lucruri care privesc fiinţa 
omenească, care privesc firea omenească a Domnului Hristos. în orice caz răstignitorii 
nu L-au cunoscut pe Domnul slavei, cum zice Sfântul Apostol Pavel în Epistola I către 
Corinteni. El scrie acolo că dacă ar fi cunoscut înţelepciunea lui Dumnezeu, n-ar fi 
răstignit pe Domnul slavei (I Corinteni 2, 8). Ei nu au cunoscut decât firea omenească a 
Mântuitorului şi de aceea au şi zis către Filat: "Noi lege avem şi după legea noastră El 
trebuie să moară, căci S-a făcut pe Sine Fiu al lui Dumnezeu" (loan 19, 7). Deci S-a 
făcut pe Sine Fiu al lui Dumnezeu. A zis despre Sine că e Fiul lui Dumnezeu. Aceasta e 
o hulă, e un păcat mare. Deci după legea noastră El trebuie să moară. 

Cei doi care mergeau spre Emaus şi erau trişti au fost întrebaţi de Domnul Hristos "Ce 
vorbeaţi pe cale?" (Luca 24, 17) Şi de ce sunteţi trişti? Şi ei au spus că învăţătorul lor a 

fost răstignit şi că a suferit şi sunt dezamăgiţi, pentru că ei aşteptau altceva. Aşteptau 
să-i mântuiască, aşteptau să Ie ajute şi iată că a murit. E drept că spun unii că a înviat, au 
fost nişte femei Ia mormânt şi spun că a înviat, dar ei nu credeau, ei credeau numai în 
suferinţă, credeau numai în răstignire, dar nici în răstignire nu credeau ca mijloc de 
schimbare a omului spre bine, ca ajutor, ci credeau în faptul răstignirii. Ştiau de faptul 
răstignirii, de fapt nu că credeau, ştiau că învăţătorul lor a fost răstignit. Şi atunci 
Domnul Hristos a zis: "O, nepricepuţilor şi zăbavnici cu inima a crede toate câte le-au 
scris proorocii. Oare nu trebuia ca Fiul Omului să pătimească şi să intre întru mărirea 
Sa?" (Luca 24, 25-26). Se înţelege, să intre întru mărirea Sa, după firea omenească, 
pentru că a avut totdeauna mărire, ca Dumnezeu. După firea omenească a intrat întru 
mărire prin pătimire, prin jertfă, prin răstignire, prin toate suferinţele care au fost, legate 
de săptămâna patimilor. Prin toate acestea Domnul Hristos a intrat, după firea 
omenească, întru mărirea Sa. Şi Domnul Hristos Ie pune în faţă faptul acesta în 
perspectiva proorocilor, în perspectiva Scripturilor. Cât au înţeles, nu ştim, dar ştim că 
"inimile lor ardeau când Ie vorbea pe cale" (Luca 24, 32), e o mărturisire făcută de ei 
înşişi în Emaus. Şi sigur că numai în perspectiva învierii au înţeles ceva, cât au înţeles. 
Dumnezeu ştie cât, despre răstignirea Mântuitorului, despre faptul că aceasta a fost 
prevăzută de prooroci, că a fost în planul Iui Dumnezeu, că aceasta nu a fost ceva 
întâmplător, nu a fost ceva Ia care a dus răutatea omenească, ci a fost un plan 
dumnezeiesc în care Dumnezeu S-a folosit de răutatea omenească pe care nu a creat-o. 
Răutatea omenească a fost o realitate, a fost ceva de care nu s-a putut face abstracţie şi 
s-a putut folosi răutatea omenească pentru un plan dumnezeiesc. 

S-ar putea pune întrebarea: bine, dar în cazul acesta, dacă trebuia să fie răstignit 
Domnul Hristos, trebuia să fie şi o răutate şi răutatea înseamnă că a fost dirijată cumva, 
au fost dirijaţi oamenii să ajungă răi şi să facă lucruri de felul acesta. Nu e aşa. Răutatea 
s-a înmulţit în lume, oamenii au devenit răi, şi fiind răi au putut face lucruri rele. Nu au 
fost angajaţi oameni buni să facă lucruri rele, ci au fost folosiţi oameni răi să facă 
lucruri rele, însă care se îndreaptă spre bine, care sunt folositoare spre bine. Deci 
Dumnezeu nu a creat un Iuda, ca să fie Iuda şi să-L vândă pe Domnul Hristos, nu a creat 
nişte ostaşi ca să-L răstignească, ci ei au ajuns să fie capabili de lucrul acesta. Noi, de 
exemplu, care suntem aici, nici unul dintre noi nu am fi în stare să batem măcar un cui 
într-o mână a cuiva. Nu avem această răutate, răutatea Ia măsurile acelea. Chiar dacă 
mai facem noi rele şi mai zicem cuvinte jignitoare, şi mai facem nişte lucruri care nu se 
potrivesc cu binele şi cu omul aşa cum îl vrea Dumnezeu, dar nu am putea face lucruri 
de felul acesta. Bine, dar sunt oameni care ar putea să facă. Acum când au fost mulţi 
oameni închişi, înainte, în regimul trecut şi au pătimit pentru crezul lor, pentru că nu au 
mers pe linia hotărâtă de partidul comunist, i-au dus Ia închisoare şi i-au bătut. Cine i-au 
bătut? Oameni care pot bate. Şi oamenii aceia care au făcut răul acesta nu au fost creaţi 
ca să facă răul acesta, ci au fost răi şi au putut fi utilizaţi Ia aşa ceva. 

Domnul Hristos a primit pătimirea din iubire. în cruce ca simbol al jertfei Mântuitorului 
- acum nu vorbim numai de pătimirea în sine, ci de calitatea pătimirii - în pătimirea 
Mântuitorului nostru lisus Hristos se revarsă iubirea Lui. A fost necesară pătimirea. 
Domnul Hristos a primit să pătimească. De ce? Pentru că i-a iubit pe oameni. în Sfânta 
Evanghelie de Ia loan e scris că "lisus i-a iubit pe ai Săi şi i-a iubit până Ia urmă" (loan 
13, 1). Chiar Domnul Hristos are cuvânt în Sfânta Evanghelie de Ia loan că "Mai mare 
dragoste decât aceasta nimenea nu are, ca sufietul său să şi-I pună pentru prietenii săi. 
Voi prietenii mei sunteţi, dacă faceţi ceea ce vă poruncesc" (loan 15, 13-14). 

In cruce, ca simbol al jertfei şi al pătimirii, al pătimirii cu calitatea de jertfă, se 
cuprinde iubirea lui Dumnezeu. Pe la noi, la mănăstire au trecut nişte călugări francezi 
catolici care au devenit ortodocşi, şi când au trecut pe la noi, catolici fiind ei, un părinte. 
Placide - poate aţi citit cartea "Nostalgia Ortodoxiei" -, a vorbit, era Dumineca a treia 
din Postul Paştilor, Dumineca Sfintei Cruci, şi îmi aduc aminte clar că a spus: "Crucea 
este faţa lui Dumnezeu îndreptată către oameni". Mi-a plăcut tare mult. Faţa lui 
Dumnezeu îndreptată către oameni. Eu am tradus cuvântarea lui pentru credincioşii care 
erau în biserică şi chiar le-am subliniat lucrul acesta, din partea mea, că e foarte 
important să privim Crucea în felul acesta, ca "faţa lui Dumnezeu îndreptată către 
oameni". De ce e faţa lui Dumnezeu îndreptată către oameni? Pentru că Dumnezeu e 
iubire. In Sfânta Scriptură a Noului Testament, în Epistola I Sobornicească a Sfântului 
Evanghelist loan, epistolă cu care el a însoţit Evanghelia - deci când a scris Evanghelia 
a scris şi Epistola I Sobornicească şi a însoţit Evanghelia cu ea trimiţând-o celor către 
care a fost luare aminte când a scris Evanghelia - se afirmă de două ori că Dumnezeu 
este iubire. 

Să ştiţi că Evangheliile sunt cărţi ocazionale. Nu sunt cărţi scrise ca să rămână 
posterităţii. Sunt un fel de scrisori, un fel de revărsări de suflet pentru anumite trebuinţe 
ale oamenilor care doreau să ştie ceva despre Domnul Hristos şi atunci Sfinţii 
Evanghelişti au scris cărţile ca nişte cărţi ocazionale. Singura carte a Noului Testament 
care e scrisă ca un fel de studiu e Epistola către Romani a Sfântului Apostol Pavel. 
Celelalte sunt toate cărţi ocazionale. De fapt şi Epistola către Romani într-un fel e 
ocazională pentru că Sfântul Apostol Pavel voia să îi informeze şi teologic pe creştinii 
din Roma şi a scris o epistolă, dar a scris-o cu răgaz şi a scris-o punându-şi în epistolă 
gândurile lui în legătură cu mântuirea venită prin Hristos. Celelalte sunt cărţi 
ocazionale, cărţi care au rămas în patrimoniul Bisericii, cărţi pe care Biserica le-a 
păstrat şi le-a apărat, le-a tâlcuit, pentru că înainte de a fi Scriptura a fost Tradiţia. 
Scriptura este Tradiţia de la început şi Tradiţia de propovăduire, crezul Bisericii de la 
început. Evanghelia şi Scriptura în general. Scriptura Noului Testament, este o mărturie 
despre ceea ce credeau cei care nu au scris şi cei care au scris. 

Sectarii nu au dreptate să spună că ajunge Scriptura, pentru că Scriptura este numai o 
parte din ceea ce s-a propovăduit. Sfântul Apostol Pavel spune, scrie în Epistolele sale, 
că "Celelalte lucruri le voi rândui când voi veni" (I Corinteni 11, 34). Sau "ţineţi la 
predaniile pe care le aveţi" (II Tesaloniceni 2, 15). Nu numai ceea ce e scris. Şi apoi 
scrierile Noului Testament nu le-au avut toţi, cum avem noi acum Noul Testament, ştim 
şi ce a scris Matei şi ce a scris loan şi ce a scris Luca şi aşa mai departe, ci cărţile lor au 
fost cărţi din care unii au avut una dintre ele, ceilalţi au avut alta şi cu vremea, abia după 
tipărire, s-a ajuns să poţi avea Scriptura, şi să spui uite ce scrie aici şi uite ce scrie 
dincolo. Biserica a existat, să zicem aşa, fără Scriptura scrisă. A existat prin Scriptura 
vorbită, prin Scriptura propovăduită. 

Sigur, e mare lucru că s-au fixat nişte adevăruri şi au ajuns până la noi. Au ajuns printr- 
lucrare a lui Dumnezeu. Dar nu ai putea zice că cineva, dacă citeşte din Scriptură, afiă 
ceea ce trebuie să ştie, uite Scriptura, citeşte aici şi ştii. Noi privim lucrurile în 
perspectiva Scripturii şi în perspectiva Tradiţiei şi în perspectiva tradiţiei vii a Bisericii. 
Dacă ar dispărea Scriptura, Biserica totuşi ar exista în continuare, pentru că trăieşte prin 
ceea ce se crede, prin ceea ce se învaţă prin propovăduirea vie. Noi ne referim acum la 
Scriptură, şi foarte bine că o avem şi ne putem referi la ea. 

Deci în Scriptură, în Epistola scrisă de Sfântul loan Evanghelistul se afirmă de două 
ori că Dumnezeu este iubire (I loan 4, 8; 16). In Evanghelie este cuvântul că 
"Dumnezeu a iubit lumea aceasta atât de mult încât L-a dat pe Fiul Său Cel Unul Născut 
ca tot cel ce crede în El să nu piară, ci să aibă viaţă veşnică" (loan 3, 16), incluzând 
bineînţeles în această iubire, când zicem "L-a dat", L-a dat şi să Se răstignească. Era 
nevoie de Răstignire, era nevoie de Jertfă, iată Fiul lui Dumnezeu S-a răstignit, S-a 
jertfit. Răstignirea Lui are calitate de jertfă, nu numai de pătimire, şi este în fi)losul 
tuturor credincioşilor. 

Noi cam facem abstracţie de faptul că avem Jertfa Mântuitorului ca ajutor şi pe 
Mântuitorul Cel ce S-a jertfit II avem ca ajutor. De multe ori au impresia mulţi, şi dintre 
duhovnici, că trebuie să faci nu ştiu ce lucruri extraordinare ca să-ţi ispăşeşti păcatele. 
Păi să ştiţi că mulţi îşi ispăşesc păcatele nu pentru că le dă cineva să facă nişte lucruri ca 
să-şi ispăşească păcatele, de multe ori îţi dă Dumnezeu nişte canoane, îţi dă nişte 
suferinţe, nişte necazuri. Atunci de ce să-1 mai îngreuiezi pe om? Mai vine cineva la 
mine şi zice "Părinte, ce canon îmi daţi?" Şi îi zic: dar nu ţi-a dat Dumnezeu canoane 
destule? Fă-le acelea pe care ţi le-a dat Dumnezeu, primeşte-le pe acelea, ce să-ţi mai 
dau? Adică jertfa Mântuitorului nostru lisus Hristos este totdeauna pentru noi ajutătoare 
şi asta nu trebuie să uităm niciodată. 

Pentru că dacă uităm, uităm un lucru foarte important: deci Dumnezeu este iubire, din 
iubire L-a trimis pe Fiul Său, din iubire faţă de lume, faţă de lume considerată creaţia lui 
Dumnezeu, faţă de oameni. Ştiţi că Sfântul Apostol Pavel, de pildă, în Epistola către 
Romani - să ştiţi că eu am avut o predilecţie pentru lucrul acesta, pentru pozitivul 
acesta, pentru optimismul acesta al Scripturii, pentru partea aceasta. Nu ştiu, parcă pe 
mine m-a stingherit totdeauna când am auzit că Dumnezeu Se şi mânie. Parcă aş vrea să 
fie un Dumnezeu care nu Se mânie. Că Dumnezeu pedepseşte, că Dumnezeu trăzneşte. 
Totdeauna când am auzit aşa ceva, parcă Dumnezeul meu e altfel. Totdeauna am avut o 
aderenţă la lucrurile acestea pozitive - are un cuvânt care aşa de mult îmi place. Zice că 
"dacă Dumnezeu L-a dat pe Fiul Său pentru noi, oare nu ne va da toate împreună 
cu El?" (Romani 8, 32) E extraordinar. Din Evanghelie ştim că Domnul Hristos II 
prezintă pe Dumnezeu ca Tatăl Lui. Şi spune că "dacă voi, răi fiind - noi ca oameni 
fiind răi în raport cu bunătatea lui Dumnezu - ştiţi să daţi fiilor voştrii cele bune, cu atât 
mai mult Tatăl vostru Cel din ceruri" - se înţelege, nu mai zice Domnul Hristos, "Care e 
bun". Deci Dumnezeu Cel bun e mai bun decât răutatea noastră, decât noi care suntem 
răi. Şi fiind bun şi răsare soarele peste cei buni şi peste cei răi, şi trimite ploaia peste cei 
drepţi şi peste cei nedrepţi (cf Matei 5, 45), aceasta înseamnă că Dumnezeu e Tatăl 
tuturor, şi al celor buni şi al celor răi. Şi dacă El face aşa, înseamnă că şi noi trebuie să 
facem şi să avem încredere în ce face Dumnezeu. De aceea e atât de multă zdrobire 
sufletească la oameni, pentru că nu se gândesc la ce face Dumnezeu pentru om. 

Dumnezeu face foarte mult pentru om. Jertfa aceasta, taina jertfei este pentru noi o 
dovadă despre bunătatea lui Dumnezeu pe care noi de multe ori o ocolim şi nu o băgăm 
în seamă. Nu că o dispreţuim, dar nu o băgăm în seamă. Ca şi când nu S-a răstignit 
niciodată Domnul Hristos şi pentru noi. Ori în Crez spunem "Şi S-a răstignit pentru noi 
în vremea lui Pilat din Pont. Şi a pătimit?" Pentru noi şi pentru a noastră mântuire a 
venit Fiul lui Dumnezeu în lumea aceasta şi pentru noi şi pentru a noastră mântuire S-a 
răstignit. Şi aşa de puţin ne gândim la lucrurile acestea. Adică slujbele Bisericii noastre 
sunt făcute în aşa fel încât ne pun în atenţie jertfa Mântuitorului. Miercurea şi vinerea 
sunt zile de pomenire a Crucii, de pomenire a jertfei, de pomenire a crucii ca simbol al 

jertfei. Le zicem, Ie ascultăm cântate, Ie ascutăm vorbite. Ie citim noi înşine, dar 
prea puţin ne gândim Ia valoarea Jertfei pentru noi, pentru noi şi pentru a noastră 
mântuire. Prea puţin ne gândim Ia Domnul Hristos care îşi manifestă iubirea prin jertfă 
pentru noi. 

Şi Jertfa aceasta se continuă în fiecare Sfântă Liturghie pentru a se actualiza jertfa de 
odinioară în vremea noastră. Se aduce în faţa noastră răstignirea de odinioară, dar nu 
numai Răstignirea, ci şi învierea, căci Ia Sfânta Liturghie preotul, după ce zice cuvintele 
"Luaţi mâncaţi, acesta este Trupul Meu" şi "Beţi dintru acesta toţi, acesta este Sângele 
Meu", până cântă credincioşii un "Amin" mai lung, zice aşa: "Aducându-ne aminte de 
această poruncă mântuitoare - de porunca să facem şi noi ceea ce a făcut EI Ia Cina cea 
de Taină, adică să continuăm jertfa: "Aceasta să faceţi întru pomenirea Mea până Ia 
venirea Mea" - şi de toate cele ce s-au făcut pentru noi: - enumerăm ce anume - de 
cruce, - aceasta înseamnă de jertfa, de pătimire ca jertfă, de jertfă întemeiată pe pătimire 
- de groapă, - de mormântul Domnului Hristos, de înmormântarea Domnului Hristos - 
de învierea cea de a treia zi, de suirea Ia cer şi şederea de-a dreapta - de-a dreapta 
Tatălui - şi de cea slăvită a doua iarăşi venire, - şi apoi spune cu glas tare - ale Tale 
dintru ale Tale, Ţie aducem de toate şi pentru toate". Deci din ale Tale aducem 
Cinstitele Daruri, fiind ale Tale, Ţi Ie aducem din nou. Ţi Ie aducem şi noi ca ale Tale, 
din ceea ce ne-ai dat Tu, aducem acestea în faţa Ta. "Ţie aducem de toate şi pentru 
toate", adică acestea reprezintă tot ce putem aduce, inclusiv inima noastră şi acestea Ie 
aducem pentru că ne aducem aminte de porunca mântuitoare de a aduce acestea, ne 
aducem aminte de cele ce s-au făcut pentru noi - să nu uităm, pentru noi - de Cruce, 
care reprezintă jertfa cea pentru noi, de groapă - respectiv de mormânt, de 
înmormântare, de moartea Domnului Hristos care s-a făcut pentru noi - de învierea cea 
de a treia zi, care e şi învierea noastră, de înălţare, de suirea Ia cer, care e şi pentru noi, 
şi ca să ne putem sui şi noi Ia cer, de şederea de-a dreapta Tatălui, să-L privim pe 
Mântuitorul totdeauna peste tot ce există, mai presus de tot ce există, şi în sfârşit de cea 
de a doua slăvită iarăşi venire, de venirea a doua a Mântuitorului Hristos, pe care noi o 
trăim în cadrul Sfintei Liturghii. 

Noi nu suntem dintre aceia care mereu spun că vine Domnul Hristos, că e aproape 
venirea, că suntem Ia sfârşitul veacurilor, că suntem în vremi apocaliptice, că în curând 
apare Domnul Hristos. Noi nu suntem dintre aceia, deşi să ştiţi că Biserica de Ia început 
a avut această perspectivă. Cei de Ia început, din primele generaţii ale Bisericii au crezut 
că Domnul Hristos vine în vremea lor. Şi Sfântul Apostol Pavel chiar. Sfântul Apostol 
Pavel în Epistola I către Tesaloniceni zice că "noi cei vii care vom fi rămaşi în viaţă Ia 
venirea Domnului, nu vom întrece pe cei adormiţi" (I Tesaloniceni 4, 15). Cei adormiţi 
vor învia, morţii vor învia şi noi cei rămaşi în lume împreună cu ei vom fi răpiţi în nori 
şi vom merge în întâmpinarea Domnului în văzduh. Era gândirea Sfântului Apostol 
Pavel de atunci şi aceasta s-a menţinut de-a lungul veacurilor, deşi s-au corectat tot de 
Sfinţii Apostoli. Sfântul Apostol Petru zice că "înaintea Iui Dumnezeu mia de ani e ca 
ziua ce a trecut" (II Petru 3,8; Psalmul 89, 4), deci nu trebuie să ne gândim Ia lucrurile 
Iui Dumnezeu în perspectiva omului, în perspectiva timpului, ci trebuie să vedem 
lucrurile în perspectivă dumnezeiască, nu în perspectivă omenească. Aşa că sfârşitul 
poate să fie aproape şi poate să fie departe. Dumnezeu ştie când va fi sfârşitul lumii, 
când va fi a doua venire. Dar pentru noi fiecare Sfântă Liturghie este şi o prăznuire a 
celei de a doua slăvită iarăşi venire. Aşa încât noi nu punem atât accent pe venirea 
Domnului Hristos, pentru că venirea Domnului Hristos într-un fel e prezentă între noi Ia 
fiecare Sfântă Liturghie. 

Aşa că jertfa Mântuitorului este o realitate care ţine şi de trecut dar ţine şi de 
prezent, şi ţine şi de viitor. Şi ţine de viitor în înţelesul că până vom mai fi în condiţiile 
acestea, ale existenţei umane şi ale lumii pe care o trăim, până atunci noi avem în 
vedere jertfa Mântuitorului ca o realitate pentru noi. Sângele Mântuitorului nostru lisus 
Hristos ca un mijloc de ispăşire a păcatelor. Sfânta Cuminecătură, faptul de a ne 
împărtăşi ne ajută să ni se ierte păcatele. Se spune "Se împărtăşeşte robul lui Dumnezeu 
cutare cu Cinstitul şi Preasfântul Trup şi Sânge al Mântuitorului nostru lisus Hristos 
"spre iertarea păcatelor şi spre viaţa de veci". Credincioşii se împărtăşesc spre 
iertarea păcatelor şi spre viaţa de veci. Deci e prezentă jertfa ispăşitoare a Mântuitorului 
nostru lisus Hristos în actualitatea noastră. De aceea noi ţinem atât de mult la Sfânta 
Liturghie. Iar eterodocşii spun mereu că ce Liturghie, nu are nici o importanţă, ce 
preoţie, lucruri care sunt inventate de oameni. Ei pot să spună lucrul acesta dar 
indiferent ce spun ei, ştim că pentru noi Sfânta Liturghie, chiar dacă nu este cuprinsă în 
Scriptură - că ei numai ce scrie în Scriptură iau în seamă - chiar dacă nu este cuprinsă în 
Scriptură - şi de fapt nu e cuprinsă în Scriptură - noi ţinem la Sfânta Liturghie cum 
ţinem la Scriptură. Şi poate că ţinem mai mult la Sfânta Liturghie decât la Scriptură 
pentru că în cadrul Sfintei Liturghii se propovăduieşte Scriptura, se citesc lecturi din 
Scriptură şi până la o vreme în centrul atenţiei la Sfânta Liturghie este Evanghelia, care 
e pusă pe Sfânta Masă, şi după ce se citeşte Evanghelia, Evanghelia e pusă deoparte, e 
luată din centru ca să vină în centru Euharistia ca realitate a jertfei Mântuitorului şi a 
învierii Mântuitorului şi ca mijloc de îmbunătăţire sufietească după ce ai folosit 
cuvântul lui Dumnezeu şi după ce te-ai format prin cuvântul lui Dumnezeu. 

Dragi studenţi, acestea sunt nişte gânduri, nişte gânduri pe care aş vrea să vi le pun în 
atenţie şi pe care să le fructificaţi, şi pe care să le înmulţiţi, şi pe care să le menţineţi în 
legătură cu taina Jertfei. Pătimirea Domnului Hristos pentru noi este o jertfă, jertfa 
Mântuitorului făcută din iubire în folosul nostru. Să nu uităm niciodată că Domnul 
Hristos S-a răstignit pentru noi şi pentru a noastră mântuire, că Domnul Hristos ne ajută 
din situaţia aceasta de suferitor pentru binele nostru. Şi cum am zis, dacă Dumnezeu - 
zice Sfântul Apostol Pavel - L-a dat pe Fiul Său pentru noi, - a primit ca Fiul Său să 
sufere pentru noi - dacă Fiul lui Dumnezeu a suferit pentru noi, oare nu ne va da toate 
împreună cu El? Vom putea să ne gândim vreodată că ne va părăsi Dumnezeu? Păi 
Dumnezeu este iubire. Crucea este simbol al iubirii, este, vă rog să reţineţi lucrul acesta, 
"faţa lui Dumnezeu îndreptată către oameni". Cum e faţa lui Dumnezeu? Noi ştim 
despre Dumnezeu că e iubire. Aceasta e faţa lui Dumnezeu. Iubirea lui Dumnezeu 
îndreptată către oameni este faţa lui Dumnezeu îndreptată către oameni, cuprinsă în 
Sfânta Cruce ca simbol al iubirii lui Dumnezeu faţă de noi. Şi ca semn, după aceea, al 
învierii, care continuă iubirea. 

Prin urmare, toate lucrurile acestea să le avem în vedere şi să ne gândim la taina Jertfei, 
la pătimirea Domnului Hristos ca la o jertfă şi la jertfă ca la o taină pe care nu o putem 
cuprinde pe deplin şi să nu avem cumva o scădere în faţa preţuirii jertfei Mântuitorului 
cum aveau cei de demult, mai ales asupritorii creştinior, care ziceau că creştinii cred 
într-un Dumnezeu care S-a răstignit, cred într-un Dumnezeu care a pătimit. Noi credem 
într-un Dumnezeu care e mai presus de răstignire şi mai presus de pătimire, dar care în 
fiinţa omenească a Mântuitorului nostru lisus Hristos a suferit pentru mântuirea noastră, 
pentru preamărirea lui Dumnezeu, pentru învierea noastră şi pentru înălţarea noastră. 
Fără jertfă nu există mântuire şi noi continuăm cumva jertfa Mântuitorului, nu numai 
prin Sfânta Liturghie ci şi prin mijloacele de disciplinare ale vieţii noastre, ale fiinţei 
noastre. Postul, de pildă, este un fel de continuare a jertfei Mântuitorului nostru în noi. 

la măsurile noastre. Şi acestea sunt necesare, asceza în general e necesară, atât cât 
ne cere Biserica. Nu trebuie să facem o asceză peste puterile noastre. Noi facem asceza 
pentru disciplinarea noastră, pentru învierea noastră, pentru pregătirea sufletului nostru 
ca să fie receptiv la tot ce ne dă Dumnezeu. 

Vă doresc folos şi din această întâlnire, şi din această expunere pe care am făcut-o, ca să 
zic aşa, din iniţiativă proprie. M-am gândit că poate e bine acum la sfârşit de secol, când 
oamenii fac fel de fel de aprecieri în legătură cu persoana Mântuitorului, să ne gândim 
şi la acest aspect al iubirii Mântuitorului manifestată în pătimirea Sa care este jertfa Sa 
şi care rămâne pentru totdeauna, poate chiar pentru veşnicie, o taină. Pentru că dacă o 
cunoaştem deplin nu mai e taină. Ori nouă ne e destul cât cunoaştem ca să putem preţui 
această pătimire, ca să putem preţui jertfa, ca să înţelegem că jertfa Mântuitorului este şi 
rămâne taină. Dumnezeu să ne ajute! 



Aţi amintit aseară despre afirmaţia Sfântului Maxim Mărturisitorul că întruparea 
Domnului Hristos ar fi avut loc chiar dacă omul nu ar fi căzut în păcat, din dragoste 
faţă de oameni. Se poate spune acelaşi lucru despre jertfa Mântuitorului? Ar fi fost 
necesară dacă Adam nu ar fi căzut în păcat? Am întâlnit ipoteza că jertfa Mântuitorului 
îşi are originea tot în dragostea lui Dumnezeu şi că ar fi un temei la creaţia lumii. 

Cred că jertfa nu ar fi fost necesară. Sunt păreri ale oamenilor, se poate întâmpla ca 
cineva să le poată şi justifica cumva dar eu cred că jertfa s-a făcut anume pentru păcat: 
"Cu rana Lui noi toţi ne-am vindecat". Dacă oamenii nu ar fi păcătuit, nu ar fi fost 
nevoie de jertfa ispăşitoare, de o pătimire ispăşitoare. 

Dar iubirea lui Dumnezeu nu se manifestă numai în jertfă. Se manifestă în jertfa în 
situaţia noastră, ca oameni căzuţi. Poate că într-un fel nici nu ar fi cazul să ne gândim ce 
s-ar fi putut întâmpla dacă lucrurile nu s-ar fi întâmplat aşa cum s-au întâmplat. Dar 
Sfântul Maxim Mărturisitorul vrea să spună că Dumnezeu şi-a manifestat iubirea şi 
jertfa şi apropierea de om în maximă apropiere prin întruparea Fiului lui Dumnezeu, a 
fost în planul lui Dumnezeu. Căderea în păcat a venit după aceea şi atunci nu se poate 
zice că, pentru că omul a păcătuit, a trebuit Dumnezeu să găsească mijlocul acesta de a-1 
ridica, ci Dumnezeu ar fi vrut ca Fiul Său să Se facă om şi în condiţia în care omul nu ar 
fi păcătuit. 

Este o afirmaţie a Sfântului Maxim Mărturisitorul pe care noi o luăm în consideraţie 
doar pentru că ea cuprinde afirmaţia că venirea în lume a Fiului lui Dumnezeu este un 
lucru care s-ar fi întâmplat şi fără condiţia aceasta. Nu putem zice că Domnul Hristos, 
Fiul lui Dumnezeu a pătimit pentru că omul a păcătuit. Nu păcatul L-a adus pe Fiul lui 
Dumnezeu în lume, ci pe Fiul lui Dumnezeu L-a adus iubirea. 

Vă rog să faceţi o legătură între jertfele din celelalte religii şi în special de la evrei, din 
Vechiul Testament, mai ales mielul pascal şi jertfa unică, sângeroasă. 

Toate jertfele din Vechiul Testament câte sunt pomenite şi câte sunt rânduite sunt o 
prevestire a jertfei Mântuitorului nostru Hsus Hristos. Adică omul a simţit în conştiinţa 
lui trebuinţa de a aduce ceva lui Dumnezeu. Şi pentru că nu s-a putut aduce pe sine 
însuşi, nu s-a putut jertfi pe sine însuşi, a adus jertfe în afară de el dar pentru el. Şi 

acestea toate sunt şi din credinţele celor care nu au fost cuprinşi în Vechiul 
Testament, de alte credinţe, toate jertfele acestea sunt prevestitoare ale jertfei 
Mântuitorului nostru lisus Hristos, iar jertfa nesângeroasă din Sfânta Liturghie este 
continuatoare a jertfei Domnului Hristos. Nu mai sunt necesare jertfele de animale 
preînchipuitoare, ci este necesară doar prelungirea jertfei Domnului Hristos, 
actualizarea ei. 

23 iulie 1996 

/v 

Taina învierii 



Preacuvioase părinte, dragi studenţi, ieri seara în legătură cu taina Jertfei am venit şi cu 
unele aprecieri în legătură cu taina învierii, pentru că numai aşa se poate înţelege taina 
Jertfei Mântuitorului. Numai în perspectiva învierii are valoare de jertfă Răstignirea 
Mântuitorului nostru lisus Hristos, pătimirea pe care a suferit-o pentru noi. Fără înviere 
ziceam că Răstignirea ar fi fost un fapt obişnuit. Ar fi putut conta pentru mulţi ca o 
pedeapsă, cum a şi contat pentru cei care nu au ştiut de înviere şi care nu au crezut în 
înviere, care au zis că un tâlhar a primit o pedeapsă. Ori noi, care ştim că Domnul 
Hristos a înviat din morţi şi că este Dumnezeu adevărat şi om adevărat, credem că 
Răstignirea Domnului nostru lisus Hristos a fost o jertfă, pătimirea Lui a fost o jertfă 
adusă pentru ispăşirea păcatelor noastre, pentru ispăşirea păcatelor lumii, pentru 
mântuirea lumii. 

Sunt unii dintre creştini care nu sunt cinstitori ai Crucii Domnului nostru lisus Hristos, 
spunând că crucea a fost o unealtă de chinuire. Noi însă credem altceva. Credem că 
crucea a fost un altar de jertfă. E adevărat că a fost chinuit Domnul Hristos pe cruce dar 
El a intrat întru mărirea Sa, după firea omenească, prin cruce, şi după învierea Sa din 
morţi, vorbind cu cei doi călători spre Emaus, le-a spus mustrându-i: "Oare nu trebuia 
Hristos să pătimească şi să intre întru mărirea Sa?" (Luca 24, 26). Aceasta arată că 
Domnul Hristos pune accent pe jertfa Lui şi o arată ca fiind un mijloc de mântuire. Firea 
omenească a Domnului nostru lisus Hristos a fost înviată din morţi, respectiv a înviat 
Domnul Hristos cu trupul din morţi, pentru că sufietul nu moare niciodată şi nici 
dumnezeirea nu poate muri. 

Noi ştim că la moartea Mântuitorului nostru lisus Hristos s-a întâmplat lucrul următor: 
orice moarte înseamnă despărţirea sufietului de trup. Domnul Hristos are fire 
omenească deplină şi fire omenească înseamnă trup şi sufiet, sufiet şi trup. Noi vorbim 
de întruparea Fiului lui Dumnezeu, de înomenirea Fiului lui Dumnezeu, dar prin aceasta 
nu înţelegem că firea dumezeiască s-a unit doar cu trupul omenesc, s-a întrupat. Şi când 
zicem că s-a întrupat înţelegem că s-a unit cu firea omenească constatatoare din sufiet şi 
trup, din trup şi sufiet. Deci Domnul Hristos, Fiul lui Dumnezeu, nu a luat un trup, un 
simplu trup în care S-a întrupat dumnezeirea, ci a luat omenitatea, adică a luat pe om 
aşa cum este el în întregime. De ce? Pentru că altfel nu avea cum să mântuiască firea 
omenească, care nu e numai trup ci e şi trup şi sufiet. 

Prin urmare, la moartea Mântuitorului s-a întâmplat despărţirea sufletului de trup şi 
despărţirea firii omeneşti de firea dumnezeiască, nu în înţelesul că s-a făcut o separare. 

ci că dumnezeirea de fapt a rămas cu cele două elemente ale fiinţei omeneşti, cu 
sufletul şi cu trupul, cu sufletul S-a pogorât în iad, cu sufletul şi cu dumnezeirea, cu 
trupul şi cu dumnezeirea a rămas în mormânt şi cu dumnezeirea, care e pretutindeni. 
Domnul Hristos a fost şi în rai cu tâlharul, căci i-a promis tâlharului: "Astăzi vei fl cu 
Mine în rai" (Luca 23, 43), i-a promis că vor fl împreună în rai. 

învierea Mântuitorului nostru lisus Hristos este şi rămâne taină, oricât am vorbi noi 
despre învierea Domnului Hristos nu putem ajunge Ia înţelegere deplină. Ştiţi, poate 
ştiţi mai bine zis, că este o alcătuire între catavasiile Crucii în care învierea este 
prezentată expres "cea mai presus de lume înviere a Iui Hristos Dumnezeu", adică ceva 
care e mai presus de ceea ce putem noi înţelege cu puterile firii şi de fapt e mai presus 
de ceea ce putem înţelege noi deplin. în orice caz nu ajungem niciodată să înţelegem 
învierea Mântuitorului, pentru că este mai presus de flre. 

Deci în ce a constat învierea Mântuitorului Hristos? A constat în învierea trupului, în 
unirea Iui cu sufletul, deci sufletul Ia învierea Domnului Hristos s-a unit cu trupul 
Domnului Hristos şi prin putere dumnezeiască a înviat din morţi. Despre acest lucru e 
scris în Sflntele Evanghelii, în cele patru Evanghelii. Fiecare Evanghelist prezintă 
învierea Domnului Hristos ca realitate, nu o explică, nici nu face aprecieri asupra 
învierii, ci flecare Evanghelist prezintă învierea ca o realitate, ca ceva care s-a 
întâmplat. 

Domnul Hristos a rânduit ca jertfa Lui să fle pomenită până Ia sfârşitul veacului prin 
Sfânta Liturghie: "Aceasta să o faceţi întru pomenirea Mea" (Luca 22, 19). Deci 
Domnul Hristos nu are nici o ezitare când e vorba de a se pomeni jertfa, ci chiar a lăsat 
să I se pomenească jertfa. Şi noi pomenim jertfa Domnului Hristos împreună cu 
celelalte câte s-au întâmplat pentru noi şi pentru a noastră mântuire, deci Răstignirea, 
înmormântarea, învierea, înălţarea Ia cer, toate acestea sunt cuprinse în Sfânta Liturghie 
care este o sărbătorire cuprinzătoare. Nu se fac aprecieri în Sfânta Liturghie în legătură 
cu valoarea Jertfei, cu valoarea învierii, cu valoarea înălţării Mântuitorului nostru lisus 
Hristos, ci ni se prezintă ca nişte lucruri reale în care noi credem. 

Sflntele slujbe ale Bisericii însă, slujbele de Ia Paşti în special, slujbele de dumineca, 
sunt prăznuitoare ale învierii Mântuitorului Hristos. Pastile se prăznuiesc cu sărbătorire 
deosebită Ia Paşti, dar Pastile se repetă în flecare duminecă, cu câteva excepţii doar: nu 
se prăznuieşe învierea Domnului Hristos ca o prelungire a Paştilor Ia Rusalii, în 
dumineca Rusaliilor, pentru că atunci se sărbătoreşte pogorârea Duhului Sfânt; în 
Dumineca Floriilor, pentru că atunci se prăznuieşte intrarea în Ierusalim, deci altceva 
decât învierea; şi apoi dacă într-una din dumineci cade o sărbătoare împărătească, cum 
este Schimbarea Ia faţă. Ziua Crucii, Naşterea Mântuitorului nostru lisus Hristos, 
Botezul Domnului Hristos, atunci se anulează însemnătatea de praznic a învierii pe care 
o are dumineca şi se prăznuieşte numai praznicul respectiv, sărbătoarea care coincide 
într-o zi de duminecă. în rest toate duminecile sunt pomenitoare, sărbătoritoare a 
învierii Domnului Hristos. Aşa încât am putea zice că în flecare duminică avem şi 
Pastile. Iar Sfânta Liturghie este o prăznuire de Paşti, o continuare a Paştilor şi chiar se 
spune Ia Sfânta Liturghie, de către clericii care se împărtăşesc, după ce se împărtăşesc 
spun şi cuvintele "O Pastile cele mari şi preasflnţite Hristoase, o înţelepciunea şi 
Cuvântul Iui Dumnezeu şi Puterea, dă-ne nouă mai adevărat a ne împărtăşi cu Tine în 
ziua cea neînserată a împărăţiei Tale". Noi pomenim deci învierea Domnului nostru 

lisus Hristos nu numai la Paşti, ci în toate duminicile, cu mici excepţii, şi în toate 
Liturghiile avem o prelungire a Paştilor. 

Am zis că despre învierea Domnului Hristos ne relatează Sfinţii Evanghelişti. In fiecare 
Evanghelie avem istorisiri ale învierii, ale împrejurărilor în care a înviat Domnul 
Hristos, şi a arătărilor Mântuitorului care au urmat după înviere. Sfântul Evanghelist 
Matei în capitolul 28 al Evangheliei sale are aprecieri în legătură cu învierea, respectiv 
prezentarea celor ce au fost în legătură cu învierea. La fel Sfântul Evanghelist Marcu, 
avem în capitolul 16 astfel de relatări, în Sfânta Evanghelie de la Luca în capitolul 24, 
tot capitolul, şi în Sfânta Evanghelie de la loan, două capitole, 20 şi 21. De fapt 
cercetările făcute asupra Evangheliei de la loan au ajuns la concluzia că Evanghelia de 
la loan se sfârşeşte cu ultimul verset din capitolul 20, iar capitolul 21 din Evanghelie 
este un adaos scris de ucenicii Sfântului loan Evanghelistul. în realitate noi citim din 
Evanghelia de la loan, zicem că şi capitolul 21 e tot de la loan, nu se spune altceva în 
legătură cu aceasta, dar cercetările mai noi au ajuns la concluzia că ultimul capitol e un 
adaos. în Faptele Apostolilor se fac la fel unele afirmaţii în legătură cu învierea 
Domnului Hristos. Sfântul Apostol Pavel în capitolul 15 din Epistola I către Corinteni, 
într-o bună parte din capitol, mai ales în partea de început, are aprecieri în legătură cu 
cele ce s-au întâmplat la înviere. 

Cât priveşte învierea însăşi, este o taină. Adică noi am spus şi ştim aceasta că înviere 
înseamnă revenirea trupului la viaţă, unirea cu sufletul şi cu dumnezeirea în cazul 
Mântuitorului nostru lisus Hristos. Ştim că aceasta înseamnă învierea. Dar ea rămâne 
totuşi o taină. Şi de fapt învierea nu a văzut-o nimenea. Nimeni nu L-a văzut pe Domnul 
Hristos înviind, L-a văzut înviat. Sfântul Evanghelist Matei în Evanghelia sa relatează 
că în dimineaţa celei dintâi zile după sâmbătă, respectiv în dumineca de după răstignirea 
Mântuitorului, după moartea Mântuitorului, dimineaţa, când s-au dus mironosiţele la 
mormânt. Domnul Hristos înviase. Şi Mântuitorul S-a întâlnit cu femeile mironosiţe şi 
le-a zis "Bucuraţi-vă!" (Matei 28, 9) şi "Nu vă temeţi!" (Matei 28, 10). Tot Sfântul 
Evanghelist Matei spune că în dimineaţa acelei zile, în dimineaţa zilei în care a înviat 
Domnul Hristos, s-a prezentat un înger la mormântul Mântuitorului nostru lisus Hristos, 
şi de lumina îngerului străjerii care erau de faţă, şi despre care vorbeşte numai Sfântul 
Evanghelist Matei - deci ceilalţi evanghelişti nu spun că a fost străjuit mormântul, dar 
Sfântul Evanghelist Matei ne informează că mormântul a fost străjuit de ostaşi puşi de 
mai marii iudeilor, cu învoirea lui Pilat - după ce ei au pecetluit mormântul şi străjerii 
au fost puşi ca nu cumva, ziceau ei, să se întâmple ceea ce a zis "înşelătorul" acela - aşa 
îl numeau pe Domnul Hristos, înşelător - că El va învia şi ucenicii să-L flire şi să zică ei 
că de fapt a înviat (cf. Matei 27, 62-66). Au pus strajă, au pecetluit mormântul. Ceilalţi 
evanghelişti nu spun despre aceasta, de fapt flecare dintre evanghelişti a scris ceea ce a 
crezut el că este important pentru cititorii săi. Evangheliile nu au fost scrise pentru noi, 
au fost scrise pentru primii cititori. A rânduit Dumnezeu să ajungă Evangheliile până la 
noi şi noi citim Evangheliile, avem elemente de istorisire cuprinse în Evanghelii şi 
aceste elemente de istorisire ne informează. Dar de fapt nici unul dintre noi, eu cred că 
nici unul dintre câţi sunteţi aici n-aţi învăţat despre învierea Domnului Hristos din 
Evanghelie. Chiar dacă am ascultat cu toţii Evanghelia citindu-se la sfintele slujbe, am 
putea zice că am învăţat de la sfintele slujbe în cazul acesta, din cuprinsul sfintelor 
slujbe, am învăţat din atmosfera din jurul nostru, am învăţat din credinţa înaintaşilor 
noştri. 

Ştiţi că Ia Paşti se obişnuieşte ca atunci când se întâlnesc credincioşii între ei, să 
zică, ca cel dintâi cuvânt, "Hristos a înviat!", şi se răspunde "Adevărat a înviat!". E o 
mărturie. De fapt nu e un salut în cuvintele acestea de întâlnire, ci e o mărturie despre 
înviere. Ea pare ca un salut, că în Ioc de "Bună ziua", de pildă, zici "Hristos a înviat". 
Poţi să zici "Hristos a înviat" şi după aceea să zici "Bună ziua". Şi pentru că se zic 
cuvintele acestea, ele par ca un salut, dar nu sunt un salut, sunt o mărturie, o mărturisire 
despre învierea Domnului Hristos. 

Acest lucru noi I-am învăţat înainte de a şti ce înseamnă "Hristos a înviat". De pildă eu, 
când eram copil, ştiu eu, oi fi avut patru, cinci ani, îmi aduc aminte - şi zic aşa, cumva 
întâmplător că îmi aduc aminte, nu ştiu cum de mi s-a împlântat în minte lucrul acesta - 
că a zis mama către mine: "Du-te Ia mama tână - mama tână era bunica, mama tatălui 
meu, şi noi locuiam în aceeaşi casă, în camere diferite - şi zi ?Hristos a înviat?, şi apoi 
mama tână îţi dă un ou". M-am dus Ia mama tână şi am zis "Hristos a înviat, mama 
tână!" şi mama tână a zis "Adevărat că a înviat, hai să-ţi dea mama tână un ou". Mi- 
aduc aminte de lucrul acesta şi de ce îl amintesc? Pentru că eu de fapt atunci nu ştiam ce 
înseamnă "Hristos a înviat" şi pentru că de fapt nu ştiam ce înseamnă "Adevărat a 
înviat", dar eram introdus într-o atmosferă de Paşti pe care cei care erau în jurul meu o 
înţelegeau şi o trăiau, pe când eu participam Ia atmosfera aceasta dar nu o înţelegeam. 
Au trecut ani şi ani peste mine, bineînţeles am participat Ia slujbele Bisericii şi când nu 
ştiam ce se spune Ia Biserică. Când eram copil credeam că nici nu se spune nimic, decât 
se scot nişte sunete Ia biserică. Cu vremea am început să-mi dau seama că totuşi se 
spune ceva, după aceea am învăţat texte pe de rost, din copilărie ştiam Liturghia, tot ce 
spune preotul ştiam, dar nu înţelegeam, sau în orice caz nu apreciam în adânc lucrurile 
pe care Ie puteam exprima cu cuvântul, ca o poezie. 

Biserica însă, introducându-ne în această atmosferă a învierii Mântuitorului nostru lisus 
Hristos, vine şi cu nişte lămuriri, cu nişte aprecieri asupra învierii, mai ales în slujba de 
Ia Paşti. Pentru noi slujba de Ia Paşti nu este un simplu cadru în care se citeşte 
Evanghelia, pentru că Ia drept vorbind Evanghelia ar trebui să fie temeiul credinţei 
noastre în învierea Domnului Hristos pentru că în Evanghelie se scrie despre înviere. 
Ori temeiul credinţei noastre e credinţa celor din jurul nostru, e credinţa celor care 
mărturisesc aceeaşi credinţă. Apoi slujbele în general, şi temeiul din Evanghelie vine, 
am putea zice noi, în ultimul rând, deşi cei care vor să studieze despre învierea 
Domnului Hristos, despre ceea ce spun evangheliştii, despre ceea ce se spune în Faptele 
Apostolilor, pot să citească şi să studieze. însă nimenea nu învaţă despre înviere, nu se 
încredinţează despre înviere prin studiu. Nu poţi să zici către cineva uite, ia Evanghelia 
şi citeşte şi te convingi despre învierea Domnului Hristos. Nici noi nu ne-am convins 
aşa. 

Eu când eram tânăr, şi mai ales când eram student Ia Teologie mi-am propus să cercetez 
ce e scris în Evanghelii despre învierea Domnului Hristos şi să citesc în Faptele 
apostolilor ceea ce au scris Sfinţii Apostoli despre învierea Domnului Hristos şi până Ia 
urmă mi-am dat seama că totuşi nu e convingător. Adică noi avem informaţie, dar 
convingeri nu putem avea pe baza celor citite. Şi de fapt cred că nimenea nu a avut 
încredinţarea despre învierea Domnului Hristos pe baza celor citite din Evanghelie. De 
ce? Pentru că învierea fiind mai presus de ceea ce poate aştepta cineva, nu ajunge 
nimenea să se încredinţeze despre înviere din informaţie. Nici din informaţia 
Evangheliei, nici din informaţia prin cuvânt, prin predică, ci ajunge să se încredinţeze 
prin ceea ce s-au încredinţat cei care au ajuns să-şi spună "Hristos a înviat", nu ca 

formulă, ci ca realitate, ca mărturisire de credinţă, şi aceia, de la început, au ajuns 
prin puterea lui Dumnezeu. Să ştiţi că numai Dumnezeu ne poate încredinţa despre 
lucrurile dumnezeieşti. 

Atmosfera din jurul nostru ne introduce într-o gândire şi într-o trăire realizate de cei din 
jurul nostru, dar putem rămâne ca persoane singuratice, putem rămâne absenţi de la 
încredinţare. încredinţarea o dă Dumnezeu. Nu există nici unul dintre câţi sunt 
prezentaţi în Evanghelii ca oameni care s-au convins de învierea Domnului Hristos şi 
care au dus mai departe convingerile lor şi au făcut mărturisiri despre înviere, nici unul 
nu s-a încredinţat altfel decât prin prezenţa Domnului Hristos, prin ceea ce a lucrat 
Domnul Hristos în ei. 

Femeile mironosiţe. De exemplu să o luăm pe Măria Magdalena întâi. Măria Magdalena 
s-a dus la mormântul Domnului Hristos dis- de-dimineaţă. Şi a găsit mormântul 
descoperit, piatra a văzut-o dată la o parte, mormântul a rămas gol. Şi atunci ea s-a 
gândit că cineva L-a furat pe Domnul Hristos. Nu s-a gândit că a înviat, şi s-a dus la 
ucenici, după mărturia Sfântului Evanghelist loan, şi le-a spus: "Au furat pe Domnul şi 
nu ştiu unde L-au pus" (loan 20, 2). Ucenicii au luat aminte la ceea ce a spus Măria 
Magdalena dar nu ni se spune că ar fi zis "A, nu L-a furat nimeni, a înviat din morţi, că 
doar a spus înainte de pătimirea Lui că va învia". Nici ei nu s-au gândit la această 
posibilitate. S-au dus şi au văzut mormântul fără trupul Domnului Hristos, dar au văzut 
giulgiurile rămase în mormânt ca mărturie despre înviere. între timp Măria Magdalena 
L-a văzut pe Domnul Hristos înviat şi a crezut că e grădinarul. Când a întrebat-o 
Domnul Hristos "Femeie, de ce plângi, pe cine cauţi?", ea şi-a spus gândul ei: "Pentru 
că L-au luat pe Domnul meu şi nu ştiu unde L-au pus pe El". Şi atunci, crezând că 
Domnul Hristos e grădinarul, a zis "Dacă L-ai luat Tu şi L-ai pus undeva, spune-mi 
unde L-ai pus", să mă duc să-1 iau. Şi atunci Domnul Hristos a zis din nou "Mărie!" şi 
Măria Magdalena şi-a dat seama că e Domnul Hristos, i-a cunoscut glasul, şi a zis 
"Rabuni!" (loan 20, 3-16), atât a zis. Cel puţin Evanghelia nu ne spune că a zis mai 
mult. Şi după aceea s-a dus la ucenici şi le-a spus "Hristos a înviat!", adică nu a mai zis 
"L-au furat" ci a zis "Hristos a înviat", "Am văzut pe Domnul" (loan 20, 18). Aceasta 
însemna "Hristos a înviat". L-am văzut eu, sunt încredinţată că Hristos a înviat. 

Femeile mironosiţe la fel, după ce L-au văzut pe Domnul Hristos înviat, au mărturisit că 
Domnul Hristos a înviat. Apoi cei doi care mergeau spre Emaus. S-au întâlnit cu 
Domnul Hristos şi şi-au mărturisit informaţiile pe care le-au spus, adică nu şi-au 
mărturisit credinţa în înviere. Spuneau că au fost unele dintre femei la mormânt, au spus 
că L-au văzut, au văzut vedere de îngeri, dar ei spuneau aceasta nu ca o încredinţare a 
lor, ci spuneau aceasta ca o informaţie. Se zice că e posibil, probabil şi aşa mai departe. 
Ori cu probabilitate, cu posibilitate nu ajungi la convingeri. Şi abia după ce s-au întâlnit 
cu Domnul Hristos şi s-au încredinţat că Domnul Hristos a mers cu ei pe cale, şi L-au 
cunoscut la frângerea pâinii, când Domnul Hristos a şi dispărut de lângă ei, abia atunci 
au ajuns ei să-şi dea seama că Domnul Hristos a înviat şi că L-au văzut pe Domnul 
Hristos. Şi nu au mai putut sta în Emaus, s-au dus la Ierusalim să le spună celorlalţi că 
Hristos a înviat şi ceilalţi ucenici ziceau că e adevărat că a înviat, că S-a arătat lui 
Chefa, lui Simon Petru (Luca 24, 34). 

Mare lucru, să ştiţi. Adică Domnul Hristos nu l-a lăsat pe Sfântul Apostol Petru în 
întristarea de pe urma lepădărilor, ci îndată după înviere i S-a arătat şi lui. Nu ni se 
spune în ce împrejurări. Sfântul Evanghelist Luca dă mărturie despre faptul că ziceau 

ucenicii "Cu adevărat S-a sculat Domnul şi S-a arătat lui Petru". Apoi şi ceilalţi care 
L-au cunoscut pe Domnul Hristos, afară de Sfântul Apostol Toma. Ştiţi că nu a fost de 
faţă când Domnul Hristos S-a arătat ucenicilor şi a zis că el nu va crede. Dacă nu va 
pune el mâna să se convingă, nu va crede. E o mărturisire de necredinţă şi e foarte 
interesant că în ziua de Paşti, la Vecernie, e rânduit să se citească din Sfânta Evanghelie 
despre întâlnirea Domnului Hristos cu ucenicii Săi în ziua învierii, în seara zilei în care 
a înviat. Şi Evanghelia care se citeşte în ziua de Paşti la Vecernie se termină cu această 
necredinţă a Sfântului Apostol Toma. "Nu voi crede" (loan 20, 25). Cu aceste cuvinte se 
termină. Nu le-a fost frică sfinţilor care au rânduit lucrul acesta că nu vor crede oamenii 
dacă vor afla despre necredinţa unuia dintre ucenici. Până la urmă s-a convins şi Sfîntul 
Apostol Toma. Cum s-a convins? L-a convins Domnul Hristos, i S-a arătat Domnul 
Hristos care i-a zis "Adu mâna ta şi o pune în coasta Mea, adu degetul tău şi îl pune în 
urmele cuielor şi nu fi necredincios, ci credincios" (loan 20, 27). 

Stimaţi ascultători, aici este o chestiune care e bine să o avem în vedere, şi anume în 
Sfânta Evanghelie nu ni se spune dacă Sfântul Apostol Toma a pus sau nu a pus mâna 
acolo unde erau semne ale învierii Mântuitorului nostru lisus Hristos, în coastă sau pe 
mâini sau pe picioare. Deşi să ştiţi că şi Sfântul Evanghelist Luca relatează că ucenicii, 
când L-au văzut pe Domnul Hristos, au stat la îndoială şi erau cuprinşi de teamă şi de 
bucurie, şi în această stare nu au putut să se încredinţeze de înviere. Ei credeau că văd 
un duh şi atunci Domnul Hristos a zis către ei: "Pipăiţi-Mă şi vedeţi că duhul carne şi 
oase nu are, precum Mă vedeţi pe Mine având" (Luca 24, 39). E vorba de materialitatea 
trupului, deşi nu e o materialitate cum sunt trupurile noastre şi cum a fost trupul 
Domnului Hristos înainte de înviere, dar în orice caz e şi ceva din materie, pentru că şi 
materia trebuie salvată. E adevărat că Domnul Hristos după înviere a intrat prin uşile 
încuiate la apostolii Săi, în două rânduri, şi condiţiile trupului sunt altele decât cele de 
dinainte de înviere, dar realitatea este că Domnul Hristos le-a spus "Pipăiţi-Mă şi 
vedeţi". încredinţaţi-vă şi prin pipăire, nu numai prin vedere. 

Nu ni se spune că Sfântul Apostol Toma a pus mâna şi de aceea sunt unii, cu greşeală, 
care spun că nici nu a pipăit Sfântul Apostol Toma pe Domnul Hristos. însă toţi aceştia 
contrazic Biserica. Biserica mărturiseşte clar şi apăsat, din ziua de pomenire a Sfântului 
Apostol Toma, deci de la Dumineca Tomii şi până la sfârşitul săptămânii care urmează 
Duminecii Tomii, că Sfântul Apostol Toma a pipăit coasta Domnului. Şi între altele 
zice aşa: "Cine a păzit mâna ucenicului nearsă, când s-a apropiat de coasta Domnului 
cea de foc? Cine i-a dat ei putere de a putut pipăi osul cel de văpaie? Cu adevărat ceea 
ce s-a pipăit. Căci dacă n-ar fi dat coasta putere dreptei celei de lut, cum ar fi putut 
pipăi patimile care au zguduit şi cele de sus şi cele de jos? - ne gândim la cele ce s-au 
întâmplat la pătimirea Domnului Hristos, când s-a cutremurat pământul şi celelalte. Cu 
adevărat, acest dar lui Toma i s-a dat a o pipăi pe aceasta şi a striga: Domnul meu şi 
Dumnezeul meu!" 

Aici e o teologie deja. Nu e numai o constatare, o relatare, o informare, ci e o teologie. 
Dar în orice caz se afirmă de patru ori în alcătuirea aceasta scurtă că Sfântul Apostol 
Toma a pipăit coasta Mântuitorului, aşa încât greşesc toţi aceia care contrazic Biserica 
sau care socotesc că au o părere mai bună când afirmă că Sfântul Apostol Toma nu a 
îndrăznit, nu a împlinit ceea ce i-a zis Domnul Hristos - "pipăie" - ci s-a încredinţat fără 
pipăire. Nu avem voie să facem aşa ceva. Dacă Biserica are un punct de vedere, noi 
trebuie să ne unim cu punctul de vedere al Bisericii. Şi dacă noi suntem cinstitori ai 
Sfântului Apostol Toma şi avem în vedere evenimentul acesta, noi îl sărbătorim, îl 

cinstim după rînduiala Bisericii şi cu rânduielile Bisericii. Ori Biserica ne spune că 
"dreapta cea de lut" a lui Toma, mâna materială a lui Toma s-a apropiat de "coasta 
Domnului cea de foc", coasta Domnului o prezintă ca fiind coastă de foc pentru că era 
pătrunsă şi de dumnezeire. Ori dumnezeirea e prezentată de multe ori ca foc mistuitor. 
"Cine a păzit mâna ucenicului nearsă când s-a apropiat de coasta Domnului cea de foc? 
Cine i-a dat ei putere de a putut pipăi - ce? - osul cel de văpaie? Cu adevărat ceea ce s-a 
pipăit. Căci dacă nu ar fi dat coasta putere dreptei celei de lut, cum ar fi putut pipăi 
patimile - respectiv e învierea care cuprinde şi patimile - care au zguduit cândva şi cele 
de sus şi cele de jos. Cu adevărat, acest dar - e un dar - lui Toma i s-a dat - a pipăi 
coasta, a pipăi pe Domnul Hristos, a pipăi semnul lăsat de suliţa care a străpuns coasta 
Mântuitorului - a o pipăi pe aceasta şi a striga: - lui Hristos - Domnul meu şi 
Dumnezeul meu!" 

E o teologie a învierii în Ortodoxie. E Ortodoxia, credinţa ortodoxă despre învierea 
Domnului Hristos. Şi mai e ceva în Ortodoxie, în legătură cu taina aceasta a învierii mai 
presus de lume. Noi avem afirmaţii la sfintele slujbe că învierea s-a petrecut înviind 
Domnul Hristos străbătând piatra de pe mormânt. Deci nu a fost înlăturată întâi piatra ca 
să poată ieşi Domnul Hristos din mormânt, ci prin piatră a înviat Domnul Hristos, a ieşit 
din mormânt prin piatră. Aceasta e credinţa Bisericii noastre. Şi aceasta se afirmă în 
anumite alcătuiri. De pildă: "Piatra fiind pecetluită şi ostaşii străjuind prea curat trupul 
Tău, înviat-ai a treia zi. Mântuitorule, dăruind lumii viaţă. Pentru aceasta Puterile 
cerurilor strigau Ţie, Dătătorule de viaţă: Mărire învierii Tale, Hristoase; mărire 
împărăţiei Tale; mărire purtării Tale de grijă, Unule, lubitorule de oameni" (Troparul 
învierii glas I). Deci "piatra fiind pecetluită şi ostaşii străjuind preacurat trupul Tău, 
înviat-ai a treia zi Mântuitorule, dăruind lumii viaţă". 

Sau la Paşti. La Paşti, la alcătuirile de la slujba de Paşti se zice aşa: "Păzind peceţile 
întregi, Hristoase, ai înviat din mormânt. Cel ce n-ai vătămat cheile Fecioarei întru a Ta 
naştere şi ne-ai deschis nouă uşile raiului". Sau gândiţi-vă, de pildă, la o alcătuire din 
Acatistul Domnului nostru lisus Hristos în care, de asemenea, se spune că Domnul 
Hristos a ieşit din mormânt prin piatra pecetluită. După aceea a fost dată piatra la o 
parte de către îngeri - se spune în Sfânta Evanghelie - desigur cu scopul ca să se vadă 
mormântul gol de trupul Mântuitorului, să se vadă giulgiurile în care a fost înfăşurat 
Domnul Hristos. 

Iată atâtea lucruri, atâtea elemente care ne menţin în sfera tainei învierii Mântuitorului 
nostru lisus Hristos, care ne fac cunoscută învierea ca realitate, dar care ne 
încredinţează că învierea Mântuitorului nostru lisus Hristos e mai presus de lume şi 
rămâne taină, una dintre cele mai mari taine. 

Dragi studenţi, iată nişte gânduri care ar trebui să le avem în vedere mai ales dumineca, 
mai ales la Paşti, mai ales când ni se pune în faţă învierea Domnului Hristos. Noi înşine 
am ajuns la certitudinea despre învierea Domnului nostru lisus Hristos printr-o lucrare a 
Mântuitorului însuşi în sufietele noastre. Nu din simplă informaţie. Dacă ar fi suficientă 
informaţia, atunci toţi oamenii informaţi ar şi crede. Aveam un cunoscut în tinereţea 
mea care ştia multe despre ale credinţei şi soacra lui zicea "Ştie dar nu crede". Adică nu 
e destul să ştii, ca să crezi trebuie să realizezi o stare sufietească, care, deşi porneşte de 
la informaţie, nu e numai informaţie. Părintele Arsenic Boca zicea că "cea mai lungă 
cale e calea care duce de la urechi la inimă", adică de la informaţie la convingere. 
Când eşti numai informat e prea puţin. Când eşti convins e cât trebuie. Credinţa 

înseamnă convingere. Credinţa în învierea Domnului Hristos înseamnă convingere. 
La Paşti toate alcătuirile de slujbă sunt izbucniri de încredinţare a învierii şi anume se 
spun cuvinte ca acestea: "Ziua învierii, să ne luminăm popoare, Pastile Domnului, 
Pastile. Că din moarte la viaţă şi de pe pământ la cer Hristos Dumnezeu ne-a trecut pe 
noi cei ce-I cântăm cântare de biruinţă". "Prăznuim omorârea morţii, sfărâmarea iadului 
şi începătura altei vieţi veşnice şi săltând lăudăm pe Pricinuitorul, pe Unul Cel 
Binecuvântat Dumnezeul Părinţilor şi Preamărit". "Acum toate de lumină s-au umplut: 
şi cerul şi pământul şi cele de dedesubt. Deci să prăznuiască toată făptura învierea lui 
Hristos întru care s-a întărit". "Cerurile după cuviinţă să se veselească şi pământul să se 
bucure şi să prăznuiască toată lumea cea văzută şi cea nevăzută, că Hristos a înviat, 
veselia cea veşnică". 

Dar este şi o intervenţie în care ni se arată calea pe care putem să ne încredinţăm. E de 
fapt ceea ce zice Domnul Hristos în Sfânta Evanghelie în Fericiri: "Fericiţi sunt cei 
curaţi cu inima, căci aceia vor vedea pe Dumnezeu" (Matei 5, 8), şi anume chiar la Paşti 
se spune: "Să ne curăţim simţirile şi să vedem pe Hristos strălucind cu neapropiată 
lumina învierii şi bucuraţi-vă zicând, luminaţi să-L auzim cântându-I cântare de 
biruinţă". Când poate ajunge omul să se încredinţeze despre învierea Domnului Hristos? 
Când îşi curăţeşte simţirile, când se face receptiv pentru învierea cea mai presus de 
lume, când îl învredniceşte Dumnezeu să fie încredinţat, nu numai informat, despre 
învierea Domnului Hristos. 

Aş vrea să reţineţi aceste lucruri şi mai ales faptul că învierea Domnului Hristos e mai 
presus de lume, că învierea Domnului Hristos e o taină, că învierea Domnului Hristos 
nu o putem înţelege şi nu o putem primi ca adevăr decât în măsura în care Mântuitorul 
însuşi. Mântuitorul Cel înviat ne încredinţează cum 1-a încredinţat pe Sfântul Apostol 
Toma, cum 1-a încredinţat pe Sfântul Apostol Petru, cum i-a încredinţat pe ucenicii de la 
Marea Tiberiadei, cum i-a încredinţat pe ucenicii cu care S-a întâlnit în ziua învierii 
Sale, cum i-a încredinţat pe cei cinci sute care pe muntele din Galileea L-au întâmpinat 
pe Domnul Hristos şi s-au încredinţat de învierea Lui şi cum i-a încredinţat pe toţi 
oamenii care au mărturisit cu adevărat învierea Domnului Hristos. Pentru că să ştiţi că 
până la urmă martori ai învierii Domnului Hristos nu sunt numai cei care L-au văzut 
înviat îndată după înviere, ci toţi care cred în înviere, toţi care credem în înviere suntem 
martori ai învierii Domnului Hristos. Şi suntem martori ai învierii Domnului Hristos în 
măsura în care primim ca adevărat tot ceea ce ne spune Sfânta Biserică ca realitate, deci 
şi că a înviat străbătând prin piatră, prin piatra de pe mormânt, şi că a intrat prin uşile 
încuiate la apostoli, şi că a păzit întregi peceţile şi a înviat din mormânt aşa cum S-a 
născut din Preasfânta Născătoare de Dumnezeu. Dumnezeu să ne ajute! 



Când ne împărtăşim cu Sfintele Taine, în ce constă aceasta, înfiinţa lui Hristos sau în 
energiile necreate? 

Lucrurile acestea au încercat să le elucideze unii şi alţii. Noi credem că ne împărtăşim 
cu Hristos întreg. Cum, nu ştim. Adică nu ne împărtăşim cu o parte din Hristos, nu 
numai cu Trupul şi Sângele Lui ne împărtăşim. Trupul şi Sângele Mântuitorului este 
ceea ce ni se oferă, dar nu ni se oferă separat de Mântuitorul. Deci unde e Trupul şi 
Sângele Mântuitorului, acolo e Mântuitorul. E Mântuitorul întreg: şi în lărgime, adică 
nu primim o parte din Domnul Hristos, o parte din Trupul Lui, ci-L primim întreg, tot 

Trupul şi tot Sângele Mântuitorului II primim fiecare dintre noi, şi aşa cum primim 
pe Hristos întreg în ceea ce priveşte Trupul şi Sângele, cât e necesar să primim atât 
primim, nimenea nu a spus că primeşte o parte din Trupul Domnului Hristos. Cum 
primim pe Domnul Hristos întreg în ceea ce priveşte Trupul şi Sângele - şi e un lucru 
tainic, un lucru peste înţelegere - tot aşa primim şi pe Hristos întreg în ceea ce este El, 
adică nu numai Trupul şi Sângele, ci Trupul unit cu sufletul şi cu dumnezeirea. 

Am putea răspunde la întrebarea aceasta că II primim cum ştie Domnul Hristos şi 
cum nu ştim noi. Pentru noi important este să avem încredinţarea că îl primim în 

întregime. 

Dumnezeirea Mântuitorului vine înfiinţa, înfiinţa în sine, sau e vorba de energiile 
necreate? 

Sfântul Grigorie Palama spune că dumnezeirea e de infinite ori infinit mai presus de 
ceea ce putem noi înţelege din Dumnezeu şi că dumnezeirea e de infinite ori mai presus 
de energiile Sale. Şi abia în secolul al XlV-lea a apărut ideea aceasta că ne întâlnim cu 
Dumnezeu prin Harul Său, prin energiile necreate. Domnul Hristos nu spune nimic 
despre aceasta, ci spune în Evanghelie: "Cel ce mănâncă Trupul Meu şi bea Sângele 
Meu - nu zice "cel ce primeşte nişte energii" - are viaţă veşnică". Noi nu facem nici o 
teorie în privinţa aceasta ci suntem încredinţaţi că îl primim pe Dumnezeu, aşa cum ştie 
El că ni se dă, nu cum ştim noi că-L primim. 

Să ştiţi că Trupul şi Sângele Domnului Hristos care ni se dă, deci Domnul Hristos 
întreg, este Cel de după înviere şi de după înălţare, nu ceva care a fost înainte de 
pătimire. A fost şi înainte de pătimire, pentru că trupul din înviere şi din înălţare 
cuprinde şi pe cel dinainte de Pătimire, dar credinţa noastră este că îl primim pe 
Domnul Hristos aşa cum este El după înviere şi după înălţare. 

Sfinţii Apostoli s-au împărtăşit şi ei cu Trupul de după înviere şi înălţare, înainte de a 
pătimi Mântuitorul? 

S-au împărtăşit cu Trupul pe care li 1-a dat Mântuitorul. Probabil s-au împărtăşit cu 
acelaşi Trup cu care ne împărtăşim şi noi. Nu se împlinise încă, dar putea fi o anticipare. 

Ce legătură este între harul primit la Botez şi harul primit cu Sfânta împărtăşanie? 

E acelaşi. 

In legătură cu ce era vorba aseară, şi anume că dacă omul nu ar fi păcătuit, era nevoie 
sau nu de jertfa Mântuitorului. 

Sigur că nu era nevoie, dar nici nu avea cum să se întâmple, pentru că nu era răutatea 
care să ducă la răstignire. 

Dar jertfa e o expresie a iubirii. 

Sigur că da. Eu am zis aseară că Crucea este "faţa lui Dumnezeu îndreptată către 
oameni" şi aceasta înseamnă iubirea lui Dumnezeu, Dumnezeu fiind iubire. Iar relaţiile 
lui Dumnezeu cu oamenii sunt relaţii de iubire şi iubirea este aceea care L-a determinat 

pe Dumnezeu să-L trimită pe Fiul Său pentru mântuirea lumii, mântuirea lumii fiind 
o necesitate după căderea în păcat. Dar Sfântul Maxim Mărturisitorul spune că în planul 
lui Dumnezeu din veşnicie a fost ca Fiul lui Dumnezeu să Se unească cu omul, şi chiar 
dacă nu ar fi păcătuit omul, tot S-ar fi întrupat Fiul lui Dumnezeu. Insă aseară s-a pus şi 
problema aceasta, că dacă nu ar fi căzut omul în păcat, atunci Jertfa mai avea loc? 
Bineînţeles că acestea sunt nişte lucruri asupra cărora ne dăm noi părerile, să zicem, 
căci nu poate fi altfel decât aşa cum a fost. Dar să zicem, în cazul când omul nu ar fi 
păcătuit şi Fiul lui Dumnezeu S-ar fi întrupat, după cum spune Sfântul Maxim 
Mărturisitorul, de Jertfă nu ar fi fost nevoie, iar condiţiile Jertfei, Răstignirea ca atare nu 
s-ar fi putut întâmpla şi din motivul că răutatea oamenilor nu era ca să poată să facă 
lucrul acesta, ca să existe lucrul acesta, al Jertfei, al Răstignirii, căci Jertfa de fapt e 
iubirea Mântuitorului arătată în Răstignirea pentru noi. 

Hristos nu este înfăţişat ca Mielul junghiat de la facerea lumii? 

Mântuitorul e prezentat ca jertfă, ca miel înjunghiat şi e văzut aşa în perspectiva faptului 
că El de fapt trebuia să se jertfească, în condiţiile noastre. Noi nu cunoaştem alte 
condiţii. Dar Sfântul Maxim Mărturisitorul când spune aceasta că Fiul lui Dumnezeu S- 
a întrupat şi S-ar fi întrupat şi dacă omul nu păcătuia, vrea să scoată în evidenţă faptul 
că nu păcatul L-a adus pe Fiul lui Dumnezeu în lume, ci iubirea lui Dumnezeu care 
urmăreşte îndumnezeirea omului. 



24 iulie 1996 
Taina înălţării 



Preacuvioşi părinţi, stimaţi studenţi, ne-a rămas să ne întreţinem în seara aceasta cu 
gândul asupra celui de-al patrulea eveniment care ţine de persoana Mântuitorului nostru 
lisus Hristos şi de mântuirea noastră, să vorbim despre taina înălţării. Am vorbit despre 
taina întrupării, despre taina Jertfei, despre taina învierii şi acum despre taina înălţării, 
despre evenimentul cel din urmă din viaţa pământească a Mântuitorului nostru lisus 
Hristos. 

Şi acest eveniment este şi cunoscut şi necunoscut, şi ştiut şi neştiut, şi descoperit şi 
nedescoperit şi mai presus de toate este o taină. Aşa cum taină este întruparea Fiului lui 
Dumnezeu, aşa cum taină este Pătimirea Lui, aşa cum taină este învierea Lui, tot aşa şi 
înălţarea este o taină. Pentru că ceea ce ştim despre înălţarea Mântuitorului este mai 
puţin decât ceea ce nu ştim. Ceea ce ştim, ca şi despre celelalte taine, ştim din învăţătura 
Bisericii şi din practica Bisericii. Aşa cum este sărbătoarea întrupării Fiului lui 
Dumnezeu care de fapt are două sărbători, şi anume Buna Vestire şi Naşterea după trup 
a Domnului Nostru lisus Hristos, Buna Vestire în 25 martie şi sărbătoarea Naşterii 
Mântuitorului din 25 decembrie, aşa cum este o sărbătoare a Jertfei Mântuitorului 
nostru lisus Hristos Vinerea Mare, aşa cum este sărbătoarea învierii Domnului nostru 
lisus Hristos Sfintele Paşti şi toate duminicile de peste an, aşa este şi o sărbătoare a 
înălţării Domnului nostru lisus Hristos care se întinde pe parcursul a 9 zile. începe cu 
sărbătoarea propriu-zisă, care este şi cu sărbătorire de nelucrare, şi urmează apoi zile de 

pomenire ale Domnului nostru lisus Hristos la sfintele slujbe până în vinerea din 
săptămâna următoare înălţării, care totdeauna cade joia. Deci vreme de 9 zile. Vreme de 
9 zile prin slujbele Bisericii suntem îndrumaţi la gânduri în legătură cu înălţarea 
Domnului lisus Hristos şi vreme de 9 zile trăim evenimentul acesta în actualitatea lui. 

In aşa fel sunt rânduite slujbele Bisericii noastre încât aduc în prezent lucruri din trecut. 
Cele ce s-au întâmplat odinioară le aduc în actualitatea noastră şi ne dau prilejul să ne 
referim la ele, să ne raportăm la ele exact cum s-au raportat cei care au fost martori ai 
evenimentelor respective. Sfânta noastră Biserică, prin rânduielile ei, ne ţine atenţi în 
legătură cu evenimentele pe care le sărbătorim, ne dă prilejul să ne cercetăm pe noi 
înşine, să ne cunoaştem credinţa pe care o avem în evenimentele respective şi să fim 
martori ai acelor evenimente pe care le credem. Aşa se face că devenim şi martori ai 
înălţării Domnului nostru lisus Hristos aşa cum suntem martori ai învierii, ai Jertfei, ai 
întrupării Domnului nostru lisus Hristos. 

Şi aceasta se potriveşte mai ales la înălţarea Mântuitorului când Domnul Hristos le-a 
spus ucenicilor: "îmi veţi fi Mie martori în Ierusalim, în toată ludeea şi Samaria şi până 
la marginea pământului" (Fapte 1, 8). E ultimul eveniment din viaţa de pe pământ a 
Mântuitorului şi fiind ultimul eveniment este, am putea zice, şi evenimentul rezumat, un 
eveniment în care se rezumă toată viaţa pământească a Domnului Hristos. Aşa că nu e 
de mirare că în legătură cu acest eveniment se pune şi problema mărturiei. De fapt 
mărturie despre înălţarea Domnului nostru lisus Hristos o dăm toţi credincioşii, aşa cum 
şi mărturie despre celelalte evenimente, mai ales mărturie despre învierea Domnului 
Hristos dăm toţi cei care credem în înviere, tot aşa şi mărturie despre înălţarea 
Domnului Hristos dăm toţi cei care credem în înălţare. 

Dar de altfel nu numai despre înălţare. Când zice Domnul Hristos "îmi veţi fi Mie 
martori" înseamnă: veţi mărturisi credinţa în Mine, în tot ceea ce ţine de Mine şi în tot 
ce ţine în acelaşi timp de voi, pentru că toate câte s-au făcut, s-au făcut pentru a noastră 
mântuire. în Crez şi spunem că Fiul lui Dumnezeu S-a întrupat pentru noi şi pentru a 
noastră mântuire, că Răstignirea Domnului Hristos s-a întâmplat pentru noi şi fără 
îndoială că şi celelalte evenimente şi pentru noi s-au întâmplat, nu numai pentru 
Mântuitorul însuşi. 

Temei pentru credinţa în înălţarea Domnului nostru lisus Hristos găsim în Sf. 
Evanghelie de la Marcu, în versetul 19 din capitolul 16, unde se spune că lisus S-a 
înălţat la cer şi a şezut de-a dreapta Tatălui. Această afirmaţie din Evanghelie este de 
fapt credinţa pe care au avut-o cei care au ştiut despre înălţarea Domnului Hristos, şi 
înainte de a fi Evanghelia a fost credinţa în acest eveniment, şi înainte de a fi scrisă 
Evanghelia de la Luca, care fără îndoială că la început a fost o scriere la care au ajuns 
puţini. în orice caz Sf Evanghelist Luca nu a avut în vedere Evanghelia pe care a scris- 
ca o carte de circulaţie, ci a avut-o în vedere ca o carte adresată unei anumite persoane 
pe care a informat-o despre cele petrecute în legătură cu Domnul Hristos, şi cuprinde în 
Evanghelia sa, în câteva versete, foarte pe scurt, şi cele în legătură cu înălţarea 
Domnului Hristos. în Sf. Evanghelie de la Marcu este un singur verset, în Sf 
Evanghelie de la Luca sunt câteva versete din cap. 24. Sf. Evanghelist Luca doar 
relatează înălţarea, nu face nici o apreciere asupra înălţării, nu face aprecieri de 
teologie, adânciri, ci doar prezintă evenimentul şi reia cele în legătură cu înălţarea 
Domnului Hristos şi în Faptele Apostolilor, la începutul cărţii în cap. 1, unde sunt 
câteva versete lămuritoare în legătură cu înălţarea Domnului Hristos. însă cele scrise de 

sf. evanghelişti au ajuns la cunoştinţa oamenilor după ce s-au răspândit cărţile 
respective, Evangheliile. Ori înainte de aceasta, Biserica a învăţat. Sf. Apostol Pavel în 
Epistola I către Timotei are cuvântul că e mare taina creştinătăţii. Dumnezeu S-a arătat 
în trup, S-a îndreptat în Duhul, S-a vestit de îngeri, S-a propovăduit între neamuri, S-a 
crezut în lume şi S-a înălţat întru slavă (I Timotei 3, 16). Deci şi înălţarea este cuprinsă 
în aceste cuvinte ale Sf. Apostol Pavel. Bineînţeles că şi Epistola I către Timotei a fost o 
carte ocazională şi o carte care nu a avut circulaţie foarte repede şi o circulaţie foarte 
mare. 

Faptul încredinţării despre înălţarea Domnului nostru lisus Hristos se datoreşte 
propovăduirii creştine din conştiinţa Bisericii, din propovăduirea însăşi, din 
propovăduirea nescrisă. Până la urmă s-a ajuns să avem şi nişte documente scrise şi e 
bine şi ne bucurăm de ele, dar, cum am spus şi altă dată. Biserica ar fi existat şi fără 
Evanghelie, prin propovăduirea vie. 

Sf. Evanghelist Luca în relatarea sa despre înălţarea Domnului Hristos spune că 
Domnul Hristos i-a luat pe ucenicii Săi, i-a dus spre Betania şi acolo Şi-a ridicat 
mâinile, i-a binecuvântat şi pe când îi binecuvânta, S-a depărtat de ei şi S-a înălţat la cer 
(Luca 24, 50-51). Atât spune despre înălţarea propriu-zisă. In legătură cu înălţarea mai 
afirmă Sf. Evanghelist Luca şi că ucenicii s-au închinat Mântuitorului şi apoi s-au întors 
în Ierusalim cu bucurie mare şi erau totdeauna în templu, lăudând şi binecuvântând pe 
Dumnezeu (Luca 24, 52-53). Asta e tot ce scrie Sf Evanghelist Luca în Evanghelia de 
la Luca. Domnul Hristos S-a înălţat la cer - e foarte important să reţinem lucrul acesta - 
binecuvântând. Şi e important să ştim şi să reţinem că Sf Evanghelist Luca nu se 
mulţumeşte doar cu o apreciere fiigitivă asupra faptului că Domnul Hristos S-a înălţat 
binecuvântând, ci adaugă îndată: "Şi pe când îi binecuvânta S-a depărtat de ei şi S-a 
înălţat la cer". Am putea zice că e un fel de atenţionare. Ar fi o informare şi o 
atenţionare. Informarea că Domnul Hristos Şi-a ridicat mâinile şi i-a binecuvântat pe cei 
care erau de faţă. Nu au fost mulţi de faţă, au fost ucenicii Mântuitorului nostru lisus 
Hristos şi poate au mai fost şi alţii, nu ni se spune, în orice caz Biserica învaţă că a fost 
de faţă şi Maica Domnului. Şi după ce informează că Şi-a ridicat Domnul Hristos 
mâinile şi a binecuvântat pe cei care erau de faţă, mai zice o dată: "Şi pe când îi 
binecuvânta, - atenţionând, fiţi atenţi, ultimul gest pe care 1-a făcut Fiul lui Dumnezeu 
întrupat aici pe pământ este acela că i-a binecuvântat pe oameni - S-a despărţit de ei şi 
S-a înălţat la cer". 

Să ştiţi că mie îmi place foarte, foarte mult lucrul acesta. Sunt trei lucruri la care am cea 
mai mare aderenţă din Evanghelie, din Noul Testament. Şi anume: pescuirea minunată, 
prezentată în Sf. Evanghelie de la Luca în cap. 5, spălarea picioarelor, prezentată de Sf. 
Evanghelist loan în cap. 13 din Evanghelia sa şi înălţarea la cer a Domnului Hristos, 
prezentată de Sf. Evanghelist Luca la sfârşitul Evangheliei sale, în cap. 24. Acestea sunt 
trei evenimente faţă de care am cea mai mare raportare din Noul Testament. Bineînţeles 
că nu selectăm şi nu pe unele le luăm şi pe altele le lăsăm, dar dacă e vorba să răspund 
la întrebarea care sunt evenimentele din Noul Testament la care am eu cea mai mare 
aderenţă, sunt acestea. 

Pescuirea minunată. De ce? La pescuirea minunată se arată începutul uceniciei care 
constă în plecarea cu mintea. Nu există ucenicie adevărată faţă de nimeni, deci nici 
faţă de Domnul Hristos, fără a te pleca cu mintea în faţa maestrului, în faţa 
învăţătorului. Cine nu se pleacă cu mintea, nu se pleacă nici cu viaţa. Am putea zice aşa, 

cu o expresie mai obişnuită: cine stă ţapăn în faţa îndrumătorului, nu poate fi 
modelat niciodată de îndrumător. In istorisirea despre pescuirea minunată din cap. 5 din 
Sf. Evanghelie de Ia Luca se atrage atenţia asupra acestui lucru prin relatare, nu prin 
apreciere. Aprecierile Ie facem noi. Şi anume, se spune că Domnul Hristos era pe malul 
Iacului Ghenizaret, era mulţime de oameni adunată într-o dimineaţă, pe când cei care au 
încercat să pescuiască şi nu au prins nimic îşi spălau mrejile, semn că trebuiau să lase 
lucrarea de pescuire şi să plece. Şi atunci Domnul Hristos a zis Iui Simon, după ce a stat 
în barca Iui şi a propovăduit de acolo, de pe apă, mulţimilor care erau pe ţărm, a zis: 
"Mână Ia larg şi lăsaţi mrejile spre pescuire". Şi atunci Sf. Apostol Petru de mai târziu, 
Simon de atunci, a zis: "Invăţătorule, toată noaptea ne-am trudit şi nu am prins nimic, 
dar, pentru cuvântul Tău, arunc mreaja în mare". E ca şi când ar fi zis: doar ai văzut că 
mă pregăteam să plec, nu aveam de gând să mai pescuiesc, şi nu aş fi făcut lucrul acesta 
şi nu I-aş face nici acum dacă nu ai zice Tu să-I fac. Şi pentru că s-a supus cu mintea a 
văzut minune, a văzut mulţime mare de peşti. Şi a fost aşa de copleşit Sf. Apostol Petru, 
Simon de atunci, de minunea care s-a făcut, încât a căzut Ia picioarele Domnului Hristos 
şi a spus: "Du-Te de Ia mine Doamne, că sunt om păcătos". E un fel de considerare a 
Mântuitorului nostru lisus Hristos, un fel de considerare a Mântuitorului mai presus de 
obişnuit, mai presus de ceea ce este comun, ca şi când I-ar fi văzut pe Domnul Hristos 
înălţat Ia cer. In orice caz era înălţat peste mintea Sf Apostol Petru care a zis: "Doamne, 
pentru cuvântul Tău arunc mreaja în mare". Şi a văzut minune, L-a văzut pe Domnul 
Hristos făcând minune şi aceasta I-a copleşit, ceea ce înseamnă că L-a considerat pe 
Domnul Hristos mai presus de el. L-a văzut înălţat. înălţat înainte de înălţare. 

AI doilea eveniment asupra căruia îmi place să mă opresc şi îmi revine mereu şi în 
minte, şi în cuvânt este spălarea picioarelor de Ia Cina cea de Taină. Aşa de puţin se 
face caz de spălarea picioarelor încât eu mă mir cât este de neglijată această lucrare a 
Domnului Hristos. Eu vă spun clar şi apăsat: Mântuitorul nostru lisus Hristos este 
Dumnezeul care spală picioarele oamenilor. Deci nu omul a spălat picioarele 
oamenilor, ale ucenicilor, ci Dumnezeu a spălat picioarele ucenicilor. Dumnezeu-omul, 
omuI-Dumnezeu S-a plecat şi a spălat picioarele ucenicilor. Şi să nu uităm: după ce a 
spălat picioarele ucenicilor a zis: "Voi mă numiţi pe Mine învăţătorul şi Domnul şi bine 
ziceţi, căci sunt. Deci dacă Eu, învăţătorul şi Domnul v-am spălat vouă picioarele 
voastre, şi voi sunteţi datori să vă spălaţi picioarele unii altora" (loan 13, 13-14). De fapt 
Domnul Hristos când a spălat picioarele ucenicilor nu a făcut un lucru care I-a făcut 
numai EI, ci a făcut un lucru pe care-I făceau oamenii pe vremea Lui. Era o uzanţă 
socială să-şi spele oamenii picioarele unii altora. Domnul Hristos a făcut un lucru pe 
care-I făceau şi alţii. 

Poate ştiţi, în Epistola I către Timotei a Sf Apostol Pavel, între condiţiile de ocrotire a 
văduvelor, între condiţiile de îngrijire din partea Bisericii a văduvelor era şi condiţia 
aceasta: dacă a fost femeia unui singur bărbat, dacă şi-a crescut copii, şi între altele este 
şi aceasta, dacă a spălat picioarele sfinţilor (cf I Timotei 5, IO). Dacă a spălat picioarele 
sfinţilor, adică picioarele creştinilor. Dacă a considerat pe sfinţi ca sfinţi şi dacă i-a 
cinstit ca sfinţi şi dacă şi-a manifestat cinstirea spălându-Ie picioarele. Domnul Hristos a 
făcut aceasta, însă EI a făcut aceasta nu numai ca om, ci ca om unit cu Dumnezeu. Aşa 
cum S-a răstignit ca om unit cu Dumnezeu, aşa a spălat picioarele, ca om unit cu 
Dumnezeu. Şi ne-a dat nouă poruncă, e o poruncă: "şi voi sunteţi datori să vă spălaţi 
picioarele unii altora". Nu s-a încetăţenit lucrul acesta în general în creştinătate din 
cauză că unde nu se face aşa ceva nu se poate face, e ceva ce ai face tu pentru alţii dar 
nu ai vrea să-ţi facă altul ţie, aşa cum nu a vrut Sf Apostol Petru ca Domnul Hristos să-i 

spele picioarele. Şi de aceea nu s-a încetăţenit. Sunt unele fracţiuni creştine, unele 
secte, care înainte de cina Domnului îşi spală picioarele unii altora. Insă în Ortodoxie şi 
în general nu s-a încetăţenit acest lucru. 

Insă duhovniceşte e absolut necesar. Ce înseamnă duhovniceşte e absolut necesar? 
înseamnă că lucrul acesta trebuie făcut în duh. Ce înseamnă să speli picioarele cuiva? 
Două lucruri înseamnă. Să-1 faci curat şi să-1 consideri mai presus de tine. 
Duhovniceşte, lucrul acesta trebuie neapărat făcut. Să-1 consideri pe fratele tău, pe omul 
de lângă tine mai presus de tine, nu pentru că are o poziţie specială care îi dă dreptul la 
o cinstire, ci pentru că e omul de lângă tine, e omul la care trebuie să te referi. Şi ştiţi că 
la spălarea picioarelor Sf. Apostol Petru a avut nişte ezitări, nişte împotriviri, puternice 
chiar. A zis: "Doamne, Tu să-mi speli mie picioarele?" Şi Domnul Hristos i-a zis: "Ceea 
ce fac acum, tu nu înţelegi dar mai târziu vei înţelege". Şi el încă o dată a zis: 
"Niciodată nu o să-mi speli picioarele". Şi atunci i-a spus Domnul Hristos: "Dacă nu te 
voi spăla, nu ai parte cu Mine". înseamnă că te împotriveşti, înseamnă că nu eşti ucenic, 
înseamnă că eşti împotrivitor, eşti în situaţia aceea în care ai zis "Doamne, să nu Ţi se 
întîmple una ca aceasta" şi când ţi-am spus că "nu cugeti ale lui Dumnezeu ci cugeti ale 
oamenilor" (Matei 16, 23). 

In sfârşit, al treilea eveniment care mă impresionează este înălţarea Domnului Hristos în 
înţelesul acesta că Domnul Hristos i-a binecuvântat pe ucenicii Săi la înălţare. E ceva 
extraordinar. De câte ori te gândeşti la Domnul Hristos să te gândeşti la Domnul Hristos 
Cel binevoitor. Cel care Se pleacă spre om. Sigur că atunci când vorbim despre 
întruparea Fiului lui Dumnezeu, lucrul acesta îl exprimăm că Dumnezeu S-a făcut om, 
că a găsit modalitatea să Se apropie de om, că S-a smerit pe sine ca să-1 ridice pe om, că 
S-a coborât până unde era omul ca să-1 ridice pe om până unde este firea omenească din 
persoana Mântuitorului. Dar parcă nu înţelegem lucrul acesta aşa de bine cum îl 
înţelegem când ne gândim că a spălat picioarele ucenicilor, deşi e mai mare întruparea 
Fiului lui Dumnezeu decât spălarea picioarelor ucenicilor, şi nu înţelegem lucrul acesta 
aşa de bine cum îl înţelegem când ştim că Domnul Hristos S-a înălţat la cer 
binecuvântându-i pe oameni. E extraordinar. 

In legătură cu înălţarea Domnului Hristos mai avem relatări şi în Faptele Sf Apostoli de 
unde aflăm, între altele, că Domnul Hristos a mai stat cu ucenicii Săi încă 40 de zile 
după învierea Sa din morţi, de aceea înălţarea ca sărbătoare este totdeauna în a 40-a zi 
după Paşti, într-o zi de joi. Tot în Faptele Apostolilor Sf Evanghelist Luca relatează că 
au apărut lângă ucenicii Domnului Hristos doi îngeri care le-au spus: "Bărbaţi galileeni, 
de ce staţi privind la cer? Acest lisus pe care L-aţi văzut înălţându-Se, aşa va şi veni" 
(Fapte 1, 11). Deci i-a încredinţat despre a doua venire a Mântuitorului Hristos. 

E important de reţinut, şi nu ţine de taina înălţării, de faptul înălţării, aceea că după ce 
Domnul Hristos S-a înălţat la cer sau în timpul când se înălţa la cer, cât L-au mai văzut 
ucenicii şi după aceea, ucenicii s-au închinat Domnului. Nu a fost pentru prima dată 
când s-au închinat, avem şi alte relatări în Sf Evanghelie că ucenicii s-au închinat 
Domnului Hristos, sau şi alţii s-au închinat Domnului Hristos. De exemplu tânărul 
bogat, femeile mironosiţe, când s-au întâlnit după înviere cu Domnul Hristos, se spune 
că s-au închinat Lui. Magii s-au închinat Domnului Hristos la Naşterea Lui din 
Preasfânta Fecioară, îndată după ce S-a născut; au fost mai multe situaţii când Domnul 
Hristos a primit închinare din partea oamenilor, dar la înălţare a fost închinarea pe care 
i-au adus-o ucenicii ca Celui ce S-a înălţat la cer. 

Binecuvântarea Domnului aduce închinarea omului. închinarea omului aduce 
bucurie. Bucuria aduce laudă şi binecuvântare. Căci se spune: "Pe când îi binecuvânta 
S-a înălţat la cer", ucenicii s-au închinat Domnului Hristos care-i binecuvânta, apoi s-au 
întors la Ierusalim "cu bucurie mare" şi "erau totdeauna în templu lăudând şi 
binecuvântând pe Dumnezeu". S-ar putea întâmpla ca cineva să ştie că Sf. Isaac Şirul 
defineşte rugăciunea ca "o bucurie care revarsă mulţumire". Aşa zice Sf. Isaac Şirul. 
Ce este rugăciunea după Sf. Isaac Şirul? O bucurie care înalţă mulţumire. Aşa s-a 
întâmplat la înălţarea Domnului Hristos. Domnul Hristos i-a binecuvântat pe ucenici, 
ucenicii s-au închinat, deci binecuvântarea Domnului aduce închinarea omului, 
închinarea a fost înmulţitoare de bucurie, căci s-au întors în Ierusalim cu bucurie mare. 
Şi aici vreau să mai facem o legătură între începuturile vieţii pământeşti a Domnului 
Hristos şi sfârşitul, adică înălţarea la cer, în sensul că atunci când S-a născut Domnul 
Hristos, tot din relatarea Sf Evanghelist Luca ştim că păstorilor din Betleem îngerul 
binevestitor le-a spus: "Iată vă bine vestesc vouă - ce? - bucurie mare care va fi pentru 
tot poporul, că vi s-a născut vouă Mântuitor care este Hristos Domnul" (Luca 2, 10-11). 

Sf. Apostol Pavel în Epistola către Filipeni, în cap. 2 are câteva gânduri în legătură cu 
înălţarea Domnului Hristos, dar nu cu înălţarea ca eveniment, ci cu înălţarea ca fapt 
recunoscut de către Dumnezeu şi de către sufletul omenesc. Şi anume, porneşte cu 
faptul că doreşte ca în credincioşi să fie simţirea care a fost în lisus Hristos: "Să aveţi în 
voi simţirea care a fost în lisus Hristos". Aşa îşi începe Sf. Apostol Pavel gândurile în 
legătură cu aceasta. Şi spune ce simţire are în vedere: "Care, în chipul lui Dumnezeu 
fiind, nu a ţinut ca la o pradă la asemănarea Sa cu Dumnezeu, ci S-a deşertat pe Sine 
chipul robului luând şi ascultător făcându-Se până la moarte şi moarte de cruce". Şi 
adaugă: "Pentru aceea şi Dumnezeu L-a înălţat pe El şi I-a dăruit Lui nume mai presus 
de orice nume, ca întru numele lui lisus tot genunchiul să se plece, al celor cereşti, al 
celor pământeşti şi al celor de dedesubt şi toată limba să mărturisească că Domn este 
lisus Hristos întru mărirea lui Dumnezeu" (Filipeni 2, 5-11). In cuvintele acestea, Sf 
Apostol Pavel are în vedere întruparea Fiului lui Dumnezeu, Jertfa Fiului lui 
Dumnezeu, bineînţeles învierea, şi pomeneşte în special înălţarea, că "L-a înălţat pe El 
şi I-a dat Lui nume mai presus de tot numele". De aceea a făcut acestea, "ca în numele 
lui lisus tot genunchiul să se plece, al celor cereşti, al celor pământeşti şi al celor de 
dedesubt şi să mărturisească toată limba că Domn este lisus Hristos întru mărirea lui 
Dumnezeu". 

Sf. Apostol Pavel în Epistola către Filipeni are în vedere concepţia de atunci despre 
lume, despre univers. Şi priveşte universul ca o existenţă în trei etaje: pământul la 
mijloc, pe care trăiesc oamenii, sus cerul şi sub pământ, iadul. "L-a înălţat pe El şi I-a 
dăruit Lui nume mai presus de tot numele ca întru numele lui lisus tot genunchiul să se 
plece", adică orice om să recunoască înălţarea şi să aducă mărire lui Dumnezeu, mărire 
Mântuitorului ca Celui înălţat. Şi aceasta să o facă - genunchii să şi-i plece - "şi cele 
cereşti, şi cele pământeşti, şi cele de dedesubt". Toate categoriile de oameni care există. 

Sf. Apostol Pavel, se înţelege, vorbeşte în limbajul oamenilor de atunci, în concepţia de 
atunci, care nu e o concepţie care trebuie neapărat să rămână aşa cum a prezentat-o Sf. 
Apostol Pavel - ca şi când ar zice cineva: păi, dacă a zis Sf Apostol Pavel că e aşa, 
atunci aşa - e un fel de a vorbi în fond. Pentru că acum numai Dumnezeu ştie unde mai 
e susul şi unde mai e josul, dacă e vorba după concepţiile de acum, care sunt concepţii 
ştiinţifice şi care nu pot fl în general contestate. Acestea nu sunt lucruri care ţin de 
credinţă. De credinţă ţine faptul că Dumnezeu e conducătorul şi toată rânduiala care este 

e făcută de Dumnezeu. Cum ni se descoperă, cum vom şti despre acestea, nu ne 
surprinde nimic. Nu ne surprinde, de exemplu faptul că între pământ şi cer nu există 
compartimente, nu există un perete, un zid care desparte cerul de pământ şi aşa mai 
departe. Nu cade cerul nostru când vin oamenii şi ne spun: "am zburat până în lună şi nu 
am găsit cerul". Nu I-am găsit pentru că cerul e altceva. Chiar Sf. loan Gură de Aur 
spune că noi ştim că este cer dar nu ştim ce e cerul. Cerul e locul Iui Dumnezeu. 
Dumnezeu nu e mărginit într-un Ioc anume, ci e pretutindeni. Şi dacă Dumnezeu e 
pretutindeni şi cerul e pretutindeni. Nu ştim, nu avem elemente care să ne formeze o 
concepţie anume despre cer. Cine poate spune ce e cerul? Cerul e ceva mai presus de 
înţelegerea noastră. 

Poate că cineva a citit predicile Iui Iile Miniat. Au apărut nu demult predicile Iui Ilie 
Miniat şi acolo este o predică despre rai. Şi în predica aceasta despre rai Ilie Miniat zice 
de mai multe ori: "O, raiule, noi putem să te dobândim dar nu putem să te înţelegem". 
Tot aşa e şi cu cerul. Ştim că este cer, nu ştim ce este. Ştim că este cer - e locul Iui 
Dumnezeu - şi zicem că este pretutindeni fiindcă şi Dumnezeu e pretutindeni. Ştim că 
este cer şi sufletul omenesc îl numim de multe ori cer, dacă vine Preasfânta Treime în 
sufletul omenesc. Maica Teodosia are o poezie, "Cer nou", poate unii o cunoaşteţi de 
Ia Timişoara că aţi auzit-o de Ia mine: 

Grăit-am ieri cu Domnul prin lacrimi, şi am 

spus: 

De noi cum nu Ţi-e silă, preascumpul meu 

lisus? 

Cum nu-Ţi întorci Tu faţa cu silă de Ia noi. 

Şi cum mai vrei să suferi, făptura de noroi? 

Cum vrei să calce-n lume piciorul Tău curat. 

Cel care peste aripi de îngeri a călcat? 

Cum poala preacurată. Stăpâne, n-o fereşti. 

In tină omenească să nu Ţi-o murdăreşti? 

Cum poţi să suferi Doamne miros de putregai. 

Când ai tămâia dulce a crinilor din rai? 

Cum poţi să rabzi ocara. Tu, Doamne 

preaslăvit? 

Cum suferi bezna noastră. Tu, soare strălucit? 

Şi cum fiind căldura iubirilor cereşti. 

In inima mea rece Tu vrei să locuieşti? 

Tu, Cel ce stai în cerul cu mari luminători, 

în iadul meu. Stăpâne, cum vrei să Te cobori? 

Ca Petru, ani de-a rândul Te-am izgonit mereu 

Ieşi de Ia mine Doamne că păcătos sunt eu. 

Dar n-ai plecat, ba încă cu pasul Tău curat 

Ai coborât tot cerul în iadul meu spurcat. 

Cu pasul Tău pe mine de tot m-ai curăţit. 

Cu raza Ta tot chipul Tu mi I-ai strălucit. 

Cu focul Tău pe mine cel rece m-ai aprins. 

Şi peste sărăcia mea goală ai întins 

Un colţ al hainei Tale, şi m-ai făcut bogat, 

Mi-ai dat inel, coroană, porfiră de-mpărat, 

Mi-ai încăput în suflet. Tu, Cel neîncăput. 

Şi sufletul meu, iată, Tu cer nou l-ai făcut, 
în sufletul meu astăzi. Tu însuţi locuieşti. 
Cu Maica Preacurată, cu cetele cereşti. 
Şi pentru toate-acestea lisuse preaiubit, 
în cerul nou din suflet, să fii în veci slăvit. 

Sigur că ideea aceasta că sufletul omenesc poate să fie cer vine şi de acolo că Maica 
Domnului a fost numită şi e gândită ca cer. Să ne gândim la o alcătuire de la slujba 
Ceasului I unde zicem: "Cum te vom numi pe tine ceea ce eşti cu dar dăruită? Cer, că ai 
răsărit pe Soarele dreptăţii?" Deci Maica Domnului e cer, credincioşii care-L primesc pe 
Domnul Hristos în suflet împreună cu Tatăl şi cu Duhul devin cer, aşa că cerul poate fi 
pretutindenea, poate fi în sufletul omului, poate fi undeva în univers, dar toate acestea 
sunt lucruri pe care le gândim în legătură cu înălţarea Domnului Hristos. 

Se pune acum o problemă, dacă nu ştim ce-i cerul, cum spunem că Domnul Hristos S-a 
înălţat la cer? Unde S-a înălţat? Ştiţi ce înseamnă aceasta, că Domnul Hristos S-a înălţat 
la cer? înseamnă că nu mai trăieşte în condiţiile de timp şi spaţiu în care trăim noi, că 
trupul Lui îndumnezeit e altfel decât trupurile noastre, în alte condiţii, că S-a înălţat mai 
presus de ceea ce putem gândi noi despre înălţare. Doar de aceea e taina înălţării. Ceea 
ce ne interesează pe noi nu e atât locul unde se găseşte firea omenească a Domnului 
Hristos, pentru că firea omenească a Domnului Hristos se găseşte undeva, într-un loc 
anume, omul e făcut în aşa fel să nu poată fi peste tot şi nici umanitatea din Fiul lui 
Dumnezeu nu e peste tot. Dumnezeirea Lui e peste tot. Trupul Domnului nostru lisus 
Hristos în chip tainic e în Sf Euharistie, dar trupul cel luat din Preasfânta Fecioară, 
trupul cel cu care Domnul Hristos S-a răstignit şi a înviat şi S-a înălţat la cer e într-un 
loc anume, noi nu ştim unde. Nu ştim condiţiile, nu ştim pentru că nu ni s-a descoperit, 
şi dacă e vorba, într-un fel nici nu ne interesează, taina o lăsăm să fie taină. Ceea ce ne 
interesează pe noi este că Domnul Hristos nu mai e în condiţia în care trăim noi, e 
undeva mai presus de ceea ce putem gândi noi. Şi apoi important este pentru noi, când 
ne gândim la înălţarea la cer a Domnului Hristos, unde se găseşte Domnul Hristos în 
raport cu noi, faţă de noi. E înălţat mai presus de noi? 

Sf. Maxim Mărturisitorul are în Filocalie voi. II nişte aprecieri în scrierea "Capetele 
despre cunoştinţa de Dumnezeu", capetele gnostice. Are nişte aprecieri în legătură cu 
faptul acesta, că dacă credem în Domnul nostru lisus Hristos ca înălţat la cer, atunci 
trebuie ca gândurile noastre să fie grupate în legătură cu Domnul Hristos Care e mai 
presus de noi. Adică să nu-L coborâm pe Domnul Hristos la măsurile noastre, să nu-L 
coborâm pe Domnul Hristos la condiţiile noastre, ci să-L lăsăm pe Domnul Hristos mai 
presus de noi şi să se grupeze toate gândurile noastre în legătură cu Domnul Hristos Cel 
înălţat. Dealtfel noi nu ne mai putem gândi altfel la Domnul Hristos decât la Domnul 
Hristos Cel înălţat la cer. Cum S-a înălţat, unde Se găseşte, iată nişte taine. Taine pe 
care nu le-a elucidat nici Biserica şi nu le putem elucida nici noi. Taine în faţa cărora ne 
plecăm cu mintea cum s-a plecat Sf Apostol Petru când L-a simţit mai presus de el şi a 
zis: "Du-Te de la mine Doamne căci sunt om păcătos", sau când a zis: "Pentru cuvântul 
Tău arunc mreaja în mare". Părintele Arsenic zicea că noi avem mintea care discută 
cu Dumnezeu în loc să se supună fără discuţie. 

Dragi ascultători, dacă e vorba să vorbim despre înălţarea Domnului Hristos, trebuie să 
vorbim despre înălţarea Domnului Hristos măcar în perspectiva pe care ne-o prezintă 

Biserica la înălţarea Domnului Hristos, la sărbătoarea înălţării, când ne spune că 
înălţarea e dumneziască. 

Despre Maica Domnului la înălţarea Domnului Hristos spunem că e mai presus de 
minte şi de cuvânt. Dacă Maica Domnului care-i om, e mai presus de minte şi de 
cuvânt, ce putem zice despre Domnul Hristos şi despre cele ale Lui, care e mai presus 
de tot ce poate omul cugeta şi spune, cum zice Sf. Simeon Noul Teolog. Nu ajunge 
gândul până la Domnul Hristos. Domnul Hristos Se coboară la gândurile noastre ca să 
ne înalţe mai presus de noi, dar taina rămâne taină. Şi noi recunoaştem tainele şi credem 
în ele şi dăm slavă lui Dumnezeu pentru ce ştim şi pentru ce nu ştim şi ne silim să avem 
o credinţă care să ne ridice şi pe noi. 

Care-i calea înălţării? Pentru că să ştiţi că viaţa creştină, după Botez, trebuie să fie o 
viaţă în înviere. Sf. Apostol Pavel în Epistola către Romani are nişte aprecieri în 
legătură cu Botezul şi spune că omul cel vechi a murit şi a înviat omul cel nou. La 
Botez, la slujba botezului, preotul spune către candidatul la botez: "Botezatu-te-ai, 
luminatu-te-ai, miruitu-te-ai, sfinţitu-te-ai, spălatu-te-ai în numele Tatălui şi al Fiului şi 
al Sf. Duh". S-au întâmplat nişte lucruri care sunt începutul vieţii pozitive, vieţii creştine 
şi pentru că Botezul este moarte şi înviere, viaţa trebuie să fie în înviere. Dacă am înviat 
împreună cu Hristos, atunci nu mai avem altceva de dorit decât să ne şi înălţăm 
împreună cu El. înălţarea, într-un fel, începe de pe pământ, înainte de moarte. Cei mai 
mulţi oameni cred că la moarte se întâmplă toate, atunci înviezi, atunci te înalţi, atunci 
intri în împărăţia lui Dumnezeu. Nu e aşa! Eşti în împărăţia lui Dumnezeu prin viaţa 
creştină, dacă duci o viaţă de om din împărăţie, pentru că există om care nu e în 
împărăţia lui Dumnezeu, care chiar dacă a fost botezat, a murit din nou, iarăşi e în 
păcate. Sf. Apostol Pavel vorbeşte despre oameni care, deşi au înviat, de vii sunt morţi. 
Sf. Dimitrie al Rostovului spune că mulţi oameni poartă sufiet mort în trupul cel viu. în 
pilda cu fiul risipitor se spune că a zis tatăl: "Fiul meu acesta a fost mort şi a înviat, a 
fost pierdut şi s-a aflat" (Luca 15, 24). Deci iată, sunt nişte învieri înainte de înviere. Sf 
loan care a scris "Scara", vorbind despre nepătimire spune că nepătimirea este "cerul cel 
de pe pământ" şi mai spune că "nepătimirea este învierea sufletului înainte de învierea 
trupului". Aşa că noi suntem candidaţi la înălţare. 

întrebarea se pune - acum după ce şi ştim şi nu ştim despre înălţare, după ce ştim că e 
taină - care e calea înălţării noastre? Cred că la unii v-a şi venit în minte: calea înălţării 
noastre e smerenia. Sf Apostol Pavel zice că L-a înălţat Dumnezeu pe Fiul Său - se 
înţelege, după flrea omenească, pentru că dumnezeirea a fost totdeauna înălţată - pentru 
că S-a pogorât, S-a deşertat pe Sine, a trăit o viaţă de deşertare. Ce înseamnă de 
deşertare? O viaţă în care nu şi-a afirmat dumnezeirea Sa decât în mod întâmplător şi 
foarte reţinut. Asta înseamnă deşertare. Nu S-a manifestat cu toată dumnezeirea, cu 
toată capacitatea Lui aici pe pământ. A făcut minuni, le-a spus la oameni să nu spună 
nimănui, toate le-a făcut în smerenie. Pentru că condiţia vieţii creştine este smerenia. 
Fără smerenie nu există înaintare. Dar să ştiţi că smerenia nu e ostentativă, că eu sunt 
cel păcătos, eu sunt cel mai nu ştiu ce, aceasta e o modă. Dacă nu simţi tu în sufietul tău 
smerenie, nu numai în înţelesul că ai făcut păcate, căci smerenia e de mai multe feluri. 
Există o smerenie a omului păcătos, o smerenie a vameşului care-şi recunoştea păcatele, 
o smerenie a femeii păcătoase care recunoştea că a făcut păcate şi cerea ajutor de la 
Dumnezeu. De fapt aceasta nu e atât smerenie, cât conştiinţa păcătuirii. Domnul Hristos 
nu a avut o astfel de smerenie, că nu a putut-o avea. Fiul lui Dumnezeu nu avea păcate. 
A afirmat El însuşi lucrul acesta când a zis: "Cine mă va vădi pe Mine de păcat?" (loan 

8, 46). Deci nu putea avea o astfel de smerenie, dar şi o smerenie care înseamnă 
conştiinţa păcătoşeniei este o smerenie care înalţă, pentru că te angajează să nu mai fii 
păcătos. Dacă eşti păcătos să nu mai fi. Când îţi recunoşti păcatul e un semn bun. Şi mai 
există o altă smerenie, smerenia sfinţilor. Smerenia aceasta a avut-o de exemplu Maica 
Domnului, care a zis "Iată roaba Domnului, fie mie după cuvântul tău" (Luca 1, 38). 
Care s-a supus şi a zis: "a căutat spre smerenia roabei Sale" (Luca 1, 48). O astfel de 
smerenie a avut Sf. loan Botezătorul care a zis că el e prietenul mirelui şi se bucură de 
mire şi că "Acela - adică Domnul Hristos - trebuie să crească, iar eu să mă micşorez" 
(loan 3, 30). 

Sf. Isaac Şirul zice că smerenia adevărată are cel care a trecut prin conacele tuturor 
virtuţilor. Deci cel care şi-a agonisit virtutea, acela trebuie să fie smerit, cu o smerenie 
pe care o apreciază cumva Sf. Petru Damaschin spunând că omul când face binele este 
colaborator al lui Dumnezeu, şi cu cât faci mai mult bine, cu atât trebuie să fii mai 
smerit, gândindu-te că Dumnezeu te-a ales ca să fii angajat al Lui, să fii colaborator al 
Lui la împlinirea binelui. Orice virtute pe care o realizăm în sufiet ne deschide calea 
spre înălţare. Dar o cale spre înălţare lămurită de Sf Apostol Pavel este în Epistola către 
Coloseni cap. 3, unde zice el, descrie el: "Cugetaţi cele de sus nu cele de pe pământ, 
unde Hristos este de-a dreapta lui Dumnezeu. Că voi aţi murit şi viaţa voastră este 
ascunsă cu Hristos întru Dumnezeu. Deci lepădaţi şi voi toate acestea, omorâţi 
mădularele voastre cele de pe pământ: curvia, necurăţia, patima, pofta rea şi zgârcenia 
care este o închinare la idoli, lepădaţi şi voi toate acestea, mânia, iuţimea, răutatea, 
defăimarea, cuvântul de ruşine din gura voastră, nu vă minţiţi unii pe alţii". Desfiinţarea 
păcatului este cale către înălţare. Şi apoi adăugarea virtuţilor: "Imbrăcaţi-vă ca aleşi ai 
lui Dumnezeu, sfinţi şi preaiubiţi cu milostivirile îndurărilor, cu bunătatea, cu blândeţea, 
cu smerenia, cu îndelungă-răbdare, îngăduindu-vă unii pe alţii, iertând unul altuia şi 
peste toate îmbrăcaţi-vă cu dragostea care este legătura desăvârşirii şi pacea lui Hristos 
care covârşeşte toată mintea, să stăpânească în inimile voastre" (Coloseni 3, 2-15). 
Asta-i calea înălţării. 

E bine să avem în vedere încă ceva, şi anume că pe acelaşi munte în care Domul Hristos 
a suferit în grădina Ghetsimani, S-a smerit înaintea lui Dumnezeu, de pe acelaşi munte 
S-a înălţat la cer. Pentru că există o legătură între smerenie şi înălţare. Vrea cineva să se 
înalţe cu Domnul Hristos? Trebuie să fie smerit. După puterea lui. Bineînţeles că 
Domnul Hristos nu va cere de la noi lucruri pe care nu le putem avea, dar în orice caz să 
le avem în vedere. Şi în măsura în care mergem pe calea înălţării noastre, unită cu 
înălţarea Domnului Hristos, vom cunoaşte mai bine şi mai curând, vom cunoaşte mai 
mult din taina înălţării. In orice caz, oricât am cunoaşte, taina înălţării rămâne taină. Şi 
dacă mărturisim, dacă dăm mărturie despre înălţarea Domnului Hristos, să ştiţi că altă 
mărturie mai bună nu putem avea decât aceea întru smerenie. "Cel ce se smereşte pe 
sine se va înălţa" (Luca 18, 14). II va înălţa Domnul Hristos. Aşa se întâmplă cu cei care 
se gândesc la taina înălţării, care au în vedere taina înălţării Domnului Hristos, care se 
uimesc de înălţarea Domnului Hristos, dar care ştiu totodată că taina rămâne taină. 
Dumnezeu să ne lumineze! 



O întrebare: dacă la fiecare sărbătoare se repetă în mod tainic înălţarea? 

Nu. Se repetă în conştiinţa noastră. In realitate Domnul Hristos nu se mai înalţă, căci 
e înălţat gata. Domnul Hristos nu mai înviază, căci a înviat. Insă sărbătorile sunt 
prilejuri de actualizare a acelor evenimente, la care au participat cei care au participat, 
ca să avem şi noi putinţa să participăm la acele evenimente. "Astăzi Se naşte din 
Fecioară" zicem noi la sărbătoarea Naşterii Domnului nostru lisus Hristos ca şi când 
lucrurile se petrec în actualitatea noastră dar care de fapt nu se mai petrec, nu se repetă, 
dar pentru noi este ca şi când am fi la peştera din Betleem, chiar suntem chemaţi, 
suntem chemaţi să mergem pe muntele Taborului la Schimbarea la faţă, suntem chemaţi 
să mergem la mormântul Mântuitorului la Paşti, dar toate acestea sunt în duh, nu sunt 
repetate ca evenimente, ci ca sărbători doar. 

Ce ne puteţi spune despre spălarea picioarelor în duh? 

Ceea ce am spus. De fapt am explicat că a spăla picioarele în duh înseamnă a-1 curaţi pe 
omul de lângă tine, a-1 dezvinovăţi, a-1 despovăra, a-1 face curat, pentru că spălarea are 
rostul de a-1 face curat. Adică să nu-1 judecăm şi să nu-1 defăimăm şi să nu-1 bruscam, ci 
să-1 curăţim, să-1 facem din murdar, dacă este, curat, prin spălarea pe care i-o aducem. 
Şi mai este încă ceva: să-1 cinstim, adică să-1 respectăm, să ne considerăm mai prejos de 
el. "Unii pe alţii mai de cinste făcându-vă" (Filipeni 2, 3), scrie Sf. Apostol Pavel în 
Epistola către Filipeni, sau în Epistola către Romani: "In cinste unii altora daţi-vă 
întâietate" (Romani 12, 10). Vedeţi că în ce priveşte iubirea de aproapele, măsura este 
să iubeşti pe aproapele tău ca pe tine însuţi, dar în ceea ce priveşte cinstirea, zice unul 
pe altul mai de cinste făcându-vă. E mai presus de cinstirea pe care ne-o dorim nouă 
înşine, mai mult să dăm. Şi ştiţi că Domnul Hristos când a fost cinstit de o femeie care a 
turnat peste El mir, aşa de mult a cinstit-o pe acea femeie şi fapta ei, încât a zis că 
oriunde se va propovădui Evanghelia, să se spună şi ce a făcut ea, spre pomenirea ei. 
Deci Domnul Hristos ţine la lucrul acesta, ca noi să fim unii faţă de alţii cinstitori. Ori 
cinstirea - pe mine m-ar stingheri de exemplu dacă cineva ar vrea să-mi spele picioarele, 
căci acesta e un lucru care îl face fiecare singur, dar - în duh suntem datori să o facem şi 
o facem prin aceea că aducem cinstire oamenilor din jurul nostru şi prin aceea că ne 
silim să-i curăţim, să-i avem curaţi, să-i facem noi înşine curaţi. 

Părinte, ce ne puteţi spune în legătură cu ceea ce se relatează în cap. 15 din Epistola 
către Corinteni în legătură cu învierea lui Hristos şi învierea noastră şi afirmaţia pe 
care aţifăcut-o că nu se ştie unde este trupul omenesc al lui Hristos? 

Nu se ştie! Cine ştie? Zicem că e la cer, nu? Iar trupurile noastre vor fi asemănătoare 
trupului lui Hristos înviat, atât ştim din învăţătura Bisericii. Mai mult nu ştim. Nu a 
văzut nimeni un trup ca acela al Domnului Hristos care a străbătut prin piatră şi care a 
străbătut prin uşile încuiate. 

Părinte, ne puteţi spune ce deosebiri sunt între mântuire şi desăvârşire? 

Da. Mântuire înseamnă eliberare, scăpare de ceva care se împotriveşte, de exemplu de 
păcat, de moarte, de suferinţă, iar desăvârşirea este deplinătate, e perfecţiune. Sunt trei 
etape în concepţia ortodoxă: mântuirea, desăvârşirea şi îndumnezeirea. Mântuirea e 
începutul în înţelesul că cel mântuit nu mai e stăpânit de patimi şi de păcate. Citiţi de 
exemplu în Epistola Sf Apostol Pavel către Corinteni, în prima epistolă în cap. 6 unde 
se spune: "Nu vă faceţi socoteli greşite. Nici desfrânaţii, nici cei lacomi de avere, nici 
hoţii, nici cei răi de gură, nici beţivii nu vor intra în împărăţia lui Dumnezeu". Şi după 

aceea adaugă: "Aşa aţi fost unii dintre voi dar v-aţi curăţit, v-aţi spălat, v-aţi 
îndreptat". Asta înseamnă că sunt pe calea mântuirii pentru că mântuirea de fapt este un 
proces, nu este un lucru care se realizează într-o anumită clipă. In orice caz. Ia Botez se 
consideră că omul e mântuit şi că celelalte câte urmează sunt ale omului mântuit. Ei, 
mântuirea nu e totul, e undeva Ia început. Pe baza acestei situaţii noi, pe legătura aceasta 
cu Dumnezeu care se realizează în mântuire, omul înaintează în virtuţi şi merge spre 
desăvârşire. Desăvârşirea Ia care suntem chemaţi e desăvârşirea Tatălui ceresc, iar 
desăvârşirea Tatălui ceresc ne este prezentată de Domnul Hristos în raport cu iubirea. 
Zice: "ca să fiţi fii Tatălui vostru Celui din ceruri care răsare soarele peste cei buni şi 
peste cei răi, trimite ploaia peste cei drepţi şi peste cei nedrepţi", şi Ia urmă zice "fiţi dar 
voi desăvârşiţi precum Tatăl vostru Cel din ceruri desăvârşit este" (Matei 5, 45-48). Sf. 
Apostol Pavel în Epistola către Coloseni zice: "Imbrăcaţi-vă cu iubirea care e legăura 
desăvârşirii" - deci tot iubirea o are în consideraţie în legătură cu desăvârşirea. Iar Sf 
Isaac Sirul, întrebat fiind ce este desăvârşirea, zice: "o prăpastie de smerenie". Deci o 
smerenie fără sfârşit. Şi pe considerentul acesta s-a ajuns Ia gândul că desăvârşirea 
trebuie urmărită mai ales în două lucruri, şi anume în smerenie şi în iubire. Dar 
desăvârşire în general înseamnă deplinătate. Să nu te mulţumeşti niciodată cu puţinul pe 
care I-ai făcut, dar nici să nu te tânguieşti că nu ai făcut destul, ci să fii angajat 
totdeauna spre mai mult şi spre mai bine şi spre mai frumos. Până ajungi Ia desăvârşirea 
fără hotar, că nu se poate spune că cineva, într-un moment dat, a ajuns Ia desăvârşire. Ia 
deplinătate. Ia perfecţiune şi mai ales Ia desăvârşirea Tatălui ceresc. Sf. Isaac Sirul 
spune că desăvârşirea e fără hotar. Şi apoi - bineînţeles că lucrurile acestea nu sunt cu 
graniţe între ele, până aici e mântuirea de aici încolo e desăvârşirea, toate lucrurile 
acestea merg unele cu altele, sunt amestecate în viaţa duhovnicească - urmează 
îndumnezeirea care constă în lucrarea Iui Dumnezeu asupra omului. Când face 
Dumnezeu ceea ce omul nu mai poate face. 

In episodul pescuirii minunate după înviere se specifică un anumit număr de peşti. Are 
vreo semnificaţie? 

153 de peşti. Nu ştiu dacă are vreo semnificaţie. In Filocalie este Ia Evagrie Ponticul un 
cuvânt despre rugăciune care e constituit în 153 de capete. Are el, acolo, nişte gânduri, 
dar nu ştiu. Poate să simbolizeze ceva dar nu ştim ce anume. Şi, de fapt, poate că nu atât 
se spune numărul, cât se arată minunea. Că zice: "Şi atâţia fiind, totuşi mreaja nu s-a 
rupt". Asta o ştiu pescarii. Noi, care nu pescuim nu ştim nici cât au fost de mari şi nici 
când se rupe mreaja dacă sunt atâţia sau atâţia peşti. Şi totuşi, fiind 153, mreaja nu s-a 
rupt. înseamnă că de fapt numărul acesta se afirmă mai mult pentru a se scoate în 
evidenţă minunea, nu pentru simbolismul numărului. 



25 iulie 1996 
Taina tainelor, Sfânta Euharistie în Ortodoxie 



Preacuvioase părinte stareţ, stimaţi ascultători, cu ajutorul Iui Dumnezeu suntem spre 
sfârşitul programului pe care I-am avut, pentru care am venit aici, şi pentru seara 
aceasta, ca o pecetluire a celor pe care le-am prezentat zilele trecute, aş vrea să ne 

întreţinem puţin asupra celei mai adânci taine din câte taine le are Biserica noastră, 
Taina Sf. Euharistii. Spuneam luni, când am început programul, că "taină" în limba 
noastră românească are două înţelesuri. înţelesul de taină ca ceva necunoscut deplin, 
ceva ce ni se ascunde dar ni se şi arată, şi prin acest cuvânt desemnăm în general oricare 
din cele 7 Sfinte Taine prin care harul lui Dumnezeu se coboară peste credincioşi pentru 
trebuinţele pe care le au credincioşii, pentru sfinţirea credincioşilor. In acest înţeles 
Taina este o lucrare sfântă întemeiată de Mântuitorul nostru lisus Hristos, o lucrare 
sfântă care se lucrează în Biserică şi prin care se împărtăşeşte harul lui Dumnezeu, harul 
sfinţitor pentru trebuinţele diferite ale credincioşilor. Sunt câteva Taine generale, pentru 
toţi credincioşii. Taine de iniţiere, cum e Taina Sf Botez, Taina Ungerii cu Sf Mir, 
Taina Sf Euharistii. Apoi sunt dintre cele 7 Sfinte Taine şi unele Taine care se dau 
credincioşilor pentru trebuinţe speciale, cum e Taina Sf. Spovedanii pentru iertarea 
păcatelor. Taina Sf. Maslu pentru cei bolnavi. Taina Cununiei pentru cei ce se 
căsătoresc şi Taina Preoţiei pentru cei ce devin slujitori la Altar. 

Am mai vorbit apoi de alte taine şi anume de tainele care privesc adevărurile de credinţă 
creştină, pe care le şi cunoaştem şi pe care nu le cunoaştem deplin, taina adevărurilor 
descoperite de Dumnezeu. Şi aşa, luni am vorbit despre taina întrupării Fiului lui 
Dumnezeu, marţi despre taina Jertfei Mântuitorului, miercuri despre taina învierii, joi 
despre taina înălţării Mântuitorului şi iată, astăzi am socotit că e bine să ne întreţinem 
puţin asupra, aş zice eu, acelei taine care e mai taină decăt toate tainele, în sensul că în 
Sf. Euharistie, Sf. Cuminecătură, în Sf împărtăşanie - îi zicem în mai multe feluri - nu 
ni se descoperă ceea ce ştim că se cuprinde, ne împărtăşim cu Trupul şi Sângele 
Mântuitorului nostru lisus Hristos dar nu vedem Trupul şi Sângele Mântuitorului, ci 
vedem pâine şi vin. în acest înţeles taina este mai taină decât alte taine, pentru că vedem 
ce ni se prezintă şi credem în altceva, credem că este vorba de Trupul şi Sângele 
Mântuitorului nostru lisus Hristos. Aceasta este învăţătura Bisericii, în aceasta credem, 
aceasta este realitatea pentru noi. La celelalte Sf. Taine vedem lucruri văzute, de 
exemplu la Taina Sf Mir ştim că e ungere cu Sf. Mir, la Taina Botezului vedem apa, la 
Taina Cununiei vedem cununiile şi cunoaştem formula de cununie, la Sf. Maslu vedem 
untdelemnul, dar la această Taină vedem pâine şi vin şi credem în Trupul şi Sângele 
Mântuitorului nostru lisus Hristos. Pentru noi nu e pâine şi vin, pentru noi sunt 
dumnezeieştile Taine, pentru noi e Trupul şi Sângele Mântuitorului nostru lisus Hristos, 
pâinea şi vinul fiind prefăcute în Trupul şi Sângele Domnului Hristos. Noi lucrurile 
acestea le-am primit din tradiţia Bisericii noastre, din atmosfera de credinţă, de slujbă a 
Bisericii noastre. 

Mai este o taină pe care am putea-o numi tot aşa de bine taină a tainelor din punct de 
vedere al descoperirii dumnezeieşti, şi anume taina Sf Treimi. E ceva cu totul neînţeles 
de noi, v-am spus că lucrurile acestea nu pot fi coborâte la gândirea noastră 
pământească, în raţional, pentru că sunt supraraţionale, nu le putem coborî în logic 
pentru că sunt supralogice. Dacă le-ar putea cunoaşte omul prin raţiune atunci nu ar 
trebui să credem în ele, ci le-am putea demonstra. Ori aşa ceva nu se poate. 

Eram la Arad, acum vreo trei ani, la Episcopie, unde s-a făcut o întrunire cu 
reprezentanţi ai Oastei Domnului din diferite părţi ale ţării. Din Moldova, din Arad, din 
Timişoara, erau episcopi acolo şi o împrejurare a favorizat şi prezenţa mea acolo. Era 
I.P.S. Serafim la Arad, venise din Germania sau din Occident în orice caz, şi trebuia să 
ia parte la această adunare şi m-a invitat şi pe mine. Şi acolo a venit vorba, între altele, 
despre un reprezentant al Oastei Domnului care avea ceva cultură mai multă - era un 

subinginer, om preocupat de studii şi de perspective de acestea materiale, de analize 
- şi spunea cineva acolo despre unul din cei de faţă - şi tare s-a simţit rău omul acela 
când i s-a spus - că a analizat Sf. împărtăşanie să vadă dacă e Trupul şi Sângele 
Domnului Hristos. Nu ştiu cum, prin ce s-au gândit ei că a analizat. Ei, aşa ceva nu se 
poate. Dacă crezi, analizezi cu credinţa, primeşti dintr-odată. Dacă nu crezi, degeaba 
încerci să cunoşti, pentru că nu ai cum să cunoşti. 

De fapt noi avem un buletin de analiză al Sf împărtăşanii şi anume Ia Sf. Liturghie. Nu 
ştiu dacă v-aţi gândit vreodată, bineînţeles că şi eu m-am gândit Ia aceasta atunci când s- 
a pus problema că există cineva care vrea, prin diferite mijloace, să cunoască Trupul şi 
Sângele Domnului din Sf Euharistie. Şi anume m-am gândit atunci că noi avem un 
buletin de analiză complex şi foarte clar, bineînţeles pentru credinţa noastră. Anume, 
după ce se împărtăşesc preoţii şi credincioşii, este un cuvânt care zice aşa, un îndemn: 
"Drepţi, primind dumnezeieştile, sfintele, preacuratele, nemuritoarele, cereştile, de viaţă 
făcătoarele şi înfricoşătoarele Iui Hristos Taine, cu vrednicie să mulţumim Domnului". 
Iată un buletin de analiză. Pentru credinţă, bineînţeles. Cu cine m-am împărtăşit? Pentru 
ce trebuie să mulţumim? Că ne-am împărtăşit cu înfricoşătoarele Iui Hristos Taine. Ce 
înseamnă "înfricoşătoarele Iui Hristos Taine"? Cu nişte lucruri mai presus de înţelegerea 
noastră, cu ceva ce nu putem înţelege în logica noastră, în perspectiva pământului, ceva 
care e adus din cer pe pământ. Ştiţi că Domnul Hristos a spus "Părinţii voştrii au mâncat 
mană şi au murit, iar cel ce mănâncă Trupul şi Sângele Meu are viaţă veşnică. Eu sunt 
pâinea care s-a pogorât din cer" (loan 6, 58). Aşa a zis Domnul Hristos despre Sine: 
"pâinea care s-a pogorât din cer" (loan 6, 41), deci sunt mai presus de ceea ce putem noi 
gândi cu mintea noastră. "Fericit eşti Simone, fiul lui Ion?, că nu trup şi sânge ţi-a 
descoperit ţie aceasta" - adică faptul că Eu sunt cu adevărat Fiul Iui Dumnezeu, ţi s-a 
descoperit prin descoperire dumnezeiască şi eşti fericit. Prin puterea firii nu ai fi putut 
ajunge, trupul şi sângele nu pot descoperi aşa ceva, căci firea pământească nu poate 
intui lucrurile mai presus de fire. 

Deci e vorba de înfricoşătoarele Iui Hristos Taine, de ceva ce nu putem înţelege şi ceva 
ce e uimitor. Să ştiţi că cuvântul "înfricoşător" nu e cel mai potrivit cuvânt prin care s-a 
tradus un termen din altă limbă, din limba greacă. înfricoşător înseamnă mai mult 
copleşitor sau uimitor. "Spăimântatu-s-au toate de dumnezeiască mărirea ta" vorbim noi 
cu Maica Domnului. De fapt s-au uimit toate, admiră toate, toate existenţele raţionale, 
toate existenţele care gândesc admiră mărirea ta. Asta înseamnă "s-au spăimântat": 
admiră sau sunt uimite, sunt uluite de ceea ce se întâmplă. "Taină străină văd şi 
preamărită; cer fiind peştera, scaun de Heruvimi Fecioara, ieslea sălăşluire întru care s-a 
culcat Cel neîncăput Hristos Dumnezeu, pe Care lăudându-L ÎI mărim". Văd ceva şi 
înţeleg altceva. Văd o peşteră şi înţeleg cerul. Văd o iesle şi înţeleg sălăşluirea Iui 
Hristos. Văd pe Maica Domnului şi înţeleg scaunul Heruvimilor. Văd pe Hristos 
Dumnezeu pe Care-L văd ca om şi EI este şi Dumnezeu adevărat. Asta înseamnă a privi 
în perspectiva tainei. Deci una văd şi alta cred. Văd ce se vede şi cred în ce nu se vede. 
Credinţa mă duce mai presus de ceea ce se vede. Vederea mă duce Ia ceea ce se vede, 
îmi descoperă ceea ce îmi stă în faţă. "Taină străină văd însă", adică eu am conştiinţa că 
văd, prin ceea ce se vede, ceea ce nu se vede. Deci văd pe Sfânta Fecioară şi nu mă 
opresc Ia Sfânta Fecioară ci mă gândesc Ia scaunul de Heruvimi, pentru că Fiul Iui 
Dumnezeu - zicem noi tot printr-o descoperire şi, de fapt, tot prin ceva neînţeles - Se 
odihneşte pe scaun de Heruvimi. 

Toate lucrurile acestea pot fi înţelese într-o altă perspectivă. Adică cum, sunt nişte 
Heruvimi şi Domnul Hristos stă pe ei? Nu e aşa. Vrem să spunem că Domnul Hristos e 
mai presus de Heruvimii care sunt mari şi puternici. De Maica Domnului zicem: "Ceea 
ce eşti mai cinstită decât Heruvimii". Heruvimii sunt fiinţe din imediata apropiere a lui 
Dumnezeu. De altfel şi cu apropierea aceasta a lui Dumnezeu, trebuie să înţelegem 
altfel, pentru că Dumnezeu nu e undeva mărginit şi atunci, fiind mărginit, stă pe ceva, 
are o dreaptă şi o stângă. Fiul lui Dumnezeu sade de-a dreapta Tatălui; unde-i dreapta, 
unde-i stânga lui Dumnezeu, dacă-i vorba? Pentru că Dumnezeu fiind infinit, nu are o 
dreaptă şi o stângă, pentru că nu e în mărginire ca să aibă o dreaptă şi o stângă. Şi atunci 
de ce se spune totuşi că Fiul lui Dumnezeu stă de-a dreapta Tatălui? Se spune pentru că 
numai aşa se poate înţelege cinstirea firii omeneşti din Mântuitorul nostru Hsus Hristos, 
printr-o comparaţie. Stă de-a dreapta Tatălui, de fapt stă în cinstire, asta înseamnă. Noi 
nu putem coborî lucrurile cereşti la dimensiunile lucrurilor pământeşti, doar găsim nişte 
comparative în lucrurile omeneşti ca să înţelegem lucruri mai presus de ceea ce 
exprimăm prin termenii de comparaţie. 

Deci uimitoarele, înfricoşătoarele lui Hristos Taine le-am primit la Sf Liturghie când ne 
împărtăşim. Şi despre uimitoarele Taine ale lui Hristos, despre Trupul şi Sângele pe 
care le-am primit, despre Hristos întreg cu care ne-am unit ştim că ne unim cu Domnul 
Hristos în întregimea Lui. Pornim de la Trupul şi Sângele Lui, dar Domnul Hristos nu 
ne dă ceva din afară de El, ci ne dă ceva ca să ni se poată comunica El însuşi, ne dă ceva 
din fiinţa Lui, ca prin ceea ce ne dă, să intre El întreg în noi. învăţătura Bisericii este că 
cel care se împărtăşeşte, se împărtăşeşte cu Hristos întreg şi în lărgime şi în adâncime. 
Nu se împărtăşeşte cu ceva din Hristos ci cu Hristos. Dacă Hristos vine în noi prin 
poruncile Sale, poruncile Sale sunt mijlocul prin care Hristos Se întrupează în noi, 
înseamnă că poruncile Mântuitorului nostru lisus Hristos sunt mijlocul prin care vine El 
în noi. Tot aşa şi Trupul şi Sângele pe care ni le dă e ceea ce e mai jos din tot ce 
reprezintă persoana Mântuitorului nostru Hsus Hristos, mai apropiat de noi, mai 
materializat cumva, dar ca prin aceasta să ni se dea El întreg. A găsit Domnul Hristos 
modalitatea aceasta de a Se uni cu omul. 

Şi despre Tainele Mântuitorului noi spunem că sunt dumnezeieşti. Nu se poate să nu fie 
dumnezeieşti dacă ţin de Dumnezeu. E tot ce are omenirea mai scump, tot ce are 
omenirea mai înalt. Trupul şi Sângele Mântuitorului cu care noi ne împărtăşim de multe 
ori aşa învârtoşaţi cum suntem şi nu înţelegem mare lucru, ca şi când s-ar întâmpla ceva 
obişnuit. De ce? Pentru că nu noi îl descoperim pe Domnul Hristos, ci Domnul 
Hristos ni se descoperă nouă. Şi în măsura în care ni se descoperă II cunoaştem şi II 
preţuim, apreciem acest dar, avem această valoare, şi dacă nu ni se descoperă El 
degeaba căutăm noi să II cunoaştem din împărtăşire sau gândindu-ne la Trupul şi 
Sângele Lui, nu putem, numai Tatăl Cel din ceruri, numai Duhul Sfânt, numai Domnul 
Hristos însuşi ne poate descoperi acest lucru, aşa cum a descoperit de fapt şi adevărurile 
care le credem şi pe care le-am primit ca lucrătoare în sufletul nostru. Am spus că 
învierea Domnului Hristos au cunoscut-o şi au crezut în ea numai aceia pe care Domnul 
Hristos Cel înviat i-a încredinţat. Există o încredinţare lăuntrică, nu trebuie neapărat să 
ne gândim la o încredinţare din afară, să-L vedem pe Domnul Hristos în faţă. Dacă ar fi 
aşa, cineva îşi imaginează pe Domnul Hristos şi zice că L-a văzut pe Domnul Hristos. 
Asta nu e sigur. Un părinte din Pateric când i s-a arătat vrăjmaşul şi i-a zis "închină-te 
mie că sunt Hristos", el a zis: "Vezi că eu nu sunt vrednic să-L văd pe Hristos, îi fi 
trimis la altcineva". A avut o ezitare, şi a avut o ezitare pe bună dreptate, pentru că pot fi 
şi înşelăciuni. Cineva îl întreabă pe un părinte din Pateric că ce zice despre cei care au 

vedenii cu îngeri. Şi el răspunde: "Eu îi fericesc pe aceia care-şi văd păcatele lor". E 
mai mare lucru să-ţi vezi păcatele tale decât să-L vezi pe Domnul Hristos. Pe Domnul 
Hristos II vom vedea toţi, deodată, la a doua venire, şi atunci nu va fi nici o îndoială. 
Dar până atunci pot fi şi îndoieli în ceea ce priveşte apariţia Domnului Hristos. 
Bineînţeles că pot fi şi apariţii bune, dar omul în general e bine să fie circumspect. 

Sfintele Taine ale Mântuitorului sunt dumnezeieşti, Sf. Taină a Euharistiei este 
dumnezeiască. "Drepţi primind dumnezeieştile ..." Şi bineînţeles că dacă sunt 
Dumnezeieşti sunt şi sfinte. Nu poate să fie ceva dumnezeiesc şi să nu fie sfânt. Dacă 
sunt sfinte sunt preacurate. Fiind dumnezeieşti, sfinte şi preacurate, sunt şi nemuritoare, 
adică rămân în veci. In noi şi în afară de noi ele rămân în veci, nu se dizolvă. Niciodată 
nu se dizolvă Sfintele Taine ale Mântuitorului cu care ne împărtăşim, ci intră în 
alcătuirea mădularelor noastre. Ştiţi că există o rugăciune după ce ne împărtăşim, 
rugăciunea a treia, în care zicem către Domnul Hristos "Intră în alcătuirea mădularelor 
mele, în rărunchi şi în inimă". Te-am primit în fiinţa mea, acum vreau să se întâmple 
ceva mai departe, să intri în alcătuirea mădularelor mele, să intri în rărunchi şi în inimă. 
Ce înseamnă asta să intri în rărunchi şi în inimă? In ceea ce are fiinţa mea mai adânc, 
mai esenţial, acolo să intri, să intri în tot, să Te reverşi în existenţa mea întreagă. 
Domnul Hristos nu ne-a descoperit nimic în legătură cu faptul că ar pleca din existenţa 
noastră pentru nevredniciile noastre, dar fiind veşnic şi fiind veşnice, noi nu putem să 
facem nişte aprecieri în legătură cu aceasta, dar ştim că nu dispare, nu se nimiceşte, nu 
se risipeşte, ci Tainele lui Dumnezeu fiind veşnice, se unesc cu Dumnezeu dacă omul e 
nevrednic şi nu poate să fie purtător de Dumnezeu. Ştiţi că noi la slujbele noastre 
pomenim pe purtătorii de Dumnezeu părinţi ai noştri. Toţi trebuie să fim purtători de 
Dumnezeu şi mai ales cei care se împărtăşesc neapărat trebuie să fie purtători de 
Dumnezeu, teofori. Purtător de Dumnezeu se numeşte "teofor" în greceşte. Cine-i teofor 
poate să fie în acelaşi timp şi "hristofor", purtător de Hristos. Ştiţi că există numele 
acesta, Hristofor, mai ales în Apus. Purtător de Duh se spune "pnevmatofor". Cine se 
împărtăşeşte cu dumnezeieştile Taine este teofor, hristofor, pnevmatofor, pentru că unde 
e Hristos acolo e şi Tatăl şi Duhul Sfânt. Insă Domnul Hristos este cel mai apropiat de 
noi pentru că e şi om, nu numai Dumnezeu. E Dumnezeu şi om. Trupul şi Sângele 
Mântuitorului ţin de Mântuitorul-om, om unit cu Dumnezeu. Nu se poate să separi 
vreodată pe omul Hristos de firea dumnezeiască, ci unde e Domnul Hristos ca om, acolo 
este şi firea dumnezeiască a Domnului Hristos. Deci primim Tainele dumnezeieşti, 
înfricoşătoare, primim Tainele sfinte, primim Tainele preacurate, primim Tainele 
nemuritoare, primim Tainele de viaţă făcătoare. Când se împărtăşeşte cineva, se spune: 
"Se împărtăşeşte robul lui Dumnezeu cutare cu Sfântul şi Preacuratul Trup şi Sânge al 
Domnului Hristos spre iertarea păcatelor şi spre viaţa de veci". E taina vieţii. 

Oamenii în general au o ezitare când e vorba de moarte. Şi Domnul Hristos nu vrea ca 
omul să moară, nu vrea ca să moară casa lui Israel. In Scriptură nu este nici un loc în 
care să se spună că Dumnezeu a creat moartea. Moartea există dar nu e creată, ci e o 
consecinţă a slăbiciunii omeneşti şi a păcatului, dar lucrul acesta nu 1-a vrut Dumnezeu. 
Şi atunci, cum nu există o moarte creată, tot aşa nu există nici un iad creat. Noi când ne 
gândim la iad ne gândim la ceva ce există fără să fie creat. Atunci cum există dacă nu e 
creat? Nicăieri în Biblie nu se spune că Dumnezeu a creat iadul. Spune că a făcut cerul 
şi pământul, că 1-a făcut pe om, că a făcut animalele, că a făcut plantele, toate acestea 
sunt mărturisite ca existând din puterea lui Dumnezeu şi de fapt sunt şi foarte 
complicate şi foarte instructive în ceea ce priveşte vederea lui Dumnezeu, vederea 
înţelepciunii lui Dumnezeu, a puterii lui Dumnezeu, a bunătăţii lui Dumnezeu. Dar nu 

se spune nicăieri că Dumnezeu a creat moartea, chiar se spune că nu a creat moartea 
şi nu se spune nicăieri că a creat iadul. Şi totuşi există. Cum există? Există prin cei care 
sunt vrednici de moarte şi prin cei care sunt vrednici de iad. Şi nefiind firesc să moară 
cineva, şi nefiind firesc să meargă în iad, e firesc ca omul să-şi dorească viaţa. Şi 
Sfintele Taine ale Iui Hristos sunt făcătoare de viaţă, dătătoare de viaţă. 

Tot aşa mai vorbim noi despre Duhul Sfânt dătător şi făcător de viaţă, şi tot aşa vorbim 
noi Ia sfintele slujbe despre Crucea cea dătătoare de viaţă: "Cu puterea cinstitei şi de 
viaţă făcătoarei Cruci". Care face viaţa. Cum face Crucea viaţa? Prin jertfa 
Mântuitorului nostru Hsus Hristos s-a ajuns Ia viaţă, ne-am mutat de Ia moare Ia viaţă. 
Zicem noi Ia Paşti: "Ziua învierii popoare să ne luminăm. Pastile Domnului, Pastile; că 
de Ia moarte Ia viaţă şi de pe pământ Ia cer, Hristos Dumnezeu ne-a trecut pe noi, cei ce- 
I cântăm cântare de biruinţă". Asta înseamnă că noi de fapt trebuie să trăim în cer, în 
cerul cel de pe pământ, în pământul devenit cer. Deocamdată nu întru deplinătate, 
pentru că aşteptăm un cer nou şi un pământ nou, cum se scrie în Scriptură, dar totuşi 
credincioşii trebuie să ducă o viaţă cerească în condiţiile pământeşti. Mie îmi place 
să spun că mănăstirea e - ştiţi, nu? - tinda raiului, poarta cerului, casa Iui Dumnezeu, 
locul împlinirilor, într-un fel cerul cel de pe pământ. Şi Sf loan, cel ce a scris "Scara", 
chiar are afirmaţia aceasta că "mănăstirea e cerul cel de pe pământ". Şi biserica e cerul 
cel de pe pământ, biserica ca locaş de închinare - de ce? - pentru că se fac slujbele 
dumnezeieşti în biserică, pentru că aduce cerul pe pământ, reprezintă pe pământ cerul 
cel mai presus de lume despre care nu ştim exact ce este. Astfel, Sfintele Taine sunt 
cereşti pentru că nu sunt de pe pământ, nu Ie creează cineva pe pământ. 

Când sunt prezentate Cinstitele Daruri ca să fie sfinţite, în timp ce credincioşii cântă "Pe 
Tine Te lăudăm, pe Tine bine Te cuvântăm. Ţie Iţi mulţumim. Doamne, şi ne rugăm 
Ţie, Dumnezeului nostru", cuvinte spuse după "Ale Tale dintru ale Tale, Ţie Ţi-aducem 
de toate şi pentru toate", deci ca un fel de oferire inimii credincioşilor pentru 
Dumnezeu, preotul se roagă şi zice către Dumnezeu Tatăl să trimită pe Duhul Sfânt. De 
ce? Ca să vină peste noi şi peste aceste Cinstite Daruri şi să prefacă pâinea în Trupul 
Mântuitorului, ceea ce este în potir - vinul amestecat cu apa - în sângele Mântuitorului 
şi acestea să se realizeze prin Duhul Sfânt: "Trimite Duhul Tău cel Sfânt peste noi şi 
peste aceste Daruri ce sunt puse înainte. Şi fă, adică, pâinea aceasta, cinstit Trupul 
Hristosului Tău. Iar ce este în potirul acesta, cinstit Sângele Hristosului Tău. 
Prefăcându-Ie cu Duhul Tău Cel Sfânt. Amin. Amin. Amin". Aceasta este rugăciunea 
numită "Epicleză" şi este momentul în care Cinstitele Daruri, pîinea şi vinul, devin 
Trupul şi Sângele Mântuitorului. Pentru credinţa noastră, pentru viaţa noastră devin 
Trupul şi Sângele Mântuitorului. Deci nu mai sunt închipuitoare ale Trupului şi 
Sângelui Mântuitorului, pentru că înainte de prefacere, cinstitele Daruri sunt pâine şi vin 
obişnuite, sunt de fapt preînchipuitoare ale Trupului şi Sângelui Mântuitorului. La 
Liturghia Sf Vasile cel Mare se şi spune: "Cele ce le-am adus înainte şi închipuiesc 
Trupul şi Sângele Tău să se prefacă în Trupul şi Sângele Mântuitorului". Deci sunt nişte 
lucruri pe care noi nu Ie putem înţelege Ia măsurile noastre, dar Ie primim ca adevărate 
şi considerăm apoi că ceea ce e în faţa noastră este Trupul şi Sângele Mântuitorului pe 
care nu-I descoperim noi, ci ni-I descoperă Dumnezeu, ni-I descoperă Mântuitorul Care 
Se uneşte cu noi. Şi în continuare avem în faţă Sfintele Taine, Trupul şi Sângele 
Mântuitorului lisus Hristos pentru împărtăşirea preoţilor şi a credincioşilor şi ne 
împărtăşim nu cu pâine şi vin preînchipuitoare, ci cu trupul şi sângele Mântuitorului 
nostru lisus Hristos, cu o realitate, o realitate indiscutabilă pentru noi. 

Au încercat cei vechi şi au pus problema - unii dintre ei - cum este, dacă într-adevăr 
este sau nu este prezent Trupul şi Sângele Mântuitorului nostru lisus Hristos. Li s-a 
descoperit unor părinţi că e came şi sânge. Toate lucrurile acestea sunt o încercare de 
elucidare a problemei, problema rămâne problemă, pentru unii problemă şi pentru unii 
realitate. E elucidată gata şi fără aceste intervenţii de sus. Pentru că, la drept vorbind, 
noi ne împărtăşim cu Trupul şi Sângele Mântuitorului nostru lisus Hristos, nu cu bucăţi 
ci cu Trupul şi Sângele Domnului Hristos întreg, în întregimea lui. Adică II primim pe 
Domnul Hristos întreg, nu primim părţi din Domnul Hristos, ci pe El întreg. Fiecare 
credincios II primeşte pe Hristos întreg. Am putea zice aşa comparativ, dacă priveşti un 
munte, de pildă, muntele e şi în afară de tine, e şi în tine, la măsurile la care poate fi 
cuprins muntele, cum e cuprins muntele într-o fotografie, de pildă, aşa mare cum e, 
muntele intră într-o fotografie mică. Tot aşa intră Trupul şi Sângele Domnului Hristos 
cu toate măreţiile Lui, cu tot ceea ce este Domnul Hristos, intră în fiinţa noastră redusă. 
La proporţiile la care este intră şi se face trup în noi. Căci scopul împărtăşirii este 
acesta, ca Domnul Hristos să devină trup în noi, trupul Domnului Hristos să se unească 
cu fiinţa noastră şi noi să devenim mădulare ale trupului lui Hristos. Nu e o chestiune 
teoretică. 

Sfi Apostol Pavel, de pildă, vorbeşte în Epistola către Efeseni despre mădularele 
Trupului lui Hristos. Şi în Epistola către Romani şi în Epistola I către Corinteni e o idee 
pe care Sf. Apostol Pavel o are în vedere, o răspândeşte, dar nu e o simplă teorie, ci e o 
realitate. Adică Domnul Hristos intră în alcătuirea umană ca să devină omul ceea ce este 
El în firea omenească şi prin aceasta să se unească cu Dumnezeu. Sigur că e o distanţă 
foarte mare între omul fără Dumnezeu şi omul unit cu Dumnezeu. Părinţii cei care au 
încercat să dea o explicaţie au luat ca termen de comparaţie un fenomen, şi anume 
unirea fierului cu focul. Şi zic că aşa cum fierul, când e băgat în foc, primeşte însuşirile 
focului fără să fie foc, e fier fierbinte, e fier unit cu focul, nu e foc, nu devine foc, nu se 
transformă în foc, dar primeşte însuşiri ale focului, arde, cum arde focul arde şi fierul 
înroşit în foc, aşa este şi cu unirea omului cu Dumnezeu. 

Poate vă mai aduceţi unii aminte de cuvântul Sf. Simeon Noul Teolog, cuvântul al V-lea 
dintre Imnele Sf. Simeon Noul Teolog. El, vorbind cu Dumnezeu, vorbind cu Domnul 
Hristos, îşi exprimă uimirea în faţa Domnului Hristos şi zice: "Cum de foc eşti ce 
ţîşneşte şi eşti val răcoritor? - deci eşti şi foc, şi val, şi fierbinţeală, şi răcoare în acelaşi 
timp - Cum de arzi şi-alini îndată? - foarte interesant, deci eşti şi foc, şi răcorire, şi arzi, 
şi alini - Cum mă faci nemuritor? Cum de faci din vameşi îngeri - prin unirea Ta pe 
vameşi şi pe păcătoşi îi faci îngeri, îi ridici la treapta de îngeri prin prezenţa Ta - şi- 
ntunericul lumină? Cum de scoţi din iad şi cum de curăţeşti pe cei din tină? Cum tragi 
bezna în lumină? Cum de noaptea o cuprinzi? Cum de mă prefaci cu totul? Inima cum o 
aprinzi?" Şi acum urmează să zicem punctul de culme: "Cum de Te-mpreuni cu robii, fii 
ai Tatălui de-i faci? - îi faci fii ai Tatălui pe robii, pe creştinii care sunt robii lui 
Dumnezeu, dar cum îi faci fii? Nu din afară, ci din înăuntru, intri în alcătuirea 
mădularelor lor. De aceea Sf. Simeon Noul Teolog zicea: "Privesc mâna mea şi văd 
mâna lui Hristos". De ce? Pentru că e străbătută de Hristos - Cum de arzi de dor, 
rănindu-i, cum de iarăşi îi împaci? Cum de rabzi şi suferi Doamne, cum nu răsplăteşti 
îndată? Cum de vezi cele ce-n taină numai Ţie Ţi se-arată? Cum fiind aşa departe vezi 
ce facem fiecare? Doamne, robilor Tăi dă- le îndelunga Ta răbdare". 

Părinţii cei duhovniceşti nu au mers foarte departe cu aprecierile acestea pentru că 
acestea nu sunt aprecieri, nu sunt teorii, nu sunt nişte lucruri care trebuie elucidate, ci 

sunt nişte lucruri pe care le primim, pe care le trăim. Dacă nu le trăieşti, degeaba le 
ştii, le teoretizezi. Ştiţi că Domnul Hristos a spus că "cel ce mănâncă Trupul Meu şi bea 
Sângele Meu are viaţă veşnică" şi "cel ce nu mănâncă Trupul Meu şi nu bea Sângele 
Meu nu are viaţă veşnică". Sunt cuvinte pe care le-au auzit iudeii. Iudeii, când au auzit 
cuvintele acestea au zis: cum poate acesta să ne dea Trupul Lui să-1 mâncăm? Doar ştim 
pe tatăl Său şi pe mama Sa, cum zice El: "M-am pogorât din cer?" (loan 6, 42). Şi într- 
adevăr Domnul Hristos S-a pogorât din cer, adică Fiul lui Dumnzeu S-a făcut om, S-a 
pogorât din cer, a devenit om în condiţii umane dar într-un chip deosebit, întrupându-Se 
de la Duhul Sfânt, şi a devenit om. In faţa oamenilor de fapt a contat ca om. Cei care L- 
au văzut pe Domnul Hristos dar nu au crezut în El ci numai L-au văzut după firea 
omenească, după figura Lui, au zis că e un om de rînd, care are tată şi mamă, că tatăl 
Lui este losif, că mama Lui este Măria, un om ca toţi oamenii. Şi El totuşi a zis: "M-am 
pogorât din cer". Şi iudeii se întrebau: cum zice că S-a pogorât din cer şi cum poate să 
ne dea Trupul Lui să-1 mâncăm? Şi Domnul Hristos nu le-a dat nici o explicaţie. Dacă 
citim în Sf. Evanghelie găsim tot afirmaţii de felul acesta, că El îşi dă Trupul să fie 
mâncat, îşi dă Sângele să fie băut, că are viaţă veşnică, toate acestea le spune Domnul 
Hristos şi nu dă o explicaţie a acestui fapt. De ce nu dă o explicaţie? Pentru că omului 
care nu e la măsurile de a înţelege lucrurile acestea degeaba îi dai o explicaţie. O 
explicaţie nu schimbă o situaţie, şi situaţia e aceasta: Trupul şi Sângele Domnului 
Hristos ni se dau nouă spre mâncare şi spre viaţă veşnică şi intră în alcătuirea noastră 
aşa cum intră mâncarea prin care trăim. Hrana pe care o primim se asimilează, se face 
trup în noi. Aşa cum se face trup în noi hrana pe care o primim, tot aşa şi Domnul 
Hristos El însuşi intră în alcătuirea mădularelor noastre, adică se face trup în noi, se 
continuă întruparea Fiului lui Dumnezeu. 

Când preotul de roagă ca să se prefacă Cinstitele Daruri în Trupul şi Sângele Domnului 
Hristos, îi spune lui Dumnezeu de ce anume cere lucrul acesta. Şi zice: "Ca să fie celor 
ce se vor împărtăşi - spre ce? - spre trezirea sufietului." Cel dintâi lucru pe care-1 afirmă 
în legătură cu dumnezeieştile Taine este să fie "spre trezirea sufietului", ca omul să fie 
sensibilizat , să fie treaz în faţa lucrurilor sfinte şi mai presus de ceea ce înţelegem noi. 
După aceea spre ce? "Spre iertarea păcatelor". După aceea spre ce? "Spre împărtăşirea 
cu Duhul Sfânt - mai departe - spre plinirea împărăţiei cerurilor şi spre îndrăznirea cea 
către Tine". Şi apoi adaugă: "Iar nu spre judecată sau spre osândă". Există şi 
posibilitatea ca împărtăşindu-se cineva, să se împărtăşească spre osândă, atunci când nu 
este luător aminte la dumnezeieştile Taine. Sf. Apostol Pavel în Epistola I către 
Corinteni zice: "Deci să se cerceteze omul pe sine şi numai aşa să mănânce din această 
pîine şi să bea din acest pahar, pentru că cel ce mănâncă cu nevrednicie, mănâncă şi bea 
sieşi osândă. De aceea sunt printre voi mulţi slabi şi bolnavi şi o bună parte mor" (I 
Corinteni 11,28-30). 

Mi-aduc aminte de textul acesta, l-am auzit pentru prima dată în 1942 la Sâmbăta când 
am fost pentru prima dată acolo şi părintele Arsenic predica. Nu mai îmi aduc aminte 
foarte multe din predica părintelui - totuşi îmi mai aduc aminte câte ceva - dar şi de 
cuvântul acesta pe care l-am auzit pentru prima dată. Poate că l-am citit în Scriptură, nu 
îmi aduc aminte dacă am ajuns la textul acesta până la 13 ani şi jumătate. De altfel nu e 
foarte important să ajungi la un text, e foarte important ca ajungând la un text să-1 iei în 
seamă, să-1 asimilezi, să-ţi dai seama de valoarea lui. Ori părintele a luat în consideraţie 
acest text şi 1-a detaşat din context pentru credincioşii care erau atunci de faţă, printre 
care eram şi eu. Şi a spus despre ceea ce zice Sf. Ap. Pavel, atrăgându-le atenţia 
credincioşilor că poate cineva să se împărtăşească cu nevrednicie şi în cazul acesta 

ajunge la slăbiciune, bineînţeles în primul rând la slăbiciune sufletească, dar de 
multe ori şi slăbiciunile trupeşti sunt slăbiciuni determinate şi de slăbiciunea 
sufletească. "Să se cerceteze omul pe sine şi numai aşa să mănânce din această pâine şi 
să bea din acest pahar, pentru că cel ce mănâncă cu nevrednicie, mănâncă şi bea sieşi 
osândă. De aceea - adaugă Sf Ap. Pavel, citim în cap. 1 1 din prima Epistolă a Sf Ap. 
Pavel către Corinteni - sunt printre voi mulţi slabi şi bolnavi şi o bună parte mor". Nu 
toţi oamenii care mor, mor pentru că nu s-au împărtăşit cu vrednicie. De multe ori se 
împărtăşesc oamenii pe patul de moarte şi poate chiar cu vrednicie, mulţi dintre ei s-au 
împărtăşit de multe ori în viaţă şi totuşi mor, moartea nu este un semn de împărtăşie cu 
nevrednicie. Dar există şi o moarte sufletească şi atunci moartea sufletească este 
totdeauna o consecinţă a neascultării de Dumnezeu. Sunt oameni care mor înainte de 
moarte, din punct de vedere sufletesc. După cum sunt oameni care înviază înainte de 
înviere, din punct de vedere sufletesc. Sf. loan Scărarul în "Scara" are cuvântul că 
"nepătimirea este cerul cel de pe pământ" şi că este "învierea sufletului înainte de 
învierea cea de obşte", înainte de învierea trupului. 

Stimaţi ascultători, oricât am buchisi noi lucrurile acestea, tot nu înţelegem mai mult 
decât ni se spune şi nici ce ni se spune nu înţelegem. Noi să preţuim aceste daruri ale lui 
Dumnezeu şi să le folosim spre binele nostru. Să ştiţi că s-a făcut multă teorie în istoria 
Bisericii în legătură cu Sf Taine, în legătură cu Sf Euharistie. Cuvîntul "euharistie" 
înseamnă în greceşte "mulţumire". Noi când zicem "euharistie" nu înţelegem 
"mulţumire", deşi cuvântul grecesc "euharistie" înseamnă "mulţumire", dar nici ei nu se 
gîndesc la mulţumire în primul rând, când e vorba de Cinstitele Daruri, ci la Sf 
împărtăşanie, la Sf. Cuminecătură, la Trupul şi Sângele Mântuitorului. La 
dumnezeieştile Taine se gândesc şi ei. Cuvântul "euharistie" nu prea are circulaţie de 
fapt. E un termen teologic, îl înţeleg teologii, credincioşii noştri nu zic că primesc Sf 
Euharistie, ci zic că primesc Sf. Cuminecătură, că se comunică. Ce înseamnă 
cuminecătură? Mijloc de comunicare cu Dumnezeu, mijlocul de a intra în sfera divină 
prin aceste daruri sfinţite, prin Sf Taine comunicăm cu Domnul Hristos. De aceea 
trebuie să avem o corespondenţă cu Domnul Hristos, să ne asemănăm cu Domnul 
Hristos. Nu poate să se împărtăşească cu vrednicie cineva care are ură în sufiet, pentru 
că un purtător de răutate, un purtător de ură nu se aseamănă cu Domnul Hristos şi 
neasemănându-se cu Domnul Hristos nu poate să se unească cu Domnul Hristos. Chiar 
dacă are mijlocul acesta de comunicare, de cumineacre, care înseamnă comunicare, 
înseamnă comuniune, înseamnă unire cu Domnul Hristos. 

Sau Sf împărtăşanie. Ce înseamnă asta, împărtăşanie? Mijloc de împărtăşire, de a te 
împărtăşi de ceea ce dă Dumnezeu, de ceea ce este Dumnezeu, coborât la măsurile 
posibilităţilor omului de a se uni cu Dumnezeu. Adică Domnul Hristos îl caută pe om 
unde este el. Unde-i omul acolo se duce Domnul Hristos. Dacă omul e pe pământ, 
vine la omul de pe pământ. Dacă omul e în iad, se duce la omul din iad. S-a pogorât la 
iad. De ce S-a pogorât la iad? Pentru că erau şi acolo oameni care trebuiau mântuiţi. S-a 
pogorât la iad, până unde era omul, până în cele mai de jos. "Pogorâtu-Te-ai - zicem noi 
la Paşti - întru cele mai de jos ale pământului şi ai sfărâmat veşnicile încuietori care îi 
ţineau pe cei legaţi, Hristoase, şi a treia zi, precum lona din chit, ai înviat din mormânt". 
Deci "pogorâtu-Te-ai întru cele mai de jos ale pământului". Pentru că v-am spus ieri că 
concepţia de atunci era că iadul e sub pământ. 

Noi, când ne gândim la iad, ne gândim că e undeva jos, în sensul că nu poate fi sus, nu 
poate fi şi iadul şi raiul în acelaşi loc, deşi nu se vorbeşte de ceva spaţial, dar în orice 

caz altceva e raiul, altceva e iadul. Şi atunci nu pot convieţui, nu pot fi împreună 
raiul şi iadul. Şi atunci dacă zicem că raiul e sus, zicem că iadul e jos. Dumnezeu ştie 
unde e josul, dacă-i vorba. Pentru că noi acum, de exemplu, stăm aici cu picioarele pe 
pământ şi josul nostru este pământul pe care călcăm. Dar ştim că cei din America, de 
pildă, unde răsare soarele acuma, sunt opuşii noştri, şi josul lor e susul nostru. Ei au un 
sus care-i altul şi un jos care-i altul faţă de noi. Şi am putea zice că aşa cum se învârte 
pământul, stăm cu capul la vale de multe ori, când se întoarce pământul pe partea 
cealaltă. De aceea e gravitaţia care ne ţine să nu cădem în sus. Poate cunoaşteţi expresia 
Sf. Grigorie de Nyssa de "oameni care cad în sus". Sunt oameni care cad în sus: aceia 
care sunt mândri. Nu cad în jos, cad în sus, dar tot cădere e. In sfârşit sunt nişte lucruri 
pe care eu mă gândesc să vi le pun în atenţie, că după aceea voi trebuie singuri să le 
cercetaţi sau să fiţi cu raportare la ele. 

Ar mai fi o chestiune. Şi anume chestiunea dacă ni se dă posibilitatea să ne împărtăşim 
cu Trupul şi Sângele Domnului Hristos, dacă ni se dă posibilitatea să avem Trupul şi 
Sângele Domnului Hristos, de unde le avem? Domnul Hristos a zis că vin din cer pe 
pământ, "Pâinea care s-a pogorât din cer". Ori nici unul dintre noi nu am văzut 
coborându-se pâine din cer ca să ni se dea nouă, dar avem dumnezeieştile Taine care se 
realizează în cerul cel de pe pământ şi am putea zice că tot din cer ne sunt venite, dar 
din cerul cel de pe pământ, prin lucrarea lui Dumnezeu. Şi atunci se pune întrebarea: 
dacă există această posibilitate să avem dumnezeieştile Taine cu care să ne împărtăşim, 
dacă există Sf Liturghie care este anume - să nu uităm niciodată, e anume - ca să existe 
Sf. Taine pentru împărtăşire, nu pentru contemplare, pentru a fi privite, pentru a şti că 
există, ci pentru împărtăşire, când pot credincioşii să se împărtăşească? Sau când trebuie 
să se împărtăşească? Mulţi dintre credincioşi zic că nu se împărtăşesc pentru că nu sunt 
vrednici. Şi să ştiţi că nimenea de fapt nu e vrednic. Eu cred că nici sfinţii nu au crezut 
despre ei că sunt vrednici să se împărtăşească. Acum ştiţi că noi cerem de la Dumnezeu 
o învrednicire şi zicem: "Şi ne învredniceşte pe noi Stăpâne, cu îndrăznire, fără de 
osândă, să cutezăm a Te chema pe Tine, Dumnezeul cel ceresc. Tată, şi a zice [...]" 
Chiar şi să zicem "Tatăl nostru" cerem o învrednicire. Sau cerem o învrednicire să nu 
păcătuim: "Invredniceşte-ne Doamne, în noaptea aceasta, fără de păcat să ne păzim 
noi", e o învrednicire. Singur Dumnezeu îl poate învrednici pe om. 

Am zis că s-a făcut foarte multă teorie în legătură cu Sf. Taine. Să ştiţi că Sf. Taine nu 
ni s-au dat să le teoretizăm. In istorie s-au făcut multe aprecieri în legătură cu 
împărtăşirea şi cu ce este şi cum se dă, s-au încercat elucidări ale unor lucruri care de 
fapt nu se pot elucida. Biserica noastră să ştiţi că nu are nici un fel de teorie în legătură 
cu prefacerea. Spune pur şi simplu: Cinstitele Daruri se prefac în Trupul şi Sângele 
Mântuitorului. Deci Domnul Hristos nu ne-a dat Sf Taine ca să le analizăm în nici un 
fel: nici prin analize pe care le-ar putea face cineva în laborator, nici în analize de 
credinţă, ci le primim direct aşa cum ni se dau, ca "dumnezeieşti, sfmte, preacurate, 
nemuritoare, cereşti, de viaţă făcătoare, înfricoşătoare", acesta e buletinul de analiză. 
Dacă asta este situaţia, atunci întrebarea este când putem să le primim? Răspunsul ar fi: 
când suntem vrednici. Când suntem vrednici, cine poate să spună: acum eşti vrednic, 
poţi să te împărtăşeşti? Duhovnicul poate să spună că te poţi împărtăşi. Deci depinde de 
duhovnic, de ceea ce spune duhovnicul, dacă poţi să te împărtăşeşti. 

Insă în ceea ce priveşte frecvenţa, adică faptul de a te împărtăşi, nu există o rânduială în 
sensul acesta, că numai atunci şi atunci, numai la sorocul cutare. S-au făcut nişte reguli, 
dar să ştiţi că atunci când preotul zice "Cu frică de Dumnezeu, cu credinţă şi cu dragoste 

să vă apropiaţi", îi cheamă pe toţi care vor să meargă. Pe toţi îi cheamă. Nu are de 
selectat pe nimenea. Sigur că îi pregăteşte şi trebuie să se pregătească ei înşişi, cu 
spovedanie, cu rugăciune, cu rugăciune anume pentru împărtăşire, dar el îi cheamă pe 
toţi. Şi îi împărtăşeşte pe toţi care vin. Şi credincioşii trebuie să dorească să se unească 
cu Domnul Hristos, să ceară lucrul acesta, să insiste pentru lucrul acesta, însă să nu 
ajungem niciodată Ia o modă, cum e în Occident. în Occident, cei care se duc Ia 
biserică. Ia Liturghie, se şi împărtăşesc. Nu există nici o cernere, nici o selectare, nici o 
spovedanie - se spovedesc odată pe lună şi mai rar. Aşa ceva Ia noi nu se poate. Dar nici 
nu trebuie să stea oamenii cu gândul că nu se împărtăşesc pentru că nu sunt vrednici. 
Când eşti vrednic? Cum ziceam noi când eram copii: "Eu sunt mic. Tu fă-mă mare. Eu 
sunt slab, Tu fă-mă tare". 

Vorbeam aseară cu nişte prieteni, aici, când le-am spus că o fetiţă, când ziceam să spună 
după noi "Eu sunt mic. Tu fă-mă mare", ea zicea - în Ioc să zică "Tu fă-mă mare - "Eu te 
fac mare". Să ştiţi că Dumnezeu asta o şi face. Ne învredniceşte. Dacă suntem sinceri, 
ne învredniceşte Dumnezeu. Nu noi ne învrednicim. Sigur că dacă duci o viaţă 
superioară, o viaţă distinsă, într-un fel te faci vrednic şi prin asta. Nu o să crezi că eşti 
vrednic atunci când faci rele, când te-ai certat, şi acum te duci să te împărtăşeşti, nu te 
mai gândeşti că te-ai cetat, nu te-ai certat, că ai asuprit, nu ai asuprit pe cineva, că I-ai 
bruscat, că nu l-ai bruscat şi te duci să te împărtăşeşti că doar te învredniceşte 
Dumnezeu. Nu aşa trebuie văzute lucrurile. Dar dacă duci o viaţă care te recomandă în 
general pentru Dumnezeu, atunci ai motive şi să te împărtăşeşti, ca să primeşti putere. 
Nu te împărtăşeşti numai aşa, ca să zici că ţi-ai împlinit un lucru, ci ca să primeşti 
putere. Şi orice duhovnic trebuie să se gândească Ia faptul acesta, că el trebuie să-I ajute 
pe om să se împărtăşească. Bineînţeles că nu poţi să-I Iaşi să se împărtăşească pentru că 
vrea el aşa numai, fără nici o condiţie. Dar după ce l-ai pus odată în rânduială şi după ce 
a devenit un om superior şi un om care îl poţi recomanda Iui Dumnezeu, nu ai nici un 
motiv să zici: poate te-ai împărtăşit ieri, mai vrei şi astăzi, ce înseamnă asta? Dacă eu ca 
preot mă împărtăşesc şi ieri, şi azi, şi mâine, şi poimâine, de ce nu s-ar putea împărtăşi 
şi credincioşii tot aşa, dacă doresc şi dacă sunt Ia măsurile acelea ca să se poată 
împărtăşi. Citiţi "Urmarea Iui Hristos", cartea a patra e îndemnătoare spre împărtăşire. 
Şi de fapt acesta e şi rostul Liturghiei, ca să se poată împărtăşi credincioşii, ca să aibă Ia 
îndemână Sf. Taine ca să se poată împărtăşi. 

Eu vă pun Ia inimă lucrurile acestea în toate aspectele pe care vi le-am prezentat şi 
doresc să ţineţi seama de ele şi să vă orientaţi, să găsiţi modalitatea de a putea să primiţi 
putere din dumnezeieştile Taine. Să nu aşteptaţi Postul Paştilor, să nu aşteptaţi alt Post, 
ci să puteţi să vă folosiţi de darul Iui Dumnezeu cât de des posibil. Numai să nu 
ajungem Ia o modă, că trebuie să mă împărtăşesc, sunt Ia Liturghie, mă împărtăşesc. Nu. 
Ci să dorim să ne împărtăşim fiind Ia Sf. Liturghie şi de câte ori putem să ne 
împărtăşim, să ne şi împărtăşim. 

Eu, cum am spus, vă pun Ia inimă lucrurile acestea. Să rămânem cu folos din toate câte 
vi le-am prezentat. Adică lucrurile acestea mie nu mi-au fost cerute de cineva, ci m-am 
gândit că dacă eu. Ia vârsta voastră de tineri, aş fi avut aceste comunicări, aceste 
informaţii, mi-ar fi prins foarte bine, şi de aceea am ales să vă spun ce v-am spus. 
Urmează ca fiecare să aveţi folosul pe care am gândit eu că-I puteţi avea şi întâlnirile 
acestea, din această vreme, aici. Ia locul acesta, în tinda raiului, în casa Iui Dumnezeu, 
Ia poarta cerului şi în locul împlinirilor să Ie ducem cu noi acolo unde ne sunt rosturile 
de viaţă şi să se cunoască că am auzit ceva deosebit, să se cunoască că am fost undeva 

unde simţim mai mult darul Iui Dumnezeu decât acolo unde suntem în general 
preocupaţi de multe altele şi uităm, poate prea mult şi prea des, de cele care nu ar trebui 
să le uităm niciodată. 

Dumnezeu să ne ajute! 



Omul, când se împărtăşeşte, II primeşte pe Mântuitorul întreg. Dacă ne împărtăşim 
zilnic, iată cape Mântuitorul zilnic II vom primi întreg. Mintea mea nu înţelege. 
Rămâne taină? 

Rămâne taină, fără îndoială. Toate lucrurile acestea sunt mai presus de noi. Dar 
învăţătura Bisericii este că nu primim părţi din Domnul Hristos, nici în ceea ce priveşte 
lărgimea, adică primim o parte, cum am zis eu, un deget, ci II primim pe Hristos întreg. 
Asta este învăţătura Bisericii. Dar II primim pe Hristos întreg nu numai în înţelesul 
acesta, ci şi în înţelesul de adâncime, cât putem cuprinde din Hristos. Domnul Hristos 
spune undeva în Evanghelia de Ia loan că "Dumnezeu nu dă Duhul cu măsură". II dă cât 
poate cuprinde omul. Nu ştim cât, până când, dar ştim că atâta primim cât putem 
cuprinde. Dar Domnul Hristos ni se dă întreg. 

Am urmărit copilul mic, să zicem de 2-3 ani, care se împărtăşeşte cu mai multă 
vrednicie decât omul mare, pentru că are mai puţine păcate. Şi am urmărit 
comportamentul lui în ziua respectivă. Şi s-a întâmplat să facă ceva ce altădată nu a 
făcut, să zicem ceva grav, un act de răutate, nu a vrut să dea ceva cuiva. Am zis că dacă 
s-a împărtăşit, cum de nu a devenit mai bun? 

Bine, un copil nu are discernământ. Domnul Hristos e Domnul Hristos şi copilul e copil. 
Chiar dacă s-a împărtăşit. Să ştiţi că în Biserica noastră nu există îndemnul acesta ca să 
se împărtăşească copiii. Pentru că încă nu sunt conştienţi, ei se împărtăşesc cu 
împărtăşirea de după Botez şi după aceea pot să nu se împărtăşească până când ajung Ia 
vârstă conştientă. 

Are sens noţiunea de răsărit? Nu o dată Sf. Părinţi ne spun că trebuie să ne aşezăm la 
rugăciune către răsărit, aşa cum altarul este către răsărit, dar cei opuşi nouă, cum bine 
aţi spus adineaori, au alt răsărit. Şi atunci mai are sens? 

Are sensul cu răsăritul lor, pentru că aceasta este o chestiune simbolică, nu e o chestiune 
că dacă priveşti în altă parte nu-ţi stă Dumnezeu în faţă. Dumnezeu e pretutindeni. Dar e 
o practică, mulţi dintre credincioşi zic "hai să mă întorc cu faţa către răsărit", sau au 
icoanele Ia răsărit, depinde cum ţi-i aranjată şi camera, căci sunt şi situaţii când nu ai 
icoanele Ia răsărit. 

Chiar şi venirea Domnului... 

Vine de Ia răsărit. Zice "cum apare fulgerul de Ia răsărit Ia apus". Bine, dar venirea 
Domnului nu va fi într-un punct, ci va fi învăluitoare. Oriunde te-ai uita poate să fie 
răsăritul atunci. 



139 

Părinte, în Biserica noastră Ortodoxă, pentru acelaşi păcat, mulţi duhovnici dau 
canoane diferite, la aceeaşi persoană. Cum se face că se întâmplă în cazul 
împărtăşaniei, că unul te opreşte şi altul nu te opreşte? 

Cel mai bine este să te ţii de omul care te poate folosi, adică care se potriveşte cu tine. 
Şi eu le spun la credincioşii care vin la mine - eu sunt destul de larg - şi întreabă: 
"Părinte, pot să mă mai spovedesc şi la alt părinte?", le spun "Da, numai să ai grijă să nu 
te duci la unul mai aspru ca mine!" 

Apropo de această împărtăşanie, orice om credincios tinde către Hristos, deci va alege, 
zic eu, pe acela care îi dă voie să se împărtăşească cât mai des. 

Păi, nu întotdeauna. Să ştiţi că la mine a venit cineva care era tare încurcată, o femeie, 
care a fost oprită de un părinte de la Frăsinei şi după aceea s-a dus la un alt părinte, la 
Ocna Sibiului şi acesta i-a spus: "Nu pleci de aici până te împărtăşeşti". Şi s-a împărtăşit 
şi îi părea tare rău că nu 1-a ascultat pe celălalt. Adică pot fi şi confuzii. 



26 iulie 1996 
Să mulţumim Domnului! 



Preacuvioase părinte stareţ, iubiţi fraţi şi iubiţi credincioşi, la fiecare Sf. Liturghie se 
cuprinde şi îndemnul "Să mulţumim Domnului!" La acest îndemn răspundem cu 
cuvintele: "Cu vrednicie şi cu dreptate este a ne închina Tatălui şi Fiului şi Sf. Duh, 
Treimei celei de-o fiinţă şi nedespărţite". Mulţumirea noastră este închinarea 
noastră. închinarea noastră este recunoştinţa noastră. 

Mulţumim Domnului pentru toate binefacerile. Şi în rugăciunea pe care o rosteşte 
preotul când credincioşii cântă "Cu vrednicie şi cu dreptate este a ne închina Tatălui şi 
Fiului şi Sf. Duh, Treimei celei de-o fiinţă şi nedespărţite", mulţumeşte lui Dumnezeu 
pentru tot ce face Dumnezeu pentru noi, pentru tot ce a făcut, pentru împărăţia pe care 
ne-a dat-o. Şi mulţumim lui Dumnezeu pentru toate binefacerile, pentru cele ştiute şi 
pentru cele neştiute, pentru cele arătate şi pentru cele nearătate şi "Mulţumim Ţie şi 
pentru Liturghia aceasta - zicem noi - pe care ai binevoit a o primi din mâinile noastre, 
deşi stau înaintea Ta mii de arhangheli şi zeci de mii de îngeri, heruvimii cei cu ochi 
mulţi şi serafimii cei cu câte şase aripi, care se înalţă zburând". Şi apoi spune cu glas 
tare: "Cântare de biruinţă cântând, strigând, glas înălţând şi grăind". Iar credincioşii 
spun atunci cuvinte îngereşti, cuvinte asemănătoare cu cele ale Heruvimilor, ale 
îngerilor, ale arhanghelilor: "Sfânt, Sfânt, Sfânt Domnul Savaot, plin este cerul şi 
pământul de mărirea Ta". E bine să ne aducem aminte de aceasta şi să fim totdeauna 
recunoscători şi pentru Sf. Liturghie, şi pentru toate binefacerile, şi să-I fim 
recunoascători şi Mântuitorului Dumnezeu dar să le fim recunoscători şi mulţumitori şi 
oamenilor care colaborând cu Dumnezeu, sunt angajaţi pentru binefacerile pe care le 
primim de la Dumnezeu şi prin mijlocirea oamenilor. 

Am petrecut aici, Ia această mănăstire, în tinda raiului, în casa Iui Dumnezeu, Ia 
poarta cerului, în locul împlinirilor, zile frumoase, zile de rugăciune, zile de învăţătură, 
zile de cercetare de noi înşine. Ne-am îmbogăţit sufleteşte cu ceea ce am făcut, cu ceea 
ce ni s-a oferit şi aceasta este o binefacere a Iui Dumnezeu şi o binefacere a oamenilor, 
binefacerea celor care ne-au primit, care ne-au ocrotit, care ne-au dat posibilitatea să fim 
în locul acesta binecuvântat de Dumnezeu. Şi pentru că suntem într-o mănăstire, să nu-i 
uităm nici pe ctitorii acestei mănăstiri, pe cei care cu voia Iui Dumnezeu, cu darul Iui 
Dumnezeu au lăsat acest locaş în care iată, am putut să fim şi în care încă suntem cu 
darul Iui Dumnezeu, şi pe care îl vom purta atât ca Ioc binecuvântat, cit şi pe oamenii 
care sunt învredniciţi de Dumnezeu să-şi ducă viaţa în locul acesta, îi vom purta în 
sufietele noastre. 

Plecăm. Plecăm pentru că cei care am venit nu suntem de aici. Trebuie să plecăm Ia 
rosturile noastre, unde ne-a aşezat Dumnezeu. Ne ducem fiecare Ia rosturile noastre. 
Dar să ştiţi că nu plecăm de tot. Şi plecăm, şi rămânem. Şi rămânem cu gândul aicea, 
plecăm unde trebuie să fim şi rămânem aici cu gândurile, cu dorinţele de bine. Şi pentru 
că nu plecăm de tot de aici - şi de fapt de nicăieri unde am fost vreodată nu plecăm de 
tot - ducem cu noi tot ce ne-a fost spre bucurie. Ducem pe oamenii de aici în sufletul 
nostru şi dacă nu ne despărţim nici de cei morţi, ci îi purtăm în suflet pe mai departe, 
cum să ne despărţim de cei vii? Nici nu putem să ne despărţim, şi chiar dacă ar fl o 
poruncă să ne despărţim de ei, nu putem împlini o astfel de poruncă. Aşa-i făcut sufletul 
omenesc, să cuprindă în el şi să nu se mai poată despărţi de cei pe care îi cuprinde. 
Mergem cu ei cu tot, şi rămânem şi după ce plecăm. Şi toate acestea sunt cu putinţă 
pentru că suntem în atmosfera de iubire pe care o avem realizată prin credinţa noastră, 
credinţa noastră care-i lucrătoare de iubire. 

Cei de Ia noi ştiu că am mai spus eu, din când în când, că dacă ar fl să mă întâlnesc cu 
sflnţi de dincolo de lumea aceasta, mai ales mi-aş dori să mă întâlnesc cu Sf. losif din 
Arimateea, cu Sf. Evanghelist Luca şi cu Sf. loan Gură de Aur. Bineînţeles, cu orice 
sfânt, este mare lucru să te întâlneşti cu un sfânt, dar dacă ar fi aşa, să-mi aleg eu sfinţi 
cu care să mă întâlnesc, aş alege pe Sf losif din Arimateea pentru că a fost cinstitor al 
Mântuitorului într-o vreme când ceilalţi nu-L cinsteau. In vremea când unii Apostoli s- 
au lepădat, el L-a înmormântat cu cinste. Şi foarte interesant de ştiut că L-a 
înmormântat cu cinste un om care, bineînţeles, L-a cinstit şi în viaţă pe Domnul Hristos, 
dar un om care nu a avut o foarte mare legătură, în orice caz nu o legătură cum au avut 
Sfinţii Apostoli. Sfinţii Apostoli s-au depărtat, au stat cu frică, iar Sf. losif din 
Arimateea I-a oferit Domnului Hristos mormânt, L-a înmormântat, L-a cinstit când alţii 
II necinsteau sau când alţii nu-L cinsteau, şi de aceea îl am Ia inimă. 

Sf. Evanghelist Luca a cuprins în Sfânta sa Evanghelie nişte lucruri care e bine să Ie 
avem în vedere mereu. Am putea zice că pilda cu fiul risipitor este o Evanghelie 
întreagă, e toată Evanghelia cuprinsă în pilda cu fiul risipitor, şi aceasta o avem de Ia Sf. 
Evanghelist Luca. A păstrat-o Sf. Evanghelist Luca. Pilda cu samarineanul milostiv, atât 
de odihnitoare şi atât de luminătoare. Istorisirea despre tâlharul cel credincios e 
extraordinară. Dacă nu era Evanghelia de Ia Luca nu erau nici acestea. Fiind Evanghelia 
de Ia Luca, sunt şi acestea. E şi Zaheu în conştiinţa noastră, e şi femeia păcătoasă care 
L-a uns cu mir pe Domnul Hristos, a vărsat lacrimi pe picioarele Lui. Sunt nişte lucruri 
extraordinare. Toată Evanghelia e frumoasă şi bună, am pomenit de pescuirea minunată 
zilele trecute, am pomenit de cele în legătură cu înălţarea Domnului Hristos, toate 
acestea sunt în Evanghelia de Ia Luca. Aşa că tare mi-ar fi drag să-I întâlnesc pe Sf. 

Evanghelist Luca, să-i spun că tare mult îmi plac cele ce le-a cuprins în Evanghelie, 
pe care numai el le-a cuprins în Evanghelia sa, şi să-i spun că mă bucur şi de ceea ce a 
scris despre cei doi care au mers spre Emaus, dintre care unii zic că unul a fost Sf. 
Evanghelist Luca. 

Şi apoi Sf. loan Gură de Aur. Sf loan Gură de Aur pentru că a fost pogorâtor. Nu a fost 
un om aspru, a fost un om înţelegător al neputinţei omeneşti, un om care s-a coborât la 
neputinţa omenească şi i-a ajutat pe oameni, şi tot ce a scris Sf loan Gură de Aur, ce a 
ajuns la noi, e dătător de bucurie. Gândiţi-vă mai ales la cuvântul acela de la Paşti, care 
e copleşitor. Nu există ceva de măsurile cuvântului Sf loan Gură de Aur de la Paşti, de 
măsurile dătătoare de nădejde cum este cuvântul acela de la Paşti. E extraordinar, e ceva 
ce-ţi dă bucurie. Şi ştiind lucrurile acestea, nu se poate să nu doreşti - dacă într-adevăr 
preţuieşti lucruri de felul acesta - să te întâlneşti cu Sf. loan Gură de Aur. 

De altfel noi ne întâlnim cu sfinţii. Şi cu Sf Evanghelist Luca, şi cu Sf. loan Gură de 
Aur, şi cu Sf losif din Arimateea, ne întâlnim cu ei prin ceea ce ştim despre ei. La noi 
la mănăstire a fost cândva un episcop armean. A fost aceasta înainte poate cu vreo 30 de 
ani. A veni la noi cu mitropolitul Nicolae Mladin. Este ceva frumos: a venit vorba 
despre Sf. Grigorie Luminătorul care a fost încreştinătorul armenilor. Şi venind vorba 
despre asta, el mi-a spus că la ei există o legendă. Anume că un copil citea din scrierile 
Sf. Grigorie Luminătorul şi nu înţelegea. Şi atunci, din carte - fiţi atenţi, din carte - a 
ieşit Sf. Grigorie şi i-a explicat, i-a dat lămuriri copilului aceluia. Ceea ce mă 
interesează pe mine şi ceea ce e frumos, extraordinar de frumos, e faptul că Sf. Grigorie 
a ieşit - de unde? - din carte. Nu a venit de sus, nu a venit dintr-o parte, dintr-alta, ci a 
ieşit din carte. Să ştiţi că toţi ieşim din cărţi dacă am scris o carte. Fiecare ieşim din ceea 
ce am scris. Ieşim noi înşine. Aşa iese şi Sf Evanghelist Luca din Evanghelia sa. 
Bineînţeles, iese cumva în umbră pentru că el ni-L scoate la iveală pe Domnul Hristos, 
dar în ceea ce a scris el, împreună cu Domnul Hristos, în ceea ce a scris despre Domnul 
Hristos, iese şi Sf Evanghelist Luca. Când ne gândim la Sf. losif din Arimateea, la 
cinstea pe care I-a făcut-o Domnului Hristos înmormântându-L, la cinstirea pe care I-a 
adus-o, iese de acolo şi Sf. losif din Arimateea. Ni-1 aduce în faţă Sf. Evanghelist Luca 
şi toţi ceilalţi Evanghelişti căci toţi îl pomenesc. Din scrierile Sf. loan Gură de Aur iese 
Sf loan Gură de Aur. 

Şi am pomenit lucrul acesta pentru că, dacă e vorba să ne arătăm mulţumirea şi 
recunoştinţa, acum şi totdeauna şi în vecii vecilor, şi în veşnicie şi în vremea de acum, 
dacă e să ne arătăm recunoştinţa - şi nu putem să nu ne-o arătăm faţă de cei care ne-au 
primit şi ne-au cinstit şi ei, şi ne-au omenit, cum zice românul - dacă e vorba să facem 
lucrul acesta, iată, avem şi un sprijin în Sf. Evanghelie de la Luca în legătură cu 
minunea vindecării celor zece leproşi. 

Ştiţi că numai Sf Evanghelist Luca cuprinde în Evanghelia sa o relatare despre 
vindecarea a zece leproşi pe care a făcut-o Domnul Hristos. Şi nu s-a oprit numai la 
istorisirea în sine ci a adăugat şi ce s-a întâmplat îndată după ce Domnul Hristos i-a 
vindecat de la depărtare pe cei zece leproşi. I-a trimis să se arate preoţilor, pe drum ei s- 
au vindecat şi Sf Evanghelist Luca ţine să informeze că dintre cei zece, unul s-a întors. 
S-a întors la Domnul Hristos, a căzut la picioarele Lui şi preamărea pe Dumnezeu şi 
mulţumea pentru vindecare, în timp ce ceilalţi nu s-au întors. Şi Domnul Hristos a zis: 
"Oare nu s-au vindecat zece? Unde sunt ceilalţi nouă?" (Luca 17, 17). Deci Domnul 
Hristos aştepta şi pe cei nouă să-şi arate recunoştinţa. Noi vrem să fim ca cel unul care 

s-a întors. Vrem să fim ca acel unul, să ne întoarcem la Dumnezeu şi să ne 
întoarcem la oamenii care ne-au primit şi care ne-au omenit şi care au stat cu noi şi au 
fost bucuroşi de prezenţa noastră. 

Iubiţi credincioşi, vă spuneam mai zilele trecute că tare mult îmi place mie o istorisire a 
Sf. Evanghelist loan despre spălarea picioarelor. Apoi să ştiţi că în această istorisire se 
cuprinde şi ceva ce priveşte recunoştinţa. Sf Vasile cel Mare întrebat fiind "Cum 
trebuie să-şi arate cineva recunoştinţa faţă de binefăcător?" zice că aşa, având 
sentimentul pe care 1-a avut Sf. Apostol Petru când nu voia să-L lase pe Domnul să-i 
spele picioarele. Adică să zică cum a zis Sf Apostol Petru: "Doamne, Tu să-mi speli 
mie picioarele?" (loan 13, 6), adică să mă învrednicesc eu de o astfel de binefacere? Să 
te socoteşti mai mic decât binefăcătorul, asta înseamnă. 

Şi mai e ceva. In Sf. Evanghelie mai avem încă o istorisire despre felul cum a înţeles 
Domnul Hristos să primească binefacerile, cinstirea care I s-a adus. Şi anume, se spune 
că o femeie, înainte de sfânta Sa pătimire, L-a cinstit pe Domnul Hristos turnând peste 
El mir de nard de mult preţ. Unii dintre ucenicii care erau de faţă au socotit că nu face 
bine femeia cu ce face, că nu a făcut bine cu ce a făcut, că ar fi trebuit să se vândă mirul, 
să se dea banii săracilor, au găsit ei nişte motive ale lor. Şi atunci Domnul Hristos a 
rânduit ceva care a rămas în Sf. Evanghelie. Prima dată a zis aşa: "Nu faceţi supărare 
femeii" (Matei 26, 10). Cam uităm noi lucrurile acestea. Să ştiţi că cuvintele sunt 
veşnice, chiar dacă au fost spuse într-o împrejurare oarecare, totuşi cuvintele rămân 
veşnice. Le-a spus ucenicilor "Nu faceţi supărare femeii" ca să auzim noi şi să ştim şi 
noi, să nu fim oameni care înmulţim supărarea, ci să fim oameni care înmulţim bucuria. 
"Nu faceţi supărare femeii". Şi apoi a adăugat: "Oriunde se va propovădui Evanghelia 
aceasta, să se spună şi ce a făcut ea, spre pomenirea ei". Oriunde se va propovădui 
Evanghelia. Ce înseamnă? Acolo unde se va spune despre întruparea Mea, despre 
întruparea Fiului lui Dumnezeu, acolo unde se va spune despre cuvintele Mele, despre 
propovăduirea Mea, despre Răstignirea Mea, despre moartea Mea pe Cruce, despre 
învierea Mea, despre înălţarea Mea, să se spună şi ce a făcut femeia aceasta, spre 
pomenirea ei. Ca să învăţăm şi noi să fim recunoscători, şi să fim mulţumitori, şi să fim 
îndatoritori şi îndatoraţi faţă de toţi aceia care fac ceva, care au făcut ceva în viaţa lor 
pentru noi, pentru viaţa noastră. 

Ne ducem cu ajutorul lui Dumnezeu, cu gânduri bune şi vrem să lăsăm gânduri bune. 
Sfârşesc cu ceva care îmi place mult şi cu ceva ce spun adeseori la noi, la mănăstire. Şi 
aume că în 1971 la mănăstirea noastră au fost doi creştini din Germania. Au stat câteva 
zile la noi şi venind vorba despre o instituţie bisericească de ajutorare a epilepticilor, o 
instituţie numită Betel - casa lui Dumnezeu înseamnă pe evreieşte, cuvântul e evreiesc - 
venind vorba despre faptul că un părinte de la noi a lucrat cândva în instituţia aceea, 
vreo câteva luni, trei luni, la ajutorarea bolnavilor, ne-au spus că la intrare la Betel e 
scris: 

"Pace celor ce vin, 

bucurie celor ce rămân, 

binecuvântare celor ce pleacă" 

Nouă ne-a plăcut tare mult cuvântul acesta: "Pace celor ce vin, bucurie celor ce rămân, 
binecuvântare celor ce pleacă" şi atunci ei au scris în cartea de onoare a mănăstirii: 

"Pace celor ce vin, bucurie celor ce rămân, binecuvântare celor ce pleacă doresc doi 
creştini din Germania tuturor celor ce, în urma lor, vor vizita această mănăstire". 

Lăsăm şi noi urarea aceasta aici, pentru cei de aici şi pentru noi, care plecăm: pace, 
bucurie şi binecuvântare. Dumnezeu să ne ajute! 



27 iulie 1996 



